
МОЛИТВЫ УТРЕННИЕ 


МОЛИТВЫ УТРЕННИЕ 

Востав от сна, прежде всякого другого дела, станъ 
благоговейно, представляя себя пред Всевидящим Бо¬ 
гом, и, совершая крёстное знамение, произнеси: 

Во имя Отца, и Сына, и Святаго Духа. Аминь. 

Затем немного подожди, пока все чувства твои не 
придут в тишину и мысли твои не оставят всё земное, 
и тогда произноси следующие молитвы, без поспеш¬ 
ности и со вниманием сердечным: 

Молитва мытаря 
(Евангелие от Луки, глава 18, стих 13) 

Боже, милостив буди мне грешному. С Поклон ) 
Молитва предначинательная 

Господи Иисусе Христе, Сыне Божий, молитв ради 
Пречистыя Твоея Матере и всех святых, помилуй нас. 
Аминь. 

Слава Тебе, Боже, слава Тебе. 

Молитва Святому Духу 

Царю Небесный, Утешителю, Душе истины. Иже 
везде сый и вся исполняяй, Сокровище благих и жизни 


Примечание. Напечатанное курсивом (названия молитв и по¬ 
яснения) не читается во время молитвы. 

Подателю, прииди и вселися в ны, и очисти ны от веяния 
скверны, и спаси, Блаже, души наша*. 

Трисвятое 

Святый Боже, Святый Крепкий, Святый Безсмерт¬ 
ный, помилуй нас. (Читается трижды, с крестным 
знамением и поясным поклоном.) 

Слава Отцу и Сыну и Святому Духу, и ныне и присно 
и во веки веков. Аминь. 

Молитва ко Пресвятой Троице 

Пресвятая Троице, помилуй нас; Господи, очисти 
грехи наша; Владыко, прости беззакония наша; 
Святый, посети и исцели немощи наша, ймене Твоего 
ради. 

Господи, помилуй. ( Трижды ) Слава, и ныне**. 

Молитва Господня 

Отче наш, Иже еей на небесёх! Да святится имя Твоё, 
да приидет Царствие Твоё, да будет воля Твоя, яко на 
небеси и на земли. Хлеб наш насущный даждь нам днесь, 
и остави нам долги наша, якоже и мы оставляем должни¬ 
ком нашим; и не введи нас во искушёние, но избави нас 
от лукаваго. 


Тропари Троичные 

Воставше от сна, припадаем Ти, Блаже, и ангельскую 
песнь вопиём Ти, Сильне: Свят, Свят, Свят еей, Боже, 
Богородицею помилуй нас. 


*От Пасхи до Вознесения вместо этой молитвы читается тро¬ 
парь: "Христос воскрёсе из мёртвых, смёртию смерть поправ, и сущим 
во гробёх живот даровав”. ( Трижды ) 

От Во-знесения до Троицы начинаем молитвы со ”Святьш Бо¬ 
же...”, опуская все предшествующие. 

Это замечание относится и к молитвам на сон грядущим. 

**Когда написано "Слава:”, ”И ныне:”, надо читать полностью: 
"Слава Отцу и Сыну и Святому Духу”, ”И ныне и прйсно и во вёки 
веков. Аминь”. 

Слава: От одра и сна воздвигл мя есгі, Господи, ум 
мой просвети и сердце, и устнё мои отверзи, во ёже пёти 
Тя, Святая Троице: Свят, Свят, Свят еси, Боже, Бого¬ 
родицею помилуй нас. 

И ныне: Внезапно Судия приидет, и коегбждо деяния 
обнажатся, но страхом зовём* в полунощи: Свят, Свят, 
Свят еси, Боже, Богородицею помилуй нас. 

Господи, помилуй. (12 раз) 

Молитва ко Пресвятой Троице 

От сна востав, благодарю Тя, Святая Троице, яко 
мнбгия ради Твоея благости и долготерпёния не про- 
гнёвался еси на мя, ленйваго и грёшнаго, нижё погубил 
мя еси со беззакбньми моими; но человеколюбствовал 
еси обычно и в нечаянии лежащаго воздвигл мя еси, во 
ёже утреневати и славослбвити державу Твою. И ныне 
просвети мой очи мысленныя, отвёрзи моя уста по- 
учатися словесём Твойм, и разумёти заповеди Твоя, и 
творгіти волю Твою, и пёти Тя во исповёдании сер- 
дёчнем, и воспевати всесвятбе имя Твоё, Отца и Сына 
и Святаго Духа, ныне и прйсно и во вёки веков. Амгінь. 

Приидгіте, поклонгімся Царёви нашему Богу. 

(Поклон) 

Приидйте, поклонгімся и припадём Христу, Царёви 
нашему Богу. 

(Поклон) 

Приидгіте, поклонгімся и припадём Самому Христу, 
Царёви и Богу нашему. 

(Поклон) 


Псалом 50 

Помгілуй мя, Боже, по велгіцей мгілости Твоёй, и по 
множеству щедрот Твоих очгісти беззаконие моё. 


*В церковнославянском языке нет звука ё, а поэтому надо читать 
”зовём”, а не ”зовём”, "твоё”, а не ”твоё”, ”моё”, а не ”моё”, и т. д. 

Наипаче омьій мя от беззакония моего, и от греха моего 
очисти мя; яко беззаконие мое аз знаю, и грех мой предо 
мною есть выну. Тебе единому согреших и лукавое пред 
Тобою сотворих; яко да оправ ди шися во словесёх Твоих, 
и победиши внегда судйти Ти. Сё бо, в беззакониях за¬ 
чат есмь, и во гресёх роди мя мати моя. Сё бо, истину 
возлюбил есй; безвёстная и тайная премудрости Твоея 
явгіл ми есй. Окропйши мя иссопом, и очгіщуся; омыеши 
мя, и паче снёга убелюся. Слуху моему даси радость и 
весёлие, возрадуются кости смирённыя. Отвратгі лицё 
Твоё от грех могіх и вся беззакония моя очгісти. Сёрдце 
чйсто созгіжди во мнё, Боже, и дух прав обновгі во утробе 
моей. Не отвёржи менё от лица Твоего и Духа Твоего 
Святаго не отымй от мене. Воздаждь ми радость спа- 
сёния Твоего и Духом Владьічним утвердгі мя. Научу 
беззаконныя путём Твоим, и нечестйвии к Тебе обра¬ 
тятся. Избави мя от кровёй, Боже, Боже спасёния моего; 
возрадуется язык мой правде Твоей. Господи, устнё мои 
отвёрзеши, и уста моя возвестят хвалу Твою. Яко аще бы 
восхотёл еси жёртвы, дал бых убо: всесожжёния не бла- 
говолйши. Жертва Богу дух сокрушён; сердце сокру¬ 
шённо и смирённо Бог не уничижйт. Ублажй, Господи, 
благоволёнием Твоим Сиона, и да созйждутся стены 
Иерусалймския. Тогда благоволгіши жертву правды, 
возношёние и всесожегаемая; тогда возложат на олтарь 
Твой тельцы. 


Символ веры 

х Вёрую во едйнаго Бога Отца, Вседержгітеля, Творца 
нёбу и землй, вгідимым же всем и невгідимым. 2 И во 
едйнаго Господа Иисуса Христа, Сына Божия, Едино¬ 
роднаго, Иже от Отца рождённаго прёжде всех век; Свёта 
от Свёта, Бога йстинна от Бога йстинна, рождённа, не- 
сотворённа, единосущна Отцу, Имже вся бьіша. 3 Нас 
ради человёк и нашего ради спасёния сшёдшаго с небёс 
и воплотйвшагося от Духа Свята и Марйи Дёвы, и во- 
человёчшася. 4 Распятаго же за ньі при Понтййстем 
Пилате, и страдавша, и погребённа. 5 И воскрёсшаго в 
трётий день по Писанием. 6 И возшёдшаго на небеса, и 
седяща одесную Отца. 7 И паки грядущаго со славою 

судйти живым и мёртвым, Егбже Царствию не будет 
конца. 8 И в Духа Святаго, Господа, Животворящаго, 
Иже от Отца исходящаго, Иже со Отцём и Сыном 
спокланяема и сславима, глаголавшаго пророки. 9 Во 
едину Святую, Соборную и Апостольскую Церковь. 
19 Исповёдую едино крещение во оставление грехов. 
и Чаю воскресения мёртвых, 12 и жизни будущаго вёка. 
Аминь. 

Молитва 1 -я, святого Макария Великого 

Боже, очисти мя грёшнаго, яко николиже сотворйх 
благое пред Тобою; но избави мя от лукаваго, и да будет 
во мне воля Твоя, да неосуждённо отвёрзу уста моя не¬ 
достойная и восхвали) ймя Твоё святое, Отца и Сына и 
Святаго Духа, ныне и прйсно и во вёки веков. Амйнь. 

Молитва 2-я, того же святого 

От сна востав, полунощную песнь приношу Ти, 
Спасе, и припадая вопию Ти: не даждь ми уснути во 
греховней смёрти, но ущёдри мя, распныйся волею, и 
лежащаго мя в лёности ускорйв возстави, и спасй мя в 
предстоянии и молйтве, и по сне нощнём возсияй ми 
день безгрёшен, Христё Боже, и спасй мя. 

Молитва 3-я, того же святого 

К Тебё, Владыко Человеколюбие, от сна востав при¬ 
бегаю, и на дела Твоя подвизаюся милосёрдием Твогім, 
и молюся Тебё: помозй ми на всякое врёмя, во всякой 
вёщи, и избави мя от всякия мирскйя злыя вёщи и диа- 
вольскаго поспешёния, и спасй мя, и введгі в Царство 
Твоё вёчное. Ты бо есгі мой Сотворйтель и всякому благу 
Промьісленник и Податель, о Тебё же все упование моё, 
и Тебе славу возсылаю, ныне и прйсно и во вёки веков. 
Амйнь. 


Молитва 4-я, того же святого 

Господи, Иже многою Твоёю благостию и велйкими 
щедротами Твойми дал есгі мне, рабу Твоему, мимо- 

шедшее время нощи сея без напасти прейти от всякаго 
зла противна; Ты Сам, Владыко, всяческих Твбрче, 
сподбби мя истинным Твоим светом и просвещённым 
сердцем творити волю Твою, ныне и присно и во веки 
веков. Аминь. 

Молитва 5-я, св. Василия Великого 

Господи Вседержителю, Боже сил и всякия плоти, в 
вышних живый и на смирённыя призираяй, сердца же 
и утробы испытуяй и сокровённая человёков яве пред- 
вёдый, Безначальный и Присносущный Свёте, у Него же 
несть пременёние, или преложёния осенёние; Сам, 
Безсмёртный Царю, приимгі молёния наша, яже в 
настоящее врёмя, на множество Твоих щедрот дерза¬ 
юще, от сквёрных к Тебё устён творим, и остави нам 
прегрешёния наша, яже дёлом, и словом, и мьіслию, 
вёдением, или невёдением согрешённая нами; и очисти 
ны от всякия сквёрны плоти и духа. И даруй нам 
бодренным сёрдцем и трёзвенною мьіслию всю настоя¬ 
щаго жития нощь прейти, ожидающим пришёствия 
свётлаго и явлённаго дне Единороднаго Твоего Сына, 
Господа и Бога и Спаса нашего Иисуса Христа, в бньже 
со славою Судия всех прийдет, комуждо отдати по делом 
его; да не падше и обленйвшеся, но ббдрствующе и 
воздвгіжени в дёлание обрящемся готови, в радость и 
Божёственный чертог славы Его совнгідем, идёже 
празднующих глас непрестанный, и неизречённая 
сладость зрящих Твоего лица доброту неизречённую. Ты 
бо есгі йстинный Свет, просвещаяй и освящаяй вся¬ 
ческая, и Тя поёт вся тварь во вёки веков. Амгінь. 

Молитва 6-я, того же святого 

Тя благословгім, вышний Боже и Господи мгілости, 
творящаго пргісно с нами велгікая же и неизслёдованная, 
славная же и ужасная, гіхже несть числа, подавшаго нам 
сон во упокоёние нёмощи нашея, и ослаблёние трудов 
многотрудныя плоти. Благодаргім Тя, яко не погубгіл есй 
нас со беззаконьми нашими, но человеколюбствовал есгі 
обычно, и в нечаянии лежащия ны воздвгігл есгі, во ёже 

славослбвити державу Твою. Тёмже молим безмерную 
Твою благость, просвети наша мысли, очеса, и ум наш 
от тяжкаго сна лености возстави: отверзи наша уста, и 
исполни я Твоего хваления, яко возможем непоко- 
лёблемо пёти же и исповёдатися Тебё, во всех, и от всех 
славимому Богу, Безначальному Отцу, со Единородным 
Твоим Сыном, и Всесвятьім и Благим и Животворящим 
Твоим Духом, ныне и присно, и во вёки веков. Аминь. 

Молитва 7-я, ко Пресвятой Богородице 

Воспеваю благодать Твою, Владычице, молю 
Тя, ум мой облагодатй. Ступати право мя настави, 
путём Христовых заповедей. Бдёти к пёсни укрепи, 
уныния сон отгоняющи. Связана пленицами гре- 
хопадёний, мольбами Твоими разреши, Богоневёсто. 
В нощи мя и во дни сохраняй, борющих враг избав- 
ляющи мя. Жизнодателя Бога рбждшая, умерщвлёна 
мя страстьми оживи. Яже Свет невечёрний рбждшая, 
душу мою ослёпшую просвети. О, дивная Вла- 
дычня палато, дом Д^ха Божёственна менё сотвори. 
Врача рбждшая, уврачуй души моея многолёт¬ 
ныя страсти. Волнующася житёйскою бурею, ко стези мя 
покаяния налрави. Избави мя огня вёчнующаго, и 
чёрвия же злаго, и тартара. Да мя не явгіши бесом 
радование, иже многим грехом повйнника. Нбвасотворгі 
мя, обетшавшаго нечувственными, Пренепорбчная, 
согрешёнии. Странна муки всякия покажй мя, и всех 
Владыку умолй. Небёсная ми улучйти весёлия, со всёми 
святыми, сподбби. Пресвятая Дёво, усльіши глас 
непотрёбнаго раба Твоего. Струю давай мне слезам, 
Пречгістая, душгі моея сквёрну очищающи. Стенания от 
сёрдца приношу Ти непрестанно, усёрдствуй, 
Владычице. Молёбную службу мою приимй, и Богу 
благоутрббному принесгі. Превьішшая Ангел, мирскаго 
мя превьішша слйтия сотворй. Светоносная Сёне 
небёсная, духовную благодать во мне направи. Руце 
воздёю и устнё к похвалёнию, осквернёны сквёрною, 
Всенепорбчная. Душетлённых мя пакостей избави, 
Христа прилёжно умоляющи; Ему же честь и поклонёние 
подобает, ныне и прйсно, и во вёки веков, амйнь. 

Молитва 8-я, Господу нашему Иисусу Христу 

Многомйлостиве и Всемилостиве Боже мой, Господи 
Иисусе Христе, мнбгия ради любвё сшел и воплотился 
есй, яко да спасе ши всех. И паки, Спасе, спасгі мя по 
благодати, молю Тя; аще бо от дел спасёши мя, нёсть се 
благодать и дар, но долг паче. Ей, многий в щедротах и 
неизречённый в мгілости! Вёруяй бо в Мя, рекл ёси, о 
Христе мой, жив будет и не узрит смёрти во вёки. Аще 
убо вёра, яже в Тя, спасает отчаянныя, се вёрую, спасй 
мя, яко Бог мой есй Ты и Создатель. Вёра же вмёсто дел 
да вменйтся мне, Боже мой, не обрящеши бо дел отнюд 
оправдающих мя. Но та вёра моя да довлёет вмёсто всех, 
та да отвещает, та да оправдйт мя, та да покажет мя 
причастника славы Твоея вёчныя. Да не убо похйтит мя 
сатана, и похвалится, Слове, ёже оттбргнути мя от Твоея 
рукгі и ограды; но илгі хощу, спасгі мя, илгі не хощу, 
Христё Спасе мой, предваргі скоро, скоро, погибох: Ты 
бо есй Бог мой от чрёва матере моея. Сподбби мя, 
Господи, ныне возлюбгіти Тя, якоже возлюбгіх иногда 
той самый грех; и паки пораббтати Тебё без лёности 
тбщно, якоже пораббтах прёжде сатанё льстгівому. 
Наипаче же поработаю Тебё, Господу и Богу моему 
Иисусу Христу, во вся дни живота моего, ныне и пргісно, 
и во вёки веков, амгінь. 

Молитва 9-я, к Ангелу хранителю 

Святый Ангеле, предстояй окаянной моёй душгі и 
страстной моёй жгізни, не остави менё грёшнаго, нижё 
отступгі от менё за невоздержание моё. Не даждь мёста 
лукавому дёмону обладати мною, насгільством смёрт- 
наго сего телесё; укрепгі бёдствующую и худую мою руку 
и настави мя на путь спасёния. Ей, святый Ангеле Бо¬ 
жий, хранйтелю и покровгітелю окаянныя моея душгі и 
тёла, вся мне простгі, елгікими тя оскорбгіх во вся дни жи¬ 
вота моего, и аще что согрешгіх в прешёдшую нощь сию, 
покрый мя в настоящий день, и сохрангі мя от всякаго 
искушёния протгівнаго, да ни в коем гресё прогнёваю Бо¬ 
га, и молгіся за мя ко Господу, да утвердгіт мя в страсе 
Своём, и достойна покажет мя раба Своея благости. 
Аминь. 

Молитва 10-я, ко Пресвятой Богородице 

Пресвятая Владычице моя Богородице, святыми 
Твоими и всесильными мольбами отженй от менё 
смирённаго и окаяннаго раба Твоего уныние, забвение, 
неразумие, нерадение, и вся скверная, лукавая и хульная 
помышления от окаяннаго моего сердца и от помра¬ 
чённаго ума моего; и погаси пламень страстёй моих, яко 
нищ есмь и окаянен. И избави мя от многих и лютых 
воспоминаний и предприятий, и от всех действ злых 
свободи мя. Яко благословёна есй от всех родов, и сла¬ 
вится пречестнбе ймя Твоё во вёки веков. Амгінь. 

Молитвенное призывание святого, 
имя которого носишь 

Молй Бога о мне, святый угбдниче Божий (имя), яко 
аз усёрдно к тебё прибегаю, скорому помощнику и 
молгітвеннику о душё моёй. 


Песнь Пресвятой Богородице 

Богородице Дёво, радуйся, Благодатная Марйе, 
Господь с Тобою; благословёна Ты в женах и благословён 
плод чрёва Твоего, яко Спаса Родила есй душ наших. 


Тропарь Кресту и молитва за отечество 

Спасгі, Господи, люди Твоя, и благословй достояние 
Твоё, побёды на сопротйвныя даруя, и Твоё сохраняя 
Крестом Твойм жгітельство. 


Молитва о живых 

Спасй, Господи, и помгілуй отца моего духовнаго 
(имя), родйтелей могіх (имена), сродников (имена), 
начальников, наставников, благодётелей (имена их) и 
всех православных христиан. 

Молитва о усопших 

Упокой, Господи, души усопших раб Твоих: 
родителей моих, сродников, благодетелей (имена их), и 
всех православных христиан, и прости им вся 
согрешения вольная и невольная, и даруй им Царствие 
Небесное. 

Если можешь, читай вместо кратких молитв о живых и 
усопших этот помянник: 

О живых 

Помяни, Господи Иисусе Христе, Боже наш, милости 
и щедроты Твоя от века сущия, йхже ради и 
вочеловёчился есй, и распятие и смерть, спасения ради 
право в Тя верующих, претерпёти изволил есй; и воскрёс 
из мёртвых, вознёслся есй на небеса и седгіши одесную 
Бога Отца, и призираеши на смирённыя мольбы всем 
сёрдцем призывающих Тя; приклонй ухо Твоё, и 
усльіши смирённое молёние менё, непотрёбнаго раба 
Твоего, в воню благоухания духовнаго, Тебё за вся люди 
Твоя приносящаго. И в пёрвых помянй Цёрковь Твою 
Святую, Соборную и Апостольскую, юже снабдёл есй 
честною Твоёю Крбвию, и утвердгі, и укрепй, и разширгі, 
умнбжи, умиргі, и непреоборйму адовыми вратьі во вёки 
сохранй; раздирания Церквёй утишгі, шатания 
языческая угасгі, и ересёй востания скоро разорй и ис- 
коренй, и в ничтбже сйлою Святаго Твоего Духа обратгі. 

(Поклон) 

Спасй, Господи, и помгілуй богохранймую страну 
нашу, власти и воинство ея, да тгіхое и безмолвное житиё 
поживём во всяком благочёстии и чистотё. 

(Поклон) 

Спасй, Господи, и помйлуй Велгікаго Господгіна и 
Отца нашего Святёйшего Патриарха Алексия, преосвя¬ 
щённыя митрополйты; архиепйскопы и епгіскопы пра¬ 
вославныя, иерёи же и диаконы, и весь пргічет церков¬ 
ный, яже поставил есй пастгі словёсное Твоё стадо, и 
молгітвами их помйлуй и спасй мя грёшнаго. 

(Поклон) 

Спаси, Господи, и помилуй отца моего духовнаго 
(имя его), и святыми его молитвами прости моя 
согрешения. 

(Поклон) 

Спаси, Господи, и помилуй родители моя (имена их), 
братию и сестры, и сродники моя по плоти, и вся 
блгіжния рода моего, и други, и даруй им мирная Твоя 
и премйрная благая. 

(Поклон) 

Спаси, Господи, и помилуй старцы и юныя, нгіщия 
и сироты и вдовицы, и сущия в болезни и в пенал ех, 
бедах же и скбрбех, обстояниих и пленёниих, темницах 
же и заточёниих, изряднее же в гонёниих, Тебё ради и 
вёры православныя, от язык безбожных, от отступник и 
от еретиков, сущия рабы Твоя, и помяни я, посети, ук¬ 
репи, утёши, и вскоре силою Твоёю ослабу, свободу и 
избаву им подаждь. 

(Поклон) 

Спаси, Господи, и помилуй посланныя в службу, пу- 
тешёствующия, отцы и братию нашу, и вся православ¬ 
ныя христианы. 

(Поклон) 

Спаси, Господи, и помилуй йхже аз безумием моим 
соблазних, и от пути спасительнаго отвратйх, к делом 
злым и неподобным приведох; Божёственным Твойм 
Промыслом к путгі спасёния паки возвратй. 

(Поклон) 

Спасгі, Господи, и помгілуй ненавйдящия и обгідя- 
щия мя, и творящия ми напасти, и не остави их поггіб- 
нути менё ради грёшнаго. 

(Поклон) 

Отступившая от православныя вёры и погй- 
бельными ересьмгі ослеплённыя, свётом Твоего позна¬ 
ния просветй и Святёй Твоёй Апбстольстей Соборней 
Цёркви причтгі. 


(Поклон) 

О усопших 

Помяни, Господи, от жития сего отшёдшия 
святёйшия патриархи, преосвящённыя митрополиты, 
архиепископы и епископы православныя, во иерёйстем 
же и причте, церковнем, и монашестем чине Тебё 
послужившая, и в вёчных Твоих селёниих со святыми 
упокой. 

(Поклон) 

Помяни, Господи, души усопших рабов Твоих, 
родителей моих (имена их), и всех сродников по пло¬ 
ти; и прости их вся согрешёния вольная и невольная, 
даруя им Царствие и причастие вёчных Твоих бла¬ 
гих и Твоёя безконёчныя и блажённыя жизни 
наслаждёние. 

(Поклон) 


Помяни, Господи, и вся в надёжди воскресёния и 
жизни вёчныя усбпшия, отцы и братию нашу, и сестры, 
и зде лежащая и повсюду, православныя христианы, и 
со святыми Твоими, идёже присещает свет лица Твоего, 
всели, и нас помилуй, яко Благ и Человеколюбец. Аминь. 

(Поклон) 


Подаждь, Господи, оставлёние грехов всем прёж- 
де отшёдшим в вёре и надёжди воскресёния, отцём, 
братиям и сёстрам нашим и сотвори им вёчную память. 

(Трижды) 

Окончание молитв 

Достойно есть яко войстинну блажити Тя 
Богородицу, Присноблажённую и Пренепорбчную и 
Матерь Бога нашего. Честнёйшую Херувим и слав- 

нейшую без сравнения Серафим, без нетления Бога 
Слова рбждшую, сущую Богородицу Тя величаем*. 

Слава, и ныне: Господи, помилуй. (Трижды) 

Господи Иисусе Христе, Сыне Божий, молитв ради 
Пречистыя Твоея Матере, преподобных и богонбеных 
отец наших и всех святых помилуй нас. Аминь. 


*От Пасхи до Вознесения вместо этой молитвы читается припев • 
и ирмос 9-й песни пасхального канона: 

”Ангел вопияше Благодатней: Чйстая Дёво, радуйся! И паки 
реку: радуйся! Твой Сын воскрёсе триднёвен от гроба и мёртвыя 
воздвигнувый; людие, веселйтеся! 

Светйся, светйся, новый Иерусалиме, слава бо Господня на тебё 
возсия. Ликуй ныне и веселйся, Сионе. Ты же, Чйстая, красуйся, 
Богородице, о востании Рождества Твоего”. 

Это замечание относится и к молитвам на сон 


грядущим. 





16 


МОЛИТВЫ НА СОН ГРЯДУЩИМ 

Во имя Отца, и Сына, и Святаго Духа. Аминь. 

Господи Иисусе Христе, Сыне Божий, молитв ради 
Пречистыя Твоея Матере, преподобных и богоносных 
отец наших и всех святых, помилуй нас. Аминь. 

Слава Тебе, Боже наш, слава Тебе. 

Царю Небесный, Утешителю, Душе истины, Иже 
везде сый и вся исполняяй, Сокровище благих и жизни 
Подателю, прииди и вселися в ны, и очисти ны от всякия 
скверны, и спаси, Блаже, души наша. 

Святый Боже, Святый Крепкий, Святый Безсмерт¬ 
ный, помилуй нас. 

(Трижды) 

Слава Отцу и Сыну и Святому Духу, и ныне и присно 
и во веки веков. Аминь. 

Пресвятая Троице, помилуй нас; Господи, очисти 
грехи наша; Владыко, прости беззакония наша; Святый 
посети и исцели немощи наша, имене Твоего ради. 

Господи, помилуй. (Трижды) Слава, и ныне: 

Отче наш, Иже есй на небесёх! Да святится имя Твоё, 
да прийдет Царствие Твоё, да будет воля Твоя, яко на 
небеси и на земли. Хлеб наш насущный даждь нам днесь; 
и оставй нам долги наша, якоже и мы оставляем 
должником нашим; и не введи нас во искушёние, но 
избави нас от лукаваго. 

Тропари 

Помилуй нас, Господи, помилуй нас; всякаго бо 
ответа недоумёюще, сию Ти молитву яко Владьіце 
грёшнии приносим: помилуй нас. 

Слава: Господи, помилуй нас, на Тя бо уповахом; не 
прогнёвайся на ны зело, нижё помяни беззаконий 
наших, но призри и ныне яко благоутрббен, и избави ны 
от враг наших; Ты бо еси Бог наш, и мы людие Твои, вси 
дела руку Твоёю, и имя Твоё призываем. 

И ныне: Милосёрдия двёри отвёрзи нам, благосло- 
вённая Богородице, надёющиися на Тя да не погибнем, 
но да избавимся Тобою от бед: Ты бо еси спасёние рода 
христианскаго. 

Господи помилуй. (12 раз) 

Молитва 1 -я, святого Макария Великого, 
к Богу Отцу 

Боже вёчный и Царю всякаго создания, сподобивый 
мя даже в час сей доспёти, прости ми грехи, яже сотворих 
в сей день дёлом, словом и помышлёнием, и очисти, 
Господи, смирённую мою душу от всякия сквёрны плоти 
и духа. И даждь ми, Господи, в нощи сей сон прейти в 
мире, да востав от смирённаго ми ложа, благоугожду 
пресвятому имени Твоему, во вся дни живота моего, и 
поперу борющия мя враги плотскйя и безплотныя. И 
избави мя, Господи, от помышлёний суетных, 
оскверняющих мя, и похотей лукавых. Яко Твоё есть 
царство и сила и слава, Отца и Сына и Святаго Духа, 
ныне и присно и во вёки веков. Аминь. 

Молитва 2-я, святого Антиоха, 
ко господу нашему Иисусу Христу 

Вседержителю, Слово Отчее, Сам совершён сый, 
Иисусе Христё, многаго ради милосёрдия Твоего 
никогдаже отлучайся менё, раба Твоего, но всегда во мне 

почивай. Иисусе, добрый Пастырю Твоих овёц, не 
предаждь менё крамоле змий не, и желанию сатанину не 
остави менё, яко семя тли во мне есть. Ты убо, Господи 
Боже покланяемый, Царю Святый, Иисусе Христе, 
спяща мя сохрани немерцающим светом, Духом Твоим 
Святым, Имже освятил есгі Твоя ученики. Даждь, 
Господи, и мне, недостойному рабу Твоему, спасение 
Твоё на ложи моём: просвети ум мой свётом разума 
святаго Евангелия Твоего, душу любовию Креста Тво¬ 
его, сёрдце чистотою словесё Твоего, тёло моё Твоёю 
стрёстию безстрастною, мысль мою Твоим смирёнием 
сохрани, и воздвигни мя во врёмя подобно на Твоё 
славословие. Яко препрославлен есй со Безначальным 
Твоим Отцём и с Пресвятым Духом во вёки. Аминь. 

Молитва 3-я, ко Пресвятому Духу 

Господи, Царю Небёсный, Утёшителю, Душе исти¬ 
ны, умилосёрдися и помилуй мя грёшнаго раба Твоего, 
и отпусти ми недостойному, и прости вся, елгіка Ти 
согреших днесь яко человёк, паче же и не яко человёк, 
но и горёе скота, вольныя моя грехи и невольныя, 
вёдомыя и невёдомыя: яже от юности и от науки злы, и 
яже суть от нагльства и уныния. Аще именем Твоим 
кляхся, или похулих ё в помышлёнии моём; или кого 
укоргіх; или оклеветах кого гнёвом моим, или опечалих, 
или о чем прогнёвахся; или солгёх, или безгбдно спах, 
или нищ пригіде ко мне, и презрёх его; или брата моего 
опечалих, или свадих, или кого осудгіх; или развели- 
чёхся, или разгордёхся, или разгнёвахся; или стоящу ми 
на молитве, ум мой лукавствии мира сего подвйжеся, илгі 
развращёние помьіслих; илгі объядбхся, илгі опгіхся, илгі 
без ума смеяхся; илгі лукавое помьіслих, илгі доброту 
чуждую вгідев, и тою уязвлен бых сёрдцем; илгі непо¬ 
добная глаголах, илгі греху брата моего посмеяхся, моя 
же суть безчгісленная согрешёния; илгі о молгітве не 
радгіх, илгі гіно что содёях лукавое, не помню, та бо вся 
и бблына сих содёях. Помгілуй мя, Творче мой Вла¬ 
дыко, унылаго и недостойнаго раба Твоего, и остави 
ми, и отпустгі, и простгі мя, яко Благ и Человеколюбец, 



МОЛИТВЫ НА СОН ГРЯДУЩИМ 


19 


да с миром лягу, усну и почию, блудный, грешный и 
окаянный аз, и поклонюся и воспою, и прославлю 
пречестнбе имя Твоё, со Отцём, и Единородным Его 
Сыном, ныне и присно, и во веки. Аминь. 

Молитва 4-я, святого Макария Великого 

Что Ти принесу, или что Ти воздам, великода¬ 
ровитый Безсмертный Царю, щёдре и человеколюбие 
Господи, яко ленящася мене на Твоё угождёние, и 
ничтбже благо сотвбрша, привёл есгі на конёц мимо- 
шёдшаго дне сего, обращёние и спасёние души моёй 
строя? Милостив ми буди грёшному и обнажённому вся¬ 
каго дёла блага, возстави падшую мою душу, осквер¬ 
нившуюся в безмерных согрешёниих, и отыми от менё 
весь пбмысл лукавый видимаго сего жития. Прости моя 
согрешёния, едйне Безгрёшне, яже Ти согреших в сей 
день, вёдением и невёдением, словом, и дёлом, и помыш- 
лёнием, и всёми моими чувствы. Ты Сам, покрывая, 
сохрани мя от всякаго сопротйвнаго обстояния Божёст- 
венною Твоёю властию, и неизречённым человеколю¬ 
бием, и сгілою. Очгісти, Боже, очйсти множество грехов 
мойх. Благоволй, Господи, избавити мя от сёти лукаваго, 
и спасгі страстную мою душу, и осенгі мя свётом лица 
Твоего, егда прийдеши во славе, и неосуждённа ныне 
сном уснути сотворгі, и без мечтания, и несмущён пб- 
мысл раба Твоего соблюдй, и всю сатанину дётель от- 
женй от менё, и просветй ми разумныя очи сердёчныя, 
да не усну в смерть. И послгі ми Ангела мгірна, хранйтеля 
и наставника душгі и тёлу моему, да избавит мя от враг 
мойх; да востав со одра моего, принесу Ти благодар¬ 
ственныя мольбы. Ей, Господи, услыши мя грёшнаго и 
убогаго раба Твоего, изволёнием и сбвестию; даруй ми 
воставшу словесем Твоим поучйтися, и уныние бесов¬ 
ское далёче от менё отгнано бьіти сотворй Твогіми Ан¬ 
гелы; да благословлю ймя Твоё святое, и прославлю, и 
славлю Пречйстую Богородицу Марйю, Юже дал есй нам 
грёшным заступлёние, и приимй Сию молящуюся за ны; 
вём бо, яко подражает Твоё человеколюбие, и моля- 
щися не престаёт. Той заступлёнием, и Честнаго Креста 

знамением, и всех святых Твоих ради, убогую душу мою 
соблюди, Иисусе Христе Боже наш, яко Свят еси, и 
препрославлен во веки. Аминь. 

Молитва 5-я 

Господи Боже наш, еже согреших во дни сем словом, 
делом и помышлением, яко Благ и Человеколюбец про¬ 
сти ми. Мирен сон и безмятежен даруй ми. Ангела Твоего 
хранителя поели, покрывающа и соблюдающа мя от 
всякаго зла, яко Ты еси хранитель душам и телесём 
нашим, и Тебе славу возсылаем, Отцу и Сыну и Святому 
Духу, ныне и присно и во веки веков. Аминь. 

Молитва 6-я 

Господи Боже наш, в Негоже вёровахом, и Егбже имя 
паче всякаго ймене призываем, даждь нам, ко сну отхо¬ 
дящим, ослабу души и тёлу, и соблюди нас от всякаго 
мечтания, и тёмныя сласти кромё; устави стремлёние 
страстёй, угаси разжжёния востания телёснаго. Даждь 
нам целомудренне пожити дёлы и словесьі; да добро- 
дётельное жительство восприёмлюще, обетованных не 
отпадём благих Твоих, яко благословён еси во вёки. 
Аминь. 

Молитва 7-я, святого Иоанна Златоуста 
(24 молитвы, по числу часов дня и ночи) 

1 Господи, не лиши менё небёсных Твоих благ. 

2 Гбсподи, избави мя вёчных мук. 1 2 3 4 Господи, умом ли или 

помышлёнием, словом или дёлом, согреших, прости мя. 

4 Г6споди, избави мя всякаго невёдения и забвёния, и 

малодушия, и окаменённаго нечувствия. 5 Господи, 

избави мя от всякаго искушёния. 6 Гбсподи, просвети моё 

сёрдце, ёже помрачи лукавое похотёние. 7 Господи, аз 
яко человёк согреших, Ты же, яко Бог щедр, помилуй мя, 

видя нёмощь души моея. 8 9 Гбсподи, поели благодать 
Твою в помощь мне, да прославлю имя Твоё святое. 

9 Г6споди Иисусе Христё, напиши мя раба Твоего в книзе 
живбтней и даруй ми конёц благий. 1(7 Господи Боже мой, 

аще и ничтбже благо сотворих пред Тобою, но даждь ми 
по благодати Твоей положйти начало благое. 11 Господи, 
окропи в сердце моём росу благодати Твоея. 12 Господи 
небесё и земли, помяни мя грёшнаго раба Твоего, 
студнаго и нечистаго, во Царствии Твоём. Аминь. 


1 Господи, в покаянии приимгі мя. 2 Гбсподи, не ос- 
тави менё. 3 Господи, не введи менё в напасть. 4 Г6споди, 
даждь ми мысль благу. 5 Господи, даждь ми слёзы, и 
память смёртную, и умилёние. 6 Господи, даждь ми пб- 
мысл исповёдания грехов моих. 7 Господи, даждь ми 
смирёние, целомудрие и послушание. 8 Господи, даждь 
ми терпёние, великодушие и кротость. 9 Господи, всели 
в мя корень благих, страх Твой в сёрдце моё. 10 Господи, 
сподбби мя любгіти Тя от всея души моея и помышлёния 
и творйти во всем волю Твою. “ Господи, покрьій мя от 
человёк нёкоторых, и бесов, и страстёй, и от всякия иныя 
неподобныя вёщи. 12 Господи, вёси, яко творгіши, якоже 
Ты волиши, да будет воля Твоя и во мне грёшнем, яко 
благословён есй во вёки. Амйнь. 

Молитва 8-я, ко господу нашему Иисусу Христу 

Господи Иисусе Христё, Сыне Божий, ради 
честнёйшия Матере Твоея, и безплётных Твойх Ангел, 
Пророка же и Предтёчи и Крестйтеля Твоего, 
богоглагбливых же апостол, свётлых и добропобёдных 
мученик, преподобных и богонбсных отёц, и всех святых 
молйтвами, избави мя настоящаго обстояния бесбвскаго. 
Ей, Господи мой и Твбрче, не хотяй смёрти грёшнаго, но 
якоже обратгітися и жгіву бьіти ему, даждь и мне 
обращёние окаянному и недостойному; измй мя от уст 
пагубнаго змгія, зияющаго пожрёти мя и свестй во ад 
жгіва. Ей, Господи мой: утешёние моё, Иже менё ради 
окаяннаго в тлённую плоть оболкгійся, исторгни мя от 
окаянства, и утешёние подаждь душгі моёй окаянней. 
Всадй в сёрдце моё творйти Твоя повелёния, и оставити 
лукавая деяния, и получйти блажёнства Твоя: на Тя бо, 
Господи, уповах, спасгі мя. 

Молитва 9-я, ко Пресвятой Богородице, 

Петра Студийского 

К Тебе Пречистей Божией Матери аз окаянный 
припадая молюся: веси, Царице, яко безпрестани согре¬ 
шаю и прогневляю Сына Твоего и Бога моего, и мно¬ 
гажды аще каюся, лож пред Богом обретаюся, и каюся 
трепеща: не ужели Господь поразит мя, и по часе паки 
таяжде творю; вёдущи сия, Владычице моя Госпоже 
Богородице, молю, да помйлуеши, да укрепиши, и 
благая творити да подаси ми. Веси бо, Владычице моя 
Богородице, яко отнюд имам в ненависти злая моя дела, 
и всею мьіслию люблю закон Бога моего; но не вем, 
Госпоже Пречистая, откуду яже ненавйжду, та и люблю, 
а благая преступаю. Не попущай, Пречйстая, воли моей 
совершатися, не угодна бо есть, но да будет воля Сына 
Твоего и Бога моего: да мя спасёт, и вразумйт, и подаст 
благодать Святаго Духа, да бых аз отсёле престал 
сквернодёйства, и прочее пожгіл бых в повелёнии Сына 
Твоего, Емуже подобает всякая слава, честь и держава, 
со Безначальным Его Отцём, и Пресвятым и Благйм и 
Животворящим Его Духом, ныне и пргісно, и во вёки 
веков, амйнь. 

Молитва 10-я, ко Пресвятой Богородице 

Благаго Царя благая Мати, Пречйстая и 
Благословённая Богородице Мариё, мйлость Сына Тво¬ 
его и Бога нашего излёй на страстную мою душу и 
Твойми молйтвами настави мя на деяния благая, да 
прочее врёмя живота моего без порока прейду и Тобою 
рай да обращу, Богородице Дёво, едйна Чйстая и 
Благословённая. 

Молитва 11 -я, ко святому Ангелу хранителю 

Ангеле Христов, хранйтелю мой святый и 
покровгітелю душй и тёла моего, вся ми простгі, елйка 
согрешйх во днёшний день, и от всякаго лукавствия 
протгівнаго ми врага избави мя, да ни в коемже гресё 
прогнёваю Бога моего; но молй за мя грёшнаго и 

недостойнаго раба, яко да достойна мя покажеши 
благости и милости Всесвятьія Троицы и Матере 
Господа моего Иисуса Христа и всех святых. Аминь. 

Кондак Богородице 

Взбранной Воеводе победительная, яко избавлынеся 
от злых, благодарственная восписуем Ти раби Твои, 
Богородице, но яко имущая державу непобедимую, от 
всяких нас бед свобода, да зовём Ти: радуйся, Невёсто 
Неневёстная. 

Преславная Приснодёво, Мати Христа Бога, принеси 
нашу молитву Сыну Твоему и Богу нашему, да спасёт 
Тобою души наша. 

Все упование мое на Тя возлагаю, Мати Божия, 
сохрани мя под кровом Твоим. 

Богородице Дёво, не прёзри менё грёшнаго, 
трёбующа Твоея помощи и Твоего заступлёния, на Тя бо 
упова душа моя, и помилуй мя. 


Молитва святого Иоанникия 

Упование моё Отёц, прибёжище моё Сын, покров 
мой Дух Святый: Троице Святая, слава Тебё. 

Достойно есть яко воистинну блажйти Тя, Богороди¬ 
цу, Присноблажённую и Пренепорочную и Матерь Бога 
нашего. Честнёйшую Херувим и славнейшую без сравнё- 
ния Серафим, без истлёния Бога Слова рбждшую, сущую 
Богородицу Тя величаем. 

Слава, и ныне: Господи, помилуй. (Трижды) 

Господи Иисусе Христё, Сыне Божий, молитв ради 
Пречистыя Твоея Матере, преподобных и богоносных 
отёц наших и всех святых, помилуй нас. Аминь. 

Молитва святого Иоанна Дамаскина 

Владыко Человеколюбие, не ужели мне одр сей гроб 
будет, или ещё окаянную мою душу просветиши днем? 
Се ми гроб предлежит, се ми смерть предстоит. Суда 
Твоего, Господи, боюся и муки безконечныя, злое же 
творя не престаю: Тебе Господа Бога моего всегда 
прогневляю, и Пречистую Твою Матерь, и вся Небесныя 
силы, и святаго Ангела хранителя моего. Вем убо, 
Господи, яко недостоин есмь человеколюбия Твоего, но 
достоин есмь всякаго осуждения и муки. Но, Господи, 
или хощу, или не хощу, спаси мя. Аще бо праведника 
спасёши, ничтбже вёлие; и аще чистаго помйлуеши, 
ничтбже дивно: достбйни бо суть милости Твоея. Но на 
мне грёшнем удиви милость Твою: о сем яви 
человеколюбие Твоё, да не одолёет моя злоба Твоёй 
неизглагбланней благости и милосёрдию: и якоже 
хбщеши, устрой о мне вещь. 

Просвети очи мои, Христё Боже, да не когда усну в 
смерть, да не когда речёт враг мой: укрепихся на него. 

Слава: Заступник души моея буди, Боже, яко посредё 
хожду сетёй многих; избави мя от них и спаси мя, Блаже, 
яко Человеколюбец. 

И ныне: Преславную Божию Матерь, и святых Ангел 
Святёйшую, немолчно воспоим сёрдцем и устьі, Бого¬ 
родицу сию исповёдающе, яко воистину рбждшую нам 
Бога воплощённа, и молящуюся непрестанно о душах 
наших. 

Знаменуй себя крестом и говори молитву Честному 
Кресту: 

Да воскрёснет Бог, и расточатся врази Его, и да бежат 
от лица Его ненавидящий Его. Яко исчезает дым, да 
исчёзнут; яко тает воск от лица огня, тако да погибнут 
бёси от лица любящих Бога и знаменующихся крёстным 
знамением, и в весёлии глаголющих: радуйся, Пре- 

честный и Животворящий Кресте Господень, прогоняяй 
бесы силою на тебе пропятаго Господа нашего Иисуса 
Христа, во ад сшедшаго и поправшего силу диаволю, и 
даровавшаго нам тебе Крест Свой Честный на прогнание 
всякаго супостата. О, Пречестный и Животворящий 
Кресте Господень! Помогай ми со Святою Госпожёю 
Девою Богородицею и со всеми святыми во веки. Аминь. 

Или кратко: 

Огради мя, Господи, силою Честнаго и Жи¬ 
вотворящаго Твоего Креста, и сохрани мя от всякаго зла. 

Молитва 

Ослаби, остави, прости, Боже, прегрешения наша, 
вольная и невольная, яже в слове и в деле, яже в ведении 
и не в ведении, яже во дни и в нощи, яже во уме и в 
помышлении: вся нам прости, яко Благ и Человеко¬ 
любец. 


Молитва 

Ненавидящих и обидящих нас прости, Господи 
Человеколюбие. Благотворящим благосотвори. Братиям 
и сродником нашим даруй яже ко спасению прошения 
и жизнь вечную. В нёмощех сущия посети и исцелёние 
даруй. Иже на мори управи. Путешёствующим 
спутешёствуй. Служащим и милующим нас грехов 
оставлёние даруй. Заповёдавших нам недостойным 
молйтися о них помилуй по велицей Твоёй милости. 
Помяни, Господи, прёжде усопших отёц и братий наших 
и упокой их, идёже присещает свет лица Твоего. Помя¬ 
ни, Господи, братий наших пленённых и избави я от 
всякаго обстояния. Помяни, Господи, плодоносящих и 
добродёлающих во святых Твоих цёрквах, и даждь им 
яже ко спасёнию прощёния и жизнь вёчную. Помяни, 
Господи, и нас, смирённых и грёшных и недостойных 
раб Твоих, и просвети наш ум свётом разума Твоего, и 
настави нас на стезю заповедей Твоих, молитвами 

Пречистыя Владычицы нашея Богородицы и Прис- 
нодёвы Марии и всех Твоих святых: яко благословен есгі 
во веки веков. Аминь. 

Исповедание грехов повседневное 

Исповедаю Тебе Господу Богу моему и Творцу, во 
Святей Троице Единому, славимому и покланяемому, 
Отцу, и Сыну, и Святому Духу, вся моя грехи, яже содёях 
во вся дни живота моего, и на всякий час, и в настоящее 
время, и в прешёдшия дни и нощи, делом, словом, 
помышлением, объядёнием, пиянством, тайноядёнием, 
празднословием, унынием, лёностию, прекословием, 
непослушанием, оклеветанием, осуждёнием, небре- 
жёнием, самолюбием, многостяжанием, хищёнием, не- 
правдоглаголанием, скверноприбытчеством, мшелоим- 
ством, ревнованием, завистию, гнёвом, памятозлббием, 
нёнавистию, лихоимством и всёми моими чувсты: 
зрёнием, слухом, обонянием, вкусом, осязанием и 
прочими моими грехи, душёвными вкупе и телёсными, 
гімиже Тебё Бога моего и Творца прогнёвах, и ближняго 
моего онеправдовах: о сих жалёя, вгінна себё Тебё Богу 
моему представляю, и имёю волю каятися: тбчию, 
Господи Боже мой, помозй ми, со слезами смирённо мо¬ 
лю Тя: прешёдшая же согрешёния моя милосёрдием 
Твоим прости ми, и разреши от всех сих, яже изглагблах 
пред Тобою, яко благ и Человеколюбец. 

Когда отходишь ко сну, произноси: 

В руце Твой, Господи Иисусе Христё, Боже мой, 
предаю дух мой: Ты же мя благословй, Ты мя помгілуй 
и живот вёчный даруй ми. Амгінь. 

КАНОН ПОКАЯННЫЙ 
КО ГОСПОДУ НАШЕМУ ИИСУСУ ХРИСТУ 

Глас 6-й 

Песнь 1 

Яко по суху пешешёствовав Израиль, по бездне стопами, гонй- 
теля фараона видя потопляема. Богу победную песнь пойм, вопияше. 

Припев*: Помилуй мя, Боже, помилуй мя. 

Ныне приступйх аз грешный и обременённый к Тебе, 
Владыце и Богу моему; не смею же взирати на нёбо, 
токмо молюся, глаголя: даждь ми, Господи, ум, да 
плачуся дел моих горько. 

О, горе мне грёшному! Паче всех человёк окаянен 
есмь, покаяния несть во мне; даждь ми, Господи, слёзы, 
да плачуся дел моих горько. 

Слава: Безумие, окаянне человёче, в лёности время 
губйши; помысли житиё твое, и обратйся ко Господу 
Богу, и плачися о дёлех твоих горько. 

И ныне: Мати Божия Пречистая, воззрй на мя 
грёшнаго, и от сёти диаволи избави мя, и на путь пока¬ 
яния настави мя, да плачуся дел моих горько. 


* В канонах припев как молитвенное воззвание произносится 
перед первым и вторым (и третьим, когда он есть) тропарём каждой 
песни, но не читается перед тропарями, начинающимися со ”Слава 
Отцу и Сыну и Святому Духу” и ”Й ныне и присно и во веки веков. *■ 
Аминь”. 

Песнь 3 

Несть свят, якоже Ты, Господи Боже мой, вознесый рог верных 
Твоих, Блаже, и утвердйвый нас на камени исповедания Твоего. 

Внегда постав лени будут престо ли на суди щи 
страшнем, тогда всех человек дела обличатся, горе тамо 
будет грешным, в муку отсылаемым; и то вёдущи, душе 
моя, покайся от злых дел твоих. 

Праведницы возрадуются, а грешнии восплачутся, 
тогда никтбже возможет помощи нам, но дела наша 
осудят нас; тёмже прёжде конца покайся от злых дел 
твоих. 

Слава: Увы мне великогрёшному, иже дёлы и 
мьісльми оскверни вся, ни капли слез имею от 
жестосёрдия; ныне возникни от земли, душё моя, и 
покайся от злых дел твоих. 

И ныне: Се, взывает, Госпожё, Сын Твой, и поучает 
нас на доброе, аз же грешный добра всегда бёгаю; но Ты, 
Милостливая, помилуй мя, да покаюся от злых моих дел. 

Седален, глас 6-й 

Помышляю день страшный и плачуся деяний моих 
лукавых: како отвещаю Безсмертному Царю, или коим 
дерзновёнием воззрю на Судию, блудный аз? Благоут- 
робный Отче, Сыне Единородный и Душе Святый, по¬ 
милуй мя. 

Слава, и ныне: Богородичен 

Связан многими ныне пленйцами грехов и 
содержимъ лютыми страстьми и бедами, к Тебе 
прибегаю, моему спасению, и вопию: помози ми, Дево, 
Мати Божия. 


Песнь 4 

Христос моя сила, Бог и Господь, честная Церковь боголёпно 
поёт, взывающи от смысла чйста, о Господе празднующи. 

Широк путь зде и угодный сласти творити, но горько 
будет в последний день, егда душа от тела разлучатися 
будет: блюдйся от сих, человёче, Царствия ради Божия. 

Почто убогаго обйдиши, мзду наёмничу удёржуеши, 
брата твоего не любиши, блуд и гордость гбниши? 
Остави убо сия, душё моя, и покайся Царствия ради Бо¬ 
жия. 

Слава: О, безумный человёче, доколе углебаеши, яко 
пчела, собирающи богатство твое? Вскоре бо погибнет, 
яко прах и пепел: но более взыщи Царствия Божия. 

И ныне: Госпожё Богородице, помилуй мя грешнаго, 
и в добродётели укрепи, и соблюди мя, да наглая смерть 
не похитит мя неготоваго, и доведи мя, Дево, Царствия 
Божия. 


Песнь 5 

Божиим светом Твоим, Блаже, утренюющих Ти души любовию 
озарй, молюся, Тя ведети, Слове Божий, йстиннаго Бога, от мрака 
греховнаго взывающа. 

Воспомяни, окаянный человёче, како лжам, клеве- 
там, разбою, нёмощем, лютым зверём, грехов ради по¬ 
рабощён еси; душё моя грешная, того ли восхотёла еси? 

Трепёщут ми уди, всеми бо сотворих вину: очйма 
взираяй, ушгіма сльішай, языком злая глагбляй, всего 
себе геённе предаяй; душё моя грешная, сего ли восхо¬ 
тела еси? 

Слава: Блудника и разбойника кающася приял еси, 
Спасе, аз же един лёностию греховною отягчихся и злым 
делом пораббтихся; душе моя грешная, сего ли восхотела 
еси? 

И ныне: Дивная и скорая помощнице всем человёком, 
Мати Божия, помози мне недостойному, душа бо моя 
грешная того восхотё. 

Песнь 6 

Житейское море, воздвигаемое зря напастей бурею, к тихому 
пристанищу Твоему притёк, вопию Ти: возведй от тли живот мой, 
Многомйлостиве. 

Житие на земли блудно пожих и душу во тьму пред- 
ах, ныне убо молю Тя, Мйлостливый Владыко: свободй 
мя от работы сея вражия, и даждь ми разум творгіти волю 
Твою. 

Кто творит таковая, якоже аз? Якоже бо свиния лежит 
в калу, тако и аз греху служу. Но Ты, Господи, исторгни 
мя от гнуса сего и даждь ми сердце творйти заповеди 
Твоя. 

Слава: Воспрянгі, окаянный человёче, к Богу, 
воспомянув своя согрешения, припадая ко Творцу, слезя 
и стеня; Той же, яко милосерд, даст ти ум знати волю 
Свою. 

И ныне: Богородице Дево, от видимаго и невидимаго 
зла сохрани мя, Пречйстая, и приимй молитвы моя, и 
донесгі я Сыну Твоему, да даст ми ум творйти волю Его. 

Кондак 

Душе моя, почто грехами богатевши, почто волю 
диаволю творйши, в чесом надежду полагавши? Пре- 
стани от сих и обратйся к Богу с плачем, зову щи: мило- 
сёрде Господи, помилуй мя грешнаго. 

Икос 

Помысли, душё моя, горький час смерти и страшный 
суд Творца твоего и Бога: Ангели бо грбзнии поймут тя, 
душё, и в вёчный огнь введут: убо прежде смерти по¬ 
кайся, вопиющи: Господи, помилуй мя грешнаго. 

Песнь 7 

Росодательну убо пещь содёла Ангел преподобным отроком, 
халдёи же опаляющее велёние Божие, мучителя увеща вопйти: бла- 
гословён еси, Боже отёц наших. 

Не надейся, душе моя, на тлённое богатство и на 
неправедное собрание, вся бо сия не веси кому оставиши, 
но возопйй, помилуй мя, Христе Боже, недостойнаго. 

Не уповай, душе моя, на телесное здравие и на 
скоромимоходящуто красоту, вгідиши бо, яко сильнии и 
младйи умирают; но возопйй: помилуй мя, Христе Боже, 
недостойнаго. 

Слава: Воспомяни, душе моя, вечное житие, Царство 
Небесное, уготованное святым, и тьму кромешную и гнев 
Божий злым, и возопйй: помилуй мя, Христе Боже, 
недостойнаго. 

И ныне: Припади, душе моя, к Божией Матери и 
помолися Той, есть бо скорая помощница кающимся, 
умолит Сына Христа Бога, и помилует мя недостойнаго. 


Песнь 8 

Из пламене преподобным росу источйл еси и праведнаго жертву 
водою попалил еси: вся бо творйши, Христе, токмо еже хотёти. Тя 
превозносим во вся веки. 

Како не имам плакатися, егда помышляю смерть, 
вйдех бо во гробе лежаща брата моего, безславна и бе¬ 
зобразна? Что убо чаю, и на что надёюся? Токмо даждь 
ми, Господи, прежде конца покаяние. (Дважды) 

Слава: Верую, яко пригідеши судйти живых и мерт¬ 
вых, и вси во своем чйну станут, старии и младйи, вла¬ 
дыки и князи, девы и свящённицы; где обрящуся аз? 
Сего ради вопию: даждь ми, Господи, прежде конца по¬ 
каяние. 

И ныне: Пречйстая Богородице, приими недостойную 
молитву мою и сохрани мя от наглыя смерти, и даруй ми 
прежде конца покаяние. 





32 


КАНОН ПОКАЯННЫЙ 


Песнь 9 

] 

Бога человеком невозможно вйдети, на Негоже не смеют чйни ( 
Ангельстии взирати; Тобою же, Всечйстая, явйся человеком Слово ^ 
Воплощённо, Егоже величающе, с небесными вой Тя ублажаем. | 

Ныне к вам прибегаю, Ангели, Архангели и вся не¬ 
бесныя силы, у Престола Божия стоящий, молитеся ко 
Творцу своему, да избавит душу мою от муки вечныя. 

Ныне плачуся к вам, святйи патриарси, царие и 
пророцы, апостоли и святйтелие и вси избраннии 
Христовы: помозйте ми на суде, да спасёт душу мою от 
сйлы вражия. 

Слава: Ныне к вам воздежу руце, святйи мученицы, 
пустынницы, девственницы, праведницы и вси святии, 
молящийся ко Господу за весь мир, да помилует мя в час 
смерти моея. 

И ныне: Мати Божия, помозгі ми, на Тя сгільне 
надеющемуся, умолй Сына Своего, да поставит мя 
недостойнаго одесную Себе, егда сядет судяй живых и 
мертвых, аминь. 


Молитва 

Владыко Христе Боже, Иже страстьмгі Своими 
страсти моя исцелйвый и язвами Своими язвы мои 
уврачевавый, даруй мне, много Тебе прегрешйвшему, 
слёзы умилёния; срастворй моему тебя от обоняния 
Животворящего Тела Твоего, и насладгі душу мою Твоею 
Честною Крбвию от горести, ёюже мя сопротйвник на¬ 
пой; возвьіси мой ум к Тебе, долу понйкший, и возведй 
от пропасти поггібели: яко не гімам покаяния, не имам 
умилёния, не имам слезы утёшительныя, возводящий 
чада ко своему наследию. Омрачихся умом в житёйских 
страстёх, не могу воззрёти к Тебе в болёзни, не могу 
согрётися слезами, яже к Тебе любвё. Но, Владыко Гос¬ 
поди Иисусе Христе, сокровище благгіх, даруй мне по¬ 
каяние всецёлое и сердце люботрудное во взыскание 
Твое, даруй мне благодать Твою и обнови во мне зраки 

Твоего образа. Оставих Тя, не остави мене; изыди на 
взыскание мое, возведи и пажити Твоей и сопричти мя 
овцам избраннаго Твоего стада, воспитай мя с ними от 
злака Божественных Твоих Таинств, молитвами 
Пречистыя Твоея Матере и всех святых Твоих. Аминь. 

КАНОН МОЛЕННЫЙ 
КО ПРЕСВЯТОЙ БОГОРОДИЦЕ, 

поемый во всякой скорби душевной и обстоянии 

Творение Феостирикта монаха 
Тропарь Богородице, глас 4-й 

К Богородице прилежно ныне притецём, грешнии и 
смирённии, и припадём, в покаянии зовуще из глубины 
души: Владычице, помозй, на ны милосёрдовавши, пот- 
щйся, погибаем от множества прегрешёний, не отвратгі 
Твоя рабы тщи, Тя бо и едгіну надежду гімамы. (Дважды) 

Слава, и ныне: Не умолчйм никогда, Богородице, 
сйлы Твоя глагблати, недостбйнии: аще бо Ты не бы 
предстояла молящи, кто бы нас избавил от толгіких бед, 
кто же бы сохранил до ныне свободны? Не отступим, 
Владычице, от Тебе: Твоя бо рабы спасавши пргісно от 
всяких лютых. 

И псалом 50: Помилуй мя, Боже... (см. стр. 5). 

Канон ко Пресвятой Богородице, глас 8-й 
Песнь 1 

Воду прошёл, яко сушу, и егйпетскаго зла избежав, 
израильтянин вопияше: Избавителю и Богу нашему пойм. 

Припев: Пресвятая Богородице, спаси нас. 

Многими содержймь напастьми, к Тебе прибегаю, 
спасёния искйй: о, Мати Слова и Дёво, от тяжких и 
лютых мя спасй. 

Страстей мя смущают прилбзи, многаго уныния 
испблнити мою душу; умири, Отроковице, тишиною 
Сына и Бога Твоего, Всенепорбчная. 

Слава: Спаса рбждшую Тя и Бога, молю, Дёво, 
избавитися ми лібтых: к Тебе бо ныне прибегая, 
простираю и душу и помышление. 

И ныне: Недугующа телом и душёю, посещёния 
Божественнаго и промышлёния от Тебе сподбби, едина 
Богомати, яко благая, Благаго же Родительница. 

Песнь 3 

Небеснаго круга Верхотворче Господи, и Цёркве Зиждителю, Ты 
мене утвердй в любви Твоей, желйний краю, верных утверждение, 
едйне Человеколюбие. 

Предстательство и покров жизни моея полагаю Тя, 
Богородйтельнице Дево: Тя мя окорми ко пристанищу 
Твоему, благих виновна, верных утверждение, едина 
Всепётая. 

Молю, Дево, душевное смущение и печали моея бурю 
разорйти: Ты бо, Богоневёстная, начальника тишины 
Христа родила еси, едина Пречйстая. 

Слава: Благодётеля рождши добрых виновнаго, 
благодеяния богатство всем источй, вся бо мбжеши, яко 
сильнаго в крепости Христа рождши, Богоблажённая. 

И ныне: Лютыми недуги и болёзненными страстьмй 
истязаему, Дево, Ты ми помозгі: исцелений бо 
неоскудное Тя знаю сокровище, Пренепорбчная, 
неиждиваемое. 

Спасгі от бед рабы Твоя, Богородице, яко вси по Бозе 
к Тебе прибегаем, яко нерушгімей стенё и 
предстательству. 

Прйзри благосёрдием, всепётая Богородице, на мое 
лютое телесё озлоблёние, и исцели души моея болезнь. 
2» 

Тропарь, глас 2-й 

Моление тёплое и стена необоримая, милости источ¬ 
нике, мирови прибежище, прилёжно вопиём Ти: Бого¬ 
родице Владычице, предвари, и от бед избави нас, едина 
вскоре предстательствующая. 

Песнь 4 

Услышах, Господи, смотрения Твоего таинство, разумёх дела 
Твоя и прославих Твое Божество. 

Страстёй моих смущёние, кбрмчию рбждшая Госпо¬ 
да, и бурю утиши моих прегрешений, Богоневёстная. 

Милосердия Твоего бёздну призывбющу подаждь ми, 
Яже Благосёрдаго рбждшая и Спаса всех поющих Тя. 

Наслаждающеся, Пречистая, Твоих дарований, Бла¬ 
годарственное воспеваем пёние, вёдуще Тя Богоматерь. 

Слава. На одрё болезни моея и нёмощи низлежащу 
ми, яко Боголюбива, помози, Богородице, едина При- 
снодёво. 

И ныне. Надежду и утверждёние и спасения стёну 
недвижиму имуще Тя, Всепётая, неудобства всякаго из¬ 
бавляемся. 

Песнь 5 

Просвети нас повелении Твоими, Господи, и мышцею Твоею 
высокою Твой мир подаждь нам, Человеколіббче. 

Испблни, Чистая, весёлия сердце мое, Твою 
нетлённую дак5іци радость, весёлия рбждшая винбвнаго. 

Избави нас от бед; Богородице чистая, вечное рожд- 
ши избавление, и мир, всяк ум преимущий. 

Слава: Разреши мглу прегрешений моих, Богоневёс- 
то, просвещёнием Твоея свётлости, Свет рождшая Бо¬ 
жественный и превёчный. 

И ныне: Исцели, Чистая, души моея неможёние, 
посещения Твоего сподббльшая, и здравие молитвами 
Твоими подаждь ми. 

Песнь 6 

Молитву пролию ко Господу, и Тому возвещу печали моя, яко 
зол душа моя исполнися, и живот мой аду приблйжися, и молюся яко 
Иона: от тли, Боже, возведи мя. 

Смерти и тли яко спасл есть, Сам Ся издав смерти, 
тлением и смертию мое естество ято бывшее, Дево, моли 
Господа и Сына Твоего, врагов злодёйствия мя изба- 
вити. 

Предстательницу Тя живота вем и хранительницу 
твёрду. Дево и напастей решащу молвы, и налоги бесов 
отгоняющу: и молюся всегда, от тли страстёй моих из- 
бавити мя. 

Слава: Яко стёну прибёжища стяжахом, и душ все- 
совершённое спасение, и пространство в скбрбех, Отро¬ 
ковице, и просвещёнием Твоим присно радуемся: о, 
Владычице, и ныне нас от страстёй и бед спаси. 

И ныне. На одрё ныне немощствуяй лежу, и несть 
исцелёния плоти моей: но, Бога и Спаса миру и Изба¬ 
вителя недугов рбждшая, Тебе молюся, Благой: от тли 
недуг возстави мя. 

Кондак, глас 6-й 

Предстательство христиан непостыдное, ходатай¬ 
ство ко Творцу непреложное, не прёзри грёшных мо- 
лёний гласы, но предвари, яко Благая, на помощь нас, 
вёрно зовущих Ти; ускоргі на молитву, и потщйся на 
умолёние, предстательствующи присно, Богородице, 
чтущих Тя. 


Другой кондак, глас тот же 

Не имамы иныя помощи, не имамы иныя надежды, 
разве Тебе, Пречистая Дево. Та нам помозй, на Тебё 
надёемся, и Тобою хвалимся, Твой бо есмьі рабы, да не 
постыдгімся. 

Стихира, глас тот же 

Не ввёри мя человеческому предстательству, Пресвя¬ 
тая Владычице, но приими моление раба Твоего: скорбь 
бо обдержит мя, терпёти не могу дёмонскаго стреляния, 
покрова не имам, нижё где прибёгну окаянный, всегда 
побеждаемь, и утешёния не имам, разве Тебе, Владычице 
мира, упование и предстательство верных, не прёзри 
молёние мое, полёзно сотвори. 

Песнь 7 

От Иудеи дошёдше бтроцы, в Вавилоне иногдй, верою 
Троическою пламень пёщный попраша, поюще: отцёв Боже, бла¬ 
гословен еси. 

Наше спасение якоже восхотёл еси, Спасе, устрбити, 
во утробу Дёвыя вселился еси, Юже миру предстатель¬ 
ницу показал еси: отёц наших Боже, благословен еси. 

Водителя милости, Егоже родила еси, Мати чистая, 
умоли избавитися от прегрешёний и душёвных скверн 
верою зовущим: отец наших Боже, благословен еси. 

Слава: Сокровище спасения и Источник нетления, 
Тя рождшую, и столп утверждения, и дверь покаяния, 
зовущим показал еси: отец наших Боже, благословен еси. 

И ныне: Телесныя слабости и душевныя недуги, 
Богородительнице, любовию приступающих к крову 
Твоему, Дево, исцелити сподбби, Спаса Христа нам 
рождшая. 


Песнь 8 

Царя Небеснаго, Егбже поют вон ангельстии, хвалйте и пре¬ 
возносите во вся веки. 

Помощи яже от Тебе трёбующия не прёзри, Дево, 
поющия и превозносящая Тя во веки. 

Неможёние души моея исцелявши и телёсныя 
болёзни, Дево, да Тя прославлю, Чистая, во веки. 

Слава: Исцелёний богатство изливавши вёрно 
поющим Тя, Дево, и превозносящим неизречённое Твое 
рождество. 

И ныне: Напастей Ты прилбги отгонявши и страстёй 
находы, Дево: тёмже Тя поем во вся веки. 

Песнь 9 

Войстинну Богородицу Тя исповедуем, спасённии Тобою, Дево 
Чистая, с безплотными лйки Тя величающе. 

Тока слез моих не отвратися, Яже от всякого лица 
всяку слёзу, отъёмшаго, Дево, Христа рождшая. 

Радости мое сердце исполни, Дево, Яже радости 
приёмшая исполнёние, греховную печаль потребляющи. 

Пристанище и предстательство к Тебе прибегающих 
буди, Дево, и стена нерушимая, прибёжище же и покров 
и весёлие. 

Слава: Свёта Твоего зарями просвети, Дево, мрак 
невёдения отгоняющи, благовёрно Богородицу Тя 
исповёдающих. 

И ныне: На мёсте озлоблёния нёмощи смирившагося, 
Дево, исцели, из нездравия во здравие претворяющи. 

Стихиры, глас 2-й 

Высшую небес и чистшую свётлостей солнечных, 
избавльшую нас от клятвы, Владычицу мира пёсньми 
почтим. 

От многих моих грехов немощствует тело, немощс- 
твует и душа моя; к Тебе прибегаю, Благодатней, на- 
дёждо ненадёжных, Ты ми помозй. 

Владычице и Мати Избавителя, приими моления 
недостойных раб Твоих, да ходатайствуешь к 
Рождшемуся от Тебе; о, Владычице мира, буди 
Ходатаица! 

Поём прилежно Тебе песнь ныне, всепётой 
Богородице, радостно: со Предтёчею и всеми святыми 
моли, Богородице, ёже ущёдрити ны. 

Вся Ангелов воинства, Предтёче Господень, 
апостолов двоенадесятице, святии вси с Богородицею, 
сотворите молитву, во еже спастися нам. 

Молитвы ко Пресвятой Богородице 

Царице моя преблагая, надёждо моя Богорбдице, 
приятелище сирых и странных предстательнице, скор¬ 
бящих радосте, обйдимых покровительнице! Зргіши мою 
беду, зриши мою скорбь, помозгі ми яко нёмощну, окорми 
мя яко странна. Обиду мою вёси, разреши ту, яко 
волиши: яко не имам иныя помощи разве Тебе, ни иныя 
предстательницы, ни благия утёшительницы, токмо Те¬ 
бе, о Богомати, яко сохраниши мя и покрывши во вёки 
веков. Аминь. 

К кому возопию, Владычице? К кому прибёгну в 
горести моей, аще не к Тебе, Царице Небёсная? Кто плач 
мой и воздыхание мое приймет, аще не Ты, Прене- 
порбчная, надёждо христиан и прибёжище нам греш¬ 
ным? Кто паче Тебе в напастех защитйт? Усльіши убо 
стенание мое, и приклонй ухо Твое ко мне, Владычице 
Мати Бога моего, и не прёзри мене, трёбующаго Твоея 
помощи, и не отрйни мере грешнаго. Вразумгі и научи 
мя, Царице Небесная; не отступгі от мене раба Твоего, 
Владычице, за роптание мое, но буди мне Мати и за¬ 
ступница. Вручйю себё мйлостивому покрову Твоему: 
приведи мя грешнаго к тихой и безмятёжней жизни, да 
плачуся о гресёх моих. К кому бо прибёгну повйнный аз, 
аще не к Тебе, упованию и прибёжищу грешных, на- 
дёждою на неизречённую милость Твою и щедроты Твоя 
окриляемь? О, Владычице Царице Небесная! Ты мне 
упование и прибежище, покров и заступление и помощь. 
Царице моя приблагая и скорая заступнице! Покрый 
Твоим ходатайством моя прегрешёния, защитй мене от 
враг видимых и невидимых; умягчгі сердца злых человек, 
возстающих на мя. О, Мати Господа моего Творца! Ты 

еси корень девства и неувядаемый цвет чистоты. О, 
Богородительнице! Ты подаждь ми помощь немощст- 
вующему плотскими страстьми и болёзнующему серд¬ 
цем, едино бо Твое и с Тобою Твоего Сына и Бога наше¬ 
го имам заступление; и Твоим пречудным заступле¬ 
нием за избавлюся от всякия беды и напасти, о прене¬ 
порочная и преславная Божия Мати Марие. Темже со 
упованием глаголю и вопию: радуйся, благодатная, ра¬ 
дуйся, обрадованная; радуйся, преблагословённая, Гос¬ 
подь с Тобою. 

КАНОН АНГЕЛУ ХРАНИТЕЛЮ 


КАНОН АНГЕЛУ ХРАНИТЕЛЮ 

Тропарь, глас 6-й 

Ангеле Божий, хранителю мой святый, живот мой 
соблюди во страсе Христа Бога, ум мой утверди во 
истиннем пути, и к любви горней уязви душу мою, да 
тобою направляемъ, получу от Христа Бога вёлию ми¬ 
лость. 


Слава, и ныне: Богородичен 

Святая Владычице, Христа Бога нашего Мати, яко 
всех Творца недоумённо рбждшая, моли благость Его 
всегда, со хранителем моим Ангелом, спаси душу мою, 
страстьми одержимую, и оставление грехов даровати ми. 

Канон, глас 8-й 
Песнь 1 

Пойм Господеви, проведшему люди Своя сквозё Чермнбе море, 
яко един славно проелавися. 

Иисусу: Господи Иисусе Христе Боже мой, помилуй мя*. 

Песнь воспёти и восхвалйти, Спасе, Твоего раба до¬ 
стойно сподбби, безплотному Ангелу, наставнику и хра¬ 
нителю моему. 

Припев: Святый Ангеле Божий, хранителю мой, моли Бога 
о мне. 


Тропарь Иисусу Христу только в первой и девятой песнях 

Един аз в неразумии и в лености ныне лежу, 
наставниче мой и хранителю, не остави мене 
погибающа. 

Слава: Ум мой твоею молитвою направи, творити ми 
Божия повеления, да получу от Бога отдание грехов, и 
ненавидети ми злых настави мя, молюся ти. 

И ныне: Молися, Девице, о мне, рабе Твоем, ко 
Благодателю, со хранителем моим Ангелом, и настйви мя 
творити заповеди Сына Твоего и Творца моего. 


Песнь 3 

Ты есй утверждение притекающих к Тебе, Господи, Ты еси свет 
омраченных, и поет Тя дух мой. 

Все помышление мое и душу мою к тебе возложих, 
хранителю мой; ты от веяния мя напасти вражия избави. 

Враг попирает мя, и озлобляет, и поучает всегда 
творити своя хотения; но ты, наставниче мой, не остави 
мене погибающа. 

Слава: Пети песнь со благодарением и усердием 
Творцу и Богу даждь ми, и тебе, благому Ангелу храни¬ 
телю моему: избавителю мой, изми мя от враг 
озлобляющих мя. 

И ныне: Исцели, Пречистая, моя многонедужныя 
струпы, яже в души, прожени враги, иже присно борются 
со мною. 

Седален, глас 2-й 

От любвё душевныя вопию ти, хранителю моея ду¬ 
ши, всесвятьій мой Ангеле: покрьій мя и соблюди от 
лукаваго ловлёния всегда, и к жизни настёви небёсней, 
вразумляя и просвещая и укрепляя мя. 


Слава, и ныне: Богородичен 

Богородице безневёстная Пречистая, Яже без Семене 
рбждши всех Владыку, Того со Ангелом хранителем мо¬ 
им моли, избавити ми ся всякаго недоумения, и дата 
умиление и свет души моей и согрешением очищение, 
Яже едина вскоре заступающи. 

Песнь 4 

Услышах, Господи, смотрения Твоего таинство, разумея дела 
Твоя, и прославих Твое Божество. 

Моли Человеколюбца Бога ты, хранителю мой, и не 
остави мене, но присно в мире житие мое соблюди и 
. подаждь ми спасение необоримое. 

Яко заступника и хранителя животу моему приём тя 
от Бога, Ангеле, молю тя, святый, от святых мя бед сво- 
бодй. 

Слава: Мою сквёрность твоёю святынею очисти, 
хранителю мой, и от части шуия да отлучён буду мо¬ 
литвами твоими и причастник славы явлюся. 

И ныне: Недоумёние предлежит ми от обышёдших 
мя зол, Пречистая, но избави мя от них скоро: к Тебе бо 
единей прибегбх. 

Песнь 5 

Утренююще вопием Ти: Господи, спаси ны; Ты бо еси Бог наш, 
разве Тебе иного не вёмы. 

Яко имёя дерзновёние к Богу, хранителю мой свя¬ 
тый, Сего умоли от оскорбляющих мя зол избавити. 

Свёте свётлый, свётло просвети душу мою, настав- 
ниче мой и хранителю, от Бога данный ми Ангеле. 

Слава: Спяща мя зле тяготою греховною, яко бдяща 
сохрани, Ангеле Божий, и возстави мя на славословие 
молением твоим. 

И ныне: Марне, Госпожё Богородице безневёстная, 
надёждо верных, вражия возношёния низложи, поющия 
же Тя возвесели. 

Песнь 6 

Рйзу мне подаждь свеглу, одеяйся светом яко рйзою, 
многомйлостиве Христе Боже наш. 

Всяких мя напастей свободи, и от печалей спаси, 
молюся ти, святый Ангеле, данный ми от Бога, храни¬ 
телю мой добрый. 

Освети ум мой, блаже, и просвети мя, молюся ти, 
святый Ангеле, и мыслити ми полёзная всегда настави 
мя. 


Слава: Устави сердце мое от настоящаго мятёжа, и 
бдёти укрепи мя во благих, хранителю мой, и настави мя 
чудно к тишине живбтней. 

И ныне: Слово Божие в Тя вселися, Богородице, и 
человёком Тя показа небесную лёствицу; Тобою бо к нам 
Вышний сошёл есть. 

Кондак , глас 4-й 

Явйся мне милосёрд, святый Ангеле Госпбдень, хра¬ 
нителю мой, и не отлучбйся от мене сквернаго, но про¬ 
свети мя светом неприкосновённым и сотвори мя до¬ 
стойна Царствия Небеснаго. 

Икос 

Уничижённую душу мою мнбгими соблбзны, ты, свя¬ 
тый предстателю, неизречённыя славы небесныя 
сподбби, и певёц с лики безплотныя сил Божиих, поми¬ 
луй мя и сохрани, и пбмыслы добрыми душу мою про¬ 
свети, да твоею славою, Ангеле мой, обогащуся, и низ¬ 
ложи зломыслящия мне враги, и сотвори мя достойна 
Царствия Небеснаго. 

Песнь 7 

От Иудеи дошёдше отроцы, в Вавилоне иногда, верою 
Троическою пламень пёщный попраша, поюще: отцев Боже, бла¬ 
гословен еси. 

Милостив буди ми и умоли Бога, Господень Ангеле, 
имею бо тя заступника во всем животе моем, наставника 
же и хранителя, от Бога дарованнаго ми во веки. 

Не остави в путь шёствующия души моея окаянныя 
убити разбойником, святый Ангеле, яже ти от Бога пре¬ 
дана бысть непорбчне; но настави ю на путь покаяния. 

Слава: Всю посрамлену душу мою привожду от 
лукавых ми пбмысл и дел: но предвари, наставниче мой, 
и исцеление ими подаждь благих помысл, уклоняти ми 
ся всегда на правыя стези. 

И ныне: Премудрости исполни всех и крепости Бо¬ 
жественныя, Ипостасная Премудросте Вышняго, Бого¬ 
родицы ради, верою вопиющих: отец наших Боже, бла¬ 
гословен еси. 

Песнь 8 

Царя Небеснаго, Егоже поют вой ангельстии, хвалйте и 
превозносите во вся веки. 

От Бога посланный, утверди живот мой, раба твоего, 
преблагйй Ангеле, и не остави мене во веки. 

Ангела тя суща блага, души моея наставника и хра¬ 
нителя, преблажённе, воспеваю во веки. 

Слава: Буди ми покров и забрало в день испытания 
всех человек, вбньже огнём искушаются дела благая же 
и злая. 

И ныне: Буди ми помощница и тишина, Богородице 
Приснодево, рабу Твоему, и не остави мене лишёна быти 
Твоего владычества. 

Песнь 9 

Войстинну Богородицу Тя исповедуем, спасеннии Тобою, Дево 
Чистая, с безплотными лйки Тя величающе. 

Иисусу: Помилуй мя, едйне Спасе мой, яко милостив 
еси и милосерд, и праведных ликов сотвори мя 
причастника. 

Мьіслити ми присно и творгіти, Господень Ангеле, 
благая и полезная даруй, яко сильна яви в немощи и 
непорочна. 

Слава: Яко имея дерзновение к Царю Небесному, 
Того моли, с прочими безплотными, помйловати мя 
окаяннаго. 

И ныне: Много дерзновение имущи, Дёво, к 
Воплбщшемуся из Тебе, преложй мя от уз и разрешение 
ми подаждь и спасение, молитвами Твоими. 

Молитва Ангелу Хранителю 

Ангеле Христов святый, к тебе припадая молюся, 
хранителю мой святый, приданный мне на соблюдение 
души и телу моему грешному от святаго крещения, аз же 
своею леностию и своим злым обычаем прогнёвах твою 
пречистую светлость и отгнах тя от себе всеми студными 
дёлы: лжами, клеветами, завистию, осуждёнием, презбр- 
ством, непокорством, братоненавидёнием, и злопом- 
нёнием, сребролюбием, прелюбодеянием, яростию, 
скупостию, объядёнием без сытости и опгівством, много¬ 
глаголанием, злыми помыслы и лукавыми, гордым обы¬ 
чаем и блудным возбешёнием, имьій самохотёние на 
всякое плотское вожделёние. О, злое мое произволёние, 
егбже и скбти безсловёснии не творят! Да како возмб- 
жеши воззрёти на мя, или приступйти ко мне, аки псу 
смердящему? Котбрыма очйма, Ангеле Христов, воз- 
зргіши на мя, оплётшася зле во гнусных делех? Да како 
ужё возмогу отпущёния просйти горьким и злым моим 
и лукавым деянием, в няже впадаю по вся дни и нощи 

и на всяк час? Но молюся ти припадая, хранителю мой 
святый, умилосёрдися на мя грешнаго и недостойнаго 
раба твоего (имя), буди ми помощник и заступник на 
злаго моего сопротйвника, святыми твоими молитвами, 
и Царствия Божия причастника мя сотвори со всеми 
святыми, всегда, и ныне, и присно, и во веки веков. 
Аминь. 

КАНОН 

СВЯТОМУ ИОАННУ ПРЕДТЕЧЕ 

Глас 2-й 

Песнь 1 

Во глубине постла иногда фараонйстское всевоинство преору- 
жённая сила, воплощшееся же Слово всезлобный грех потребило 
есть: препрославленный Господь, славно бо прославися. 

Припев: Святый великий Иоанне Предтече Господень, мо¬ 
ли Бога о нас. 

Крестителю и Предтече Христов, погружаемый все¬ 
гда сластьмй телесными ум мой управи и волны страстей 
укроти, яко да в тишине Божественней быв, песнослбв- 
лю тя. 

Недоуменным просветився просвещением, яко мно- 
госвётлая звезда, мысленному Востоку предтёкл еси, 
Имже озаритися сёрдцу моему, Крестителю, моли, ом¬ 
рачённому всёми бесовскими приложёнии. 

Слава: В рецё бёздну иногда, Всемудре, погрузил еси, 
потоп содевающую благодатию всего преступлёния. Но 
молюся, потоки, блажённе, моих прегрешёний изсуши, 
Божёственным ходатайством твоим. 

И ныне: Чистыя Дёвы, Бога воплотившая, сродник 
был еси, блажённе Предтёче, с Нёю же тя чтим, и молим, 
иже в Божёственнем храме твоём ныне живуще, храмы 
и нас сотвори Духа Святаго. 

Песнь 3 

На камени мя веры утвердйв, разширйл есй уста моя на врагй 
моя, возвеселй бо ся дух мой, внегдапёти: несть свят, якоже Бог наш, 
и несть праведен паче Тебе, Господи. 

Исцели струпы души моея и ум мой, омрачённый 
небрежением, озари Божественным твоим ходатайс¬ 
твом, Господень Предтече, и всякаго избави мя сопро¬ 
тивнаго обстояния, молюся. 

Неплбдствие разрешил есгі рбждшия, родився Божи¬ 
им промышлёнием, премудре прорбче; неплодное убо 
сёрдце моё плодоносно ныне содёлай, Господень Пред- 
тёче, ходатайством твоим, добродётелей приносити про- 
зябёния. 

Слава: Люббвию твоёю созидающаго Божёственный 
дом, вышняго жития улучйти моли: и иже вёрою храму 
твоему служащия, храмы Духа Божёственнаго сотвори, 
Крестителю и Предтёче, ходатайствы твоими. 

И ныне: Веселяшеся Предтёча, в ложеснах носим 
матерних, и покланяшеся Господу, носгіму в ложеснах 
Твоих, Благодатная, Егбже моли от веяния скбрби 
избавити мя. 

Седален, глас 2-й 

Благоутрббия ради милости, Блаже, спаси Твоё соз¬ 
дание, Христё, пришёл еей, преклбнь небеса схождёнием 
Твойм. Тёмже страшное смотрение Твоё, поюще, вопиём 
Ти: мольбёми Предтёчи Твоего очищёние грехов по- 
даждь нам, яко Едгін благоутрббен. 

Слава, и ныне: Богородичен 

Предстательнице тёплая христианом, Сыну Твоему 
молйся прйсно, Богорбдице, всякаго злодёйства и огор- 
чёния избавити нас борца и дати нам прощёние, в нгіхже 
согрешйхом, за милосёрдие щедрот, Твойми молйтвами, 
Мати Дёво. 

Песнь 4 

Пришёл еей от Девы, не ходатай, ни ангел, но Сам, Господи, 
воплбщея и спасл еси всего мя человека. Тем зову Ти: слава силе 
Твоей, Господи. 

Преклбншему небеса и человёком бесёдовавшу, гла¬ 
ву преклонйл еегі деснйцею твоёю, пребогате; ёюже мя 



КАНОН СВ. ИОАННУ ПРЕДТЕЧЕ 


51 


соблюди, во смирении сохраняя сердце моё. 

Пустыня тебе гражданина непрохбдная имяше, 
блажённе Предтёче, тёмже вопию ти: пусту всякаго 
Божёственнаго деяния бьівшу душу мою, плодонбсну 
сотвори. 

Закон Божёственный управляя, беззаконно заклан 
был есй. Тёмже молюся тебё: беззакбннующа мя всегда 
и прельщаема бесовскими прелыцёнми исправи. 

Слава: Создав себё храм Владьіце Царю, к Божёст- 
венным селёнием ныне пришёл есй, Предтёче: яже по- 
лучйти молй, тебё пресвятый дом Воздвйгшаго. 

И ныне: Прйзри на мя недугующаго, Всенепорбчная, 
и разрешй страсти моя лютыя и неудобоисцёльныя, яко 
да величаю Тя, возвелйчившую все человёчество. 

Песнь 5 

Просвещение во тьме лежащих, спасение отчаянных, Христе 
Спасе мой, к Тебе угренюю, Царю мйра, просвета мя сиянием Твойм: 
иного бо разве Тебе Бога не знаю. 

В течёниих Иорданских струн) нетлёния, Предтёче, 
крестйв Христа, молй, истекания страстёй мойх изсу- 
шйти, и потёки сладостныя наслёдовати, и праведных 
красная радования. 

Ужё рыдаю, и содрогаюся страхом, и недоумёнием 
всегда содержймь есмь, помышляя моя содёланная и 
будущий суд ужасный: Благоутрббне Господи, пощадй 
мя Твоего Креста теля мольбами. 

Законополагаяй людем спасёние, Предтёче, в раска¬ 
янии прегрешёний бывшее, посредё закона и благодати 
стал есй. Сегб ради молим тя, образмй покаяния нас 
просвета. 

Слава: Даждь ми врёмя покаяния, уньінно 
прешёдшее все иждгівшему, Благодётелю, имёя на сиё 
молящаго Тя, Слове, Иоанна велйкаго, Предтёчу и 
покаяния всемйрнаго проповёдника. 

И ныне: Наветы и ловлёнии льстиваго умертвйхся, 
Владычице Всенепорбчная, оживи мя, яже рбждшая 
Живот всех, Богородице, ипостасный, да Тя пон5 
благочёстно Всенепорбчную. 

Песнь 6 

В бездне грехбвней валялся, неизследную милосердия Твоего 
призываю бездну: от тли, Боже, мя возведи. 

Глас Слова проповёдавый, всех гласы восприём, 
проси грехов прощёние даровати вёрою поющим тя. 

Сокрушёние души моея исцели, и грехов брёмя 
разреши, и паче надёжды спаси мя молитвами твоими, 
блажённе Предтёче. 

Слава: Иисуса, Егбже рукбю твоёю крестил еси, 
Предтёче, моли, руки греха изббвити мя, взимающа к 
Нему руце присно, всеслйвне. 

И ньше: Дреманием лёностным одержимъ есмь, сон 
греховный тяготит сёрдце моё: Твоим, Пречистая, 
бдённым ходатайством, воздвигни и спаси мя. 

Кондак, глас 3 

Прёжде неплбды днесь Христбва Предтёчу раждает, 
и той есть исполнёние всякаго пророчества: Егбже бо 
прорбцы проповёдаша, на Сегб во Иордане руку 
положив, явися Божия Слова пророк, проповёдник, 
вкупе и Предтёча. 


Икос 

Восхвблим ньше Господня Предтёчу, егбже 
свящённику Елисавёт роди из ложёсн неплбдных, но не 
без сёмене: Христос бо един вместилище прбйде 
непроходимо без сёмене. Иоанна неплбды роди, без мужа 
же сегб не роди: Иисуса же, осенёнием Отцй и Духа 
Ббжия, Дёва роди Чистая. Но безсёменному явися от 
неплбдове пророк, проповёдник, вкупе и Предтёча. 

Песнь 7 

Богопротивное веление беззаконнующаго мучйтеля высок пла¬ 
мень вознесло есть; Христос же прострё богочестйвьш отроком росу 
духовную, сый благословен и препрославлен. 

Из кбрене секирою твоего покаяния исторг язвы 
страстнаго сердца моего, всади, Предтече, Божественное 
безстрастие и страх чистейший Божий, всякия злобы 
отчуждающий мя. 

Во струях Иорданских яко крестил есгі покры¬ 
вающаго водами превыспренняя Господа, Того моли 
воду даровати Божественнаго умиления присно бчима 
могіма, славный Предтече. 

Слава: Иже миру взёмлющаго грех, Агнца Божия, 
Предтече, проповедав, Того моли от козлищ части явйти 
мя чужда, и десным Его овцам и мене сочетати, славне. 

И ныне: Неплодная утроба носяще Тя, Дёво, во чрёве 
носившую Слово воплощённо: Егбже Божёственными 
взыгрании великий Предтёча, неплодныя всесвятый 
плод, позна радуяся и поклонйся. 

Песнь 8 

Пещь иногда огненная в Вавилоне действа разделяше, Божиим 
велением халдеи опаляющая, вёрныя же орошающая, поющая: 
благословйте, вся дела Господня, Господа. 

Даждь деснйцу мне, на землгі лежащему, Предтёче, 
йже деснйцу простёр, омыл есгі водами Несквёрнаго: и 
избави мя сквёрны телёсныя, всего мя очищая 
покаянием, и спасй мя. 

Имущи, душё, врёмя покаятися, лёности тяжчайший 
сон оттрясгі и спёшно побдгі, вопиющи Владыце твоему: 
Милосёрде, ущёдри мя, Крестгітеля Твоего мольбами. 

Потбцы страстёй и воды злобы до душй моея 
внидбша: блажённе Предтёче, потщйся скоро изъята мя, 
йже речными струями измьіл есгі безстрастия 
тишайшую пучину. 

Слава: Увы мне, мнбга зла сотвбршему! Увы мне, 
единому прогневавшему Бога Преблагаго! Крестителю 
Христов, помозй ми, и подаждь прегрешений моих 
разрешёние, и долгов моих отсечёние ходатайствы 
твоими. 

И ныне: Вышняго Бога плбтию рбждшая, от гноя мя 
возстави страстёй, оскорбляющих мя: и лн5те всего 
обнищавша, Божёственными обогати, Пречистая, 
добродётельми, яко воспою Тя спасаемъ. 

Песнь 9 

Безначальна Родйтеля Сын, Бог и Госпбдь, воплощен от Девы, 
нам явйся, омрачённая просветйти, собрати расточённая, тем 
Всепётую Богородицу величаем. 

Кала мя избави грехбвнаго, Господи, Безгрёшне 
Едине и Многомилостиве, Крестителя мольбами, иже 
Тебё проповёда всему миру Агнца Божия, взёмлющаго 
человёков грехи. 

Яко шгіпок благовонен, яко благоуханный кипарис, 
яко неувядаемый крин, яко миро чёстно имёяй тя, 
Господень Предтёче, моих дел злосмрадия избавляюся 
молитвами твоими, притекая к покрову твоему. 

Неплбдствовати мя неплодными дёлы: всеблажённе, 
сотвори, добродётелей благоплбдие присно приносяща, 
чадо мя Господне творя, и причастника Божёственному 
Царствию, и святых собору купножителя. 

Слава: Нам любящим тя, люббвию почитающим, и в 
Божёственнем храме твоём ликующим, даждь с небесё 
разрешёние лютых, Предтёче Господень, и жития 
исправлёние, и прегрешёний избавлёние. 

И ныне: Носйму воутрббе Богоматери, вся носящему 
манием, поклонйлся есй, прорбче: с Нёюже молгі 
смирённей спастйся душгі моёй, во многая впадающей 
по вся дни согрешёния. 

Молитва ко святому Иоанну Предтече 

Крестителю Христов, проповёдниче покаяния, 
кающагося не презри мене, но совокуплялся с вой 
небесными, молгіся во Владьіце за мене недостойнаго, 
унылаго, немощнаго и печальнаго, во мнбгия беды 
впадшаго, утруждённаго бурными помыслы ума моего: 
аз бо есмь вертёп злых дел, отнюдь не имёяй конца 
греховному обычаю; пригвождён бо есть ум мой земным 
вещём: что сотворю, не вем. И к кому прибёгну, да 
спасёна будет душа моя? токмо к тебё, святый Иоанне, 
благодати тезоимените, яко тя пред Гбсподем по 
Богородице вем бблыпа быти рождённых всех, ибо ты 
сподобился есгі коснутися верху Царя Христа, 
взёмлющаго грехи мира, Агнца Божия: Егбже моли за 
грёшную мою душу, да понё от ныне, и в первый- 
надесять час, понесу тяготу благую и прииму мзду с 
послёдними. Ей, Крестителю Христов, честный Пред- 
тёче, крайний прорбче, пёрвый ( во благодати) муче- 
ниче, постников и пустынников наставниче, чистоты 
учителю и ближний друже Христов, тя молю, к тебё 
прибегаю: не отрини менё от твоего заступлёния, но 
возстави мя падшагося многими грехи; обнови душу мою 
покаянием, яко вторым крещёнием, понёже обоего на¬ 
чальник еси: крещёнием омываяй прародйтельный грех, 
покаянием же очищаяй коегбждо дёло сквёрно; очисти 
мя грехами осквернённаго и понуди внйти, аможе 
ничтбже сквёрно входит, во Царствие Небёсное. Амйнь. 

АКАФИСТ 

СЛАДЧАЙШЕМУ господу нашему 
ИИСУСУ ХРИСТУ 

Кондак 1 

Возбранный Воевбдо и Господи, ада победителю, яко 
избавлься от вёчныя смёрти, похвальная восписую Ти, 
создание и раб Твой; но яко имёяй милосёрдие 
неизречённое, от всяких мя бед свободй, зовуща: Иисусе, 
Сыне Божий, помилуй мя. 

Икос 1 

Ангелов Творче и Господи сил, отвёрзи ми 
недоумённый ум и язык на похвалу пречистаго Твоего 
ймене, якоже глухому и гугнивому дрёвле слух и язык 
отвёрзл есгі, и глагблаше зовый таковая: Иисусе 
пречудный, Ангелов удивлёние; Иисусе пресильный, 
прародителей избавлёние. Иисусе пресладкий, патри¬ 
архов величание; Иисусе преславный, вёрных укреп- 
лёние. Иисусе прелюбймый, прорбков исполнёние; Ии¬ 
сусе предйвный, мучеников крёпосте. Иисусе претгіхий, 
монахов радосте; Иисусе премгілостивый, пресвйтеров 
сладосте. Иисусе премилосёрдый, постников воздер¬ 
жание; Иисусе пресладостный, преподобных радование. 
Иисусе пречестньій, дёвственных целомудрие; Иисусе 
предвёчный, грёшников спасёние. Иисусе, Сыне Божий, 
помилуй мя. 

Кондак 2 

Видя вдовицу зёльне плачущую, Господи, якоже 
тогда умилосёрдився, сына ея на погребёние несома 
воскресил еси: сгіце и о мне умилосёрдися, 
Человеколюбие, и грехами умерщвлённую мою душу 
воскреси, зовущую: Аллилуиа. 

Икос 2 

Разум неуразумённый разумёти Филипп ищя, Гос¬ 
поди, покажи нам Отца, глагблаше; Ты же к нему: 
толйкое время сый со Мною, не познал ли еси, яко Отец 
во Мне, и Аз во Отцё есмь? Тёмже, Неизслёдование, со 
страхом зову Ти: Иисусе, Боже предвёчный; Иисусе, 
Царк5 пресйльный. Иисусе, Владыко долготерпелйвый; 
Иисусе, Спасе премгілостивый. Иисусе, хранйтелю мой 
преблаггій; Иисусе, очгісти грехи моя. Иисусе, отымгі 
беззакония моя; Иисусе, отпустй неправды моя. Иисусе, 
надёждо моя, не остави мене; Иисусе, помбщниче мой, 
не отргіни мене. Иисусе, Создателю мой, не забуди мене; 
Иисусе, Пастырю мой, не погубй мене. Иисусе, Сыне 
Божий, помилуй мя. 

Кондак 3 

Сйлою свыше апостолы облекйй, Иисусе, во 
Иерусалгіме седящия, облецы и мене, обнажённаго от 
всякаго благотворёния, теплотою Духа Святаго Твоего, 
и даждь ми с люббвию пёти Тебе: Аллилуиа. 

Икос 3 

Имёяй богатство милосердия, мытаргі и грёшники, и 
невёрныя призвал еси, Иисусе; не прёзри и менё ныне, 
подобнаго им, но яко многоцённое миро, приимй песнь 
сию: Иисусе, сйло непобедгімая; Иисусе, мйлосте 
безконёчная. Иисусе, красотб пресвётлая; Иисусе, любы 
неизречённая. Иисусе, Сыне Бога Живаго; Иисусе, по¬ 
милуй мя грешнаго. Иисусе, услыши мя, в беззакбниих 
зачатаго; Иисусе, очисти мя, во гресёх рождённаго. 

Иисусе, научи мя непотребнаго; Иисусе, освети мя 
тёмнаго. Иисусе, очисти мя сквернаго; Иисусе, возведи 
мя блуднаго. Иисусе, Сыне Божий, помилуй мя. 

Кондак 4 

Бурю внутрь имёяй помышлений сумнйтельных. 
Петр утопаше; узрев же во плоти Тя суща, Иисусе, и по 
водам ходяща, позна Тя Бога истиннаго, и руку спасения 
получив, речё: Аллилуиа. 

Икос 4 

Слыша слепый, мимоходяща Тя, Господи, путём, 
вопияще: Иисусе, Сыне Давидов, помилуй мя! И, при¬ 
звав, отвёрзл еси очи его. Просвети убо милостию 
Твоёю очи мысленныя сердца л мене, вопиюща Ти и 
глаголюща: Иисусе, вышних Создателю; Иисусе, ниж¬ 
них Искупителю. Иисусе, преисподних потребителю; 
Иисусе, всея твари украсйтелю. Иисусе, душгі моея 
утёшителю; Иисусе, ума моего просветителю. Иисусе, 
сёрдца моего весёлие; Иисусе, тела моего здравие. 
Иисусе, Спасе мой, спаси мя; Иисусе, свёте мой, про¬ 
свети мя. Иисусе, муки всякия избави мя; Иисусе, 
спаси мя недостойнаго. Иисусе, Сыне Божий, поми¬ 
луй мя. 


Кондак 5 

Боготбчною Кровию якоже искупил еси нас дрёв- 
ле от законныя клятвы, Иисусе, сгіце измй нас от сё- 
ти, ёюже змий запят ны страстьмй плотскйми, и блуд¬ 
ным наваждёнием, и злым унынием, вопиющия Ти: Ал¬ 
лилуиа. 

Икос 5 

Вйдевше отроцы еврёйстии во образе человёчестем 
Создавшаго рукою человека, и Владыку разумёвше Его, 
потщашася вётвьми угодгіти Ему, осанна вопиюще. Мы 
же песнь приносим Ти, глаголюще: Иисусе, Боже йс- 

тинный; Иисусе, Сыне Давидов. Иисусе, Царю преслав¬ 
ный; Иисусе, Агнче непорочный. Иисусе, Пастырю пре¬ 
дивный; Иисусе, хранителю во младости моей. Иисусе, 
кормителю во юности моей; Иисусе, похвалб в старости 
моей. Иисусе, надёждо в смерти моей; Иисусе, животе по 
смерти моей. Иисусе, утешение мое на суде Твоем; Ии¬ 
сусе, желание мое, не посрами мене тогда. Иисусе, Сыне 
Божий, помилуй мя. 


Кондак 6 

Проповедник богонбсных вещание и глаголы 
исполняя, Иисусе, на земли явлься и с человеки 
Невместймый пожил есгі, и болезни наша подъял еси, 
отнібдуже ранами Твоими мы исцелёвше, пети 
навыкбхом: Аллилуиа. 


Икос 6 

Возсия вселённей просвещёние истины Твоея, и 
отгнася лесть бесовская: йдоли бо, Спасе наш, не тер¬ 
пяще Твоея крёпости, пйдоша. Мы же, спасёние по- 
лучйвше, вопием Ти: Иисусе, йстино, лесть отгонящая; 
Иисусе, свёте, превьішший всех свётлостей. Иисусе, Ца¬ 
рю, премогаяй всех крёпости; Иисусе, Боже, пребываяй 
в милости. Иисусе, Хлёбе животный, насьіти мя ал¬ 
чущаго; Иисусе, истбчниче разума, напой мя жаждущаго. 
Иисусе, одёждо весёлия, одёй мя тленнаго; Иисусе, 
покрове радости, покрый мя недостойнаго. Иисусе, 
подателю просящим, даждь ми плач за грехи моя; 
Иисусе, обретёние йщущим, обрящи душу мою. Иисусе, 
отвёрзителю толкующим, отвёрзи сердце мое окаянное; 
Иисусе, Искупйтелю грешных, очисти беззакония моя. 
Иисусе, Сыне Божий, помилуй мя. 

Кондак 7 

Хотя сокровённую тайну от века открыта, яко овча 
на заколёние ведён был еси, Иисусе, и яко агнец прямо 
стригущаго его безгласен, и яко Бог из мертвых воскрёсл 

еси, и со славою на небеса вознёслся еси, и нас совоздвйгл 
еси, зовущих: Аллилуиа. 

Икос 7 

Дивную показа тварь, явлёйся Творец нам: без сёме- 
не от Девы воплотися, из гроба, печати не рушив, вос- 
кресе, и ко апостолом, двёрем затворённым, с плбтию 
вниде. Темже чудящеся, воспоим: Иисусе, Слове необы- 
мённый; Иисусе, Слове несоглядаемый, Иисусе, сило не¬ 
постижимая; Иисусе, мудросте недомьіслимая. Иисусе, 
Божество неописанное; Иисусе, господство неисчётное. 
Иисусе, царство непобедимое; Иисусе, владычество без- 
конёчное. Иисусе, крёпосте высочайшая; Иисусе, власте 
вёчная. Иисусе, Твбрче мой, ущёдри мя; Иисусе, Спасе 
мой, спаси мя. Иисусе, Сыне Божий, помилуй мя. 

Кондак 8 

Странно Бога вочеловёчшася видяще, устранимся 
суетнаго мира и ум на Божёственная возложим. Сего бо 
ради Бог на землю сниде, да нас на небеса возведёт, 
вопиющих Ему: Аллилуиа. 

Икос 8 

Весь бе в нижних, и высших никакоже отступи 
Неисчётный, егда волею нас ради пострада, и смёртию 
Своёю нашу смерть умертви, и воскресением живот да- 
рова поющим: Иисусе, сладосте сердёчная; Иисусе, 
крёпосте телёсная. Иисусе, свётлосте душёвная; Иисусе, 
быстротб умная. Иисусе, радосте совестная; Иисусе, 
надёждо извёстная. Иисусе, памяте предвёчная; Иисусе, 
похвалб высокая. Иисусе, славо моя превознесённая; 
Иисусе, желание мое, не отрини мене. Иисусе, Пастырю 
мой, взыщи мене; Иисусе, Спасе мой, спаси мене. Иисусе, 
Сыне Божий, помилуй мя. 

Кондак 9 

Все естество ангельское безпрестани славит пресвя¬ 
тое имя Твое, Иисусе, на небеси, Свят, Свят, Свят, во- 

пюбще; мы же грёшнии на земли бренными устнами 
вопием: Аллилуиа. 

Икос 9 

Ветия многовещанныя якоже рыбы безгласныя ви¬ 
дим о Тебе, Иисусе, Спасе наш: недоумёют бо глагблати, 
како Бог непреложный и человек совершённый 
пребывавши? Мы же таинству дивящеся, вопиём вёрно: 
Иисусе, Боже предвечный; Иисусе, Царю царствующих. 
Иисусе, Владыко владёющих; Иисусе, Судиё живых и 
мертвых. Иисусе, надёждо ненадёжных; Иисусе, утеше¬ 
ние плачущих. Иисусе, славо нищих; Иисусе, не осуди 
мя по делом моим. Иисусе, очисти мя по милости Твоей; 
Иисусе, отжени от мене уныние. Иисусе, просвети моя 
мысли сердёчныя: Иисусе, даждь ми память смертную. 
Иисусе, Сыне Божий, помилуй мя. 

Кондак 10 

Спасти хотя мир, Востбче востоком, к тёмному запа¬ 
ду — естеству нашему пришёд, смирился еси до смёрти; 
темже превознесёся имя Твое паче всякого ймене, и от 
всех колён небесных и земных сльішиши: Аллилуиа. 

Икос 10 

Царю Превёчный, Утёшителю, Христё истинный, 
очисти ны от всякия сквёрны, якоже очистил еси дёсять 
прокажённых, и исцели ны, якоже исцелил еси 
сребролюбивую душу Закхёа мытаря, да вопием Ти, во 
умилении зовуще: Иисусе, сокрбвище нетленное; Ии¬ 
сусе, богатство неистощимое. Иисусе, пище крёпкая; 
Иисусе, питиё неисчерпаемое. Иисусе, нищих одеяние; 
Иисусе, вдов заступлёние. Иисусе, сирых защйтниче; 
Иисусе, труждающихся пбмоще. Иисусе, странных 
наставниче; Иисусе, плавающих кормчий. Иисусе, бур¬ 
ных отйшие; Иисусе Боже, воздвигни мя падшаго. Ии¬ 
сусе, Сыне Божий, помилуй мя. 

Кондак 11 

Пение всеумилённое приношу Ти недостойный, во¬ 
пию Ти яко хананёа: Иисусе, помилуй мя; не дщерь бо, 
но плоть имам, страстьми люте бесящуюся и яростию 
палимую, и исцеление даждь вопиющу Ти: Аллилуиа. 

Икос 11 

Светоподательна светильника сущим во тьме 
неразумия, прежде гоняй Тя Павел, богоразумнаго гласа 
силу внуши и душевную быстроту уясни; сйце и мене 
тёмныя зёницы душевныя просвети, зовуща: Иисусе, 
Царю мой прекрёпкий; Иисусе, Боже мой пресильный. 
Иисусе, Господи мой пребезсмёртный; Иисусе, Созда¬ 
телю мой преславный. Иисусе, Наставниче мой 
предобрый; Иисусе, Пастырю мой прещёдрый. Иисусе, 
Владыко мой премйлостивый; Иисусе, Спасе мой 
премилосёрдный. Иисусе, просвети моя чувствия, 
потемнённая страстьмгі; Иисусе, исцели мое тело, 
оструплённое грехмй. Иисусе, очисти мой ум от 
помыслов суетных; Иисусе, сохрани сердце мое от 
похотей лукавых. Иисусе, Сыне Божий, помилуй мя. 

Кондак 12 

Благодать подаждь ми, всех долгов решйтелю, Иису¬ 
се, и приимй мя кающася, якоже приял еси Петра, от- 
вергшагося Тебе, и призови мя унывающаго, якоже 
дрёвле Павла, гоняща Тя, и усльіши мя, вопиюща Ти: 
Аллилуиа. 

Икос 12 

Пон5ще Твое вочеловёчение, восхваляем Тя все, и 
веруем со Фомою, яко господь и Бог еси, седяй со Отцем 
и хотяй судйти живым и мертвым. Тогда убо сподбби мя 
деснаго стояния, вопиющаго: Иисусе, Царю 
предвёчный, помилуй мя; Иисусе, цвёте благовонный, 
облагоухай мя. Иисусе, теплотб любгімая, огрёй мя; Ии¬ 
сусе, храме предвёчный, покрый мя. Иисусе, одёждо 

светлая, украсгі мя; Иисусе, бисере честный, осияй мя. 
Иисусе, каменю драгий, просвети мя; Иисусе, солнце 
правды, освети мя. Иисусе, свете святый, облистйй мя; 
Иисусе, болезни душевныя и телесныя избави мя. 
Иисусе, из руки сопротивныя измгі мя; Иисусе, огня 
негасимаго и прочих вечных мук свободи мя. Иисусе, 
Сыне Божий, помилуй мя. 


Кондак 13 

О, пресладкий и всещёдрый Иисусе! Приимгі ныне 
малое моление сие наше, якоже приял еси вдовицы две 
лепте, и сохрани достояние Твое от враг видимых и не¬ 
видимых, от нашествия иноплеменник, от недуга и гла¬ 
да, от всякия скорби и смертоносныя раны, и грядущия 
изми муки всех, вопиющих Ти: Аллилуиа. 

Этот кондак читается трижды, затем 1-й икос: Ангелов 
Творче... и 1-й кондак: Возбранный Воеводо... 


Молитва 


Владыко Господи Иисусе Христе Боже мой, иже 
неизречённаго ради Твоего человеколюбия на конец ве¬ 
ков во плоть оболкййся от Приснодевы Марии, славлю 
о мне Твое спасительное промышлёние, раб Твой, Вла¬ 
дыко; песнослбвлю Тя, яко Тебе ради Отца познах; бла¬ 
гословлю Тя, Егоже ради и Дух Святый в мир прийде; 
покланяюся Твоей по плоти Пречгістей Матери, таковёй 
страшней тайне послужгівшей; восхваляю Твоя Ангель¬ 
ская ликостояния, яко воспеватели и служйтели Твоего 
велйчествия; ублажаю Предтечу Иоанна, Тебе крестйв- 
шаго, Господи; почитаю и провозвестйвшия Тя пророки, 
прославляю апостолы Твоя святыя; торжествую же и 
мученики, священники же Твоя славлю; покланяюся 
преподобным Твоим, и вся Твоя праведники пёстунст- 
вую. Таковаго и толйкаго многаго и неизречённаго лйка 

Божественнаго в молитву привожду Тебе, всещёдрому 
Богу, раб Твой, и сего ради прошу моим согрешением 
прощения, еже даруй ми всех Твоих ради святых, изряд¬ 
нее же святых Твоих щедрот, яко благословен еси во 
веки, аминь. 

АКАФИСТ ПРЕСВЯТОЙ БОГОРОДИЦЕ 

Кондак 1 

Взбранной Воеводе победительная, яко избавлыпеся 
от злых, благодарственная восписуем Ти раби Твои, 
Богородице; но яко имущая державу непобедимую, от 
всяких нас бед свободи, да зовём Ти: радуйся, Невёсто 
Неневёстная. 

Икос 1 

Ангел предстатель с небесё послан бысть рещи Бо¬ 
городице: радуйся, и со безплотный гласом воплощаема 
Тя зря, Господи, ужасашеся и стояше, зовьій к Ней 
таковая: Радуйся, Еюже радость возсияет: радуйся, 
Еюже клятва исчёзнет. Радуйся, падшаго Адама 
воззвание; радуйся, слез Евиных избавлёние. Радуйся, 
высотб неудобовосходимая человёческими помыслы; ра¬ 
дуйся, глубинб неудобозримая и ангельскима очима. 
Радуйся, яко еси Царёво седалище; радуйся, яко нбсиши 
Носящаго вся. Радуйся, Звездб, являющая Солнце; ра¬ 
дуйся, утрббо Божёственнаго воплощёния. Радуйся, 
Еюже обновляется тварь; радуйся, Еюже покланяемся 
Творцу. Радуйся, Невесто Неневестная. 

Кондак 2 

Видящи Святая Себе в чистотё, глаголет Гавриилу 
дёрзостно: преславное твоего гласа неудобоприятельно 
души моей является: безсёменнаго бо зачатия рождество 
како глагблеши, зовьій: Аллилуиа. 

Икос 2 

Разум недоразумеваемый разумёти Дева ищущи, 
возопи к служащему: из боку чгісту, Сыну како есть 
родйтися мощно, рцы Ми? К Нейже он речё со страхом, 
обаче зовьій сгіце: Радуйся, совёта неизречённаго 
Тайннице; радуйся, молчания просящих вёро. Радуйся, 
чудес Христовых начало; радуйся, велёний Его главгізно. 
Радуйся, лёствице небёсная, Еюже снйде Бог; радуйся, 
мосте, преводяй сущих от землгі на нёбо. Радуйся, Ан¬ 
гелов многословущее чудо; радуйся, бесов многоплачёв- 
ное поражёние. Радуйся, Свет неизречённо родйвшая; 
радуйся, ёже како, ни едгінаго же научйвшая. Радуйся, 
премудрых превосходящая разум; радуйся, верных 
озаряющая смыслы. Радуйся, Невесто Неневестная. 


Кондак 3 

Сйла Вышняго осенй тогда к зачатию Браконеис¬ 
кусную, и благоплбдная Тоя ложесна, яко село показа 
сладкое, всем хотящим жати спасёние, внегдё пёти сгіце: 
Аллилуиа. 


Икос 3 

Имущи Богоприятную Дева утробу, востечё ко 
Елисавёти: младёнец же бноя абие познав Сея цело¬ 
вание, радовашеся, и играньми яко пёсньми вопияше к 
Богородице: Радуйся, отрасли неувядаемыя розгб; ра¬ 
дуйся, Плода безсмёртнаго стяжание. Радуйся, Дёлателя 
дёлающая Человеколюбца; радуйся, Садгітеля жизни 
нашея рбждшая. Радуйся, нгіво, растящая гобзование 
щедрот; радуйся, трапёзо, носящая обгілие очищёния. 
Радуйся, яко рай пгіщный процветаеши; радуйся, яко 
пристанище душам готбвиши. Радуйся, приятное 
молйтвы кадгіло; радуйся, всего мира очищение. Радуй¬ 
ся, Божие к смертным благоволёние; радуйся, смертных 
к Богу дерзновёние. Радуйся, Невесто Неневестная. 

Кондак 4 

Бурю внутрь имея помышлений сумнйтельных, це¬ 
ломудренный Иосиф смятёся, к Тебе зря небрачней, и 
бракоокрадованную помышляя, Непорочная; увёдев же 
Твое зачатие от Духа Свята, рече: Аллилуиа. 

Икос 4 

Слышаша пастырие Ангелов поющих плотское 
Христово пришествие, и тёкши яко к Пастырю видят 
Сего яко ангца непорочна, во чрёве Марйине упасшася, 
Юже поюще рёша: Радуйся, Агнца и Пастыря Мати; ра¬ 
дуйся, дворе словёсных овёц. Радуйся, невидимых 
врагов мучёние; радуйся, райских дверёй отверзёние. 
Радуйся, яко небесная срадуются земным; радуйся, яко 
земная сликовствуют небёсным. Радуйся, апостолов 
немолчная уста; радуйся, страстотёрпцев непобедгімая 
дёрзосте. Радуйся, твёрдое веры утверждение; радуйся, 
светлое благодати познание. Радуйся, Еюже обнажйся 
ад; радуйся, Еюже облекбхомся славою. Радуйся, Невесто 
Неневестная. 


Кондак 5 

Боготёчную звезду узрёвше волсвгі, той послёдоваша 
зарй, и яко светильник держаще ю, тою испытаху, креп- 
каго Царя, и достгігше Непостижимаго, возрадовашася, 
Ему вопиюще: Аллилуиа. 

Икос 5 

Вгідеша бтроцы халдёйстии на руку Девгічу Соз¬ 
давшаго рукама человёки, и Владыку разумевающе Его, 
аще и рабий прият зрак, потщашася дармгі послужйти 
Ему, и возопйти Благословённей: Радуйся, Звезды не- 
заходгімыя Мати; радуйся, зарё таинственнаго дне. Ра¬ 
дуйся, прёлести пещь угасйвшая; радуйся, Троицы 
тайнники просвещающая. Радуйся, мучителя безчело- 
вёчнаго изметающая от начальства; радуйся, Господа 
Человеколюбца показавшая Христа. Радуйся, варвар- 
з» 

скаго избавляющая служения; радуйся, тимёния изы¬ 
мающая дел. Радуйся, огня поклонение угасившая; ра¬ 
дуйся, пламене страстей изменяющая. Радуйся, верных 
наставнице целомудрия; радуйся, всех родов веселие. 
Радуйся, Невесто Неневестная. 

Кондак 6 

Проповедницы богонбснии бьівше волсви, возвра- 
тишася в Вавилон, скончавше Твое пророчество, и про- 
повёдавше Тя Христа всем, оставиша Ирода яко буес- 
лбвна, не вёдуща пети: Аллилуиа. 

Икос 6 

Возсиявый во Египте просвещёние истины, отгнал 
еси лжи тьму: идоли бо его, Спасе, не терпяще Твоея 
крёпости, падбша, сих же избавлыпиися вопияху к Бо¬ 
городице: Радуйся, исправлёние человеков; радуйся, 
низпадёние бесов. Радуйся, прёлести державу поправ¬ 
шая; радуйся, идольскую лесть обличившая. Радуйся, 
море, потопившее фараона мысленнаго; радуйся, каме- 
ню, напоивший жаждущия жизни. Радуйся, огненный 
столпе, наставляяй сущия во тьме; радуйся, покрове ми¬ 
ру, ширший облака. Радуйся, пище, манны приёмнице; 
радуйся, сладости святыя служительнице. Радуйся, зем- 
лё обетования; радуйся, из неяже течёт мед и млеко. 
Радуйся, Невесто Неневестная. 

Кондак 7 

Хотящу Симеону от ньінешняго вёка преставитися 
прелёстнаго, вдался еси яко младёнец тому, но познался 
еси ему и Бог совершённый. Темже удивися Твоей не- 
изречённей премудрости, зовый: Аллилуиа. 

Икос 7 

Новую показа тварь, явлься Зиждитель нам от Него 
бывшим, из безсёменныя прозяб утробы, и сохранив Ю, 
якоже бе, нетлённу, да чудо видяше, воспоём Ю, вопию- 

ще: Радуйся, цвете нетления; радуйся, вёнче воздержа¬ 
ния. Радуйся, воскресения образ облистающая; радуйся, 
ангельское житие являющая. Радуйся, древо светло- 
плодовитое, от негоже питаются вернии; радуйся, древо 
благосеннолиственное, гімже покрываются мнбзи. Ра¬ 
дуйся, во чреве носящая Избавителя пленённым; радуй¬ 
ся, рбждшая Наставника заблудшим. Радуйся, Судий 
праведнаго умолёние; радуйся, многих согрешений про¬ 
щение. Радуйся, одёждо нагих дерзновёния; радуйся, 
любы, всякое желание побеждающая. Радуйся, Невесто 
Неневестная. 


Кондак 8 

Странное рождество видевше, устранимся мира, ум 
на небеса прелбжше: сего бо ради высокий Бог на земли 
явйся смирённый человек, хотяй привлещй к высоте 
Тому вопиющия: Аллилуиа. 

Икос 8 

Весь бе в нижних и вышних никакоже отступи не¬ 
описанное Слово: снизхождёние бо Божёственное, не 
прехождёние же мёстное бысть, и рождество от Девы 
Богоприятныя, сльішащия сия: Радуйся, Бога невмес- 
тймаго вместилище; радуйся, честнаго таинства двёри. 
Радуйся, неверных сумнйтельное слышание; радуйся, 
верных извёстная похвалб. Радуйся, колеснйце пресвя¬ 
тая Сущаго на Херувймех; радуйся, селёние преславное 
Сущаго на Серафймех. Радуйся, протгівная в тбжде 
собравшая; радуйся, дёвство и рождество сочетавшая. 
Радуйся, Еюже разрешгіся преступлёние; радуйся, Еюже 
отвёрзеся рай. Радуйся, ключу Царствия Христова; ра¬ 
дуйся, надёждо благ вечных. Радуйся, Невесто Неневест¬ 
ная. 

Кондак 9 

Всякое естество ангельское удивйся великому Твоего 
вочеловёчения дёлу: неприступнаго бо яко Бога, зряше 
всем приступнаго Человека, нам убо спребывающа, слы- 
шаща же от всех: Аллилуиа. 

Икос 9 

Ветгія многовещанныя, яко рыбы безгласныя видим 
о Тебе, Богородице, недоумевают бо глагблати, еже како 
и Дева пребывавши, и родити возмогла еси. Мы же, 
таинству дивящеся, верно вопием: Радуйся, премудрос¬ 
ти Божия приятелище; радуйся, промышлёния Его со¬ 
кровище. Радуйся, любомудрыя немудрыя являющая; 
радуйся, хитрословёсныя безсловёсныя обличающая. 
Радуйся, яко обуяша лютии взыскателе; радуйся, яко 
увядбша баснотвбрцы. Радуйся, афинёйская плетёния 
растерзающая; радуйся рьібарския мрёжи исполняющая. 
Радуйся, из глубины невёдения извлачающая; радуйся, 
многи в разуме просвещающая. Радуйся, кораблю хо¬ 
тящих спастися; радуйся, пристанище житёйских пла¬ 
ваний. Радуйся, Невесто Неневестная. 

Кондак 10 

Спаси хотя мир, Иже всех Украсйтель, к сему само- 
обетован прийде, и Пастырь сый, яко Бог, нас ради явгіся 
по нам человек: подобным бо подобное призвав, яко Бог 
слышит: Аллилуиа. 

Икос 10 

Стена еси дёвам. Богородице Дево, и всем к Тебе 
прибегающим: йбо небесё и земли Творец устрой Тя, 
Пречистая, всёлься во утробе Твоей, и вся приглаша- 
ти Тебе научгі: Радуйся, столпе дёвства; радуйся, дверь 
спасения. Радуйся, начальнице мысленнаго наздания; 
радуйся, подательнице Божёственныя благости. Ра¬ 
дуйся, Ты бо обновйла еси зачатыя студно; радуйся, 
Ты бо наказала еси окраденныя умом. Радуйся, тлй- 
теля смыслов упраждняющая; радуйся, Сёятеля чисто¬ 
ты рбждшая. Радуйся, чертбже безсёменнаго уневё- 
щения; радуйся, верных Гбсподеви сочетавшая. Ра¬ 
дуйся, добрая младопитательнице дёвам; радуйся, 
невестокрасгітельнице душ святых. Радуйся, Невесто 
Неневестная. 

Кондак 11 

Пение всякое побеждается, спрострётися тщащееся 
ко множеству многих щедрот Твоих: равночисленныя бо 
песка песни аще приносим Ти, Царю Святый, ничтбже 
совершаем достойно, яже дал еси нам, Тебе вопиющим: 
Аллилуиа. 

Икос 11 

Светоприёмную свещу, сущим во тьме явлынуюся, 
зрим Святую Деву, невещёственный бо вжигающи 
огонь, наставляет к разуму Божественному вся, зарёю ум 
просвещающая, званием же почитаемая, сими: Радуйся, 
лучё умнаго Солнца; радуйся, светило незаходймаго 
Света. Радуйся, мблние, души просвещающая; радуйся, 
яко гром враги устрашающая. Радуйся, яко многосвётлое 
возсияваеши просвещёние; радуйся, яко многотекущую 
источаешь реку. Радуйся, купёли живописующая образ; 
радуйся, греховную отъёмлющая сквёрну. Радуйся, бане, 
омывающая совесть; радуйся, чаше, чёрплющая радость. 
Радуйся, обоняние Христова благоухания; радуйся, жи- 
вотё тайнаго весёлия. Радуйся, Невесто Неневестная. 

Кондак 12 

Благодать дати восхотёв, долгов дрёвних, всех до¬ 
лгов Решйтель человёком, прийде Собою ко отшёдшим 
Того благодати, и раздрав рукописание, слышит от всех 
сице: Аллилуиа. 


Икос 12 

Поюще Твое Рождество, хвалим Тя вси, яко оду¬ 
шевлённый храм, Богородице: во Твоей бо вселйвся 
утробе содержай вся рукою Господь, освятй, просла- 
ви и научй вопйти Тебе всех: Радуйся, селёние Бога 
и Слова; радуйся, святая святых большая. Радуйся, 
ковчёже, позлащённый Духом; радуйся, сокровище 
живота неистощймое. Радуйся, честный вёнче людей 
благочестйвых; радуйся, честная похвалб иерёев 

благоговейных. Радуйся, Цёркве непоколебимый 
столпе; радуйся, Царствия нерушимая стенб. Радуйся, 
Еюже воздвижутся побёды; радуйся, Еюже низпадают 
вразгі. Радуйся, тёла моего врачевание; радуйся, души 
моея спасение. Радуйся, Невесто Неневестная. 

Кондак 13 

О, Всепётая Мати, рбждшая всех святых Святёйшее 
Слово! Нынешнее приёмши приношёние, от веяния 
избави напасти всех, и будущия измй муки, о Тебе 
вопиющих: Аллилуиа. 

Этот кондак читается трижды, затем 1-й икос: Ангел 
предстатель... и 1-й кондак: Взбранной Воеводе... 

Молитвы 

О, Пресвятая Госпожё Владычице Богородице, 
вьішши еси всех Ангел и Архбнгел, и всея твари чест- 
нёйши, помощнице еси обидимых, ненадёющихся на- 
дёяние, убогих заступнице, печальных утешёние, алчу¬ 
щих кормйтельнице, нагйх одеяние, больных исцелёние, 
грешных опасёние, христиан всех поможёние и заступ- 
лёние. О, Всемйлостивая Госпожё, Дево Богородице 
Владычице, мйлостию Твоёю спаси и помилуй святёй- 
шия патриархи православныя, преосвящённыя митро- 
полйты, архиепгіекопы и епйскопы и весь свящён- ни- 
ческий и гіноческий чин, и вся православныя христи- 
аны ргізою Твоёю честною защитй; и умолй, Госпожё, из 
Тебе без сёмене воплотйвшагося Христа Бога нашего, да 
припояшет нас ейлою Своёю свыше, на невйдимыя и 
вгідимыя враги наша. О, Всемйлостивая Госпоже Вла¬ 
дычице Богородице! Воздвйгни нас из глубины грехбв- 
ныя и избави нас от глада, губйтельства, от труса и по¬ 
топа, от огня и меча, от нахождёния иноплемённых и 
междоусобныя брани, и от напрасныя смёрти, и от напа- 
дёния вражия, и от тлетвбрных ветр, и от смертоносныя 
язвы, и от всякаго зла. Подаждь, Госпожё, мир и здравие 
рабом Твоим, всем православным христианом, и про¬ 
света им ум, и очи сердечнии, ёже ко спасению; и сподбби 

ны, грешный рабы Твоя, Царствия Сына Твоего, Христа 
Бога нашего; яко держава Его благословёна и 
препрославлена, со Безначальным Его Отцём, и с 
Пресвятым, и Благим, и Животворящим Его Духом, 
ныне и присно, и во веки веков. Аминь. 

О, Пресвятая Дёво Мати Господа, Царице Небесё и 
земли! Вонмгі многоболёзненному воздыханию души 
нашея, призри с высоты святыя Твоёя на нас, с верою 
и любовию покланяющихся пречистому образу Твоему. 
Се бо грехмгі погружаемии и скорбьмй обуреваемии, 
взирая на Твой образ, яко живёй Ти сущей с нами, 
приносим смирённыя молёния наша. Не имамы бо ни 
иныя помощи, ни инаго предстательства, ни утешёния, 
токмо Тебё, о, Мати всех скорбящих и обременённых. 
Помозй нам немощным, утолй скорбь нашу, настави на 
путь правый нас, заблуждающих, уврачуй и спаси 
безнадёжных, даруй нам прочее время живота нашего в 
мире и тишине проводгіти, подаждь христианскую 
кончйну, и на страшном судё Сына Твоего явйся нам 
милосёрдая Заступница, да всегда поём, величаем и 
славим Тя, яко благую Заступницу рода христианскаго, 
со всеми угодйвшими Богу. Аминь. 

Кондак 1 

Возбранный Чудотвбрче и изрядный угбдниче 
Христов, миру всему источаяй многоценное милости 
миро, и неисчерпаемое чудес море, восхваляю тя лю- 
ббвию, Святителю Николае: ты же яко имёяй дерзно¬ 
вение ко Господу, от всяких мя бед свободи, да зову ти: 
Радуйся, Николае, великий Чудотвбрче. 


Икос 1 

Ангела образом, земнаго суща естеством, яви тебе 
всея твари Создатель; благоплбдную бо доброту души 
твоея провидев, преблажённе Николае, научи всех во- 
пйти тебё сице: Радуйся, от утробы матерния очищён- 
ный; радуйся, даже до конца освящённый. Радуйся, 
рождёнием своим родителей удививый; радуйся, силу 
душёвную абие по рождествё явивый. Радуйся, саде 
земли обетования; радуйся, цвёте Божёственнаго 
саждёния. Радуйся, лбзо добродётельная винограда 
Христова; радуйся, дрёво чудотбчное рая Иисусова. Ра¬ 
дуйся, крине райскаго прозябёния; радуйся, миро Хрис¬ 
това благоухания. Радуйся, яко тобою отгбнится ры¬ 
дание; радуйся, яко тобою приносится радование. Ра¬ 
дуйся, Николае, великий Чудотворче. 

Кондак 2 

Видяще твоих мир излияние, Богомудре, 
просвещаемся душами и телесы, дивнаго тя миротбчца 
живонбсна, Николае, разумёюще: чудесьі бо яко водами, 
благодатию Ббжею изливающимися, напаяеши верно 
вопиющих к Богу: Аллилуиа. 

Икос 2 

Разум неуразумённый вразумляя о Святей Троице, 
был еси в Никёи со святыми отцы поборник исповедания 
православныя веры: равна бо Отцу Сына исповедал еси, 
соприсносущна и сопрестбльна, Ариа же безумнаго 
обличил еси. Сего ради вёрнии научйшася воспевати 
тебе: Радуйся, великий благочёстия столпе; радуйся, 
верных прибёжища граде. Радуйся, твёрдое православия 
укреплёние; радуйся, честное Пресвятыя Троицы 
носило и похвалёние. Радуйся, Отцу равночёстна Сына 
проповёдавый; радуйся, Ариа возбесйвшагося от Соббра 
святых отгнавый. Радуйся, отче, отцёв славная красотб; 
радуйся, всех богомудрых премудрая добрбто. Радуйся, 
огненная словеса испущаяй; радуйся, добре стадо свое 
наставляяй. Радуйся, яко тобой вера утверждается; ра¬ 
дуйся, яко тобою ёресь низлагается. Радуйся, Николае, 
великий Чудотворче. 


Кондак 3 

Силою, данною ти свыше, слезу всяку отъял еси от 
лица люте страждущих, богонбсе отче Николае: алчу¬ 
щим бо явился еси кормитель, в пучине морстёй сущим 
изрядный правитель, недугующим исцелёние, и всем 
всяк помощник показался еси, вопиющим Богу: Алли- 
луиа. 


Икос 3 

Имёяше войстинну, отце Николае, с небесё песнь 
тебе воспеваема бьіти, а не от землй: како бо кто от 
человёк возможет твоея святыни велйчия проповёдати; 
но мы, любовию твоею побеждаема, вопием ти сице: 
Радуйся, образе агнцев и пастырей; радуйся, святое 
очистйлище нравов. Радуйся, добродетелей великих 
вместгілище; радуйся, святыни чйстое и честное 
жилгіще. Радуйся, светйльниче всесвётлый и 
вселюбймый; радуйся свёте златозарный и непорочный. 
Радуйся, достойный Ангелов собесёдниче; радуйся, до¬ 
брый человёков наставниче. Радуйся, правило веры 

благочестивыя; радуйся, образе кротости духовныя. 
Радуйся, яко тобою от страстей телесных избавляемся; 
радуйся, яко тобою сладостей духовных исполняемся. 
Радуйся, Николае, великий Чудотворче. 

Кондак 4 

Буря недоумения смущает ми ум, како достойно есть 
пёти чудеса твоя, блажённе Николае; никтбже бо может 
я исчестй, аще бы и мнбги языки имёл, и глаголати 
восхотёл; но мы дивно Богу в тебе прославляющемуся 
дерзаем воспевати: Аллилуиа. 

Икос 4 

Сльішаша, богомудре Николае, блйжнии и дальний 
величие чудес твоих, яко по воздуху лёгкими благо¬ 
датными крилами навьікл есй сущих в бедах предва- 
ряти, скоро от тех избавляя всех, вопиющих к тебе та¬ 
ковая: Радуйся, избавлёние от печали; радуйся, пода¬ 
яние благодати. Радуйся, нечаемых зол прогонителю; 
радуйся, желаемых благих насадителю. Радуйся, скорый 
утёшителю в бедё сущих; радуйся, страшный наказа- 
телю обйдящих. Радуйся, чудес пучгіно, Богом излаян¬ 
ная; радуйся, закона Христова скрижали Богом пйсан- 
ныя. Радуйся, крепкое падающих возведёние; радуйся, 
право стоящих утверждёние. Радуйся, яко тобою всякая 
лесть обнажается; радуйся, яко тобою всякая истина 
сбывается. Радуйся, Николае, великий Чудотворче. 

Кондак 5 

Боготёчная звезда явгілся еси, наставляя по морю 
плавающих люте, ймже смерть предстояще вскоре ино¬ 
гда, аще не бы ты предстал еси призывающим тя в по¬ 
мощь, Чудотворче святый Николае; ужё бо нестыдно 
бесом летающим, и погрузйти кораблй хотящим 
запретйв, отгнал еси их, верныя же научил еси 
спасающему тобою Богу взывати: Аллилуиа. 




АКАФИСТ СВЯТИТЕЛЮ НИКОЛАЮ 


77 


Икос 5 

Вгідеша откровйцы, на брак скверный нищеты ради 
уготованныя, великое твое к нищим милосердие, пре- 
блажённе отче Никблае, егда старцу родителю их нбщию 
узельцы три злата таяся подал есй, самаго со дщёрьми 
избавляя от падёния грехбвнаго. Того ради сльішиши от 
всех сйце: Радуйся милости превелйкия сокровище; ра¬ 
дуйся, промышлёния о людех приятелище. Радуйся, пи¬ 
ще и отрадо к тебе прибегающих; радуйся, хлёбе несне- 
даемый алчущих. Радуйся, богатство бёдне живущим на 
землгі Богом данное; радуйся, воздвйжение скорое 
уббгих. Радуйся, быстрое нйщих усльішание; радуйся, 
скорбящих приятное попечёние. Радуйся, триёх дев не¬ 
порочный невестйтелю; радуйся, чистоты усёрдный 
хранйтелю. Радуйся, ненадёжных надёяние; радуйся, 
всего мира наслаждёние. Радуйся, Николае, великий 
Чудотворче. 


Кондак 6 

Проповёдует мир весь тебе, преблажённе Никблае, 
скораго в бедах заступника: яко многажды во едйном 
часё, по землгі путешёствующим и по морю плавающим, 
предваряя, посббствуюши, купно всех от злых сохраняя, 
вопиющих к Богу: Аллилуиа. 

Икос 6 

Возсиял еси свет живбтный, избавлёние нося вое¬ 
водам, неправедную смерть прийти имущим, тебе, до¬ 
брый пастырю Никблае, призывающим, егда вскоре 
явлься во сне цареви, устрашгіл еси его, сих же 
невреждённых отпустгіти повелёл еси. Сего ради с нгіми 
купно и мы благодарственно вопием ти: Радуйся, 
усердно призывающим тя помогаяй; радуйся, от непра¬ 
веднаго убиёния избавляяй. Радуйся, от лёстныя 
сохраняяй клеветы; Радуйся, неправедныя разрушаяй 
совёты. Радуйся, растерзаяй лжу яко паучгіну; радуйся, 
возношаяй славно гістину. Радуйся, неповгінных от уз 
разрешёние; радуйся, и мертвецёв оживлёние. Радуйся, 

проявителю правды; радуйся, помрачителю неправды. 
Радуйся, яко тобою неповиннии избавлёни от меча; ра¬ 
дуйся, якуо тобою насладишася света. Радуйся, Николае, 
великий Чудотворче. 


Кондак 7 

Хотя богохульное еретическое отгнати злосмрадие, 
миро воистинну благовонное, таинственное явился еси, 
Николае: люди мирёйския упасл еси, и весь мир своим 
благодатным миром исполнил еси. И от нас убо бого- 
мёрзкое греховное злосмрадие отженй, да благоприятно 
Богу вопием: Аллилуиа. 


Икос 7 

Новаго тя Ноя, наставника ковчёга спасительнаго 
разумёем, отче святый Николае, бурю всех лютых раз¬ 
гоняющаго направлёнием своим, тишину же божёствен- 
ную приносящаго вопиющим таковая: Радуйся, обу¬ 
реваемых тихое пристанище; радуйся, утопающих из- 
вёстное хранилище. Радуйся, плавающих посредё пучин 
добрый кормчий; радуйся, треволнёния морская ус¬ 
тавляющий. Радуйся, превождёние сущих в вйхрех; ра¬ 
дуйся, согрёяние сущих во мразех. Радуйся, сияние, 
скорбный мрак разгоняющее; радуйся, светило, вся кон¬ 
цы земли просвещающее. Радуйся, от бёздны греховныя 
человёки избавляяй; радуйся, в бёздну адскую сатану 
ввергаяй. Радуйся, яко тобою дерзновённо бёздну мило- 
сёрдия Божия призываем; радуйся, яко тобою от потопа 
гнева избавлыпеся, мир с Богом обретаем. Радуйся, Ни¬ 
колае, великий Чудотворче. 

Кондак 8 

Странное чудо является притекающим к тебе, бла- 
жённе Николае, свящённая твоя цёрковь: в ней бо и 
малое молёние приносяще, вёлиих недугов приёмлем 
исцелёние, аще токмо по Бозе упование на тя возложим, 
верно вопиюще: Аллилуиа. 



АКАФИСТ СВЯТИТЕЛЮ НИКОЛАЮ 


79 


Икос 8 

Весь еси всем воистину помощник, богонбсе 
Николае, и собрал еси вкупе вся прибегающий к тебе, яко 
свободитель, питатель и врач скорый всем земным, на 
похвалу подвизая, вопйти к тебе сице: Радуйся, всяких 
исцелений истбчниче; радуйся, люте страждущим 
помбщниче. Радуйся, заре, сияющая в нощи греховной 
блуждающим; радуйся, росб неботбчная в зной трудов 
сущим. Радуйся, подаваяй требующим благостроёние; 
радуйся, уготовляяй просящим изобилие. Радуйся, мно¬ 
гажды прошение предваряяй; радуйся, старым сединам 
силу обновляяй. Радуйся, многих заблуждений от пути 
истиннаго обличителю; радуйся, тайн Божиих верный 
служителю. Радуйся, яко тобою зависть попираем; ра¬ 
дуйся, яко тобою благонравное житие исправляем. Ра¬ 
дуйся, Николае, великий Чудотворче. 

Кондак 9 

Всякия утоли болезни, великий наш заступниче Ни¬ 
колае: растворяя благодатная врачевания, услаждающая 
души наша, сердца же веселящая всех усердно к помощи 
твоей притекающих, Богу же вопиющих: Аллилуиа. 

Икос 9 

Ветия суемудренныя нечестивых видим тобою 
посрамленныя, богомудре отче Николае: Ариа бо хуль- 
ника, разделяюща Божество, и Савёллиа, смешающа 
Святую Троицу, препрёл, нас же во православии укре¬ 
пил еси. Сего ради вопием ти сице: Радуйся, щите, за- 
щищаяй благочёстие; радуйся, мечу, посецаяй злочёс- 
тие. Радуйся, учителю Божественных велёний; радуйся, 
губителю богопротивных учений. Радуйся, лёствице, 
Богом утверждённая, ёюже восходим к небесй; радуйся, 
покрове, Богом зданный, имже покрываются мнбзи. Ра¬ 
дуйся, немудрых умудрйвый твоими словесы; радуйся, 
ленйвых подвгігнувый твоими нравы. Радуйся, свёт- 
лосте заповедей Божиих неугасймая; радуйся, лучё оп¬ 
равданий Господних пресвётлая. Радуйся, яко учением 

твоим сокрушаются еретические главы; радуйся, яко 
тобою вернии сподобляются славы. Радуйся, Николае, 
великий Чудотворче. 

Кондак 10 

Спасти хотя душу, плоть твою духови покорил еси 
воистинну, отче наш Николае: молчаньми бо прежде и 
борёньми с помыслы, деянию богомыслие приложил еси, 
богомьіслием же разум совершён стяжал еси, имже 
дерзновённо с Богом и Ангелы бесёдовал еси, всегда во¬ 
пиющи: Аллилуиа. 

Икос 10 

Стена еси похваляющим, преблажённе, чудеса твоя, 
и всем к заступлёнию твоему прибегающим; тёмже и нас, 
в добродётели убогих, от нищеты, напасти, недугов и 
нужд различных свобождай, вопиющих ти с люббвию 
таковая: Радуйся, от убожества вечнаго изымаяй; радуй¬ 
ся, богатство нетленное подаваяй. Радуйся, брашно не- 
гиблющее алчущим правды; радуйся, питиё неисчерпае¬ 
мое жаждущим жизни. Радуйся, от мятёжа и брани со¬ 
блюдший; радуйся, от уз пленёния свобождаяй. Радуйся, 
преславный в бедах заступниче; радуйся, превеликий в 
напастех защитниче. Радуйся, многих от погибели ис- 
хйтивый; радуйся, безчисленныя невреждённо сохра- 
нивый. Радуйся, яко тобою лютыя смерти грёшнии 
избегают; радуйся, яко тобою жизнь вечную кающийся 
получают. Радуйся, Николае, великий Чудотворче. 

Кондак 11 

Пёние Пресвятёй Троице паче иных принёсл еси, 
преблажённе Николае, умом, словом и делом: многим бо 
испытанием правовёрная повелёния уяснил еси, вёрою, 
надёждою и люббвию наставляя нас в Троице Единому 
Богу воспевати: Аллилуиа. 

Икос 11 

Светозарную лучу во мраце жития сущим неуга¬ 
симую, видим тя, Богом избрание отче Николае: с 
невещёственными бо ангельскими свёты бесёдуеши о 
несозданном Трбическом Свёте, вёрных же души про¬ 
свещавши, вопиющих ти таковая: Радуйся, озарёние 

Трисблнечнаго света; радуйся, деннице незаходймаго 
солнца. Радуйся, свещё, божественным пламенем возж- 
жённая; радуйся, яко угасил еси бесовский пламень 
нечёстия. Радуйся, свётлое правовёрия проповёдание; 
радуйся, доброзрачное свёта Евангельскаго сияние. 
Радуйся, мблние, ёреси пожигающая; радуйся, громе, 
устрашающий соблазняющия. Радуйся, истиннаго 
научителю разума; радуйся, таинственнаго изъявйтелю 
ума. Радуйся, яко тобою попрася поклонёние твари; 
радуйся, яко тобою научйхомся покланятися Творцу в 
Троице. Радуйся, Николае, великий Чудотворче. 

Кондак 12 

Благодать данную ти от Бога свёдущии, радующеся 
твою память празднуем по долгу, преславный отче Ни¬ 
колае, и к чудному заступлёнию твоему вседушно при¬ 
текаем; преславных же твоих деяний, яко песка морскаго 
и множества звёзднаго исчестгі не могуще, недоумёнием 
объяти бьівше, вопием к Богу: Аллилуиа. 

Икос 12 

Поюще твоя чудеса, восхваляем тя, всехвальное 
Николае: в тебе бо Бог в Троице прославляемый дгівно 
проелавися. Но аще и попремнбгу составленныя от души 
псалмы и пёсни приносим ти, Чудотворче святый, 
ничтбже творйм равно дарованию чудёс твоих, гімже 
удивляющеся, вопием к тебе таковая: Радуйся, Царя 
царствующих и Господа господствующих служйтелю; 
радуйся, служйтелей Его небесных сожйтелю. Радуйся, 
людем вёрным поможёние; радуйся, рода христианскаго 
возвышёние. Радуйся, побёды тезоименйтый; радуйся, 
венценбече нарочитый. Радуйся, всех добродетелей зер¬ 
цало; радуйся, всех притекающих к тебе крёпкое забрало. 
Радуйся, по Бозе и Богородице, все наше упование; ра¬ 
дуйся, телес наших здравие и душ спасёние. Радуйся, яко 
тобою от вечныя смерти свобождаемся; радуйся, яко 
тобою безконёчныя жизни сподобляемся. Радуйся, Ни¬ 
колае, великий Чудотворче. 

Кондак 13 

О, пресвятый и пречудный бтче Николае, утешение 
всех скорбящих, нынешнее наше приимй приношение, 
и от геенны избавитися нам Господа умоли, 
богоприятным Твоим ходатайством, да с тобою воспева¬ 
ем: Аллилуиа. 

Этот кондак читается трижды, затем 1 -й икос: Ангела об¬ 
разом... и 1-й кондак: Возбранный Чудотворче... 

Молитва 

О, всесвятый Николае, угбдниче преизрядный Гос¬ 
подень, тёплый наш заступниче, и везде в скбрбех ско¬ 
рый помбщниче! Помозгі мне грешному и унылому в 
настоящем сем житии, умоли Господа Бога даровати ми 
оставление всех моих грехов, елгіко согреших от юности 
моея, во всем житии моем, делом, словом, помышлением 
и всеми моими чувствы; и во исходе души моея помози 
ми окаянному, умоли Господа Бога, всея твари Содётеля, 
избавити мя воздушных мытарств и вёчнаго мучения: да 
всегда прославляю Отца и Сына и Святаго Духа, и твое 
мйлостивное предстательство, ныне и присно и во веки 
веков. Аминь. 

ПОСЛЕДОВАНИЕ 
КО СВЯТОМУ ПРИЧАЩЕНИЮ 

Молитвами святых отец наших, Господи Иисусе 
Христе Боже наш, помилуй нас. Аминь. 

Царю Небесный... Трисвятое. Пресвятая Троице... 
Отче наш... Господи, помилуй (12). Приидите, покло¬ 
нимся... (трижды). И псалмы: 22 (стр. 159), 23 
(стр. 159 ) и 115 ( стр. 238). 

Слава, и ныне: Аллилуиа (трижды). И три поклона. 

Тропари, глас 8-й 

Беззакония моя презри, Господи, от Девы рождёйся, 
и сердце мое очисти, храм то творя пречистому Твоему 
Телу и Крови ниже отрйни мене от Твоего лица, без 
числа имёяй вёлию милость. 

Слава: Во причастие святынь Твоих како дерзну 
(внйду), недостойный? Аще бо дерзну к Тебе приступйти 
с достойными, хитон мя обличает, яко несть вечёрний, 
и осуждёние исходатайствую многогрёшной душй моей. 
Очйсти, Господи, сквёрну душй моея, и спасгі мя, яко 
Человеколюбец. 

И ныне: Многая множества моих, Богородице, 
прегрешёний, к Тебе прибегох, Чгістая, спасёния трёбуя: 
посетгі немощствующую мою душу, и молгі Сына Твоего 
и Бога нашего, дати ми оставлёние, яже содёях лютых, 
Едйна благословённая. 

(Во святую же Четыредесятницу: 

Егда славнии ученицы на умовёнии вёчери просве- 
щахуся, тогдё Иуда злочестйвый сребролюбием недуго- 
вав омрачашеся, и беззаконным судиям Тебё праведнаго 
Судию предаёт. Виждь, имёний рачгітелю, сих ради 

удавлёние употребивши: бежи несытныя души, Учителю 
таковая дерзнувшия. Иже о всех благйй Господи, слава 
Тебе.) 


Псалом 50: Помилуй мя, Боже... (стр. 5) 

Канон, глас 2-й 
Песнь 1 

Глядйте, людие, пойм песнь Христу Ббгу, раздёлыпему море, и 
наставльшему люди, яже изведё из работы егйпетския, яко просла- 
вися. 

Припев: Сердце чисто созйжди во мне. Боже, и дух прав 
обновй во утробе моей. 

Хлеб живота вёчнующаго да будет ми Тело Твое 
Святое, благоутрббне Господи, и Честная Кровь, и недуг 
многообразных исцеление. 

Припев: Не отвержи мене от лица Твоего, и Духа Твоего 
Святаго не отыми от мене. 

Осквернён дёлы безмёстными окаянный, Твоего 
Пречистаго Тёла и Божёственныя Крове недостоин есмь, 
Христё, причащёния, егбже мя сподбби. 

Припев: Пресвятая Богородице, спаси нас. 

Богородичен: Землё благая, благословённая Бого- 
невёсто, класс прозябшая неоранный и спасительный 
миру, сподбби мя сей ядуща спастися. 

Песнь 3 

На камени мя веры утвердив, разширйл еси уста моя на врагй 
моя. Возвеселй бо ся дух мой, внегда пеги: несть свят, якоже Бог наш, 
и несть праведен паче Тебе, Господи. 

Слёзныя ми подаждь, Христё, капли, сквёрну сёрдца 
моего очищающия: яко да благою сбвестию очищён, 
вёрою прихожду и страхом, Владыко, ко причащёнию 
Божёственных даров Твоих. 

Во оставление да будет ми прегрешений Пречистое 
Тело Твое, и Божественная Кровь, Духа же Святаго 
общение, и в жизнь вечную, Человеколюбие, и страстёй 
и скорбей отчуждение. 

Богородичен: Хлеба животнаго Трапеза Пресвятая, 
свыше милости ради сшедшаго, и мйрови новый живот 
дающаго, и мене ныне сподбби недостойнаго, со страхом 
вкусйти сего, и жгіву быти. 

Песнь 4 

Пришел еси от Девы, не ходатай, ни Ангел, но Сам, Господи, 
воплощен, и спасл еси всего мя человека. Тем зову Ти: слава силе 
Твоей, Господи. 

Восхотел еси, нас ради воплбщся, Многомйлостиве, 
заклан быти яко овча, грех ради человеческих, тёмже 
молю Тя, и моя очйсти согрешёния. 

Исцелгі душгі моея язвы, Господи, и всего освятй: и 
сподбби, Владыко, яко да причащуся тайныя Твоея 
Божёственныя вёчери, окаянный. 

Богородичен: Умйлостиви и мне Сущаго от утробы 
Твоея, Владычице, и соблюдгі мя несквёрна раба Твоего 
и непорочна, яко да приём умнаго бйсера, освящуся. 

Песнь 5 

Света подателю и веков Твбрче, Господи, во свете Твоих 
повелений настави нас; разве бо Тебе иного бога не знаем. 

Якоже предрёкл есй, Христе, да будет убо худому рабу 
Твоему, и во мне пребуди, якоже обещался еси: сё бо Тело 
Твое ям Божественное, и пию Кровь Твою. 

Слове Божий и Боже, угль Тела Твоего да будет мне 
помрачённому в просвещёние, и очищёние 
осквернённой душй моей Кровь Твоя. 

Богородичен: Марйе, Мати Божия, благоухания че¬ 
стное селёние, Твоими молитвами сосуд мя избранный 
содёлай, яко освящёний причащуся Сына Твоего. 



86 


ПОСЛЕДОВАНИЕ КО СВЯТОМУ ПРИЧАЩЕНИЮ 


Песнь 6 


В бездне греховней валялся, неизследную милосердия Твоего 
призываю бездну: от тли, Боже, мя возведй. 

Ум, душу и сердце освяти, Спасе, и тело мое, и 
сподбби неосуждённо, Владыко, к страшным Тайнам 
приступите. 

Да бых устранился от страстей, и Твоея благодати 
имел бы приложение, живота же утверждение, 
причащением Святых, Христе, Таин Твоих. 

Богородичен: Божие, Боже, Слово Святое, всего мя 
освяти, ныне приходящаго к Божественным Твоим Тай¬ 
нам, Святыя Матере Твоея мольбами. 

Кондак, глас 2-й 

Хлеб, Христе, взята не прёзри мя, Тело Твое, и 
Божественную Твою ныне Кровь, пречистых, Владыко, 
и страшных Твоих Таин причастйтися окаяннаго, да не 
будет ми в суд, да будет же ми в живот вечный и без¬ 
смертный. 

Песнь 7 

Телу златому премудрыя дети не послужйша, и в пламень сами 
поидоша, и боги их обругаша, средй пламене возопйша, и ороси я 
Ангел: усльшіася уже уст ваших молитва. 

Источник благих, причащение, Христе, безсмертных 
Твоих ныне Таинств да будет ми свет, и живот, и безстра- 
стие, и к преспёянию же и умножению добродетели Бо¬ 
жественнейший ходатайственно, едгіне Блаже, яко да 
славлю Тя. 

Да избавлюся от страстей, и врагов, и нужды, и всякия 
скорби, трепетом и люббвию со благоговением, 
Человеколюбие, приступаяй ныне к Твоим безсмёртным 
и Божёственным Тайнам, и пёти Тебе сподбби: 
благословён есй, Господи, Боже отёц наших. 

Богородичен: Спаса Христа рбждшая паче ума, 
Богоблагодатная, молю Тя ныне, раб Твой, Чистую 
нечистый: хотящаго мя ныне к пречистым Тайнам 
приступити, очисти всего от скверны плоти и духа. 

Песнь 8 

В пещь огненную ко отроком еврейским снизшёдшаго, и пламень 
в росу прелбжшаго Бога, пойте дела яко Господа, и превозносите во 
вся веки. 

Небесных, и страшных, и святых Твоих, Христе, ны¬ 
не Таин, и Божественныя Твоея и тайныя вечери ббщ- 
ника бьіти и мене сподбби отчаяннаго, Боже Спасе мой. 

Под Твое прибёг благоутрббие, Блаже, со страхом зову 
Ти: во мне пребуди, Спасе, и аз, якоже рекл еси, в Тебе; се 
бо дерзая на милость Твою, ям Тело Твое, и пию Кровь Твою. 

Припев: Пресвятая Троице, Боже наш, слава Тебе. 

Троичен: Трепещу, приемля огнь, да не опалюся яко 
воск и яко трава; бле страшнаго таинства! бле благоут- 
рббия Божия! Како Божественнаго Тела и Крове брёние 
причащаюся, и нетлёнен сотворяюся? 


Песнь 9 

Безначальна Родителя Сын, Бог и Господь, воплощься от Девы 
нам явйся, омрачённая просветйти, собрати расточённая: тем все- 
пётую Богородицу величаем. 

Христос есть, вкусите и видите: Господь нас ради, по 
нам бо дрёвле бьівый, единою Себё принёс, яко прино- 
шёние Отцу Своему, присно закаляется, свящаяй при- 
чащающияся. 

Душёю и телом да освящу ся, Владыко, да просвещу ся, 
да спасуся, да буду дом Твой причащёнием свящённых 
Таин, живущаго Тя имёя в себе со Отцём и Духом, 
Благодётелю Многомилостиве. 

Якоже огнь да будет ми, и яко свет, Тело Твое и Кровь, 
Спасе мой, пречестная, опаляя греховное вещество, 
сжигая же страстей терние, и всего мя просвещая, 
покланятися Божеству Твоему. 

Богородичен: Бог воплотися от чистых кровей Твоих; 
тёмже всякий род поёт Тя:, Владычице, умная же 
множества славят, яко Тобою яве узрёша всеми Вла¬ 
дычествующаго, осуществовавшагося человёчеством. 

Достойно есть... Трисвятое. Пресвятая Троице... Отче 
наш. ..Тропарь дня, или праздника. Если неделя, тро¬ 
парь воскресный по гласу. Если же нет, настоящие 
тропари, глас 6-й: 

Помилуй нас, Господи, помилуй нас; всякаго бо 
отвёта недоумёюще, сию Ти молитву, яко Владыце, 
грёшнии приносим: помилуй нас. 

Слава: Господи, помилуй нас, на Тя бо уповахом; не 
прогнёвайся на ньі зело, нижё помяни беззаконий 
наших, но призри и ныне яко благоутробен, и избави ны 
от враг наших. Ты бо еси Бог наш, и мы людие Твои, вси 
дела руку Твоёю, и имя Твое призываем. 

И ныне: Милосёрдия двёри отвёрзи нам, 
благословённая Богородице, надёющиися на Тя да не 
погибнем, но да избавимся Тобою от бед: Ты бо еси 
спасёние рода христианскаго. 

Господи, помилуй (40). И поклоны, сколько хочешь. 

И стихи: 

Хотя ясти, человёче, Тёло Владычне, 

Страхом приступи, да не опалишися: огонь бо есть. 

Божёственную же пия Кровь ко общёнию, 

Пёрвее примирися тя опечалившим. 

Таже дерзая, таинственное брашно яждь. 

Прёжде причастия страшныя жёртвы, 

Животворящаго Тёла Владычня, 

Сим помолйся образом со трёпетом: 

Молитва Василия Великого, 1 -я 

Владыко Господи Иисусе Христе, Боже наш, истбч- 
ниче жизни и безсмёртия, всея твари видимыя и невиди¬ 
мыя Содётелю, безначальнаго Отца соприсносущный 
Сыне и собезначальный, премнбгия ради благости в по- 
слёдния дни в плоть оболкийся, и распньійся, и погре- 
бьійся за ны неблагодарныя и злонравныя, и Твоёю крб- 
вию обновйвый растлёвшее грехом естество наше, Сам, 
Безсмёртный Царю, приимгі и моё грёшнаго покаяние, 
и приклони ухо Твоё мне, и усльіши глаголы моя. Согре- 
шгіх бо, Господи, согреших на нёбо и пред Тобою, и несмь 
достоин воззрёти на высоту славы Твоея: прогнёвах бо 
Твою благость, Твоя заповеди преступив, и не послушав 
Твоих повелёний. Но Ты, Господи, незлоблив сый, дол¬ 
готерпелив же и многомилостив, не предал есй мя поггіб- 
нути со беззакбньми моими, моего всячески ожидая обра- 
щёния. Ты бо рекл еси, Человеколюбие, пророком Твоим: 
яко хотёнием не хощу смёрти грёшника, но ёже обратй- 
тися и жгіву бьіти ему. Не хбщеши бо, Владыко, создания 
Твоёю руку погубйти, нижё благоволгіши о погйбели че- 
ловёчестей, но хбщеши всем спастгіся, и в разум йстины 
приитгі. Тёмже и аз, аще и недостоин есмь небесё и зем- 
лй, и сея приврёменныя жизни, всего себё повинув греху, 
и сластём поработив, и Твой осквернгів образ; но творё- 
ние и создание Твое быв, не отчаяваю своего спасения 
окаянный, на Твое же безмёрное благоутрббие дерзая, 
прихожду. Приимй убо и менё, Человеколюбие Господи, 
якоже блуднгіцу, яко разбойника, яко мытаря и яко блуд¬ 
наго, и возмй мое тяжкое брёмя грехов, грех взёмляй ми¬ 
ра, и нёмощи человёческия исцеляяй, труждающиеся и 
обременённыя к Себе призываяй и упокоеваяй, не 
пришёдый призвати праведныя, но грёшныя на по¬ 
каяние. И очйсти мя от всякия сквёрны плоти и духа, и 
научгі мя совершати святыню во страсе Твоем: яко да 
чйстым свёдением совести моея, святынь Твоих часть 
приёмля, соединюся святому Тёлу Твоему и Крови, и 
имёю Тебе во мне живуща и пребывающа, со Отцем, и 
Святым Твоим Духом. Ей, Господи Иисусе Христе, Боже 




ПОСЛЕДОВАНИЕ КО СВЯТОМУ ПРИЧАЩЕНИЮ 


мой, и да не в суд ми будет причастие пречистых и живо¬ 
творящих Таин Твоих, ниже да немощен буду душёю же 
и телом, от еже недостбйне тем причащатися, но даждь 
ми, даже до конечнаго моего издыхания, неосуждённо 
восприимати часть святынь Твоих, в Духа Святаго общё- 
ние, в напутие живота вёчнаго, и во благоприятен отвёт 
на страшнем судгіщи Твоем: яко да и аз со всеми избран¬ 
ными Твоими ббщник буду нетлённых Твоих благ, яже 
уготовал еси любящим Тя, Господи, в нгіхже препрослав- 
лен еси во веки. Аминь. 


Молитва святого Иоанна Златоустого, 2-я 

Господи Боже мой, вём, яко несмь достоин, ниже до¬ 
волен, да под кров внидеши храма души моея, занёже 
весь пусть и палея есть, и не гімаши во мне мёста достбй- 
на ёже главу подклонйти; но якоже с высоты нас ради 
смирил еси Себё, смирйся и ныне смирёнию моему; яко¬ 
же восприял еси в вертёпе и в яслех безсловёсных воз- 
лещи, егіце восприими и в яслех безсловёсныя моея ду¬ 
ши, и во осквернённое мое тёло внйти. И якоже не неудо- 
стбил еси внйти, и свечеряти со грёшники в дому Сймона 
прокажённаго, тако извбли внйти и в дом смирённыя 
моея души, прокажённыя и грешныя; и якоже не отрйнул 
еси подобную мне блуднйцу и грёшную, пришёдшую и 
прикоснувшуюся Тебе, егіце умилосёрдися и о мне грёш- 
нем приходящем и прикасающем Ти ся; и якоже не 
возгнушался еси сквёрных ея уст и нечйстых, целующих 
Тя, нижё моих возгнушайся сквёрнших оныя уст и 
нечйетших, нижё мёрзких моих и нечйстых устён, и 
сквёрнаго и нечйстейшаго моего языка. Но да будет ми 
угль пресвятаго Твоего Тела, и честныя Твоея Крове, во 
освящёние и просвещёние и здравие смирённей моей 
душй и тёлу, во облегчёние тяжестей многих моих 
согрешёний, в соблюдёние от всякаго диавольскаго 
дёйства, во отгнание и возбранёние злаго моего и 
лукаваго обычая, во умерщвлёние страстей, в снабдёние 
заповедей Твоих, в приложёние Божественныя Твоея 

благодати, и Твоего Царствия присвоение. Не бо яко пре- 
зираяй прихожду к Тебе, Христе Боже, но яко дерзая на 
неизречённую Твою благость, и да не на мнбзеудаляяйся 
общения Твоего, от мысленнаго волка звероуловлён 
буду. Тёмже молюся Тебе: яко един сый Свят, Владыко, 
освяти мою душу и тёло, ум и сердце, чревеса и утробы, 
и всего мя обнови, и вкорени страх Твой во удесёх моих, 
и освящёние Твое неотъёмлемо от мене сотвори; и буди 
ми помощник и заступник, окормляя в мире живот мой, 
сподобляя мя и одесную Тебе предстояния со святыми 
Твоими, молитвами и молёньми Пречистыя Твоея Ма- 
тере, невещёственных Твоих служителей и пречистых 
сил, и всех святых, от вёка Тебе благоугодйвших. Аминь. 


Молитва Симеона Метафраста, 3-я 

Едйне чистый и нетлённый Господи, за неизречён¬ 
ную милость человеколюбия наше все восприёмый сме- 
шёние, от чистых и дёвственных кровёй паче естества 
Рбждшия Тя, Духа Божественнаго нашёствием, и бла- 
говолёнием Отца присносущнаго, Христё Иисусе, пре¬ 
мудросте Божия, и мйре, и сйло; Твоим восприятием жи¬ 
вотворящая и спасйтельная страдания восприёмый, 
крест, гвбздия, копиё, смерть, умертвй моя душетлённыя 
страсти телёсныя. Погребёнием Твоим адова пленгівый 
царствия, погребй моя благйми помыслы лукавая совё- 
тования, и лукавствия духи разорй. Триднёвным Твоим 
и живонбсным воскресёнием падшаго праотца возста- 
вивый, возстави мя грехом попблзшагося, образы мне 
покаяния предлагая. Преславным Твоим вознесёнием 
плотское обожгівый восприятие, и сиё десным Отца се- 
дёнием почтьій, сподбби мя причастием святых Твоих 
Таин десную часть спасаемых получйти. Снйтием Утё- 
шителя Твоего Духа сосуды чёстны свящённыя Твоя 
ученикй содёлавый, приятелище и мене покажгі Того 
пришёствия. Ходяй паки приитй судйти вселённей пра¬ 
вдою, благоволй и мне усрёсти Тя на бблацех, Судию и 
Создателя моего, со всеми святыми Твоими: да безконёч- 
но славословлю и воспеваю Тя, со безначальным Твоим 

Отцем, и Пресвятым и Благим и Животворящим Твоим 
Духом, ныне и присно, и во веки веков. Аминь. 

Молитва святого Иоанна Дамаскина, 4-я 
Владыко Господи Иисусе Христе, Боже наш, едине 
имёяй власть человеком оставляти грехи, яко благ и Че¬ 
ловеколюбец презри моя вся в ведении и не в ведении 
прегрешения, и сподоби мя неосуждённо причастйтися 
Божественных, и преславных, и пречистых, и животво¬ 
рящих Твоих Таин, не в тяжесть, ни в муку, ни в при- 
ложёние грехов, но во очищёние, и освящёние, и обру- 
чёние будущаго живота и царствия, в стёну и помощь, 
и в возражёние сопротивных, во истреблёние многих 
моих согрешёний. Ты бо еси Бог милости, и щедрот, и 
человеколюбия, и Тебе славу возсылаем, со Отцём, и 
Святым Духом, ныне и присно, и во веки веков. Аминь. 

Молитва св. Василия Великого, 5-я 
Вем, Господи, яко недостбйне причащаюся пре¬ 
чистаго Твоего Тела и честныя Твоея Крове, и повинен 
есмь, и суд себе ям и пию, не разсуждая Тела и Крове Тебе 
Христа и Бога моего, но на щедроты Твоя дерзая при- 
хожду к Тебе рёкшему: ядьій Мою плоть, и пияй Мою 
кровь, во Мне пребывает, и Аз в нем. Умилосёрдися убо. 
Господи, и не обличи мя грешнаго, но сотвори со мною 
по милости Твоей; и да будут ми святая сия во исцеление, 
и очищение, и просвещёние, и сохранёние, и спасение, 
и во освящёние души и тела; во отгнание всякаго ме¬ 
чтания, и лукаваго деяния, и дёйства диавольскаго, 
мысленне во удесах моих дёйствуемаго, в дерзновёние и 
любовь, яже к Тебе; во исправлёние жития и утвер- 
ждёние, в возращёние добродётели и совершёнства; во 
исполнение заповедей, в Духа Святаго общёние, в 
напутие живота вёчнаго, во отвёт благоприятен на 
страшней суди щи Твоем: не в суд или во осуждёние. 

Молитва св. Симеона Нового Богослова, 6-я 
От сквёрных устён, от мёрзкаго сёрдца, от нечистаго 
языка, от души осквернёны, приимй молёние, Христе 
мой, и не прёзри моих ни словёс, нижё образов, нижё без- 

студия. Даждь ми дерзновенно глаголати, яже хощу, 
Христе мой, паче же и научи мя, что ми подобает творйти 
и глаголати. Согрешйх паче блуднйцы, яже увёде, где 
обитавши, мгіро купйвши, пригіде дёрзостне помазати 
Твои нбзе, Бога моего, Владыки и Христа моего. Якоже 
бну не отргінул есгі пришёдшую от сёрдца, нижё менё 
возгнушайся, Слове: Твои же ми подаждь нбзе, и держа- 
ти и целовати, и струями слёзными, яко многоцённым 
мгіром, сия дёрзостно помазати. Омьій мя слезами могі- 
ми, очйсти мя йми, Слове. Остави и прегрешёния моя, 
и прощёние ми подаждь. Вёси зол множество, вёси и 
струпы моя, и язвы зрйши моя, но и вёру вёси, и прозво- 
лёние зрйши, и воздыхание слышиши. Не тагітся Тебе, 
Боже мой, Твбрче мой, Избавителю мой, нижё капля 
слёзная, нижё капли часть нёкая. Несодёланное мое вгі- 
десте очи Твои, в кнгізе же Твоей и еще несодёянная 
напгісана Тебе суть. Виждь смирёние мое, виждь труд 
мой елгік, и грехй вся остави ми, Боже всяческих: да чис¬ 
тым сердцем, притрёпетною мыслию, и душёю сокру¬ 
шённою, несквёрных Твоих причащуся и пресвятых 
Таин, гімиже оживляется и обожается всяк ядьій же и 
пияй чистым сердцем; Ты бо рекл еси, Владыко мой: всяк 
ядый Мою Плоть, и пияй Мою Кровь, во Мне убо сей пре¬ 
бывает, в нёмже и Аз есмь. Истинно слово всяко Владыки 
и Бога моего: божёственных бо причащаяйся и боготво¬ 
рящих благодатей, не убо есмь едгін, но с Тобою, Христё 
мой, Свётом трисблнечным, просвещающим мир. Да убо 
не едгін пребуду кромё Тебе Живодавца, дыхания моего, 
живота моего, радования моего, спасёния мгіру. Сего ра¬ 
ди к Тебе приступгіх, якоже зрйши, со слезами, и душёю 
сокрушённою, избавлёния моих прегрешёний прошу 
прияти ми, и Твоих живодательных и непорочных 
Таинств причастгітися неосуждённо, да пребудеши, 
якоже рекл есгі, со мною треокаянным: дане кромё обрёт 
мя Твоея благодати, прелёстник восхитит мя льстгівне, 
и прельстгів отведёт боготворящих Твоих словёс. Сего 
ради к тебе припадаю, и тёпле вопию Ти: якоже блуднаго 
приял еси, и блуднгіцу пришёдшую, тако приимгі мя 
блуднаго и сквернаго, Щёдре. Душёю сокрушённою, 
ныне бо к Тебе приходя, вем, Спасе, яко иный, якоже аз, 

не прегреши Тебе, ниже содёя деяния, яже аз содёях. Но 
сиё паки вем, яко не величество прегрешёний, ни грехов 
множество превосходит Бога моего многое долготер- 
пёние и человеколюбие крайнее; но мйлостию сос- 
трастия тёпле кающияся, и чистиши, и свётлиши, и 
свёта твори ши причастники, ббщники Божества Твоего 
содёловаяй независтно, и странное и Ангелом, и чело- 
вёческим мьіслем, бесёдуеши им многажды, якоже 
другём Твоим истинным. Сия дёрзностна творят мя, сия 
вперяют мя, Христё мой. И дерзая Твоим богатым к нам 
благодеянием, радуйся вкупе и трепёща, огнёви при- 
чащаюся трава сый, и странно чудо, орошаемъ нео¬ 
пально, якоже убо купина дрёвле неопальне горящи. 
Ныне благодарною мьіслию, благодарным же сердцем, 
благодарными удёсы моими, души и тела моего, по- 
кланяюся и величаю, и славословлю Тя, Боже мой, яко 
благословённа суща, ныне же и во веки. 


Молитва св. Иоанна Златоустого, 7-я 

Боже, ослаби, остави, прости ми согрешёния моя, 
елгіка Ти согрешйх, аще слбвом, аще дёлом, аще 
помышлёнием, волею илй неволею, разумом или нера¬ 
зумием, вся ми проста яко благ и Человеколюбец, и 
молгітвами Пречгістыя Твоея Матере, умных Твоих 
служйтелей и святых сил, и всех святых, от вёка Тебе 
благоугодйвших, неосуждённо благоволй прията ми 
святое и пречйстое Твое Тёло и честную Кровь, во 
исцелёние душй же и тела, и во очищёние лукавых моих 
помышлёний. Яко Твоё есть царство и сгіла и слава, со 
Отцем и Святым Духом, ныне и присно, и во веки веков. 
Аминь. 


Его же, 8-я 

Несмь доволен, Владыко Господи, да внйдеши под 
кров душй моея; но понёже хощеши Ты, яко Человеко¬ 
любец, жгіти во мне, дерзая приступаю; повелевавши, да 
отвёрзу двёри, яже Ты едйн создал еси, и внйдеши со 

человеколюбием якоже есй, внйдеши и просвещавши 
помрачённый мой пбмысл. Верую, яко сие сотворгіши: 
не бо блудницу, со слезами пришедшую к Тебе, отгнал 
еси; ниже мытаря отвёргл еси покаявшася; ниже раз¬ 
бойника, познавша Царство Твое, отгнал еси; ниже 
гонителя покаявшася оставил еси, еже бё: но от по¬ 
каяния Тебе пришёдшия вся, в лице Твоих друтбв 
вчинил еси, Един сый благословённый всегда, ныне и в 
безконёчныя вёки. Аминь. 

Его же, 9-я 

Господи Иисусе Христе, Боже мой, ослаби, остави, 
очисти и прости ми грешному, и непотрёбному, и не¬ 
достойному рабу Твоему прегрешёния, и согрешёния, и 
грехопадёния моя, елйка Ти от юности моея, даже до 
настоящаго дне и часа согрешйх: аще в разуме и в 
неразумии, аще в словесёх илй дёлех, илгі помышлёниих 
и мыслех, и начинаниих, и всех моих чувствах. И мо- 
лйтвами безсёменно рбждшия Тя, Пречйстыя и При- 
снодёвы Марйи, Матере Твоёя, едйныя непостыдныя 
надёжды и предстательства и спасёния моего, сподбби мя 
неосуждённо причастгітися пречйстых, безсмёртных, 
животворящих и страшных Твоих Таинств, во остав- 
лёние грехов и в жизнь вечную: во освящёние, и про- 
свещёние, крёпость, исцелёние, и здравие душй же и 
тёла, и в потреблёние и всесовершённое погублёние 
лукавых моих помыслов, и помышлёний, и предпри¬ 
ятий, и нощньіх мечтаний, тёмных и лукавых духов; яко 
Твоё есть царство, и сила, и слава, и честь, и поклонёние, 
со Отцем и Святым Твоим Духом, ныне и присно, и во 
веки веков. Аминь. 

Молитва св. Иоанна Дамаскина, 10-я 

Пред двёрьми храма Твоего предстой), и лютых по¬ 
мышлёний не отступаю; но Ты, Христе Боже, мытаря 
оправдгівый, и хананёю помйловавый, и разбойнику рая 
двёри отвёрзый, отвёрзи ми утробы человеколюбия Тво¬ 
его, и приимгі мя приходяща и прикасающася Тебе, яко 
блуднгіцу, и кровоточйвую: ова убо края ргізы Твоея 

коснувшися, удобь исцеление прият, бва же пречистеи 
Твои нбзе удержавши, разрешение грехов понесё. Аз же, 
окаянный, все Твое Тело дерзая восприяти, да не опалён 
буду; но приимй мя, якоже оныя, и просвети моя ду- 
шёвныя чувства, попаляя моя грехбвныя вины, молит¬ 
вами безсёменно Рбждшия Тя, и небесных сил; яко благо- 
словён еси во веки веков. Аминь. 

Молитва св. Иоанна Златоустого 

Вёрую, Господи, и исповёдую, яко Ты еси воистинну 
Христос, Сын Бога живаго, пришёдый в мир грёшныя 
спасти, от нгіхже пёрвый есмь аз. Ещё вёрую, яко сиё есть 
самое пречистое Тёло Твоё, и сия есть самая честная 
Кровь Твоя. Молюся убо Тебе: помилуя мя, и прости ми 
прегрешёния моя, вольная и невольная, яже словом, яже 
делом, яже вёдением и невёдением, и сподбби имя 
неосуждённо причастйтися пречистых Твоих Таинств, 
во оставлёние грехов, и в жизнь вёчную. Аминь. 

Приходя же причаститься, произноси мысленно 
эти стихи Метафраста: 

Сё приступаю к Божёственному Причащёнию. 

Содётелю, да не опалйши мя приобщёнием: 

Огонь бо есй, недостойныя попаляяй. 

Но убо очйсти мя от всякия сквёрны. 

Затем: 

Вёчери Твоея тайныя днесь, Сыне Божий, при¬ 
частника мя приимй; не бо врагом Твоим тайну повём, 
ни лобзания Ти дам, яко Иуда, но яко разбойник ис- 
повёдаю Тя: помянгі мя, Господи, во Царствии Твоем. 

И стихи: 

Боготворящую Кровь ужаснгіся, человёче, зря: 

Огнь бо есть недостойныя попаляяй. 

Божёственное Тело и обожает мя и питает: 

Обожает дух, ум же питает странно. 

Потом тропари: 

Усладил мя еси люббвию, Христе, и изменил мя еси 
Божественным Твоим рачением; но попали огнём неве¬ 
щественным грехи моя, и насьітитися еже в Тебе нас¬ 
лаждения сподбби: да ликуя возвеличаю, Блаже, два 
пришествия Твоя. 

Во свётлостех Святых Твоих како вниду, недостой¬ 
ный? Аще бо дерзну совнити в чертог, одёжда мя обли¬ 
чает, яко несть брачна, и связан извёржен буду от Ан¬ 
гелов. Очисти, Господи, сквёрну души моея, и спаси мя, 
яко Человеколюбец. 

Также молитву: 

Владыко Человеколюбие, Господи Иисусе Христе 
Боже мой, да не в суд ми будут Святая сия, за ёже 
недостойно ми бьіти: но во очищёние и освящёние души 
же и тёла, и во обручёние будущия жизни и царствия. 
Мне же, ёже прилеплятися Богу, благо есть, полагати во 
Господе упование спасёния моего. 

И еще: Вёчери Твоея тайныя... 

Желающий причаститься должен достойно приготовиться к этому 
Святому Таинству. Приготовление это (в церковной практике оно на¬ 
зывается говением) продолжается несколько дней и касается как теле¬ 
сной, так и духовной жизни человека. Телу предписывается воздержание, 
т. е. телесная чистота и ограничение в пище (пост). В дни поста исклю¬ 
чается пища животного происхождения — мясо, молоко, яйца и, при 
строгом посте, рыба. Хлеб, овощи, фрукты употребляются в умеренном 
количестве. Ум не должен рассеиваться по мелочам житейским и раз¬ 
влекаться. 

В дни говения надлежит посещать богослужение в храме, если по¬ 
зволяют обстоятельства, и более прилежно выполнять домашнее молит¬ 
венное правило: кто читает обычно не все утренние и вечерние молитвы, 
пусть читает все полностью, кто не читает каноны, пусть в эти дни читает 
хотя бы по одному канону. Накануне причащения надо быть на вечернем 
богослужении и прочитать дома, кроме обычных молитв на сон грядущий, 
канон покаянный, канон Богородице и Ангелу хранителю. Каноны чи¬ 
тают или один за другим полностью, или соединяя таким образом: чи¬ 
тается ирмос первой песни покаянного канона (”Яко по суху...") и тро¬ 
пари, затем тропари первой песни канона Богородице ("Многими со¬ 
держимъ.. .”), опуская ирмос "Воду прошед”, и тропари канона Ангелу 
хранителю, тоже без ирмоса "Поим Господеви...”. Так же читают и сле¬ 
дующие песни. Тропари перед каноном Богородице и Ангелу хранителю, 
а также стихиры после канона Богородице в таком случае опускаются. 

Читается также канон ко причащению и, кто пожелает, — 
акафист Иисусу Сладчайшему. После полуночи уже не едят и не 
пьют, ибо принято приступать к Таинству Причащения натощак. 
Утром прочитываются утренние молитвы и все последование ко 
Святому Причащению, кроме канона, прочитанного накануне. 

Перед причащением необходима исповедь — вечером ли, или 
утром, перед литургией. 

БЛАГОДАРСТВЕННЫЕ МОЛИТВЫ 
ПО СВЯТОМ ПРИЧАЩЕНИИ 

Слава Тебе, Боже. Слава Тебе, Боже. Слава Тебе, 
Боже. 


Благодарственная молитва, 1 -я 

Благодарю Тя, Господи Боже мой, яко не отринул мя 
еси грёшнаго, но ббщника мя бьіти святынь Твоих 
сподобил еси. Благодарю Тя, яко мене недостойнаго 
причаститися пречистых Твоих и небесных Даров 
сподобил еси. Но Владыко Человеколюбие, нас ради 
умёрый же и воскрёсый, и даровавый нам страшная сия 
и животворящая Таинства, во благодеяние и освящёние 
душ и телес наших, даждь быти сим и мне во исцелё- 
ние души же и тёла, во отгнание всякаго сопротивнаго, 
в просвещёние очию сёрдца моего, в мир душёвных моих 
сил, в веру непостьідну, в любовь нелицемёрну, во испол- 
нёние премудрости, в соблюдёние заповедей Твоих, в 
приложёние Божёственныя Твоея благодати, и Твоего 
Царствия присвоёние: да во святыни Твоей тёми со¬ 
храняемъ, Твою благодать поминаю всегда, и не кто- 
му себё живу, но Тебё нашему Владыце и благодё- 
телю; и тако сего жития изшёд о надёжди живота 
вёчнаго, в присносущный достигну покой, идёже празд¬ 
нующих глас непрестанный, и безконёчная сладость, 
зрящих Твоего лица доброту, неизречённую. Ты бо 
еси истинное желание, и неизречённое весёлие любя¬ 
щих Тя, Христё Боже нас, и Тя поёт вся тварь во веки. 
Аминь. 

Молитва святого Василия Великого, 2-я 

Владыко Христё Боже, Царю веков и Содётелю всех, 
благодарю Тя о всех, яже ми еси подал благих, и о при- 

чащёнии пречистых и животворящих Твоих Таинств. 
Молю убо Тя, Блаже и Человеколюбие: сохрани мя под 
крбвом Твоим, и в сени крилу Твоею; и даруй ми чистою 
сбвестию, даже до послёдняго моего издыхания, 
достойно причащатися святынь Твоих, во оставлёние 
грехов и в жизнь вечную. Ты бо еси хлеб животный, 
источник святыни, Податель благих, и Тебе славу 
возсылаем, со Отцем и Святым Духом, ныне и присно, 
и во веки веков. Аминь. 

Молитва Симеона Метафраста, 3-я 

Давый пищу мне плоть Твою волею, огнь сый и 
опаляяй недостойныя, да не опалиши мене, Содётелю 
мой; паче же пройди во уды моя, во вся составы, во 
утробу, в сердце. Попали тёрние всех моих прегрешёний. 
Душу очисти, освяти помышлёния. Составы утверди с 
костьми вкупе. Чувств просвети простую пятерицу. 
Всего мя спригвозди страху Твоему. Присно покрьій, 
соблюди же, и сохрани мя от всякаго дела и слова ду- 
шетлённаго. Очисти, и омьій, и украси мя, удобри, вра¬ 
зуми, и просвети мя. Покажи мя Твое селёние единаго 
Духа, и не ктому селёние греха. Да яко Твоего дому, 
входом причащёния, яко огня менё бежит всяк злодёй, 
всяка страсть. Молитвенники Тебе приношу вся святыя, 
чиноначалия же безплбтных, Предтёчу Твоего, пре¬ 
мудрыя апостолы, к сим же Твою несквёрную чистую 
Мётерь, ихже мольбы, Благоутрббне, приими, Христё 
мой, и сыном света содёлай Твоего служителя. Ты бо есй 
освящёние и единый наших, Блаже, душ и свётлость; и 
Тебе лепоподббно, яко Богу и Владьіце, славу вси во¬ 
зсылаем на всяк день. 

Молитва 4-я 

Тёло Твое святое, господи Иисусе Христе Боже наш, 
да будет ми в живот вечный, и Кровь Твоя честная во 
оставлёние грехов: буди же ми благодарёние сие в ра¬ 
дость, здравие и веселие; в страшное же и второе при¬ 
шествие Твое сподбби мя грешнаго стати одесную славы 
Твоёя, молитвами Пречистыя Твоея Матере, и всех свя¬ 
тых. 

Молитва 5-я, ко Пресвятой Богородице 

Пресвятая Владычице Богородице, свете помра¬ 
чённыя моёя души, надёждо, покрове, прибежище, уте¬ 
шение, радование мое, благодарю Тя яко сподобила мя 
есй, недостойнаго, причастника быти пречистаго Тела и 
честныя Крове Сына Твоего. Но рбждщая истинный 
Свет, просвети моя умныя очи сердца; Яже источник 
безсмертия рождшая, оживотвори мя умерщвлённаго 
грехом; Яже милостиваго Бога любоблагоутрббная Мати, 
помилуй мя, и даждь ми умилёние, и сокрушёние в 
сёрдце моём, и смирение в мьіслех моих, и воззвание в 
пленёниих помышлёний моих; и спадоби мя, до послед- 
няго издыхания, неосуждённо приимати пречистых Та¬ 
ин освящение, во исцеление души же и тела. И подаждь 
ми слёзы покаяния и исповёдания, во ёже пёти и славити 
Тя во вся дни живота моего, яко благословённа и пре¬ 
прославленна еси во веки. Аминь. 

Ныне отпущаеши раба Твоего, Владыко, по глаголу 
Твоему с миром: яко вйдеста очи мои спасение Твое, ёже 
есй уготовал пред лицём всех людей, свет во откровёние 
языков и славу людей Твоих Израиля. 

Трисвятое. Пресвятая Троице... Отче наш... 

Тропарь святому Иоанну Златоустому, глас 8-й: 

Уст твоих, якоже свётлость огня, возсиявши 
благодать, вселённую просветй; не сребролюбия мйрови 
сокровища сниска, высоту нам смиренномудрия показа, 
но твоими словесьі наказуя, отче Иоанне Златоусте, мо- 
лй Слова Христа Бога спастгіся душам нашим. 

Кондак, глас 6-й 

Слава: От небёс приял еси Божёственную благодать, 
и твоими устнами вся учгіши покланятися в Троице 
Едйному Богу, Иоанне Златоусте всеблажённе, 
преподобие, достойно хвалим тя: есй бо наставник, яко 
божёственная являя. 

И ныне: Предстательство христиан непостыдное, 
ходатайство ко Творцу непреложное, не презри грешных 
молений гласы, но предвари, яко Благая, на помощь нас, 
верно зовущих Ти: ускоргі на молитву, и потщися на 
умолёние, предстательствующи присно, Богородице, 
чтущих Тя. 

Если совершалась литургия святого Василия Ве¬ 
ликого, читай тропарь Василию Великому, глас 1-й: 

Во всю землю изьіде вещание твое, яко приёмшую 
слово твое, гімже боголёпно научил есгі, естество сущих 
уяснил еси, человёческия обычаи украсил еси, царское 
свящёние, бтче преподобие, моли Христа Бога, спастйся 
душём нашим. 


Кондак, глас 4-й 

Слава: Явился еси основание непоколебимое церкве, 
подая всем некрадомое господство человёком, 
запечатлён твоими велёньми, небоявлённе Василие 
преподобие. 

И ныне: Предстательство христиан... 

Если совершалась литургия Преждеосвященных 
Даров, читай тропарь святому Григорию Двоеслову, 
глас 4-й: 

Иже от Бога свыше Божественную благодать 
восприём, славне Григорие, и Того силою укрепляемь, 
евангельски шёствовати изволил еси, отонудуже у 
Христа возмёздие трудов приял еси, всеблажённе: Егоже 
моли, да спасет души наша. 

Кондак, глас 3-й 

Слава: Подобоначальник показался еси Начальника 
пастырем Христа, йноков чреды, отче Григорие, ко 
ограде небесней наставляя, и оттуду научил еси стадо 

Христово заповедем Его: ныне же с ними радуешися, и 
ликуеши в небесных крбвех. 

И ныне: Предстательство христиан... 

Господи, помилуй (12). Слава, и ныне. Честнейшую 
Херувим... 

После причащения да пребывает каждый в чисто¬ 
те, воздержании и немногословии, чтобы достойно 
сохранитъ в себе Христа принятого. 

ТРОПАРИ, КОНДАКИ И ВЕЛИЧАНИЯ 

на праздники Господни, Богородичны, 
святых великих и икон Божией Матери 

в порядке церковного года, который начинается с сентября 
(Даты указаны по старому стилю) 

1 сентября. Новолетие 


Тропарь, глас 2-й 

Всея твари Содётелю, времена и лёта во Своёй власти поло- 
жйвый, благословй венёц лёта благости Твоея, Господи, сохраняя в 
мире люди и град Твой, молйтвами Богородицы, и спасй ны. 

Кондак, глас 2-й 

В вышних живый, Хрйсте Царю, всех вйдимых и невидимых 
Творче и Зиждйтелю, Иже дни и нощи, времена и лёта еотворйвый, 
благословй ныне венёц лёта: соблюдй и сохранй в мире град и люди 
Твоя, Многомйлостиве. 

8 сентября. Рождество Пресвятой Богородицы 


Тропарь, глас 4-й 

Рождество Твоё Богородице Дёво, радость возвестй всей все- 
лённей: из Тебё бо возсия Солнце правды Христос Бог наш, и раз- 
рушйв клятву, дадё благословение, и упразднив смерть, дарова нам 
живот вечный. 


Кондак, глас 4-й 

Иоакйм и Анна поношения безчадства, и Адам и Ева от тли 
смёртныя свободйстася, Пречйстая во святём рождествё Твоем. То 
празднуют и людие Твои, вины прегрешений избавльшеся, внегда 
звати Ти: неплоды раждает Богородицу и питательницу жйзни 
наш ея. 

Величание 

Величаем Тя, Пресвятая Дёво, и чтим святых Твойх родителей, 
и всеславное славим рождество Твое. 

14 сентября. Воздвижение Честнаго и Животворящаго 
Креста 

Тропарь, глас 1 -й 

Спасй, Господи, люди Твоя и благословй достояние Твое, победы 
на сопротйвныя даруя, и Твоё сохраняя Крестом Твоим жительство. 

Кондак, глас 4-й 

Вознесыйся на Крест волею, тезоименитому Твоему новому жй- 
тельству щедроты Твоя даруй, Христё Боже; возвеселй нас силою 
Твоёю, победы дая нам на супостаты, пособие имущим Твое, оружие 
мира, непобедимую победу. 


Величание 

Величаем Тя, Живодавче Христё, и чтим Крест Твой святый 
ймже нас спасл еси от работы вражия. 

25 сентября. Преподобного Сергия Родонежского 

Тропарь, глас 4-й 

Иже добродетелей подвйжник, яко йстинный воин Христа Бога, 
на страсти вельмй подвизался есй в жизни врёменней, в пёниих, 
бдёниих же и пощёниих'образ быв твоим ученикём; тёмже и вселйся 
в тя Пресвятый Дух, Егоже действием свётло украшен еси; но яко 
имёя дерзновёние ко Святёй Троице, поминай стадо, еже собрал еси 
мудре, и не забуди, якоже обещался есй, посещая чад твоих, Сёргие 
Преподобие отче наш. 


Кондак, глас 8-й 

Христовою любовию уязвйвся, Преподобие, и Тому невоз¬ 
вратным желанием последовав, всякое наслаждёние плотское возне¬ 
навидел есй, и яко солнце отёчеству твоему возсиял есй, тем и Христос 
даром чудёс обогатй тя. Поминай нас, чтущих пресвётлую память 
твою, да зовём ти: радуйся, Сёргие богомудре. 

26 сентября. Преставление святого апостола и евангелиста 
Иоанна Богослова 


Тропарь, глас 2-й 

Апостоле, Христу Богу возлюбленне, ускорй избавити люди 
безответны; приемлет тя припадающа Иже падша на пёрси приёмый 

Егбже молй, Богослове, и належащую мглу языков разгнати, прося 
нам мйра и вёлия мйлости. 

Кондак, глас 2-й 

Велйчия твоя, дёвственниче, кто повёсть? Тбчиши бо чудеса и 
изливавши исцелёния, и мблишися о душах наших, яко Богослбв и 
друг Христов. 


Величание 

Величаем тя, апостоле Христов и Евангелйсте Иоанне Богосло¬ 
ве, и чтим болёзни и труды твоя, ймиже трудйлся есй во благовѳстии 
Христове. 


1 октября. Покров Пресвятой Богородицы 

Тропарь, глас 4-й 

Днесь, благовёрнии людие, свётло празднуем, осеняеми Твоим, 
Богомати, пришёствием, и к Твоему взирающе пречйстому образу 
умйльно глаголем: покрый нас честньш Твойм покровом и избави нас 
от всякаго зла, молящи Сына Твоего, Христа Бога нашего, спастй 
души наша. 


Кондак, глас 3-й 

Дёва днесь предстойт в церкви и с лйки святых невйдимо за ны 
молится Богу: Ангели со архиерёи покланяются, апостол и же со 
пророки ликовствуют: нас бо ради молит Богородица превёчнаго 
Бога. 


Величание 

Величаем Тя, Пресвятая Дето, и чтим Покров Твой честный, Тя 
бо вйде святьш Андрёй на воздусе, за ны Христу молящуюся. 

5 октября. Святителей Московских: Петра, Алексия, Ионы, 
Филиппа и Ермогена 


Тропарь , глас 4-й 

Первопрестольницы Россййстии, йстиннии хранйтелие ап6- I 
стольских преданий, столпй непоколебймии, православия | 
наставницы, Петре, Алексйе, Ибно, Филйппе и Ермогёне, Владыку 
всех молйте мир вселённей даровати и душам нашим вёлию мйлость. 

Кондак, глас 3-й 

Во святйтелех благочёстно пожйсте, и люди к богоразумию 
наставите, и добре Богу угодйсте. Сего ради от Него нетлением и 
чудесы прославистеся, яко ученицы Божия благодати. 

13 октября. Иверской иконы Пресвятой Богородицы 

(празднование также 12 февраля и во вторник Светлой седмицы) 

Тропарь, глас 1-й 

От святыя иконы Твоея, о, Владычице Богородице, исцеления 
и цельбы подаются обйльно с верою и любовию приходящим к ней: 
тако и мою немощь посетй, и душу мою помилую, Благая, и тело 
исцели благодатию Твоею, Пречйстая. 

Кондак, глас 8-й 

Аще и в море ввёржена бысть святая икйна Твоя, Богородице, 
от вдовйцы и не могущия спастй сию от врагов, но явйлася есть 
хранительница Афона и вратарница обйтели Иверския, врагй 
устрашающая и в православней Россййстей стране чтущия Тя от всех 
бед и напастей избавляющая. 

22 октября (и 8 июля). Казанской иконы Пресвятой Бого- 
родицы 


Тропарь, глас 4-й 

Заступнице усердная, Маги Господа Вышняго, за всех мблиши 
Сына Твоего Христа Бога нашего, и всем творйши спастйся, в де¬ 
ржавный Твой покров прибегающим. Всех нас заступй, о, Госпоже, 
Царйце и Владычице, йже в напастех и в скорбех и в болёзнех, 
обременённых грехй многими, предстоящих и молящихся Тебе 
умилённою душёю и сокрушённым сёрдцем пред пречйстым Твоим 
образом со слезами, и невозвратно надежду имущих на Тя избавлёния 
всех зол, всем полёзная даруй и вся спасй, Богородице Дево: Ты бо 
есй Божёственный покров рабом Твоим. 

Кондак, глох: 8-й 

Притецём, людие, к тйхому сему и доброму пристанищу, скорой 
Помощнице, готовому и тёплому спасёнию, покрову Дёвы; ускорйм 
на молитву и потщймся на покаяние: источает бо нам неоскудныя 
мйлости Пречйстая Богородица, предваряет на помощь и избавляет 
от велйких бед и зол благонравныя и богобоящияся рабы Своя. 

Величание 

Величаем Тя, Пресвятая Дёво, Богоизбранная Отроковице, и 
чтим образ Твой святый, ймже точиши исцеления всем с верою 
притекающим. 

(Это величание поем и во все праздники в честь икон Божией 
Матери.) 

24 октября. Празднование в честь иконы "Всех скорбящих 
радость” 


Стихира, глас 2-й 

Всех скорбящих радосте и обйдимых заступнице, и алчущих 
питательнице, странных утешение, обуреваемых пристанище, боль¬ 
ных посещение, немощных покрове и заступнице, жезле старости, 
Маги Бога Вышняго Тя есй, Пречйстая: потщйся, молимся, спастйся 
рабом Твоим. 

Кондак, глас 6-й: Не ймамы иныя помощи... (стр. 37 ) 

8 ноября. Собор Архистратига Михаила и прочих Бесплот¬ 
ных сил 


Тропарь и кондак см. на стр. 127 
Величание 

Величаем вас, Архангела и Ангели и вся воинства, Херувйми и 
Серафйми, славящия Господа. 

21 ноября. Введение во храм Пресвятой Богородицы 

Тропарь, глас 4-й 

Днесь благоволения Божия предображёние и человеков 
спасения проповедание, в храме Божии ясно Дева является и Христа 
всем предвозвещает. Той и мы велегласно возопийм: радуйся, 
смотрения Зиждйтелева исполнение. 

Кондак, глас 4-й 

Пречйстый храм Спасов, многоценный чертог и Дева, 
священное сокровище славы Божия, днесь вводится в дом Господень, 
благодать совводящи, яже в Дусе Божественном, Юже воспевают 
Ангели Божии; Сия есть селение небесное. 

Величание 

Величаем Тя, Пресвятая Дёво, Богоизбранная Отроковйце, и 
чтим ёже в храм Господень вхождёние Твоё. 

30 ноября. Святого апостола Андрея Первозванного 

Тропарь, Глас 4-й 

Яко апостолов первозванный и верховнаго сущий брат Владьіце 
всех, Андрёе, молйся, мир вселённей даровати и душам нашим вёлию 
милость. 


Кондак, глас 2-й 

Мужества тезоименитаго богоглагбльника и Цёркве возследо- 
вателя верховнаго, Петрова сродника восхвалим: занё якоже дрёвле 
сему, и ныне нам воззва: приидйте, обретбхом Желаемаго. 

6 декабря. Святителя Николая, архиепископа Мирликийс- 
кого 


Тропарь, глас 4-й 

Правило вёры и образ кротости, воздержания учителя явй тя 
стаду твоему яже вещёй истина; сего ради стяжал есй смирёнием 
высокая, нищетою богатая, бтче священноначальниче Николае, молй 
Христа Бога спастйся душам нашим. 

Кондак, глас 3-й 

В Мйрех, святе, священнодёйствитель показался есй: Христово 
бо, преподобие, Евангелие исполнив, положил есй душу твою о людех 
твоих, и спасл есй неповинныя от смерти; сего ради освятйлся еси, 
яко велйкий тайнник Божия благодати. 

Величание 

Величаем тя, святителю бтче Николае, и чтим святую память 
твою, ты бо мблиши за нас Христа Бога нашего. 

25 декабря. Рождество Господа Бога и Спаса нашего Иисуса 
Христа 


Тропарь, глас 4-й 

Рождество Твое, Христё Ббже наш, возсия мйрови свет разума, 
в нем бо звездам служащий звездою учахуся Тебе кланятися, Солнцу 
правды, и Тебё вёдети с высоты Востока. Господи, слава Тебе! 

Кондак, глас 3-й 

Дева днесь Пресущественнаго раждает, и земля вертеп Непри¬ 
ступному приносит; Ангели с пастырьми славословят, волсвй же со 
звездою путешествуют; нас бо ради родйся Отроча младо, превёчный 
Бог. 


Величание 

Величаем Тя, Живодавче Христе, нас ради ныне плотию рожд- 
шагося от безневёстныя и Пречйстыя Девы Марйи. 


1 января. Обрезание Господа нашего Иисуса Христа и па¬ 
мять святителя Василия Великого 


Тропарь Обрезанию, глас 1-й 

На престоле огнезрачнем в вышних седяй со Отцём 
безначальным и Божественным Твоим Духом, благоволйл есй 
родйтися на землй от Отроковйцы, неискусомужныя Твоея Матере, 
Иисусе; сего ради и обрезан был есй, яко человек осмоднёвный. Слава 
всеблагому Твоему совёту, слава смотрёнию Твоему, слава 
снизхождёнию Твоему, едйне Человеколюбие. 


Тропарь святителю, глас 1 -й 

Во всю зёмлю изь'ще вещание твое, яко приёмшую слово твое, 
ймже боголёпно научйл есй, естество сущих уяснйл есй, человеческий 
обычаи украсйл есй, царское свящёние, отче преподобие, молй Хрис¬ 
та Бога, спастйся душам нашим. 


Кондак, глас 3-й 

Всех Господь обрёзание терпйт, и человёческая прегрешёния, 
яко благ, обрёзует: даёт спасёние днесь миру; радуется же в вышних 
и Создателев иерарх, и светоносный, Божёственный тайнник 
Христов Васйлий. 


Кондак святителю, глас 4-й 

Явился еси основание непоколебймое Цёркве, подай всем не- 
крадомое господство человёком, запечатлён твойми велёньми, 
небоявлённе Васйлие преподобие. 

2 января (и 19 нюля). Преподобного Серафима Саровского 

. Тропарь, глас 4-й 

От юности Христа возлюбил есй, блажёние, и Тому Единому 
работати пламенне вожделев, непрестанною молитвою и трудом в 
пустыни подвизался есй, умилённым же сёрдцем любовь Христову 
стяжав, избранник возлюблен Божия Матере явился есй. Сего ради 
вопиём ти: спасай нас молйтвами твойми. Серафйме, преподобие 
отче наш. 


Кондак, глас 2-й 

Мйра красоту и яже в нем тлённая оставив, преподобие, в Са¬ 
ровскую обйтель вселйлся есй; и тамо ангельски пожйв, многим путь 
был есй ко спасёнию. Сего ради и Христос тебе, отче Серафиме, 
прослави и даром исцелёний и чудес обогатй. Тёмже вопиём ти: 
радуйся, Серафйме, преподобие отче наш. 


6 января. Крещение Господне. Богоявление 

Тропарь, глас 1 -й 

Во Иордане крещающуся Тебё, Господи, Троическое явйся 
поклонение: Родйтелев бо глас свидётельствоваше Тебе, возлю¬ 
бленнаго Тя Сына именуя, и Дух, в вйде голубйне, извёствоваше 
словесёутверждёние. Явлёйся, ХристёБоже, и мир просвещёй, слава 
Тебе. 



112 


ТРОПАРИ ПРАЗДНИКАМ 


Кондак, глас 4-й 

Явйлся есй днесь вселённей, и свет Твой, Господи, знаменася на 
нас, в разуме поющих Тя; пришёл есй и явйлся есй, Свет 
неприступный. 


Величание 

Величаем Тя, Живодавче Христё, нас ради ныне плотию 
крестйвшагося от Иоанна в водах Иорданских. 

Тропари на водоосвящении, глас 8-й 

Глас Господень на водах вопиет глаголя: приидйте, приимйте 
вси Духа премудрости, Духа разума, Духа страха Божия, явлыпагося 
Христа. 

Днесь вод освящается естество, и разделяется Иордан, и своих 
вод возвращает струй, Владыку зря крещаема. 

Яко человёк на реку пришёл есй, Христё Царю, и рабское 
крещёние прийти тщйшися, Блаже, от Предтёчеву руку, грех ради 
наших, Человеколюбие! 

Слава, и ныне: Ко гласу вопиющаго в пустьши, уготовайте путь 
Господень, пришёл еси, Господи, зрак рабий прийм, крещёния прося, 
не вёдый греха. Вйдеша Тя воды и убояшася, трёпетен бысть 
Предтёча, и возопй глаголя: како просветит светйльник Свёта, како 
руку положит раб на Владыку? Освятй мене и воды, Спасе, взёмляй 
мйра грех. 

30 января. Трех святителей: Василия Великого, Григория 
Богослова и Иоанна Златоустого 

Тропарь, глас 4-й 

Яко апостолов единонравнии и вселённыя учйтелие, Владыку 
всех молйте, мир вселённей даровати и душам нашим вёлию милость. 

Кондак, глас 2-й 

Свящённыя и боговещанныя проповедники, верх учителей, 
Господи, приял есй в наслаждёние благйх Твоих и упокоёние; труды 
бо онех и смерть приял еси паче всякаго всеплодия, Едйне 
прославляяй святыя Твоя. 


Величание 

Величаем вас, святйтелие Васйлие, Григорие и Иоанне, и чтим 
святую память вашу: вы бо молите за нас Христа Бога нашего. 

2 февраля. Сретение Господа нашего Иисуса Христа 

Тропарь, глас 1 -й 

Радуйся, Благодатная Богородице Дёво, из Тебе бо возсия 
Солнце правды, Христос Бог наш, просвещаяй сущия во тьме. 
Веселйся и ты, старче праведный, приёмый во объятия Свободйтеля 
душ наших, дарующаго нам воскресение. 

Кондак, глас 1 -й 

Утробу Девйчу освятйвый рождеством Твоим, и руце Симеоне 
благословйвый, якоже подобаше, предварйв, и ныне спасл еси нас, 
Христе Боже; но умирй во бранёх жительство, едйне Человеколюбие. 

Величание 

Величаем Тя, Живодавче Христе, и чтим Пречйстую Матерь 
Твою, Еюже по закону ныне принёслся есй в храм Господень. 

25 марта. Благовещение Пресвятой Богородицы 

Тропарь, глас 4-й 

Днесь спасения нашего главйзна, и ёже от вёка таинства 
явлёние; Сын Божий Сын Девы бывает, и Гаврийл благодать 
благовествует. Тёмже и мы с ним Богородице возопийм: радуйся, 
Благодатная, Господь с Тобою. 

Кондак, глас 8-й: Взбранной Воеводе... (стр. 23 ) 

Величание 

Архангельский глас вопиём Ти, Чйстая: радуйся, Благодатная, 
Господь с Тобою. 

9 мая. Перенесение мощей Святителя и Чудотворца Нико¬ 
лая 


Тропарь, глас 4-й 

Приспё день свётлаго торжества, град Барский радуется, и с ним 
вселённая вся ликовствует пёсньми и пёньми духовными; днесь бо 
свящённое торжество, в пренесёние честньк и многоцелёбных мощёй 
Святителя и Чудотворца Николая, якоже солнце незаходймое возсия 
светозарными лучами, и разгоняя тьму искушёний же и бед от 
вопиющих вёрно: спасай нас, яко предстатель наш, велйкий 
Николае. 

Кондак, глас 3-й 

Взыдбша, яко звезда, от востока до запада твоя мощи, святителю 
Николае, море же освятйся шествием твоим, и град Барский 
приемлет тобою благодать: нас бо деля явился еси, чудотворец 
изящный, предйвный и мйлостивый. 

11 мая. Святых равноапостольных Мефодия и Кирилла, 
учителей Словенских 


Тропарь, глас 4-й 

Яко апостолом единонравнии и Словенских стран учйтелие, 
Кирилле и Мефбдие богомудрии, Владыку всех молйте, вся языки 
Словёнския утвердйти в православии и единомыслии, умирйти мир 
и спасти души наша. 


Кондак, глас 3-й 

Священную двоицу просветителей наших почтим, Божествен¬ 
ных писаний преложёнием источник богопознания нам источивших, 
из негоже даже до днесь неоскудно почерпающе ублажаем вас, 
Кирилле и Мефбдие, Престолу Вышняго предстоящих и тёпле 
молящихся о душах наших. 


Величание 

Величаем вас, святйи равноапбстольнии Мефбдие и Кирилле, 
вся Словёнския страны учёньми свойми просветйвшия и ко Христу 
привёдшия. 

21 мая. Сретение чудотворной иконы Владимирской 

(Праздники этой иконе также 23 июня и 26 августа) 
Тропарь, глас 4-й 

Днесь свётло красуется славнейший град Москва, яко зарю 
солнечную восприймши, Владычице, чудотворную Твою икону, к 
нейже ныне мы притекающе и молящеся, Тебе взываем сйце: о, 
пречудная Владычице Богородице, молйся из Тебе воплощённому 
Христу Богу нашему, да избавит град сей и вся грады и страны 
христианская невредимы от всех навет вражиих, и спасёт души на¬ 
ша, яко Милосёрд. 


Кондак, глас 8-й 

Взбранной Воеводе победительная, яко избавльшеся от злых 
пришёствием Твоего честнаго образа, Владычице Богородице, свётло 
сотворяем празднество срётения Твоего и обычно зовём Ти: радуйся, 
Невёсто Неневёстная. 

24 июня. Рождество святого Пророка, Предтечи и Крести¬ 
теля Иоанна 


Тропарь, глас 4-й 

Прорбче и Предтече пришествия Христова, достойно восхвалйти 
тя недоумёем мы, люббвию чтущии тя: неплбдство бо рбжд- 
шия и отчее безгласие разрешйся славным и честным твоим рож¬ 
деством, и воплощение Сына Божия мйрови проповедуется. 

Кондак, глас 3-й 

Прежде неплбды днесь Христова Предтечу раждает, и той есть 
исполнение всякаго пророчества: Егбже бо про роды проповедапіа, на 
Сего во Иордане руку положйв, явйся Божия Слова пророк, пропо¬ 
ведник, вкупе и Предтеча. 


Величание 

Величаем тя, Предтече Спасов Иоанне, и чтим ёже от неплбдове 
преславное рождество твое. 

29 июня. Святых первоверховных апостолов Петра и Павла 

Тропарь, глас 4-й 

Апостолов первопрестольницы, и вселённыя учителе, Владыку 
всех молите, мир вселённей даровали, и душам нашим вёлию ми¬ 
лость. 


Кондак, глас 2-й 

Твёрдыя и боговещанныя проповедатели, верх апостолов Твоих 
Господи, приял еси в наслаждёние благйх Твоих и покой; болёзни бо 
бнех и смерть приял есй паче всякаго всеплбдия, Едйне свёдый сер- 
дёчная. 


Величание 

Величаем вас, апостола Христовы Петре и Павле, весь мир 
учёньми свойми просветившая и вся концы ко Христу приведшая. 


Тропарь, глас 1 -й 

Крилами богоразумия впергівши твой ум, возлетёла есй пре¬ 
выше вйдимыя твари; взыскавши Бога и Творца всяческих, и Того 
обрётши, пакирождёние крещёнием прияла есй; дрёва животнаго 
наслаждающися, нетленна во вёки пребывавши, Ольго 
приснославная. 

Кондак, глас 4-й 

Воспоём днесь Благодетеля всех Бога, прославльшаго в России 
Ольгу богомудрую, да молитвами ея подаст душам нашим грехов 
оставление. 


Величание 

Величаем тя, святая благоверная княгиня Россййская Ольго, и 
чтим святую память твою, ты бо молиши о нас Христа, Бога нашего. 


15 июля. Св. равноапостольного князя Владимира 

Тропарь, глас 4-й 

Уподобился есй купцу, йщущему добраго бйсера, славно¬ 
державный Владймире, на высоте стола седя матере градов, бого¬ 
спасаемаго Кйева; испытуя же и посылая к Царскому Граду увёдети 
православную веру, обрёл еси безцённый бйсер, Христа, избравшаго 
тя яко втораго Павла, и оттрясшаго слепоту во святей купели, 
душевную вкупе и телесную. Тёмже празднуем твое успёние, людие 
твой суще: молй спастйся державы твоея Россййския начальником и 
множеству владбмых. 


Кондак, глас 8-й 

Подобствовав велйкому апостолу Павлу, в седйнах, всеславне 
Владймире, вся, яко младёнческая мудрования, яже о йдолех тщания 
оставль, яко муж совершённый, украсйлся есй Божёственнаго кре- 
щёния багрянйцею: и ныне Спасу Христу в веселии предстоя, моли 
спастйся державы Россййския начальником и множеству владбмых. 

Величание 

Величаем тя, святый равноапостольный княже Владймире, и 
чтим святую память твою, йдолы поправшего и всю Россййскую 
зёмлю святым крещёнием просветйвшаго. 


20 июля. Святого славного пророка Илии 

Тропарь, глас 4-й 

Во плоти Ангел, пророков основание, вторьш предтёча 
пришествия Христова Илиа славный, свыше пославый Елисёеви 
благодать недуги отгоняти и прокажённыя очищати, тёмже и 
почитающим его точит исцелёния. 

Кондак, глас 2-й 

Прорйче и провйдче велйких дел Бога нашего, Илиё 
великоименйте, вещанием твоим уставивый водотбчныя облаки, 
моли о нас единаго Человеколюбца. 

Величание 

Величаем тя, святый пророче Божий Илиё, и почитаем ёже на 
колеснице огненней преславное восхождёние твое. 

6 августа. Преображение Господа нашего Иисуса Христа 

Тропарь, глас 7-й 

Преобразился есй на горе, Христё Боже, показавый учеником 
Твоим славу Твою, якоже можаху; да возсияет и нам грёшным свет 
Твой присносущный, молйтвами Богородицы, Светодавче, слава 
Тебе. 


Кондак, глас 7-й 

На горё преобразился есй, и якоже вмещаху ученицы Твои, славу 
Твою, Христе Боже, вйдеша; да егда Тя узрят распинаема, страдание 
убо уразумёют вольное, мйрови же проповедят, яко Ты есй войстинну 
Отчее сияние. 


Величание 

Величаем Тя, Живодавче Христе и почитаем пречйстыя плоти 
Твоея преславное преображёние. 

15 августа. Успение Пресвятой Богородицы 

Тропарь, глас 1 -й 

В рождествё дёвство сохранила есй, во успёнии мйра не оставила 
есй, Богородице, преставилася есй к животу, Мати сущи Живота, и 
молйтвами Твойми избавлявши от смёрти души наша. 

Кондак, глас 2-й 

В молйтвах неусыпающую Богородицу и в предстательствах 
непреложное упование, гроб и умерщвление не удержаста: якоже бо 
Живота Матерь, к животу престави во утробу Вселйвыйся присно- 
дёвственную. 


Величание 

Величаем Тя, Пренепорочная Мати Христа Бога нашего, и все¬ 
славное славим успёние Твое. 

16 августа. Нерукотворенного образа Господа нашего 
Иисуса Христа 

Тропарь, глас 2-й 

Пречистому образу Твоему поклоняемся, Благйй, просяще про¬ 
щения прегрешений наших, Христе Боже: волею бо благоволил есй 
плотию взыти на крест, да избавиши яже создал есй от работы 
вражия. Тем благодарственно вопием Ти: радости исполнил еси вся, 
Спасе наш, пришёдый спастй мир. 

. Кондак, глас 2-й 

Неизречённаго и Божественнаго Твоего к человеком смотрения, 
Неопйсанное Слово Отчее, и образ непйсанный и богопйсанный 
победителей ведуще нелйжного Твоего воплощения, почитаем тогб 
лобызающе. 


Величание 

Величаем Тя, Живодавче Христе, и почитаем пречистаго лйка 
Твоего преславное воображение. 

29 августа. Усекновение главы Предтечи и Крестителя 
Иоанна 


Тропарь, глас 2-й 

Память праведнаго с похвалами, тебе же довлеет свидетельство 
Господне, Предтече: показал бо ся есй войстинну и пророков чест¬ 
нейший, яко и в струях крестйти сподобился есй Проповѣданнаго. 
Тёмже за йстину пострадав радуйся, благовестйл есй и сущим во аде 
Бога явлынагося плотию, взёмлющаго грех мира и подающаго нам 
вёлию мйлость. 


Кондак, глас 5-й 

Предтёчево славное усекновёние, смотрёние бысть нёкое Бо- 
жёственное, да и сущим во аде Спасово проповёсть пришёствие; да 
рыдает убо Иродйа, беззаконное убййство испросйвши: не закон бо 
Божий, ни живый век возлюбй, во притворный, приврёменный. 

Величание 

Величаем тя, Крестителю Спасов Иоанне, и почитаем вси чест¬ 
ныя твоея главы усекновёние. 

модитвослдвия 
ИЗ ТРИО ДЕИ постной И ЦВЕТНОЙ 

В неделю мытаря и фарисея 

Покаяния отверзи ми двери, Жизнодавче, утренюет бо дух мой 
ко храму святому Твоему, храм носяй телесный весь осквернён; но 
яко щедр, очйсти благоутробною Твоею мйлостию. 

На спасения стези настави мя, Богородице, студными бо окалях 
душу грехмй и в лености все житие мое иждйх; но Твойми молйтвами 
избави мя от всякия нечистоты. 

Неделя Ваий (Вход Господень в Иерусалим) 

Тропари, глас 1 -и 4-й 

Общее воскресение прежде Твоея страсти уверяя, из мёртвых 
воздвйгл есй Лазаря, Христё Боже. Тёмже и мы, яко отроцы победы 
знамения носшце, Тебёпобедйтелю смёрти вопием: осанна в вышних, 
благословён глядый во имя Господне. 

Спогрёбшеся Тебе крещёнием, Христе Боже наш, безсмёртныя 
жизни сподобихомся воскресёнием Твоим, и воспевающе зовём: 
осанна в вышних, благословён глядый во имя Господне. 

Кондак, глас 6-й 

На престоле на небесй, на жребяти на землй носймый, Христе 
Боже, Ангелов хвалёние и детёй воспевание приял еси зовущих Ти: 
благословён есй, грядьій Адама воззвати. 


Светлое Христово Воскресение. ПАСХА 

Стихира, глас 6-й 

Воскресёние Твоё, Христё Спасе, Ангели поют на небесёх, и нас 
на землй сподоби чйстым сердцем Тебе славити. 

Тропарь, глас 5-й 

Христос воскрёсе из мёртвых, смёртию смерть поправ и сущим 
во гробёх живот даровав. 


Кондак, глас 8-й 

Аще и во гроб снизшёл есй, Безсмёртне, но адову разрушйл еси 
сйлу, и воскрёсл еси, яко Победитель, Христе Боже, женам 

мироносицам вещавый: радуйтеся! и Твоим апостолом мир даруяй, 
падшим подаяй воскресение. 

Воскресение Христово вйдевше, поклонймся Святому Господу 
Иисусу, едйному безгрешному, Кресту Твоему покланяемся, Христе 
и святое воскресение Твое поём и славим: Тьі бо есй Бог наш, разве 
Тебе иного не знаем, ймя Твое именуем. Приидйте, вси вёрнии, 
поклонймся святому Христову воскресению; се бо прийде Крестом 
радость всему мйру; всегда благословяще Господа, поём воскресение 
Его, распятие бо претерпев, смёртию смерть разрушй. 


Вознесение Господа нашего Иисуса Христа 

Тропарь, глас 4-й 

Вознёслся есй во славе, Христе Боже наш, радость сотворйвый 
учеником обетованием Святаго Духа, извещённым им бывшим бла- 
гословёнием, яко Ты еси Сын Божий, Избавитель мира. 

Кондак, глас 6-й 

Еже о нас исполнив смотрёние, и яже на земли соединйв не- 
бёсным, вознеслся еси во славе, Христе Боже наш, никакоже 
отлучался, но пребывая неотступный, и вопия любящим Тя: Аз есмь 
с вами и никтоже на вы. 


Величание 

Величаем Тя, Живодавче Христё, и почитаем еже на небеса с 
пречйстою Твоёю Плотию Божёственное вознесёние. 


Пятидесятница. День Святой Троицы 

Тропарь 

Благословён есй, Христё Боже наш, Иже премудры ловцы явлёй, 
низпослав им Духа Святаго, и тёмн уловлёй вселённую, Человеко¬ 
любие, слава Тебе. 


Кондак 

Егда снизшёд языки слия, разделяше языки Вышний, егда же 
огненныя языки раздайте, в соединёние вся призва; и согласно 
славим Всесвятаго Духа. 


Величание 

Величаем Тя, Живодавче Христё, и чтим Всесвятаго Духа Тво¬ 
его, Егоже от Отца послал еси Божёственным учеником Твоим. 

Неделя 1-я по Пятидесятнице, Всех святых 

Тропарь, глас 4-й 

Иже во всем мире мученик Твоих, яко багрянйцею и вйссом, 
кровьмй Церковь Твоя украсйвшися, теми вопиет Ти, Христе Боже; 
людем Твоим щедроты Твоя низпослй, мир жйтельству Твоему даруй 
и душам нашим велию милость. 

Кондак, глас 8-й 

Яко начатки естества. Насадителю твари, вселённая приносит 
Тя, Господи, богоносныя мученики; тех молитвами в мире глубоце 
Церковь Твою, жительство Твое Богородицею соблюди, 
Многомйлостиве. 

Неделя 2-я по Пятидесятнице, всех святых, в земле Российс- 
тей просиявших 


Тропарь, глох: 8-й 

Якоже плод красный Твоего спасительнаго сеяния, земля 
Россййская приносит Ти, Господи, вся святыя, в той просиявшия Тех 
молитвами в мире глубоце Церковь и страну нашу Богородицею 
соблюди, Многомйлостиве. 

Кондак, глас 3-й 

Днесь лик святых в землй нашей Богу угодйвших предстоит в 
церкви и невйдимо за ны молится Богу; Ангели с ним славословят 
и вси святии Церкве Христовы ему спразднуют: о нас бо молят вси 
купно Превёчнаго Бога. 

ТРОПАРИ БОГОРОДИЧНЫ И КОНДАКИ 
ВОСКРЕСНЫЕ ВОСЬМИ ГЛАСОВ 

Глас первый. Догматик 

Всемирную славу от человек прозябшую и Владыку рбждшую, 
небесную дверь, воспойм Марию Деву, безплотных песнь и верных 
удобрение; Сия бо явйся нёбо и храм Божества; Сия преграждение 
вражды разрушйвши, мир введё и Царствие отвёрзе. Сию >€о имуще 
веры утверждёние, поборника ймамы из Нея рождшагося Господа. 
Дерзайте убо, дерзайте, людие Божии: йбо Той победит врагй, яко 
всесилен. 

Тропарь 

Камени запечатану от иудёй и воином стрегущим Пречйстое 
Тёло Твое, воскрёсл есй триднёвный, Спасе, даруяй мйрови жизнь. 
Сего ради силы небёсныя вопияху Ти, Жизнодавче: слава 
воскресёнию Твоему, Христё, слава Царствию Твоему, слава 
смотрёнию Твоему, едйне Человеколюбие. 

Богородичен 

Гаврийлу вещавшу Тебе, Дёво, радуйся, со гласом воплощашеся 
всех Владыка в Тебе, святём Кивоте, якоже речё праведный Давид; 
явйлася есй шйршая небёс, поносйвши Зиждйтеля Твоего. Слава 
Всёльшемуся в Тя; слава Прошедшему из Тебе; слава Свободйвшему 
нас рождеством Твоим. 


Кондак 

Воскрёсл есй яко Бог из гроба во славе, и мир совоскресйл есй; 
и естество человёческое яко Бога воспевает Тя, и смерть исчезё; Адам 
же ликует, Владыко; Ева нь'ше от уз избавляема радуется, зовущи: 
Ты есй, Иже всем подай, Христё, воскресёние. 

Глас второй. Догматик 

Прёйде сень законная, благодати пришёдши: якоже бо купина 
не сгараше опаляема, тако Дёва родила есй и Дёва пребыла есй. 
Вмёсто столпа огненнаго праведное возсия Солнце; вместо Моисёа 
Христос, спасёние душ наших. 

Тропарь 

Егда снизшёл есй к смёрти, Животё Безсмёртный, тогда ад 
умертвил есй блистанием Божества; егда же и умёршия от преис¬ 
подних воскресйл есй, вся силы небёсныя взываху: Жизнодавче, 
Христё Боже наш, слава Тебе. 




ТРОПАРИ ВОСКРЕСНЫЕ 


123 



Богородичен 

Вся паче смысла, вся преславная Твоя, Богородице, таинства, 
чистоте запечатанной и девству хранйму, Мати позналася есй 
неложна, Бога рождши Истиннаго, Того молй спастйся душам на¬ 
шим. 


Кондак 

Воскрёсл есй от гроба, Всесйльне Спасе, и ад вйдев чудо, ужасёся, 
и мёртвии восташа; тварь же вйдящи срадуется Тебе, и Адам 
свеселйтся, и мир, Спасе мой, воспевает Тя прйсно. 

Глас третий. Догматик 

Како не дивймся Богомужному рождеству Твоему. Пречестная; 
искушения бо мужескаго не приёмши, Всенепорочная, родила есй без 
отца Сына плотию, прежде век от Отца рождённаго без матере, 
никакоже претерпёвшаго изменёния, илй смешёния, илй 
разделения, но обою существу свойство цело сохраншаго. Тёмже, 
Мати Дево Владычице, Того молй спастйся душам православно 
Богородицу исповедующих Тя. 

Тропарь 

Да веселятся небёсная, да радуются земная, яко сотворй державу 
мышцею Своёю Господь, попра смёртию смерть, пёрвенец мёртвых 
бысть; из чрёва адова избави нас, и подадё мйрови вёлию милость. 

Богородичен 

Тя, ходатайствовавшую спасёние рода нашего, воспеваем, Бо¬ 
городице Дево: плотию бо от Тебе восприятию Сын Твой и Бог наш, 
крестом восприйм страсть, избави нас от тли, яко Человеколюбец. 

Кондак 

Воскрёсл есй днесь из гроба, Щёдре, и нас возвёл есй от врат 
смёртных; днесь Адам ликует, и радуется Ева, вкупе же и пророцы 
с патриархи воспевают непрестанно Божёственную державу власти 
Твоея. 


Глас четвертый. Догматик 

Иже Тебё ради Богоотёц пророк Давид пёсненно о Тебе про- 
возгласй величия Тебе Сотворшему: предста Царйца о десную Тебе. 
Тя бо Матерь ходатаицу живота показа без отца из Тебё 
вочеловёчитися благоволйвый Бог, да Свой паки обновит образ, 
истлёвший страстьмй, и заблуждшее горохйщное обрёт овча, на рамо 



124 


ТРОПАРИ ВОСКРЕСНЫЕ 


восприми, ко Отцу принесёт, и Своему хотёнию, с небесными 
совокупит силами, и спасёт, Богородице, мир, Христос имёяй вёлию 
и богатую мйлость. 


Тропарь 

Свётлую воскресения проповедь от ангела увёдевша Господни 
ученицы и прадеднее осуждение отвёргша, апостолом хвалящася 
глагблаху: испровёржеся смерть, воскрёсе Христос Бог, даруяй 
мйрови вёлию милость. 


Богородичен 

Еже от вёка утаённое и Ангелом несвёдомое таинство, Тобою, 
Богородице, сущим на землй явйся Бог, в неслйтном соединёнии 
воплощаемъ, и крест волею нас ради восприйм, ймже воскресйв 
первозданнаго, спасё от смерти души наша. 

Кондак 

Спас и Избавитель мой из гроба, яко Бог, воскресй от уз 
земнородных, и врата адова сокрушй, и яко Владыка воскрёсе трид- 
нёвен. 


Глас пятый. Догматик 

В Чермнём мори неискусобрачныя Невёсты образ написася 
иногда: тамо Моисёй разделитель воды, зде же Гаврийл служйтель 
чудесё. Тогда глубину шёствова нембкренно Израиль: ныне же Хрис¬ 
та родй безсёменно Дева. Море по прошёствии Израилеве пребысть 
непрохбдно: Непорочная по рождествё Еммануилеве пребысть 
нетлённа. Сый и прёжде сый, явлёйся яко человёк, Боже, помилуй 
нас. 

Тропарь 

Собезначальное Слово Отцу и Духови, от Дёвы рбждшееся на 
спасёние наше, воспойм, вёрнии, и поклонймся, яко благоволй 
плбтию взьгги на крест, и смерть претерпёти, и воскресйти умёршия 
славным воскресёнием Своим. 

Богородичен 

Радуйся, двёре Господня непроходймая; радуйся, стенб и по¬ 
крове притекающих к Тебе; радуйся, необуреваемое пристанище и 
неискусобрачная, рбждшая плбтию Творца Твоего и Бога; молящи 
не оскудевай о воспевающих и поклоняющихся Рождеству Твоему. 




ТРОПАРИ ВОСКРЕСНЫЕ 


125 


Кондак 

Ко аду, Спасе мой, сошёл есй, и врата сокрушйвый яко Всесйлен, 
умерших яко Создатель совоскресйл есй, и смерти жало сокрушил 
есй, и Адам от клятвы избавлен бысть, Человеколюбие; тёмже вси 
зовём: спасй нас, Господи. 

Глас шестой. Догматик 

Кто Тебё не ублажйт, Пресвятая Дёво; кто ли не воспоёт Твоегб 
пречйстаго рождества; безлётно бо от Отца возсиявый Сын 
Единородный, Тбйже от Тебё чйстыя пройде, неизречённо 
воплбщься, естеством Бог сый и естеством быв человек нас ради, не 
во двою лицу разделяемый, но во двою естеству неслйтно 
познаваемый. Того молй, Чйстая, Всеблажённая, помйловатися 
душам нашим. 


Тропарь 

Агнельския силы на гробе Твоем, и стрегущии омертвёша, и 
стояніе Мария во гробе, йщущи Пречйстаго Тёла Твоегб. Пленил есй 
ад, не искусйвся от него; срётил еси дёву, даруя живот. Воскресый из 
мёртвых, Господи, слава Тебе. 

Богородичен 

Благословённую нарекйй Твою Матерь пришёл есй на страсть 
вольным хотёнием, возсияв на Крестё, взыскати хотя Адама, глаголя 
Ангелом: срадуйтеся Мне, яко обрётеся погйбшая драхма. Вся мудре 
устрбивый, Боже наш, слава Тебе. 

Кондак 

Живоначальною дланию умёршия от мрачных удблий Жизно- 
давец воскресйв всех Христос Бог, воскресёние подадёчеловёческому 
роду: есть бо всех Спасйтель, воскресёние и живот, и Бог всех. 

Глас седьмой. Догматик 

Мати убо позналася есй паче естества, Богородице, пребыла же 
есй Д ёва паче слова и разума, и чудесё рождества Твоего сказати язык 
не может. Преславну бо сутцу зачатию, Чйстая, непостижен есть образ 
рождёния: идёже бо хбщет Бог, побеждается естества чин. Тёмже Тя 
вси Матерь Божию вёдуще, молим Ти ся прилежно: молй спастйся 
душам нашим. 


Тропарь 

Разрушил есй Крестом Твойм смерть, отвёрзл есй разбойнику 
рай, мироносицам плач приложил есй, и апостолом проповёдати 

повелел есй, яко воскрёсл есй, Христе Боже, даруяй мйрови вёлию 
милость. 


Богородичен 


Яко нашего воскресения сокровище, на Тя надёющияся, 
Всепётая, от рбва и глубины прегрешений возведй; Ты бо повинныя 
ху спасла есй, рождшая Спасение наше, Яже прежде рождества 



І,ева, и в рождестве Дёва, и по рождестве паки пребывавши Дёва. 


Кондак 


Не ктому держава смертная возможет держати человеки: Христос 
бо снвде, сокрушая и разоряя сйлы ея; связуем бывает ад, пророцы 
согласно радуются, предста, глагблюще, Спас сущим в вере: изыдйте, 
вёрнии, в воскресёние. 


Глас восьмой. Догматик 


Царь небёсный за человеколіббие на землй явйся и с человёки 
поживё: от Девы бо чйстыя плоть приёмый и из Нея прошедый с 
восприятием, едйн есть Сын, сугуб естеством, но не ипостасию. 
Тёмже совершённа Того Бога и совершённа человёка войстинну 
проповёдающе, исповедует Христа Бога нашего; Егбже молй, Маги 
безневёстная, помйловатися душам нашим. 


Тропарь 


С высоты снизшёл есй, Благоутрббне, погребёние приял есй 
триднёвное, да нас свободйши страстёй, Животё и воскресёние наше, 
господи, слава Тебе. 


Богородичен 


Иже нас ради рождёйся от Девы и распятие претерпёв, Благйй, 
испровёргий смёртию смерть и воскресёние явлёй яко Бог, не презри, 
яже создал есй рукою Твоёю; явй человеколюбие Твое, Мйлостиве, 
приимй рбждшую Тя Богородицу, молящуюся за ны, и спасй, Спасе 
наш, люди отчаянныя. 


Кондак 


Воскрес из гроба, умёршия воздвйгл есй, и Адама воскресил есй, 
и Ева ликует во Твоём воскресёнии, и мирстйи концы торжествуют 
ёже из мёртвых востанием Твоим, Многомйлостиве. 

НА ВСЮ СЕДМИЦУ* 

В понедельник, Небесным чинам Бесплотным 


Тропарь, глас 4-й 

Небесных воинств Архистратйзи, молим вас прйсно мы 
недостойнии, да вашими молйтвами оградите нас кровом крил 
невещественныя вашей славы; сохраняюще нас припадающих 
прилежно и вопиющих: от без избавите нас, яко чиноначальницы 
вышних сил. 


Кондак, глас 2-й 

Архистратйзи Божии, служйтелие Божественныя славы, Анге¬ 
лов начальницы и человеков наставницы, полезное нас просйте и 
вёлию мйлость, яко Безплотных Архистратйзи. 

Во вторник. Крестителю и Предтече Иоанну 

Тропарь: Память праведнаго с похвалами... (стр. 118). 

Кондак, глас 2-й 

Пророче Божий и Предтече благодати, главу твою, яко шипок 
священнейший, от землй обрётше, исцелёния всегда приёмлем, йбо 
паки, якоже прежде, в мйре проповёдуеши покаяние. 

В среду и пятницу, Кресту 

Тропарь: Спаси, Господи, люди Твоя... (стр. 1 05). 

Кондак: Вознесыйся на Крест волею... (стр. 105). 


* Богослужебный день начинается с вечера предшествующего 
дня, поэтому тропарь понедельника читают (или поют) на вечерних 
богослужениях в воскресенье и утром на часах и литургии в поне¬ 
дельник. Вечером в понедельник читают уже тропарь вторника и т.д. 

Эти тропари читаются в конце вечерних молитв в будни, то есть 
не под воскресный день, когда положено петь тропари воскресные 
соответствующего гласа, и не под праздники, имеющие свои особые 
тропари и кондаки. 

В четверг, апостолам и святителю Николаю 

Тропарь апостолам, глас 3-й 

Апостола святйи, молйте Милостиваго Бога, да прегрешений 
оставление подаст душам нашим. 

Тропарь святителю: Правило веры... (стр. 108). 

Кондак апостолам: Твёрдыя и боговещанныя... (стр. 115). 

Кондак святителю: В Мйрех, святе... (стр. 108). 

В субботу, всем святым, и за умерших 

Тропари, глас 2-й 

Апостоли, мученицы и пророцы, святйтелие, преподобнии и 
праведнии, добре подвиг совершйвшии и веру соблюдший, 
дерзновение имуще ко Спасу, о нас Того, яко Блага, молйте спастйся, 
молимся, душам нашим. 

Помянй, Господи, яко Благ, рабы Твоя, и елйка в житий 
согрешйша, простй; никтоже бо безгрешен, токмо Ты, могйй и 
преставленным дати покой. 

Кондаки, глас 8-й 

Со святыми упокой, Христе, души раб Твоих, идёже несть 
болёзнь, ни печаль, ни воздыхание, но жизнь безконёчная. 

Яко начатки естества Насадителю твари вселённая приносит Ти, 
Господи, богонбсныя мученики; тех молйтвами в мйре глубоце 
Цёрковь Твою, жительство Твое, Богородицею соблюдй, 
Многомйлостиве. 

ДЕСЯТЬ ЗАПОВЕДЕЙ 

1. Аз есмь Господь Бог твой; да не будут тебе бози инйи, разве 
Мене. 

2. Не сотворй себе кумйра, и всякаго подобия, елйка на небесй 
горе, и елйка на землй нйзу, и елйка в водах под землёю; да не 
поклонйшися им, ни послужиши им. 

3. Не приемли ймене Господа Бога твоего всуе. 

4. Помни день субботний, еже святйти его: шесть дней делай, и 
сотворйши в них вся дела твоя, в день седьмый — суббота Господу 
Богу твоему. 

5. Чти отца твоего и матерь твою, да благо ти будет, и да до- 
лголёген будеши на земли. 

6. Не убий. 

7. Не прелюбьі сотвори. 

8. Не укради. 

9. Не послушествуй на друга твоего свидетельства ложна. 

10. Не пожелай жены йскренняго твоего, не пожелай дому 
ближняго твоего, ни села его, ни раба его, ни рабыни его, ни вола его, 
ни осла его, ни всякаго скота его, ни всего, елйка суть блйжняго 
твоего. 


(Кн. Исход, гл. 20, ст. 2, 4-5, 7, 8-10, 12, 13, 14, 15, 16, 17) 


Суть этих заповедей Господь Иисус Христос изложил так: 

"Возлюби Господа Бога твоего всем сердцем твоим, и всею ду- 
шею твоею, и всем разумением твоим. Сия есть первая и наибольшая 
заповедь. Вторая же, подобная ей: возлюби ближнего твоего, как 
самого себя”, (Еванг. от Матфея, гл. 22, ст. 37—39) 


БЛАЖЕНСТВА ЕВАНГЕЛЬСКИЕ 

(Евангелие от Матфея, глава 5, стихи 3 — 12) 

Блажёни нйщии духом, яко тех есть Царство Небесное. 
Блажёни плачущия, яко тйи утёшатся. 

Блажёни кротцыи, яко тйи наследят землю. 

Блажёни алчущий и жаждущий правды, яко тйи насытятся. 

5 Заказ № 1781 

Блажёни, мйлостивии, яко тйи помйловани будут. 

Блажёни чйстии сердцем, яко тйи Боги узрят. 

Блажёни миротворцы, яко тйи сынове Божии нарекутся. 
Блажёни изгнали правды ради, яко тех есть Царство Небесное. 
Блажёни естё, егда поносят вам, и ижденут, и рекут всяк зол 
глагол на вы лжуще Мене ради. 

Радуйтеся и веселйтеся, яко мзда ваша мнбга на небесёх. 

О КРЕСТНОМ ЗНАМЕНИИ И ПОКЛОНАХ 

Внешне молитвенное чувство проявляется в осенений себя 
крестом (по-славянски "крестным знамением”, т. е. изображением, 
знаком креста), в коленопреклонении и поклонах - малых (поясных) 
и великих (земных, касаясь земли коленями, руками и головой). 

Крестное знамение совершается правой рукой. Для этого сое¬ 
диняем первые три перста (пальца) вместе, а два остальных — бе¬ 
зымянный и мизинец — пригибаем к ладони. Тремя соединенными 
перстами прикасаемся ко лбу, ко груди, к правому и затем к левому 
плечу, изображая крест на себе, и, опустив руку, кланяемся. Сое¬ 
динение трех перстов означает нашу веру во Святую Троицу: Бога 
Отца, Бога Сына и Бога Духа Святого; два же пригнутые перста 
означают нашу веру в Сына Божия Иисуса Христа: что Он имеет два 
естества — есть Бог и человек, и ради нашего спасения сошел с неба 
на землю. Крестное знамение полагаем на чело, чтобы освятить ум 
и мысли наши, на грудь — чтобы освятить сердце и чувства, на пле¬ 
чи — чтобы освятить телесные силы и призвать благословение на 
дела рук наших. 

Крестное знамение символизирует призывание имени Божия и 
славословие Бога, поэтому оно совершается обычно при словах ”Во 
имя Отца и Сына и Святаго Духа” или при любом другом начале 
молитвы, и словах "Слава Отцу и Сыну и Святому Духу” или при 
другом каком-нибудь славословии и в конце молитвы. 

Как не подобает призывать имя Божие всуе, т. е. без надобности 
и неблагоговейно, так и крестное знамение не следует творить часто 
и поспешно, а тем более небрежно. 

Когда священник благословляет, произнося ”Мир всем”, надо 
поклониться, не совершая крестного знамения; при осенений же 
крестом полагаем и мы на себя крестное знамение. 

Поклонами мы выражаем благоговение наше к Богу и пока¬ 
янные чувства. Земные поклоны, столь частые в дни покаяния и 
поста, особенно Великого поста перед Пасхой, не принято совершать 
в дни общей духовной радости — в воскресные дни, в великие 
праздники, от Пасхи до Дня Святой Троицы и от Рождества до 
Богоявления. Причастившись Святых Христовых Таин, не делаем 
земных поклонов в тот день. 

Коленопреклонение, т. е. стояние на коленях, бывает в храме во 
время чтения особых коленопреклоненных молитв. 

Молиться нужно благоговейно и неспешно, со вниманием и не 
суетясь, ибо молитва — это беседа с Богом. Если времени мало, 
лучше прочесть одну-две молитвы, отложив остальные на удобное 
ближайшее время. 

Если при чтении книги важно не столько прочитать ее, сколько 
поразмыслить над ней, если в обычной беседе важно не только ска¬ 
зать, но и выслушать другого, то тем более, читая молитву, следует 
подумать над словами ее и, произнеся молитву Боіу, нужно выслу¬ 
шать и ответ Его. Настоящая молитва создает особую настроенность 
жизни христианина и определяет его поступки, его поведение, и в 
этом — результат молитвы, ибо не напрасно сказал Господь: ”Не 
всякий, говорящий Мне: Господи, Господи! — войдет в Царство 
Небесное, но исполняющий волю Отца Моего Небесного” (Мф. 7, 
21 ). 




МОЛИТВЫ РАЗНЫЕ 


133 


МОЛИТВЫ РАЗНЫЕ 
Молитва Иисусова 

Господи, Иисусе Христе, Сыне Божий, помилуй мя 
грешнаго. 


Молитва св. Ефрема Сирина 

Господи и Владыко живота моего, дух праздности, 
уныния, любоначалия и празднословия не даждь ми. Дух 
же целомудрия, смиренномудрия, терпения и любвё 
даруй ми, рабу Твоему. Ей, Господи, Царю, даруй ми 
зрёти моя прегрешёния и не осуждати брата моего, яко 
благословён еси во вёки веков. Аминь. 

Молитва перед вкушением пищи 

Отче наш... (стр. 4). Или: 

Очи всех на Тя, Господи, уповают, и Ты даёши им 
пищу во благоврёмении, отверзавши Ты щедрую руку 
Твою и исполнявши всякое животное благоволения. 

Молитва после вкушения пищи 

Благодарим Тя, Христе Боже наш, яко насытил еси 
нас земных Твоих благ; не лиши нас и Небеснаго Твоего 
Царствия, но яко просредё учеников Твоих пришел еси, 
Спасе, мир даяй им, прииди к нам и спаси нас. 

Молитва идущего в церковь 

Возвеселихся о рёкших мне: в дом Господень пойдем. 
Аз же множеством милости Твоёя, Господи, вниду в дом 
Твой, поклонюся ко храму святому Твоему в страсе Тво¬ 
ем. Господи, настави мя правдою Твоею, враг моих ради 
исправи пред Тобою путь мой; да без преткновёния 
прославлю Едино Божество, Отца и Сына и Святаго 
Духа, ныне и присно и во веки веков. Аминь. 

Призывание помощи Духа Святаго 
на всякое доброе дело 

Царю Небесный... (стр. 3). 

Тропарь, глас 2-й 

Творче и Создателю всяческих, Боже, дела рук на¬ 
ших, к славе Твоей начинаемая, Твоим благословением 
спешно исправи, и нас от всякаго зла избави, яко един 
всесилен и Человеколюбец. 

Кондак, глас 6-й 

Скорый в заступление и крепкий в помощь, пред¬ 
стали благодатию силы Твоея ныне, и благословив ук¬ 
репи и в совершение намерения благаго дела рабов 
Твоих произведи: вся бо елика хощеши, яко Сильный 
Бог, творити можеши. 

Благодарение за всякое благодеяние Божие 

Тропарь, глас 4-й 

Благодарни суще недостойнии раби Твои, Господи, 
о Твоих великих благодеяниях на нас бывших, славяще 
Тя хвалим, благословим, благодарим, поем и величаем 
Твое благоутробие, и рабски любовию вопием Ти: Бла¬ 
годетелю Спасе наш, слава Тебе. 

Кондак, глас 3-й 

Твоих благодеяний и даров туне, яко раби непотреб- 
нии, сподоблынеся, Владыко, к Тебе усердно притека- 
юще, благодарение по силе приносим, и Тебе яко 
Благодетеля и Творца славяще, вопием: слава Тебе, Боже 
Всещедрый. 

Слава, и ныне: Богородичен 

Богородице, христианом Помощнице, Твое предста- 
тельство стяжавше раби Твои, благодарно Тебе вопием: 
радуйся, Пречистая Богородице Дево, и от всех нас бед 
Твоими молитвами всегда избави, Едина вскоре пред¬ 
стательствующая. 

О умножении любви 

и искоренении ненависти и всякой злобы 

Тропарь, глас 4-й 

Союзом любве апостолы Твоя связавый, Христе, и 
нас Твоих верных рабов к Себе тем крепко связав, тво- 

рити заповеди Твоя и друг друга любити нелицемерно 
сотвори, молитвами Богородицы, Едине Человеколюбие. 

Кондак, глас 5-й 

Пламенем любве распали к Тебе сердца наша, Христе 
Боже, да тою разжигаеми, сердцем, мыслию же и душею, 
и всею крепостию нашею возлюбим Тя, и искренняго 
своего яко себе, и повеления Твоя храняще славим Тя, 
всех благ Дате ля. 

О ненавидящих и обидящих нас 

Тропарь, глас 4-й 

О распенших Тя моливыйся, любодушне Господи, и 
рабом Твоим о вразёх молитися повелёвый, ненави¬ 
дящих и обидящих нас прости, и от всякаго зла и лу¬ 
кавства к блатолюбному и добродетельному настави жи¬ 
тельству, смиренно мольбу Тебе приносим; да в соглас¬ 
ном единомыслии славим Тя, Единаго Человеколюбца. 

Кондак, глас 5-й 

Якоже первомученик Твой Стефан о убивающих его 
моляще Тя, Господи, и мы припадающе молим, нена¬ 
видящих всех и обидящих нас прости, во еже ни единому 
от них нас ради погибнути, но всем спастися благодатию 
Твоею, Боже всещедрый. 

Во время бедствия и при нападении врагов 

Тропарь, глас 4-й 

Скоро предвари, прежде даже не поработимся врагом 
хулящим Тя и претящим нам, Христе Боже наш: погуби 
Крестом Твоим борющия нас, да уразумеют, како может 
православных вера, молитвами Богородицы, Едине Че¬ 
ловеколюбие. 

Кондак, глас 8-й 

Возбранный Воеводо и Господи, ада Победителю! 
Яко избавлься от вечныя смерти, похвальная восписую 
Ти, создание и раб Твой; но яко имеяй милосердие не- 

изреченное, от всяких мя бед свободи, зовуща: Иисусе, 
Сыне Божий, помилуй мя. 

Псалом 90: Живый в помощи Вышняго... (стр. 216 ) 
Молитва Кресту: Да воскреснет Бог... (стр. 24 ) 

О путешествующих 

Тропарь, глас 2-й 

Путь и истина сый, Христе, спутника Ангела Твоего 
рабом Твоим ныне, якоже Товии иногда, поели сохра- 
няюща, и невредимых, к славе Твоей, от всякаго зла во 
всяком благополучии соблюдающа, молитвами Бого¬ 
родицы, Едине Человеколюбче. 

Кондак, глас 2-й 

Луцё и Клебпе во Еммаус спутешествованный, Спа¬ 
се, существуй и ныне рабом Твоим, путешествовати хо¬ 
тящим, от всякаго избавляя их злато обстояния: вся бо 
Ты, яко Человеколюбец, можеши хотяй. 

Молитва 

Господи Иисусе Христе Боже наш, истинный и жи¬ 
вый путю, состранствовати мнимому Твоему отцу Иоси¬ 
фу и Пречистей Ти Деве Матери во Египет изволивый, 
и Луцё и Клебпе во Еммаус спутешествовавый! И ныне 
смиренно молим Тя, Владыко Пресвятый, и рабом Твоим 
сим Твоею благодатию спутешествуй. И якоже рабу 
Твоему Товии, Ангела хранителя и наставника поели, 
сохраняюща и избавляюща их от всякаго злато обстояния 
видимых и невидимых врагов, и ко исполнению запове¬ 
дей Твоих наставляюща, мирно же и благополучно и 
здраво препровождающа, и паки цело и безмятежно 
возвращающа; и даждь им все благое свое намерение ко 
благоугождению Твоему благополучно в славу Твою ис- 
полнити. Твое бо есть, еже миловати и спасати нас, и Тебе 
славу возсылаем со Безначальным Твоим Отцем и со 
Пресвятым и Благим и Животворящим Твоим Духом, 
ныне и присно и во веки веков. Аминь. 

О болящих 

Тропарь, глас 4-й 

Скорый в заступлении един сый, Христе, скорое свы¬ 
ше покажи посещение страждующему рабу Твоему, и 
избави от недут и горьких болезней; и воздвигни во еже 
пети Тя и славити непрестанно, молитвами Богородицы, 
Едине Человеколюбче. 

Кондак, глас 2-й 

На одре болезни лежащаго и смертною раною уязв¬ 
леннаго, якоже иногда воздвигл еси, Спасе, Петрову тё¬ 
щу и разслабленнаго на одре носимаго; сице и ныне, Ми- 
лосерде, страждущаго посети и исцели: Ты бо един еси 
недуги и болезни рода нашего понесьій и вся могйй, яко 
Многомилостив. 

Молитва 

Владыко, Вседержителю, Святый Царю, наказуяй и 
не умерщвляяй, утверждаяй низпадающия и возводяй 
низвёрженныя, телесныя человеков скорби исправляяй, 
молимся Тебе, Боже наш, раба Твоего (имя рек) немощст- 
вующа посети милостию Твоею, прости ему всякое со¬ 
грешение вольное и невольное. Ей, Господи, врачебную 
Твою силу с небесе низпосли, прикоснйся телеси, угаси 
огнёвицу, укроти страсть и всякую немощь таящуюся, 
буди врач раба Твоего (имя рек), воздвигни его от одра 
болезненного и от ложа озлоблёния цёла и всесовершен¬ 
на, даруй его Церкви Твоей благоугождающа и творяща 
волю Твою. Твое бо есть, еже миловати и спасати ны, 
Боже наш, и Тебе славу возсылаем, Отцу и Сыну и Свя¬ 
тому Духу, ныне и присно и во веки веков. Аминь. 

Молитва на вхождение в новый дом 

Боже Спасителю наш, изволивый под сень Закхёеву 
внити и спасение тому и всему дому того бывый, Сам и 
ныне зде жити восхотевшия, и нами недостойными 
мольбы Тебе и моления приносящия, от всякаго врёда 

соблюди невредимы, благословляя тех зде жилище, и і 
ненавётен тех живот сохраняяй. Аминь. 

Молитва на освящение всякой вещи 

Создателю и Содетелю человеческаго рода, Дателю 
благодати духовныя, Подателю вечнаго спасения, Сам, 
Господи, поели Духа Твоего Святаго с вышним благос¬ 
ловением на вещь сию, яко да вооружена силою небес¬ 
наго заступления хотящим ю употребляти, помбщна 
будет к телесному спасению и заступлению и помощи, о 
Христе Иисусе Господе нашем. Аминь. 

И кропят вещь святою водою трижды. 

Молитва от осквернения, святого Василия Вели¬ 
кого 

Многомилостиве, нетление, нескверне, безгрешне 
Господи, очисти мя, непотребнаго раба Твоего, от веяния 
скверны плотския и душевныя, и от невнимания и 
уныния моего прибывшую ми нечистоту, со инеми всеми 
беззаконии моими, и яви мя нескверна, Владыко, за 
благость Христа Твоего, и освяти мя нашествием Пре¬ 
святаго Твоего Духа: яко да возбнув от мглы нечистых 
привидений диавольских, и веяния скверны, сподоблюся 
чистотою совестию отверсти скверная моя и нечистая 
уста, и воспевати всесвятое имя Твое, Отца, и Сына, и 
Святаго Духа, ныне и присно, и во веки веков. Аминь. 

МОЛИТВЫ НЕКОТОРЫМ святым 

Преподобному Сергию, Радонежскому чудотворцу 

О, священная главо, преподобие и богоносне отче наш Сергие, 
молитвою твоею, и верою и любовию, яже к Богу, и чистотою сердца, 
еще на земли во обитель Пресвятыя Троицы душу твою устроивый, 
и ангельскаго общения и Пресвятыя Богородицы посещения спо- 
добивыйся, и дар чудодейственныя благодати приемый, по отшест- 
вии же твоем от земных наипаче к Богу приближивыйся и небесныя 
силы приобщивыйся, но и от нас духом любве твоея не отступивый, 
и честныя твоя мощи, яко сосуд благодати полный и преизливаю- 
щийся, нас оставивый! Вёлие имея дерзновение ко Всемилостивому 
Владыце, моли спасти рабы Его, сущей в тебе благодати Его веру- 
ющия и к тебе с любовию притекающия. Испроси нам от Великода- 

ровитаго Бога нашего всякий дар, всем и коемуждо благопотребен: 
веры непорочны соблюдение, градов наших утверждение, мирауми- 
рение, от глада и пагубы избавление, от нашествия иноплеменных 
сохранение, скорбящим утешение, недугующим исцеление, падшим 
возставление, заблуждающим на путь истины и спасения возвраще¬ 
ние, подвизающимся укрепление, благоделающим в дёлех благих 
преспёяние и благословение, младенцем воспитание, юным настав¬ 
ление, неведущим вразумление, сиротам и вдовицам заступление, 
отходящим от сего временнаго жития К вечному благое уготовление 
и напутствие, отшедшим блаженное упокоение, и вся ны споспе¬ 
шествующими твоими молитвами сподоби в день страшнаго суда 
шуия части избавитися, десныя же страны общники быти и блажен¬ 
ный оный глас Владыки Христа услышати: ”Приидите, благосло- 
веннии Отца Моего, наследуйте уготованное вам Царствие от сло¬ 
жения мира”. Аминь. 

Преподобному Серафиму Саровскому 

О, пречудный отче Серафиме, великий Саровский чудотворче, 
всем прибегающим к тебе скоропослушный помощниче! Во дни зем¬ 
наго жития твоего никтоже от тебе тощь и неутешен отыде, но всем 
в сладость бысть вйдение лика твоего и благоуветливый глас словес 
твоих. К сим же и дар исцелений, дар прозрения, дар немощных душ 
врачевания обилен в тебе явися. Егда же призва тя Бог от земных 
трудов к небесному упокоению, николйже любы твоя преста от нас, 
и невозможно есть исчислити чудеса твоя, умножившаяся, яко звёз¬ 
ды небесныя; ее бо по всем концём земли нашея людем Божиим 
являешися и даруеши им исцеления. Темже и мы вопием ти: о, пре- 
тихий и кроткий угодниче Божий, дерзновенный к Нему молитвен- 
ниче, николйже призывающия тя отреваяй! Вознеси о нас благо¬ 
мощную твою молитву ко Господу сил, да дарует нам вся благо¬ 
потребная в жизни сей и вся к душевному спасению полезная, да 
оградит нас от падений греховных и истинному покаянию да научйт 
нас, во еже безпреткновенно внити нам в вечное Небесное Царство, 
идиже ты ныне в незаходимей сияеши славе, и тамо воспевати со 
всеми святыми Живоначальную Троицу во веки веков. Аминь. 

Св. великомученику и целителю Пантелеймону 

О, великий угодниче Христов, страстотерпче и врачу много¬ 
милостивый Пантелеймоне! Умилосердися надо мною, грешным 
рабом, услыши стенание и вопль мой, умилостиви небеснаго, вер¬ 
ховнаго Врача душ и телес наших, Христа Бога нашего, да дарует 
ми исцеление от недуга, мя гнетущаго. Приими недостойное мо¬ 
ление грёшнейшаго паче всех человек. Посети мя благодатным по¬ 
сещением. Не возгнушайся греховных язв моих, помажи их елеем 
милости твоея и исцели мя; да здравый душею и телом, остаток дней 
моих, благодатию Божнею, возмогу провести в покаянии и угожде¬ 
нии Богу и сподоблюся восприяти благий конец жития моего. Ей, 
угодниче Божий! Умоли Христа Бога, да предстательством твоим 
дарует здравие телу моему и спасение души моей. Аминь. 

МОЛИТВЫ РАЗНЫЕ 


Молитва иеросхимонаха Парфения Киевского 

Господи Иисусе Христе, Сыне Божий, не попустй, чтобы 
суетность, самолюбие, чувственность, нерадение, гнев господ¬ 
ствовали надо мною и похищали меня у любви Твоей. О, мой Гос¬ 
поди, Создатель мой, все упование мое! Не остави меня без удела в 
блаженной вечности; содёлай, да и я последую святому примеру 
Твоему, буду покорен властям, надо мною поставленным; даруй мне 
сию чистоту духа, сию простоту сердца, которыя делают нас до¬ 
стойными любви Твоей. К Тебе, о, Боже мой, возношу душу мою и 
сердце мое: не попусти погибнуть созданию Твоему, но избавь меня 
от единственнаго и величайшаго зла: греха. Содёлай, Господи, да 
переношу с таким же терпением беспокойства и скорби душевныя, 
с какою радостию приёмлю удовольствия сердечныя. Если Ты хо¬ 
чешь, Господи, — можешь очистить и освятить меня. Се, предаю себя 
Твоей благости прося истребить из меня все противное Тебе и при¬ 
соединить к сонму избранных Твоих. 

Господи! Отыми от меня праздность духа, погубляющую время; 
суетность мыслей, мешающую Твоему присутствию и развлека¬ 
ющую внимание мое в молитве; если же, молясь, я уклоняюсь от Тебя 
моими помыслами, то помоги мне, дабы сие развлечение было не 
произвольно, и, отвращая ум, да не отвращу от Тебя сердце. Испо¬ 
ведаю Тебе, Господу Богу моему, все грехи моего беззакония, ныне 
и прежде соделэнные пред Тобою: отпусти мне их, ради имени 
Твоего святого, и спаси душу мою, которую Ты искупил драго¬ 
ценною Кровию Твоею. Вручаю себя милосердию Твоему, предаюсь 
в волю Твою, твори со мною по благости Твоей, а не по злобе и 
беззаконию моему. Научи меня, Господи, располагать дела свои так, 
чтобы они споспешествовали к прославлению имени Твоего Свя¬ 
того, Умилосердись, Господи, о всех христианах; услыши желание 
всех вопиющих к Тебе, избави от всякаго зла, спаси рабов Твоих 
(имена), пошли им отраду, утешение в скорбях и милость Твою 
святую. Господи, молю Тебя особенно о тех, которые меня чем-либо 
обидели и опечалили или какое-либо зло сделали: не наказывай их 
меня ради грешнаго, но пролей на них благость Твою. 

Господи, молю Тебя о всех тех, которых я, грешный, опечалил, 
обидел или соблазнил, словом, делом, помышлением, ведением или 
невёдением. Господи Боже! Отпусти нам грехи наши и взаимныя 
оскорбления; изженй, Господи, из сердец наших всякое негодование, 
подозрение, гнев, памятозлббие, ссоры и все то, что может препят¬ 
ствовать любви и уменьшать братолюбие. Помилуй, Господи, тех, 
которые поручили мне, грешному, недостойному, молиться о них! 
Помилуй, Господи, всякаго просящего Твоей помощи. Господи! Со¬ 
твори сей день днем милосердия Твоего, подай каждому по проше¬ 
нию его; буди пастырем заблудших, вождем и светом невёдущих, 
наставником немудрых, отцом сйрых, помощником угнетенных, 
врачем больных, утёшителем умирающих, и приведи нас к желан¬ 
ному концу — к Тебе, пристанищу нашему и блаженному упоко¬ 
ению. Аминь. 
















ПСАЛТИРЬ 
пророка Давида 


МОЛИТВЫ ПЕРЕД НАЧАЛОМ ЧТЕНИЯ ПСАЛТИРИ 
Разумно да будет, како подобает особь пети Псалтирь 

Аще иерей, глаголет: 

Благословен Бог наш, всегда, ныне и присно и во 
веки веков. 

Аще ли ни, глаголи умиленно: 

Молитвами святых отец наших, Господи Иисусе 
Христе Боже наш, помилуй нас. Аминь. 

Царю Небесный. Трисвятбе. И по Отче наш: 

Тропари сия, глас 6: 

Помилуй нас, Господи, помилуй нас, всякаго бо 
ответа недоумёюще, сию Ти молитву яко Владьіце грёш- 
нии приносим: помилуй нас. 

Слава: 

Честное пророка Твоего, Господи, торжество, Небо 
Цёрковь показа, с человёки ликуют Ангели. Того 
молитвами, Христё Боже, в мире управи живот наш, да 
поём Ти: Аллилуиа. 

И ныне: 

Многая множества моих, Богородице, прегрешёний, 
к Тебе прибегбх, Чистая, спасёния трёбуя: посети 
немощствующую мою душу и моли Сына Твоего и Бога 

нашего дати ми оставление, яже содеях лютых, Едина 
Благословенная. 

Господи, помилуй, 40. И поклонися, елико ти мощно. 

Тоже молитва Святей Живоначалъней Троице: 

Всесвятая Троице, Боже и Содётелю всего мира, по¬ 
спеши и направи сердце мое, начати с разумом и кончати 
дёлы благими богодухновённыя сия книги, яже Святый 
Дух усты Давидовы отрыгну, гіхже ныне хощу глагблати 
аз, недостойный, разумёя же свое невёжество, припадая 
молюся Ти, и ёже от Тебе помощи прося: Господи, управи 
ум мой и утверди сердце мое, не о глагблании устён 
стужати ей, но о разуме глаголемых веселитися, и 
приготбвитися на творёние добрых дел, яже учуся, и 
глаголю: да добрыми дёлы просвещён, на суди щи 
десньія Ти страны причастник буду со всеми 
избранными Твоими. И ныне, Владыко, благослови, да, 
воздохнув от сердца, и языком воспою, глаголя ейце: 

Приидгіте, поклонгімся Царёви нашему Богу. 

Приидйте, поклонгімся и припадём Христу, Царёви 
нашему Богу. 

Приидгіте, поклонгімся и припадём Самому Христу, 
Царёви и Богу нашему. 

Тоже постой мало, дондеже утишатся вся чувс¬ 
тва. Тогда сотвори начало не вскоре, без лености, со 
умилением и сокрушенным сердцем. Рцы сие: ”.Блажен 
муж...” тихо и разумно, со вниманием, а не борзяся, 
якоже и умом разумевати глаголемая. 

КАФИСМА ПЕРВАЯ 
Псалом Давиду, не надписан у еврей, 1. 

1 Блажён муж, гіже не гіде на совёт нечестгівых и на 
путгі грёшных не ста, и на седалищи губгітелей не сёде, 
2 но в законе Господни воля его, и в законе Его поучгітся 
день и нощь. 3 И будет яко дрёво, насаждённое при 
иехбдищих вод, ёже плод свой даст во время своё, и лист 
его не отпадёт, и вся, елгіка аще творгіт, успёет. 4 Не тако 
нечестгівии, не тако, но яко прах, егбже возметает ветр 

от лица земли. 5 Сего ради не воскреснут нечестгівии на 
суд, ниже грешницы в совет праведных. 6 Яко весть 
Господь путь праведных, и путь нечестивых погибнет. 

Псалом Давиду, 2. 

1 Векую шаташася, язьіцы, и людие поучишася 
тщетным? 2 Предсташа царие зёмстии, и князи 
собрашася вкупе на Господа и на Христа Его. 3 
Расторгнем узы их и отвергнем от нас иго их. 4 Живьій 
на Небесёх посмеётся им, и Господь поругается им. 5 
Тогда возглаголет к ним гнёвом Своим и яростию своёю 
смятёт я. 6 Аз же поставлен еемь Царь от Него над Си¬ 
оном, горою святою Его, 7 возвещаяй повеление Господ¬ 
не. Господь речё ко Мне: Сын мой еей Ты, Аз днесь родйх 
Тя. 8 Просй от Менё, и дам Ти языки достояние Твоё, и 
одержание Твоё концы землгі. 9 Упасёши я жезлом 
желёзным, яко сосуды скудёльничи сокрушйши я. 10 И 
ныне, царие, разумёйте, накажйтеся вси судящий землй. 
11 Работайте Гбсподеви со страхом и радуйтеся Ему с 
трёпетом. 12 Приимйте наказание, да не когда 
прогнёвается Господь и погйбнете от путй праведнаго, 
егда возгорится вскоре ярость Его. Блажёни вси 
надёющиися Нань. 

1 Псалом Давиду, внегда отбегаше от лица 
Авессалома, сына своего, 3. 

2 Господи, что ся умнбжиша стужающии ми? Мнбзи 
востают на мя, 3 мнбзи глаголют душгі моей: несть спа¬ 
сения ему в Бозе его. 4 Ты же, Господи, Заступник мой 
еегі, слава моя и возносяй главу мою. 5 Гласом моим ко 
Господу воззвах, и услыша мя от горы святыя Своея. 
6 Аз уснух, и спах, востах, яко Господь заступит мя. 7 Не 
убоюся от тем людей, окрест нападающих на мя. 8 Вос- 
креснй, Господи, спасгі мя, Боже мой, яко Ты поразгіл еегі 
вся враждующыя ми всуе: зубы грешников сокрушгіл 
есй. 9 Господне есть спасёние, и на людех Твоих 
благословёние Твое. 


Слава: 

1 В конец, в песнех, псалом Давиду, 4. 


2 Внегда призвати ми, услыша мя Бог правды моея, 
в скорби распространил мя есй, ущёдри мя и усльіши мо¬ 
литву мою. * Сынове человёчестии, доколе тяжкосёр- 
дии? Векую любите суету, и ищете лжи? 4 И увёдите, яко 
удиви Господь преподобнаго Своего: Господь услышит 
мя, внегда воззвати ми к Нему. 5 Гнёвайтеся, и не со¬ 
грешайте, яже глаголете в сердцах ваших, на ложах ва¬ 
ших умилитеся. 6 Пожрите жёртву правды и уповайте на 
Господа. 7 Мнбзи глаголют: кто явит нам благая? 
Знаменася на нас свет лица Твоего, Господи. 8 Дал еси 
весёлие в сердце моем: от плода пшеницы, вина и елёа 
своего умнбжишася. 9 В мире вкупе усну и почию, яко 
Ты, Господи, единаго на уповании вселил мя еси. 


1 О наслёдствующем, псалом Давиду, 5. 

2 Глаголы моя внуши, Господи, разумёй звание мое. 
3 Вонмгі гласу моления моего. Царю мой и Боже мой, яко 
к Тебе помолюся, Господи. * Заутра усльіши глас мой, 
заутра предстану Ти, и узриши мя. 5 Яко Бог не хотяй 
беззакония, Ты еси: не приселится к Тебе лукавнуяй, 
6 нижё пребудут беззакбнницы пред очгіма Твойма: 
возненавйдел еси вся делающыя беззаконие. 7 Погубгіши 
вся глаголющыя лжу: мужа кровёй и льстгіва гнушается 
Господь. 8 Аз же множеством милости Твоея, внгіду в дом 
Твой, поклонюся ко храму святому Твоему, в страсе 
Твоем. 9 Господи, настави мя правдою Твоею, враг моих 
ради исправи пред Тобою путь мой. 10 Яко несть во устёх 
их йстины, сердце их суетно, гроб отвёрст гортань их: 
языки свойми лыцаху. “ Судй им, Боже, да отпадут от 
мыслей своих, по множеству нечёстия их изргіни я, яко 
преогорчйша Тя, Господи. 12 И да возвеселятся вси 
уповающий на Тя, во век возрадуются, и вселйшися в 
них, и похвалятся о Тебе любящий имя Твое. 13 Яко Ты 
благословгіши праведника, Господи: яко оружием 
благоволёния венчал еси нас. 

1 В конец, в песнех о осмом, псалом Давиду, 6. 

2 Господи, да не яростию Твоею обличиши мене, ни¬ 
же гневом Твоим накажеши мене. 3 Помилуй мя, Гос¬ 
поди, яко немощен есмь, исцели мя, Господи, яко смя- 
тбшася кости моя. 4 И душа моя смятёся зело: и Ты, Гос¬ 
поди, доколе? 5 Обратися, Господи, избави душу мою: 
спаси мя ради милости Твоея. 6 Яко несть в смерти 
поминаяй Тебе: во аде же кто исповёстся Тебе? 7 Утру- 
дихся воздыханием моим, измыю на всяку нощь ложе 
мое, слезами моими постёлю мою омочу. 3 Смятёся от 
ярости око мое, обетшах во всех вразёх моих. 9 Отступите 
от менё, вси делающий беззаконие, яко услыша Господь 
глас плача моего: 10 услыша Господь молёние мое, Гос¬ 
подь молитву мою прият. 11 Да постыдятся и смятутся вси 
врази мои, да возвратятся и утыдятся зело вскоре. 

Слава: 

1 Псалом Давиду, егоже воспет Гбсподеви 
о словесёх Хусиевых, сына Иемениина, 7. 

2 Господи Боже мой, на Тя уповах, спаси мя от всех 
гонящих мя и избави мя: 3 да не когда похитит яко лев 
душу мою, не сущу избавляющу, нижё спасающу. 4 
Господи Боже мои, аще сотворйх сиё, аще есть неправда 
в руку моею, 5 аще воздах воздающым ми зла, да отпаду 
убо от враг моих тощ. 6 Да поженёт убо враг душу мою 
и да постигнет, и поперёт в зёмлю живот мой, и славу 
мою в пёрсть вселит. 7 Воскресни, Господи, гнёвом Твоим 
вознесися в концах враг Твоих, и востани, Господи Боже 
мой, повелёнием, ймже заповёдал еси. 8 И сонм людей 
обыдет Тя, и о том на высоту обратися. 9 Господь судит 
людем: суди ми, Господи, по правде моей, и по незлобе 
моей на мя. 10 Да скончается злоба грёшных, и испра- 
виши праведнаго, испытаяй сердца и утробы, Боже 
праведно. 11 Помощь моя от Бога, спасающаго правыя 
сердцем. 12 Бог Судитель праведен и крёпок. и долго¬ 
терпелив, и не гнев наводяй на всяк день. * 3 Аще не 
обратитёся, оружие сего очистит, лук Свой напряжё и 

уготбва й, 14 и в нем уготбва сосуды смертныя, стрелы 
Своя сгараемым содёла. 15 Се боле неправдою, зачат 
болезнь, и роди беззаконие: 16 ров изры, и ископа и, и 
падёт в яму, юже содёла. 17 Обратится болезнь его на 
главу его, и на верх его неправда его снйдет. 18 Исповемся 
Господеви по правде Его и пою имени Господа Вышняго. 

1 В конец, о точилех, псалом Давиду, 8. 

2 Господи, Господь наш, яко чудно имя Твоё по всей 
земли, яко взятся великолёпие Твое превыше небес. 3 Из 
уст младёнец и ссущих совершил еси хвалу, враг Твоих 
ради, ёже разрушити врага и мёстника. 4 Яко узрю не¬ 
беса, дела перст Твоих, луну и звёзды, яже Ты основал 
еси. 5 Что есть человек, яко пбмниши его? Или сын че- 
ловечь, яко посещавши его? 6 Умалил еси его малым чим 
от ангел, славою и чёстию венчал еси его. 7 И поставил 
еси его на дёлы руку Твоею, вся покорил еси под нбзе его. 
8 Овцы и волы вся, еще же и скоты польския, 9 птицы 
небесныя, и рыбы морския, преходящыя стези морския. 
10 Господи, Господь наш, яко чудно имя Твое по всей 
земли. 

Слава: 


По 1-й кафисме, 

Трисвятое, Пресвятая Троице, Отче наш. 

И тропари сия, глас 1: В беззакониях зачався аз, 
блудный, не дерзаю взирати на высоту Небесную, но, 
дерзая на человеколюбие Твое, зову: Боже, очисти мя, 
грешнаго, и спаси мя. Аще праведник едва спасается, аз 
где явлюся, грешный? Тяготы и зноя дневнаго не поне- 
сбх, но с наёмники единонадесятаго часа сопричти мя, 
Боже, и спаси мя. 

Слава: Объятия Отча отвёрсти ми потщися, блудно 
мое иждих житиё, на богатство неиждиваемое взираяй 
щедрот Твоих, Спасе, ныне обнищавшее мое да не прё- 
зриши сердце. Тебе бо, Господи, умилёнием зову: 
согреших на Небо и пред Тобою. 

И ныне: Упование христиан, Пресвятая Дево, Егоже 
родила еси Бога паче ума же и слова, непрестанно моли 
с горними силами дати оставление грехов, нам всем и 
исправление жития, верою любовию присно Тя чтущим. 

Господи, помилуй (40) и молитва: 

Владыко Вседержителю, Непостижиме, начало света 
и преумная сило, иже Ипостаснаго слова Отец и Едино¬ 
сильнаго Твоего Духа испустгітель: милосердныя ради 
милости и неизречённыя благости не презрёвый челове- 
ческаго естества, тмою греха содержимаго, но Божёст- 
венными свёты священных Твоих учений, законом и 
пророки светйвый миру, последи же нам того Единород¬ 
наго Твоего Сына благоволивый плбтию возсияти и ко 
осиянию нас Твоего просвещения наставити: да будут 
уши Твои внёмлюще гласу моления нашего, и даруй нам, 
Боже, во бдённом и трёзвенном сердце, всю настоящаго 
жития нощь прейти, ожидающим пришёствия Сына 
Твоего и Бога нашего, Судий всех, да не возлежаще и 
спяще, но ббдрствующе и воздвйжени в дёлание запо¬ 
ведей Твоих обрящемся и в радость Его совнгідем, идеже 
празднующих глас непрестанный, и неизречённая сла¬ 
дость зрящих Твоего лица доброту неизглагбланную. 
Яко Благ и Человеколюбец Бог есгі, и Тебе славу 
возсылаем, Отцу и Сыну и Святому Духу, ныне и присно, 
и во веки веков, аминь. 

КАФИСМА ВТОРАЯ 

1 В конец, о тайных сына, псалом Давиду, 9. 

2 Исповёмся Тебе, Господи, всем сердцем моим, повём 
вся чудеса Твоя. 3 Возвеселюся и возрадуюся о Тебе, пою 
имени Твоему, Вышний. 4 Внегда возвратйтися вг>агу 
моему вспять, изнемогут и погйбнут от лица Твоего. “Яко 
сотворил еси суд мой, и прю мою, сел еси на Престоле, 
судяй правду. 6 Запретил еси языком, и поггібе нечес¬ 
тивый, имя его потребил еси в век и во век вёка. 7 Врагу 
оскудёша оружия в конец, и грады разрушил еси, погйбе 

память его с шумом. 8 И Господь во век пребывает, 
уготбва на суд Престол Свой, 9 и Той судити ймать 
вселённей в правду, судити гімать людем в правоте. 10 И 
бысть Господь прибежище убогому, помощник во 
благоврёменних, в скбрбех. 11 И да уповают на Тя 
знающий имя Твое, яко не оставил еси взыскающих Тя, 
Господи. 12 Пойте Гбсподеви, живущему в Сионе, 
возвестите во язьіцех начинания Его. 13 Яко взыскаяй 
крови их помяну, не забьі звания убогих. 14 Помилуй мя, 
Господи, виждь смирение мое от враг моих, возносяй мя 
от врат смёртных. 15 Яко да возвещу вся хвалы Твоя во 
вратёх дщёре Сиони, возрадуемся о спасении Твоем. 
18 Углеббша язьіцы в пагубе, юже сотворйша, в сёти сей, 
юже скрьіша, увязё нога их. 17 Знаемъ есть Господь 
судьбы творяй, в дёлех руку Своею увязё грёшник. 18 Да 
возвратятся грешницы во ад, вси язьіцы забывающий 
Бога. 19 Яко не до конца забвён будет нищий, терпение 
убогих не погибнет до конца. 20 Воскресни, Господи, да 
не крепгітся человек, да судятся язьіцы пред Тобою. 
21 Постави, Господи, законоположйтеля над ними, да 
разумёют языцы, яко человёцы суть. 22 Векую, Господи, 
отстоя далёче, презиравши во благоврёменних, в 
скбрбех? 23 Внегда гордгітися нечестгівому, возгарается 
нищий, увязают в совётех, яже помышляют. 24 Яко 
хвалгімь есть грешный в пбхотех душгі своея, и обйдяй 
благословгімь есть. 26 Раздражгі Господа грешный, по 
множеству гнева своего не взыщет: несть Бога пред ним. 
26 Оскверняются путиё его на всякое время, отъёмлются 
Твоя от лица его: всеми враги своими обладает. 
г смс бо в сердце своем: не подвйжуся от рода в род без 
зла. 28 Егбже клятвы уста его полна суть, и горести и 
льсти, под языком его труд и болезнь. 29 Приседгіт в 
ловгітельстве с богатыми в тайных, ёже убйти 
неповйннаго, очи его на нгіщаго призираете. 30 Ловйт в 
тайне, яко лев во ограде своей, ловйт, ёже воехгітити 
нйщаго. восхйтити нйщаго, внегда привлещй й в сёти 
своей. 31 Смирйт его, преклонгітся и падёт, внегда ему 
обладати убогими. 32 Рече бо в сердце своем: забьі Бог, 
отвратй лицё Свое, да не вйдит до конца. 33 Воскреснй, 
Господи, Боже мой, да вознесётся рука Твоя, не забуди 

убогих Твоих до конца. 34 Чесб ради прогнёва 
нечестивый Бога? Рече бо в сердце своем: не взыщет. 
35 Видиши, яко Ты болезнь и ярость ематряеши, да 
предан будет в руце Твои, Тебе оставлен есть нищий, 
сиру Ты буди Помощник. 36 Сокруши мышцу грешному 
и лукавому, взыщется грех его и не обрящется. 37 Господь 
Царь во век и в век века, погибнете язьіцы от земли Его. 
38 Желание убогих услышал еси, Господи, уготбванию 
сердца их внят ухо Твое. 39 Суди сиру и смирённу, да не 
приложит ктому величатися человек на земли. 

В конец, псалом Давиду, 10. 

1 На Господа уповах, како речёте души моей: преви- 
тай по горам, яко птица? 2 Яко се грешницы налякбша 
лук, уготбваша стрёлы в туле, состреляти во мраце пра¬ 
выя сердцем. 3 Занё яже Ты совершил еси, они разруши- 
ша, праведник же что сотвори? Господь во храме святем 
Своем. 4 Господь, на Небеси Престол Его, очи Его на 
нищаго призираете, вёжди Его испытаете сыны чело- 
веч еския. 3 Господь испытает праведнаго и нечестиваго, 
любяй же неправду ненавидит свою душу. 6 Одождит на 
грёшники сети, огнь и жупел, и дух бурен, часть чаши их. 
7 Яко праведен Господь, и правды возлюби, правоты виде 
лице Его. 

Слава: 

1 В конец о осмей, псалом Давиду, 11. 

2 Спаси мя, Господи, яко оскудё преподобный, яко 
умалишася истины от сынов человеческих. 3 Суетная 
глагола кийждо ко искреннему своему: устнё льстивыя 
в сердце, и в сердце глагблаша злая. 4 Потребит Господь 
вся устньі льстивыя, язык велерёчивый. 5 Рёкшыя: язык 
наш возвеличим, устньі нашя при нас суть, кто нам 
Господь есть? 6 Страсти ради нищих и воздыхания 
убогих, ныне воскресну, глаголет Господь, положуся во 
спасение, не обинюся о нем. 7 Словеса Господня, словеса 
чиста, сребро разжжёно, искушёно земли, очищёно 
седмерицею. 8 Ты, Господи, сохрани ши ны и соблюдёши 

ны от рода сего и во век. 9 Окрест нечестгівии ходят: по 
высоте Твоей умножил еси сыны человеческий. 

1 В конец, псалом Давиду, 12. 

2 Доколе, Господи, забудеши мя до конца? Доколе 
отвращаеши лице Твое от мене? 3 Доколе положу советы 
в души моей, болезни в сердце моем день и нощь? Доколе 
вознесётся враг мой на мя? 4 Призри, усльіши мя, 
Господи, Боже мой, просвети очи мои, да не когда усну 
в смерть, 5 да не когда речет враг мой: укрепихся на него. 
6 Стужающии ми возрадуются, аще подвйжуся. 7 Аз же 
на милость Твою уповах. Возрадуется сердце мое о спа¬ 
сении Твоем, воспою Гбсподеви, благодёявшему мне, и 
пою имени Господа Вышняго. 

В конец, псалом Давиду, 13. 

1 Речё безумен в сердце своем: несть Бог. Растлеша 
и омерзишася в начинаниих: несть творяй благостыню. 
2 Господь с Небесё приниче на сыны человёческия, 
вйдети, аще есть разумеваяй или взыскаяй Бога. 3 Вей 
уклонгішася, вкупе неключйми быша: несть творяй 
благостыню, несть до едгінаго. 4 Ни лгі уразумёют вей 
дёлающии беззаконие, снедающий люди моя в снедь 
хлёба? Господа не призваша. 5 Тамо убояшася страха, 
идёже не бе страх, яко Господь в роде праведных. 6 Совет 
нгіщаго посрамгісте, Господь же упование его есть. 7 Кто 
даст от Сиона спасение Израилево? 8 Внегда возвратгіт 
Господь пленёние людей Своих, возрадуется Иаков и 
возвеселгітся Израиль. 


Слава: 

В конец, псалом Давиду, 14. 

1 Господи, кто обитает в жилгіщи Твоем? Илй кто 
вселйтся во святую гору Твою? 2 Ходяй непорочен и 
дёлаяй правду, глагбляй истину в сердце своем. 3 Иже не 
ульстй языком своим и не сотворй йскреннему своему 

зла, и поношения не прият на блгіжния своя. 4 Уничижён 
есть пред ним лукавнуяй, боящыя же ся Господа славит, 
кленьійся искреннему своему и не отметаяся. 5 Сребра 
своего не дадё в лихву и мзды на неповинных не прият. 
Творяй сия не подвижится во век. 

Столііоиисание Давиду, 15. 

1 Сохрани мя, Господи, яко на Тя уловах. 2 Рех 
Гбсподеви: Господь мой еси Ты, яко благих моих не 
трёбуеши. 3 Святым, иже суть на земли Его, удиви 
Господь вся хотения Своя в них. 4 Умнбжишася немощи 
их, по сих ускорйша: не соберу соборы их от кровей, ни 
помяну же имён их устнама мойма. 5 Господь часть 
достояния моего и чаши моея, Ты еси устрояяй достояние 
мое мне. 6 Ужя нападбша ми в .державных моих, гібо 
достояние мое державно есть мне. 7 Благословлю Госпо¬ 
да, вразумйвшаго мя, ещё же и до нощи наказанія мя 
утрббы моя. 8 Предзрех Господа предо мною выну, яко 
одесную менё есть, да не подвйжуся. 9 Сего ради 
возвеселйся сердце мое и возрадовася язык мой, еще же 
и плоть моя вселйтся на уповании. 10 Яко не оставиши 
душу мою во аде. нижё даси преподобному Твоему 
вгідети истлёния. 11 Сказал ми есй путгі живота, испол- 
ниши мя веселия с лицем Твоим, красота в деснйце Твоей 
в конец. 

Молитва Давиду, 16. 

1 Усльіши, Господи, правду мою, вонмй молёнию 
моему, внушгі молитву мою не во устнах льстгівых. 2 От 
лица Твоего судьба моя изьідет, очи мои да вйдита пра¬ 
воты. 3 Искусйл есй сердце мое, посетил еси нбщию, 
искусйл мя еси, и не обрётеся во мне неправда. 4 Яко да 
не возглагблют уста моя дел человеческих, за словеса 
устён Твоих аз сохрангіх путй жёстоки. 5 Совершгі стопы 
моя во стезях Твоих, да не подвгіжутся стопы моя. 6 Аз 
воззвах, яко услышал мя еси, Боже, приклонй ухо Твое 
мне и услыши глаголы моя. 7 Удивй мйлости Твоя, 
спасаяй уповающыя на Тя от протйвящихся деснйце 
Твоей. 8 Сохрани мя, Господи, яко зёницу ока, в крове 
крилу 

Твоею покрывши мя. 9 От лица нечестивых, острастших 
мя, вразй мои душу мою одержаша. 10 Тук свой 
затворйша, уста их глаголали гордыню. 11 Изгонящии 
мя ныне обыдоша мя, очи Свои возложгіша уклонйти на 
землю. 12 Объяша мя яко лев готов на лов, и яко скймен 
обитаяй в тайных. 13 Воскреснй, Господи, предваргі я, и 
запни им, избави душу мою от нечестйваго, оружие Твое 
от враг руки Твоея. 14 Господи, от малых от земли раздели 
я в животе их, и сокровенных Твоих исполнися чрево их, 
насьітишася сынов, и оставиша останки младенцем сво¬ 
им. 15 Аз же правдою явлюся лицу Твоему, насьіщуся, 
внегда явгіти ми ся славе Твоей. 

Слава: 

По 2-й кафисме, Трисвятое. 

Таже тропари, глас 2: Аз сый древо неплодное, 
Господи, умиления плода не ношу отнюдь и посечёния 
страшуся, и огня онаго боюся негасгімаго. Темже Тя мо¬ 
лю: прежде оныя нужды обратй и спасй мя. Яко волны 
морскгія, на мя восташа беззакония моя, яко кораблёц в 
пучгіне, аз един обуреваюся от прегрешёний многих, но 
в тихое пристанище настави мя, Господи, покаянием и 
спаси мя. 

Слава: Помилуй мя, речё Давид, и аз Тебе зову: со- 
греших, Спасе, грехи моя очгістив покаянием, помилуй 
мя. 


И ныне: Предстательство тёплое христиан, Сына 
Твоего молгі, Богородице, всякаго злодёйства и лютости 
избавити нас ратника, и дати прощение нам, о нихже 
согрешйхом, милосёрдия ради щедрот, Твоими молит¬ 
вами, Мати Дёво. 

Господи, помилуй (40) и молитва: 

Владыко Вседержгітелю, Отче Господа нашего Иису¬ 
са Христа, Единороднаго Твоего Сына, даждь ми тело 
несквёрное, сердце чистое, ум бодр, разум незаблудный, 
Духа Святаго нашёствие, к стяжанию и довольству ис- 

тины во Христе Твоем: с Нгімже Тебе слава подобает, 
честь и поклонение, со Святым Духом ныне и присно, и 
во веки веков, аминь. 


КАФИСМА ТРЕТИЯ 

1 В конец, отроку Господню Давиду, яже глагола 
Господеви словеса песни сея, в день, воньже избави 
его Господь от руки всех враг его, и из руки Саули, и 

рече: 17. 

2 Возлюблю Тя, Господи, крёпосте моя. 3 Господь ут¬ 
верждение мое, ми прибежище мое, и Избавитель мой, 
Бог мой, Помощник мой, и уповаю на Него, Защититель 
мой, и рог спасения моего, и Заступник мой. 4 Хваля 
призову Господа и от враг моих спасуся. 5 Одержаша мя 
болезни смертныя, и потбцы беззакония смятбша мя, 
6 болезни адовы обыдбша мя, предвари ша мя сети смерт¬ 
ныя. 7 И внегда скорбёти ми, призвах Господа, и к Богу 
моему воззвах, услыша от храма святаго Своего глас мой, 
и вопль мой пред Ним внгідет во уши Его. 8 И подвижеся, 
и трёпетна бысть земля, и основания гор смятбшася и 
подвигбшася, яко прогнёвася на ня Бог. 9 Взыде дым 
гневом Его, и огнь от лица Его воспламенится, углие 
возгорёся от Него. 10 И приклони небеса, и снгіде, и мрак 
под ногама Его. 11 И взыде на Херувимы, и летё, летё на 
крилу вётренню. 12 И положи тму закрбв Свой, окрест Его 
селёние Его, темна вода во бблацех воздушных. 13 От 
облистания пред Ним бблацы проидоша, рад и углие 
огненное. 14 И возгремё с Небесё Господь и Вышний дадё 
глас Свой. 15 Низпосла стрёлы и разгна я, и молнии 
умножи и смятё я. 16 И явйшася истбчницы воднйи, и от- 
крьішася основания вселённыя, от запрещёния Твоего, 
Господи, от дохновёния духа гнева Твоего. 17 Низпосла 
с высоты, прият мя, восприят мя от вод многих. 
18 Избавит мя от врагов моих сильных и от ненавгідящих 
мя, яко утвердйшася паче менё. 19 Предваргіша мя в день 
озлоблёния моего, и бысть Господь утверждёние мое. 
20 И изведё мя на широту, избавит мя, яко восхотё мя. 21 И 

по правде моей и по чистоте руку 
Яко сохраних пути Господни и не 
моего. 23 Яко вся судьбы Его предо 
мною и оправдания Его не отступиша от мене. 24 И буду 
непорочен с Ним, и сохранился от беззакония моего. 23 И 
воздаст ми Господь по правде моей и по чистоте руку 
моею пред очбма Его. 26 С преподобным преподобен 
будеши, и с мужем неповинным неповинен будеши, 27 и 
со избранным избран будеши и со строптивым раз- 
вратйшися. 28 Яко Ты люди смирённыя спасёши и очи 
гордых смириши. 29 Яко Ты просветиши светильник мой, 
Господи, Боже мой, просветиши тму мою. 30 Яко Тобою 
избавлюся от искушения и Богом моим прейду стёну. 
31 Бог мой, непорочен путь Его, словеса Господня разж- 
жена, Защйтитель есть всех уповающих на Него. 32 Яко 
кто бог, разве Господа? Или кто бог, разве Бога нашего? 
33 Бог препоясуяй мя силою, и положи непорочен путь 
мой. 34 Совершаяй нбзе мои, яко елёни, и на высоких 
поставляяй мя. 35 Научаяй руце мои на брань, и положил 
есгі лук мёдян мышца моя. " 36 И дал ми еси защищёние 
спасения, и десница Твоя восприят мя, и наказание Твое 
исправит мя в конец, и наказание Твое то мя научит. 
37 Уширгіл еси стопы моя подо мною, и не изнемогбсте 
плеснё мои. 38 Пожену враги моя. и постигну я, и не 
возвращуся, дбндеже скончаются. 39 Оскорблю их, и не 
возмогут стати, падут под ногама мойма. 49 И препоясал 
мя еси сйлою на брань, спял еси вся востающыя на мя под 
мя. 41 И врагов моих дал ми еси хребёт, и ненавгідящыя 
мя потребил еси. 42 Воззваша, и не бе спасаяй: ко Господу, 
и не услыша их. 43 И истню я яко прах пред лицем ветра, 
яко брёние путёй поглажду я. 44 Избавиши мя от прере¬ 
кания людей, поставиши мя во главу языков. Людие, 
ихже не вёдех, раббташа ми. 45 В слух уха послушаша мя. 
Сьінове чуждйи солгаша ми. 46 Сынове чуждйи 
обетшаша и охромбша от стезь своих. 47 Жив Гос¬ 
подь, и благословён Бог, и да вознесётся Бог спасёния 
моего. 48 Бог даяй отмщёние мне и покорйвый люди под 
мя. 49 Избавитель мой от враг моих гневлгівых, от 
востающих на мя вознесеши мя, от мужа неправедна 
избавиши мя. 50 Сего ради исповёмся Тебе во языцех, 


воздаст ми Господь 
моею воздаст ми. 22 
нечёствовах от Бога 

Господи, и имени Твоему пою: 51 величаяй спасения 
царёва, и творяй милость христу Своему Давиду, и се¬ 
мени его до века. 

Слава: 

1 В конец, псалом Давиду, 18. 

2 Небеса поведают славу Божию, творение же руку 
Его возвещает твердь. 3 День дни отрыгает глагол, и 
нощь нощи возвещает разум. 4 Не суть речи, ниже сло¬ 
веса, ихже не слышатся гласи их. 5 Во всю землю изьіде 
вещание их и в концы вселённыя глаголы их. В солнце 
положи селение Свое, 6 и Той, яко Жених исходяй от 
чертога Своего, возрадуется, яко Исполин тещи путь. 
7 От края небесё исход его, и срётение Его до края небесё, 
и несть иже укрьіется теплоты Его. 8 Закон Господень 
непорочен, обращая душы, свидетельство Господне вер¬ 
но, умудряющее младёнцы. ® Оправдания Господня 
права, веселящая сердце, заповедь Господня светла, 
просвещающая очи. 1(7 Страх Господень чист, пребываяй 
в век вёка: судьбы Господни истинны, оправданы вкупе, 
11 вожделённы паче злата и камене чёстна мнбга и 
слаждшия паче мёда и сота. 12 Ибо раб Твой хранит я, 
внегда сохраните я, воздаяние много. 13 Грехопадёния 
кто разумёет? От тайных моих очисти мя, 14 Ш от чуждйх 
пощади раба Твоего, аще не обладают мною, тогда 
непорочен буду и очищуся от греха велика. 15 И будут во 
благоволёние словеса уст моих, и поучёние сёрдца моего 
пред Тобою выну, Господи, Помбщниче мой и 
Избавителю мой. 

1 В конец, псалом Давиду, 19. 

2 Услышит тя Господь в день печали, защитит тя имя 
Бога Иаковля. 3 Пбслет ти помощь от Святаго и от Сиона 
заступит тя. 4 Помянёт всяку жертву твою, и все- 
сожжёние твое тучно буди. 5 Даст ти Господь по сердцу 
твоему и весь совет твой исполнит. 6 Возрадуемся о спа- 
сёнии твоем и во имя Господа Бога нашего воз¬ 
величимся. Исполнит Господь вся прошёния твоя. 7 Ньі- 

не познах, яко спасе Господь христа Своего, услышит его 
с Небесё Святаго Своего, в силах спасение десницы Его. 
8 Сии на колесницах, и сии на кбнех, мы же во имя 
Господа Бога нашего призовем. 9 Тгіи спяти бьіша и 
падбша, мы же востахом и исправихомся. 10 Господи, 
спаси царя и усльіши ны, вбньже аще день призовём Тя. 

1 Псалом Давиду, 20. 

2 Господи, силою Твоею возвеселится царь и о спа- 
сёнии Твоём возрадуется зелб. 2 3 Желание сёрдца его дал 
есй ему, и хотёния устну его нёси лишил его. 4 Яко пред¬ 
варил еси его благословёнием благостьінным, положил 
еси на главе его венёц от камене чёстна. 5 Живота просил 
есть у Тебе, и дал еси ему долготу дний во век века. 
6 Вёлия слава его спасёнием Твоим, славу и велелёпие 
возложиши на него. 7 Яко даси ему благословёние во век 
вёка, возвеселиши его радостию с лицём Твоим. 8 Яко 
царь уповает на Господа, и милостию Вышняго не 
подвижится. 9 Да обрящется рука Твоя всем врагом 
Твоим, десница Твоя да обрящет вся ненавйдящыя Тебе. 

10 Яко положгіши их яко пещь огненную во время лица 
Твоего, Господь гневом Своим смятёт я, и снёсть их огнь. 

11 Плод их от земли погубгіши, и семя их от сынов чело¬ 
веческих. 12 Яко уклонйша на Тя злая, помыслиша со¬ 
веты, йхже не возмогут составити. 13 Яко положгіши я 
хребёт, во избытцех Твоих уготбвиши лицё их. 
14 Вознесгіся, Господи, силою Твоею, воспоем и поем 
силы Твоя. 


Слава: 

1 В конец, о заступлении утреннем, псалом 
Давиду, 21. 

2 Боже, Боже мой, вонмгі ми, векую оставил мя есй? 
Далёче от спасёния моего словеса грехопадёний моих. 

3 Боже мой, воззову во дни, и не усльішиши, и в нощгі, 

и не в безумие мне. 4 Ты же во Святём живёши, хвалб 

Израилева. 5 На Тя уповаша отцы наши, уповаша и 

избавил еси я. 6 К Тебе воззваша, и спасбшася, на Тя 




158 


КАФИСМА ТРЕТИЯ. Псалом 21 


уповаша, и не постыдёшася. 7 Аз же есмь червь, а не 
человек, поношение человеков и уничижение людей. 
8 Вси видящии мя поругаша ми ся, глагблаша устнами, 
покиваша главою: 9 улова на Господа, да избавит его, да 
спасёт его; яко хбщет его. 10 Яко Ты есгі исторгай мя из 
чрёва, упование мое от сосцу матере моея. 11 К Тебе 
привёржен есть от ложёсн, от чрёва матере моея Бог мой 
еси Ты. 12 Да не отступиши от менё, яко скорбь близ, яко 
несть помогаяй ми. 13 Обыдбша мя тельцы мнбзи, юнцы 
тучнии одержаша мя. 14 Отверзбша на мя уста Своя, яко 
лев восхищаяй и рыкаяй. Яко вода излияхся, и 
разсылашася вся кости моя, бысть сердце мое яко воск, 
таяй посредё чрева моего. 16 Изсше яко скудёль крёпость 
моя, и язык мой прильпё гортани моему, и в персть 
смерти свел мя еси. 47 Яко обыдбша мя пси мнбзи, сонм 
лукавых одержаша мя, ископаша руце мои и нбзе мои. 
18 Исчетбша вся кости моя, тгі же смотрйша и презрёша 
мя. 19 Разделиша ризы моя себе, и о одёжди моей меташа 
жребий. ™ Ты же, Господи, не удали помощь Твою от 
менё, на заступлёние мое вонмгі. 21 Избави от оружия 
душу мою, и из руки пёсии единородную мою. 22 Спаси 
мя от уст Львовых и от рог единорбжь смирёние мое. 
23 Повём имя Твое братии моей, посредё цёркве воспою 
Тя. 24 Боящийся Господа, восхвалите Его, всё семя 
Иаковле, прославите Его, да убоится же от Него все семя 
Израилево. 25 Яко не уничижи, нижё негодова молит¬ 
вы нищаго, нижё отврати лице Свое от менё, и егда 
воззвах к Нему, услыша мя. 26 От Тебе похвала моя, в 
церкви велицей исповёмся Тебе, молитвы моя воздам 
пред боящимися Его. 27 Ядят уббзии и насытятся, и 
восхвалят Господа взыскающии Его, жива будут серд¬ 
ца их в век вёка. 28 Помянутся и обратятся ко Господу 
вси концы земли, и поклонятся пред Ним вся отё- 
чествия язык. 29 Яко Господне есть царствие, и Той 
обладает языки. 30 Ядбша и поклонйшася вси тучнии 
землй, пред Ним припадут вси низходящии в зёмлю, 
и душа моя тому живёт. 31 И семя мое поработает 
Ему, возвестйт Господеви род грядущий. 32 И возвес¬ 
тят правду Его людем рбждшымся, яже сотворгі Гос¬ 
подь. 

1 Псалом Давиду, 22. 

1 Господь пасёт мя, и ничтбже мя лишит. 2 На месте 
злачне, тамо всели мя, на воде покбйне воспита мя. 3 Ду¬ 
шу мою обрати, настави мя на стези правды, гімене ради 
Своего. 4 Аще бо и пойду посредё сени смертныя, не 
убоюся зла, яко Ты со мною есгі, жезл Твой и палица 
Твоя, та мя утёшиста. 5 Уготовал еси предо мною трапёзу 
сопротив стужающым мне, умастил еси елёом главу мою, 
и чаша Твоя упоявающи мя, яко державна. 6 И милость 
Твоя поженёт мя вся дни живота моего, и ёже вселити 
ми ся в дом Господень, в долготу дний. 

Псалом Давиду, единыя от суббот, 23. 

1 Господня земля, и исполнёние ея, вселённая и вси 
живущии на ней. 2 Той на морях основал ю есть, и на 
реках уготовал ю есть. 3 Кто взьідет на гору Господню? 
Или кто станет на мёсте святём Его? 4 Неповинен рукама 
и чист сёрдцем, иже не прият всуе душу свою, и не клятся 
лёстию искреннему своему. 5 Сей приимет благословение 
от Господа, и милостыню от Бога, Спаса своего. 6 Сей род 
ищущих Господа, ищущих лицё Бога Иаковля. 7 Возмите 
врата князи ваша, и возмитеся врата вёчная, и внгідет 
Царь славы. 8 Кто есть сей Царь славы? Господь крёпок 
и силен, Господь силен в брани. 9 Возмите врата князи 
ваша, и возмитеся врата вечная, и внидет Царь славы. 
10 Кто есть сёй Царь славы? Господь сил, Той есть Царь 
славы. 


Слава: 

По 3-й кафисме, Трисвятое. 

Таже пгропарй, глас 3: Живу щи на земли, душё моя, 
покайся: персть во гробе не поёт, прегрешёний не из¬ 
бавляет. Возопйй Христу Богу: Сердцевёдче, согрешйх, 
прежде даже не осудиши мя, помилуй мя. Доколе, душе 
моя, пребываеши в прегрешёниих? Доколе приёмлеши 
покаяния преложёние? Приимй во уме суд грядущий и 

возопйй Господу: Сердцевёдче, согреших, прежде даже 
не осудиши мя, помилуй мя. 

Слава: На Страшном судйщи без оглагбльников об- 
личаюся, без свидетелей осуждаюся, книги бо сбвестныя 
разгибаются, и дела сокровенная открываются. Прежде 
нёже во оном всенародном позбрищи гімаши испытати, 
яже мною содеянная, Боже, очисти мя и спаси мя. 

И ныне: Недоразумеваемое и непостижгімое есть, 
Владычице Богоблагодатная, содеянное о Тебе страшное 
таинство: Необъёмлемаго бо, зачёнши, родила еси 
плбтию обложённаго от чйстых кровёй Твоих: Егоже, 
Чистая, яко Сына Твоего, моли спасти вся поющыя Тя. 

Господи, помилуй (40) и молитва: 

Господи Вседержгітелю, Слове Пребезначальнаго От¬ 
ца, самосовершённый Боже Иисусе Христе, милосёрдия 
ради безприкладнаго милости Твоея, никакоже 
разлучаяйся Твоих рабов, но пргісно в них почиваяй, не 
остави мя, раба Твоего, Всесвятьій Царю, но даждь мне, 
недостойному, радование спасения Твоего и просвети 
мой ум светом познания Евангелиа Твоего, душу мою 
любовию Креста Твоего обяжй, тело же мое Твоим 
безстрастием украсй, мысли умиргі и нбзе мои сохрани 
от поползновёния, и не погуби мя со беззакбньми моими, 
Благгій Господи, но искусгі мя, Боже, и вразумгі сердце 
мое, испытай мя и увёждь стезгі моя, и вйждь, аже путь 
беззакония во мне, и отврати от него, и настави мя на 
путь вёчен. Ты бо еси Путь, и Истина, и Живот, и Тебе 
славу возсылаем со Безначальным Твоим Отцём и Пре¬ 
святым, и Благим, и Животворящим Духом ныне и при¬ 
сно и во веки веков, аминь. 


КАФИСМА ЧЕТВЕРТАЯ 
Псалом Давиду, 24. 

1 К Тебё, Господи, воздвигбх душу мою, Боже мой, на - 
Тя уповах, да не постыжуся во век, нижё да посмеют ми 



КАФИСМА ЧЕТВЕРТАЯ. Псалом 25 


161 


ся вразгі мои, 2 ибо вси терпящий Тя не постыдятся. 3 Да 
постыдятся беззакбннующии вотще. 4 Пути Твоя, Гос¬ 
поди, скажи ми, и стезям Твоим научи мя. 5 Настави мя 
на истину Твою, и научи мя, яко Ты есй Бог Спас мой, 
и Тебе терпёх весь день. 6 Помяни щедроты Твоя, Гос¬ 
поди, и милости Твоя, яко от века суть. 7 Грех юности 
моея, и неведения моего не помяни, по милости Твоей 
помяни мя Ты, ради благости Твоея, Господи. 8 Благ и 
прав Господь, сего ради законоположйт согрешающым 
на пути. 9 Наставит крбткия на суд, научит крбткия 
путём Своим. 10 Вси путиё Господни милость и истина, 
взыскающым завёта Его, и свидёния его. 11 Ради ймене 
Твоего, Господи, и очгісти грех мой, мног бо есть. 12 Кто 
есть человёк бояйся Господа? Законоположйт ему на 
путгі, егбже извбли. 13 Душа его во благгіх водворгітся, 
и семя его наслёдит зёмлю. 14 Держава Господь боящихся 
Его, и завёт Его явгіт им. 15 Очи мой выну ко Господу, 
яко Той исторгнет от сёти нбзе мои. 16 Прйзри на мя и 
помгілуй мя, яко единорбд и низ есмь аз. 17 Скорби сёрдца 
моего умнбжишася, от нужд моих изведй мя. 18 Виждь 
смирёние мое, и труд мой, и остави вся грехгі моя. 
19 Виждь враггі моя, яко умнбжишася, и ненавидёнием 
неправедным возненавйдеша мя. 20 Сохрангі душу мою, 
и избави мя, да не постыжуся, яко уловах на Тя. 
21 Незлббивии и правии прилепляхуся мне, яко потерпёх 
Тя, Господи. 22 Избави, Боже, Израиля от всех скорбёй 
его. 

Псалом Давиду, 25. 

1 Судй ми, Господи, яко аз незлббою моею ходгіх, и 
на Господа уповая, не изнемогу. 2 Искусй мя, Господи, 
и испытай мя, разжзй утробы моя, и сердце мое. 3 Яко 
мйлость Твоя пред очйма мойма есть, и благоугодгіх во 
истине Твоей. 4 Не седбх с сонмом суетным, и со 
законопреступными не внгіду. 5 Возненавгідех церковь 
лукавнующих, и с нечестгівыми не сяду. 6 Умьію в 
неповйнных руце мои, и обыду жёртвенник Твой, Гос¬ 
поди. 7 Еже усльішати ми глас хвалы Твоея, и повёдати 
вся чудеса Твоя. 8 Господи, возлюбйх благолёпие дому 
Твоего и мёсто селёния славы Твоея. 9 Да не погубйши 

с нечестивыми душу мою, и с мужи кровей живот мой. 

10 Ихже в руку беззакония, десница их испблнися мзды. 

11 Аз же незлббою моею ходйх, избави мя, Господи, и 
помилуй мя. 12 Нога моя ста на правоте: в церквах бла¬ 
гословлю Тя, Господи. 

Псалом Давиду, прежде помазания, 26. 

1 Господь просвещение мое и Спаситель мой, когб 
убоюся? Господь Защититель живота моего, от когб 
устрашуся? 2 Внегда приближатися на мя злббующым, 
еже снести плоти моя, оскорбляюшии мя, и вразй мой, 
тгіи изнемогбша и падбша. 3 Аще ополчйтся на мя полк, 
не убогітся сердце моё, аще востанет на мя брань, на Него 
аз уповаю. 4 Едгіно просйх от Господа, то взыщу: еже 
жгіти ми в дому Господни вся дни живота моего, зрёти 
ми красоту Господню и посещати храм святый Его. ° Яко 
скры мя в селёнии Своём в день зол моих, покрьі мя в 
тайне селёния Своего, на камень вознесё мя. 6 И ныне 
се вознесё главу мою, на врагй моя: обыдбх и пожрбх в 
селёнии Его жёртву хвалёния и воскликновёния, пою и 
воспою Господеви. 7 Усльіши, Господи, глас мой, ймже 
воззвах: помгілуй мя и усльіши мя. 8 Тебё речё сёрдце мое, 
Господа взыщу. Взыска Тебё лицё мое, лица Твоего, 
Господи, взыщу. 9 Не отвратй лица Твоего от менё и не 
уклонйся гнёвом от раба Твоего: помощник мой буди, не 
отргіни менё, и не остави менё, Боже Спасйтелю мой. 
10 Яко отец мой и матгі моя остависта мя, Господь же 
воспргіят мя. 11 Законоположгі ми, Господи, в путй Твоем 
и настави мя на стезю правую враг моих ради. 12 Не 
предаждь менё в душы стужающих ми, яко восташа на 
мя свидётеле неправеднии и солга неправда себё. 

13 Вёрую вгідети благая Господня на землй живых. 

14 Потерпгі Господа, мужайся и да крепгітся сёрдце твоё, 
и потерпй Господа. 

Слава: 

Псалом Давиду, 27. 

1 К тебе, Господи, воззову, Боже мой, да не 
премолчйши от менё, да не когда премолчгіши от менё: 

и уподбблюся низходящым в ров. 2 Усльіши, Господи, 
глас моления моего, внегда молйти мисяк Тебе, внегда 
воздёти ми руце мои к храму святому Твоему. 3 Не при- 
влецьі мене со грешники и с делающими неправду не 
погуби мене, глаголющими мир с ближними своими, 
злая же в сердцах своих. 4 Даждь им, Господи, по делом 
их, и по лукавству начинаний их: по делом руку их даждь 
им: воздаждь воздаяние их им. 5 Яко не разумёша в дела 
Господня и в дела руку Его: разориши я, и не созиждеши 
я. 6 Благословён Господь, яко услыша глас молёния мо¬ 
его. 7 Господь Помощник мой, и Защититель мой: на 
Него улова сёрдце моё, и помбже ми, и процветё плоть 
моя, и волею моею исповёмся Ему. 8 Господь утверж- 
дёние людей Своих, и Защититель спасёний христа Сво¬ 
его есть. 9 Спаси люди Твоя и благослови достояние Твоё, 
и упаси я, и возмгі я до вёка. 

Псалом Давиду, исхода скинии, 28. 

1 Принесите Гбсподеви сынове Божии, принесите 
Господеви, сыны бвни, принесите Гбсподеви славу и 
честь. 2 Принесите Господеви славу имени Его, 
поклонйтеся Гбсподеви во дворё святём Его. 2 Глас Гос¬ 
подень на водах, Бог славы возгремё, Господь на водах 
многих. 4 Глас Господень в крёпости, глас Господень в 
великолёпии. 5 Глас Господа, сокрушающего кёдры, и 
стрыет Господь кёдры Ливанския: 6 и истнйт я яко 
тельца Ливанска, и возлюбленный яко сын единорбжь. 
7 Глас Господа, пресецающаго пламень огня. 8 Глас 
Господа, стрясающаго пустыню, и стрясёт Господь 
пустыню Каддгійскую. 9 Глас Господень свершающий 
елёни, и открыет дубравы, и в храме Его всякий глаголет 
славу. 10 Господь потоп населяет, и сядет Господь Царь 
в век. 11 Господь крёпость лнЗдем Своим даст, Господь 
благословйт люди Своя мйром. 

1 Псалом песни, обновления дому Давидова, 29. 

2 Вознесу Тя, Господи, яко подъял мя есгі, и не 
возвеселгіл есгі врагов моих о мне. 3 Господи Боже мой, 
6* 

воззвах к Тебе, и исцелил мя есй. 4 Господи, возвёл есй 
от ада душу мою, спасл мя еси от низходящих в ров. 

5 Пойте Гбсподеви, преподббнии Его, и исповедайте 
память святыни его. 6 Яко гнев в ярости Его, и живот в 
воли Его: вечер водворится плачь, и заутра радость. 7 Аз 
же рех во обилии моём: не подвижуся во век. 8 Господи, 
волею Твоёю подаждь доброте моёй силу. Отвратил же 
есй лицё Твоё, и бых смущён. 9 К Тебё, Господи, воззову, 
и к Богу моему помолюся. 10 Кая польза в крови моёй, 
внегда сходгіти ми во истлёние? Еда исповёстся Тебё 
персть, или возвестгіт йстину Твою? 11 Слыша Господь 
и помгілова мя: Господь бысть Помощник мой. 12 Обра- 
тйл есй плачь мой в радость мне: растерзал есй врётище 
моё, и препоясал мя есй весёлием. 13 Яко да воспоёт Тебё 
слава моя, и не умилюся: Господи Боже мой, во век ис- 
повёмся Тебё. 

Слава: 

1 В конец, псалом Давиду, наступления, 30. 

2 На Тя, Господи, уповах, да не постыжуся во век: 
правдою Твоёю избави мя и измгі мя. 2 Приклонгі ко мне 
ухо Твоё, ускорй изъяти мя, буди ми в Бога Защгітителя, 
и в дом прибёжища, ёже спастй мя. 4 Яко держава моя 
и прибёжище моё еси Ты, и гімене Твоего ради наста- 
виши мя, и препитаеши мя. 5 Изведёши мя от сёти сея, 
юже скрьіша ми, яко Ты еси Защгітитель мой, Господи. 

6 В руце Твои предложу дух мой: избавил мя есй, Господи 
Боже истины. 7 Возненавйдел еси хранящыя суеты во- 
тщё: аз же на Господа уповах. 8 Возрадуюся и воз- 
веселюся о милости Твоей, яко призрёл есй на смирёние 
моё, спасл есй от нужд душу мою, 9 и нёси менё затворил 
в руках вражиих, поставил есй на пространне нбзе мои. 
10 Помгілуй мя, Господи, яко скорблю: смятёся яростию 
око моё, душа моя утроба моя. 14 Яко исчезё в болезни 
живот мой и лёта моя в воздыханиих, изнембже нищетою 
крепость моя и кости моя смятошася. 12 От всех враг моих 
бых поношёние, и сосёдом моим зело, и страх знаемым 
моим: вйдящии мя вон бежаша от менё. 13 Забвён был яко 
мертв от сёрдца, бых яко сосуд погублён. 14 Яко слышах 
гаждёние многих живущих окрест, внегда собратися им 

вкупе на мя, прийти душу мою совещаша. 15 Аз же на Тя, 
Господи, уловах, рех: Ты есгі Бог мой. 16 В руку Твоею 
жребии мои: избави мя из руки враг моих и от гонящих 
мя. 17 Просвети лице Твое на раба Твоего, спаси мя 
милостию Твоею. 18 Господи, да не постыжуся, яко при- 
звах Тя: да постыдятся нечестйвии и снйдут во ад. 
19 Немы да будут устньі льстйвыя, глагблющыя на 
праведнаго беззаконие, гордынею и уничижением. 
2(7 Коль многое множество благости Твоея, Господи, юже 
скрыл еси боящымся Тебе, содёлал есгі уповающым на 
Тя пред сыны человеческими. 21 Скрьіеши их в тайне 
лица Твоего от мятежа человёческа, покрывши их в 
крове от пререкания язык. 22 Благословен Господь, яко 
удивй милость Свою во граде ограждения. 23 Аз же 
рех во изступлёнии моем: отвержен есмь от лица бчию 
Твоею: сего ради услышал есгі глас молгітвы моея, внегда 
воззвах к Тебе. 24 Возлюбгіте Господа, вси преподббнии 
Его, яко истины взыскает Господь, и воздаёт излгіше 
творящым гордыню. 25 Мужайтеся, и да крепгітся сёрдце 
ваше, вси уповающий на Господа. 

Псалом Давиду, разума, 31. 

1 Блажёни, гіхже оставишася беззакония и гіхже при- 
крьішася гресгі. 2 Блажён муж, емуже не вменгіт Господь 
греха, нижё есть во устёх его лесть. 3 Яко умолчах 
обетшаша кости моя, от ёже звати ми весь день. 4 Яко 
день и нощь отяготё на мне рука Твоя, возвратгіхся на 
страсть, егда унзё ми терн. 8 Беззаконие мое познах и 
греха моего не покрьіх, рех: исповём на мя беззаконие 
мое Гбсподеви, и Ты оставил есгі нечёстие сердца моего. 
6 За то помолится к Тебе всяк преподобный во время 
благопотрёбно: обаче в потопе вод многих к нему не 
приблйжатся. 7 Ты есгі прибёжище мое от скорби 
обдержащия мя: радосте моя, избави мя от обышёдших 
мя. 8 Вразумлю тя и наставлю тя на путь сей, вбньже 
пбйдеши, утвержу на тя очи Мои. 9 Не будите яко конь 
и меск, гімже несть разума: броздами и уздою челюсти их 
востягнеши, не приближающихся к тебе. 10 Мнбги раны 
грешному, уповающаго же на Господа милость обьідет. 

11 Веселитеся о Господе, и радуйтеся, праведный, и 
хвалгітеся, вси правый сердцем. 

Слава: 

По 4-й кафисме, Трисвятое. 

Таже тропари, глас 7: Смнрённую мою душу пе¬ 
сеты, Господн, во гресёх все жнтнё иждйвшую: гімже 
образом блуднгіцу, приимгі н менё, и спасгі мя. 
Преплавая пучгіну настоящаго жития, помышляю 
бёздну многих моих зол, и не имёяй окормителя помыш- 
лёний, Петров провещаваю Ты глас: спаси мя, Христе, 
спаси мя, Боже, яко Человеколюбец. 

Слава: Скоро совнйдем в невёстник Христов, да вси 
услышим блаженный глас Христа Бога нашего: приидгі- 
те, любящий Небесную славу, сопричастницы бывше 
мудрых дев, уяснгівше свещы нашя верою. 

И ныне: Душё, покайся прежде исхода твоего, суд 
неумьітен грешным есть и нестерпймый. Возопйй Гос¬ 
поду во умилёнии сердца: согрешгіх Ти в вёдении и не 
в вёдении, Щёдрый, молитвами Богородицы ущёдри и 
спасгі мя. 


Господи, помилуй (40) и молитва: 

Тебе, Господи, Едгіному Благому и Непамято- 
злобному, исповёдаю грехи моя, Тебе припадаю вопия, 
недостойный: согрешгіх, Господи, согрешгіх и несмь до¬ 
стоин воззрёти на высоту небесную от множества не¬ 
правд моих. Но, Господи мой, Господи, даруй ми слёзы 
умилёния, Единый Блаже и Мгілостивый, яко да ими Тя 
умолю, очгіститися прежде конца от всякого греха: 
страшно бо и грозно место гімам проитгі, тела разлучгівся, 
и множество мя мрачное и безчеловёчное дёмонов сря- 
щет, и никтбже в помощь спутствуяй или избавляяй. Тем 
припадаю Твоей благости, не предаждь и обгідящым мя, 
нижё да похвалятся о мне вразгі мои, Благгій Господи, 
нижё да рекут: в руки нашя пришёл еси, и нам прёдан 
еси. Ни, Господи, не забуди щедрот Твоих и не воздаждь 
ми по беззаконием моим, и не отвратгі лица Твоего от 
менё: но Ты, Господи, накажгі мя обаче мгілостию и 

щедротами. Враг же мой да не возрадуется о мне, но угаси 
его на мя прещёния и все упраздни его действо, и даждь 
ми к Тебе путь неукбрный, благий Господи: занёже и 
согрешив, не прибегбх ко иному врачу, и не прострбх 
руки моея к богу чужд ему, не отрини убо моления моего, 
но услыши мя Твоею благостию и утверди мое сердце 
страхом Твоим, и да будет благодать Твоя на мне, Госпо¬ 
ди, яко огнь попаляяй нечистыя во мне помыслы. Ты бо 
еси, Господи, свет, паче всякаго света; радость, паче 
всякия радости; упокоение, паче всякаго упокоёния; 
жизнь истинная и спасение, пребывающее во веки веков, 
аминь. 


КАФИСМА ПЯТАЯ 

Псалом Давиду, не надписан у еврей, 32. 

1 Радуйтеся, праведнии, о Господе, правым подобает 
похвала. 2 Исповёдайтеся Господеви в гуслех, во 
псалтири десятоструннем пойте Ему. 3 Воспойте Ему 
песнь нову, добре пойте Ему со восклицанием: 4 яко 
право слово Господне, и вся дела Его в вёре. 5 Любит 
милостыню и суд Господь, милости Господни испблнь 
земля. 6 Словом Господним небеса утвердишася, и духом 
уст Его вся сила их. 7 Собираяй яко мех воды морския, 
полагаяй в сокровищах бёздны. 8 Да убоится Господа вся 
земля, от Негоже да подвижутся вси живущии по вселён- 
ней. 9 Яко Той речё, и бьіша, Той повелё, и создашася. 
10 Господь разоряет совёты языков, отметает же мысли 
людёй, и отметает совёты князёй. 11 Совёт же Господень 
во век пребывает, помышлёния сёрдца Его в род и род. 
12 Блажён язык, емуже есть Господь Бог его, люди, яже 
избра в наслёдие Себё. 13 С Небесё призрё Господь, виде 
вся сыны человёческия. 14 От готоваго жилища Своего 
призрё на вся живущыя на земли. 15 Создавый наединё 
сердца их, разумеваяй на вся дела их. 16 Не спасется царь 
многою силою, и исполин не спасётся множеством 
крёпости своея. 17 Лож конь во спасёние, во множестве 
же силы своея не спасётся. 18 Се очи Господни на боя- 

щыяся Его, уповающыя на милость его. 19 Избавити от 
смерти душы их, и припетати я в глад. 20 Душа же наша 
чает Господа, яко Помощник и Защититель наш есть. 
21 Яко о Нем возвеселится сердце наше, и во имя святое 
Его уповахом. 22 Буди, Господи, милость Твоя на нас, 
якоже уповахом на Тя. 

1 Псалом Давиду, внегда измени лице своё 
пред Авимелёхом, и отпусти его, и отъиде, 33. 

2 Благословлю Господа на всякое время, выну хвала 
Его во устёх моих. 3 О Господе похвалится душа моя, да 
услышат крбтцыи и возвеселятся. 4 Возвеличите Господа 
со мною и вознесём имя Его вкупе. 5 Взысках Господа и 
услыша мя, и от всех скорбёй моих избави мя. 6 При¬ 
ступите к Нему и просветитеся, и лица ваша не посты¬ 
дятся. 7 Сей нищий воззва, и Господь услыша и, и от всех 
скорбёй его спасё й. 8 Ополчится Ангел Господень окрест 
боящихся Его, и избавит их. 9 Вкусите и видите, яко благ 
Господь; блажён муж, иже уповает Нань. 10 Ббитеся 
Господа, вси святйи Его, яко несть лишёния боящымся 
Его. 11 Богатии обнищанія и взалкаша, взыскающии же 
Господа не лишатся всякаго блага. 12 Приидйте, чада, по¬ 
слушайте менё, страху Господню научу вас. 13 Кто есть 
человёк хотяй живот, любяй дни вйдети благи? 14 Удержй 
язык твой от зла, и устнё твой, ёже не глагблати льсти. 
15 Уклонгіся от зла и сотворгі благо. Взыщй мйра, и по- 
женгі й. 16 Очи Господни на праведныя, и уши Его в 
молитву их. 17 Лицё же Господне, на творящыя злая, ёже 
потребгіти от землгі память их. * 8 Воззванія праведнии, 
и Господь услыша их, и от всех скорбёй их избави их. 
19 Близ Господь сокрушённых сёрдцем, и смирённыя 
духом спасёт. 29 Мнбги скорби праведным, и от всех их 
избавит я Господь. 21 Хранйт Господь вся кости их, ни 
едйна от них сокрушгітся. 22 Смерть трёшников люта, и 
ненавйдящии праведнаго прегрешат. 23 Избавит Гос¬ 
подь душы раб Свойх, и не прегрешат вси, уповающий 
на Него. 


Слава: 

Псалом Давиду, 34. 

1 Суди, Господи, обйдящыя мя, побори борющыя мя. 

2 Приимй оружие и щит, и востани в помощь мою. 

3 Изсуни мечь, и заключй сопротгів гонящих мя. Рцы 
душгі моей: спасение твоё есмь Аз. 4 Да постыдятся и 
посрамятся гіщущии душу мою, да возвратятся вспять и 
постыдятся мыслящий ми злая. 6 Да будут яко прах пред 
лицём ветра, и Ангел Господень оскорбляя их. 6 Да будет 
путь их тма и ползок, и Ангел Господень погоняя их: 
7 яко туне скрыта ми пагубу сети своея, всуе поносйша 
душгі моей. 8 Да пригідет ему сеть, юже не весть, и 
ловгітва, юже скры, да объимет гі, и в сеть да впадёт в ню. 
9 Душа же моя возрадуется о Господе, возвеселгітся о 
спасёнии Его. 10 Вся кости моя рекут: Господи, Господи, 
кто подобен Тебё? Избавляяй нгіща из рукгі крёпльших 
его, и нгіща, и убога от расхищающих его. 11 Воставше 
на мя свидётеле неправеднии, яже не вёдех, вопрошаху 
мя. 12 Воздаша ми лукавая воз благая, и безчадие душгі 
моей. 13 Аз же, внегда они стужаху ми, облачахся во 
врётище, и смирях постом душу мою, и молитва моя в 
нёдро моё возратгітся. 14 Яко блгіжнему, яко брату 
нашему, тако угождах, яко плача и сётуя, тако смиряхся. 
15 И на мя возвеселгішася и собрашася: собрашася на мя 
раны, и не познах, разделгішася, и не умилгішася. 16 Ис- 
кусгіша мя, подражнгіша мя подражнёнием, поскреже- 
таша на мя зубы своими. 17 Господи, когда узриши? 
Устрой душу мою от злодёйства их, от лев единородную 
мою. 18 Исповёмся Тебе в церкви мнбзе, в людех тяжцех 
восхвалю Тя. 19 Да не возрадуются о мне враждующий 
ми неправедно, ненавгідящии мя туне и помизающии 
очгіма. 20 Яко мне убо мгірная глагблаху и на гнев лёсти 
помышляху. 21 Разширгіша на мя уста своя, рёша: 
благоже, благоже, вгідеша очи наши. 22 Вгідел есгі, Гос¬ 
поди, да не премолчгіши. Господи, не отступгі от менё. 
23 Востани, Господи, и вонмгі суду моему, Боже мой и 
Господи мой, на прю мою. 24 Судгі ми, Господи, по правде 
Твоей, Господи Боже мой, и да не возрадуются о мне. 
25 Да не рекут в сердцах своих: благоже, благоже души 
нашей, нижё да рекут: пожрбхом его. 26 Да постыдятся 

и посрамятся вкупе радующийся злом моим, да облекутся 
в студ и срам велерёчающии на мя. 27 Да возрадуются и 
возвеселятся хотящий правды моея, и да рекут выну: да 
возвеличится Господь, хотящий мира рабу Его. 28 И язык 
мой поучится правде Твоей, весь день хвале Твоей. 

1 В конец, отроку Господню Давиду, 35. 

2 Глаголет пребеззакбнный согрешати в себе: несть 
страха Божия пред очгіма его. 3 Яко ульстгі пред ним 
обрести беззаконие свое и возненавидети. 4 Глаголы уст 
его беззаконие и лесть, не восхотё разумёти еже 
ублажити. 5 Беззаконие помысли на ложи своем: предста 
всякому пути неблагу, о злобе же не негодова. 6 Господи, 
на Небеси милость Твоя и истина Твоя до облак. 7 Правда 
Твоя, яко горы Божия, судьбы Твоя бёздна многа. Чело¬ 
веки и скоты спасёши, Господи. 8 Яко умножил еси ми¬ 
лость Твою, Боже, сьінове же человёчестии в крове крилу 
Твоею надёятися ймут. 9 Упиются от тука дому Твоего, 
и потоком сладости Твоея напойши я. Яко у Тебе ис¬ 
точник живота, во свете Твоем узрим свет. 14 Пробави 
милость Твою вёдущым Тя и правду Твою правым 
сердцем. 12 Да не приидет мне нога гордыни, и рука 
грёшнича да не подвижит менё. 13 Тамо падбша вси 
дёлающии беззаконие: изриновёни быша, и не возмогут 
стати. 

Слава: 

Псалом Давиду, 36. 

1 Не ревнуй лукавнующым, нижё завйди творя щым 
беззаконие. 2 Занё яко трава скоро гізсшут, яко зёлие 
злака скоро отпадут. 3 Уповай на Господа и твори 
благостьіню, и населй зёмлю, и упасёшися в богатстве ея. 
4 Насладгіся Гбсподеви, и даст ти прошёния сёрдца тво¬ 
его. 5 Открьій ко Господу путь твой уповай на Него, и Той 
сотворйт: 6 и изведет, яко свет, правду твою и судьбу 
твою, яко полудне. 7 Повингіся Господеви и умолй Его. 
Не ревнуй спёющему в пути своем человеку, творящему 
законопреступлёние. 8 Престани от гнева и остави 

ярость, не ревнуй еже лукавновати. 9 Занё лукавнующии 
потребятся, терпящий же Господа, тии наследят землю. 
10 И еще мало, и не будет грешника, и взьіщеши место 
его, и не обращеніи. Крбтцьш же наследят землю и 
насладятся о множестве мира. 12 Назирает грешный 
праведнаго и поскрежещет нань зубы своими. 13 Господь 
же посмеётся ему, занё прозирает, яко приидет день его. 
14 Мечь извлекбша грёшницы, налрягбша лук свой, низ- 
ложити убога и нища, заклати правыя сёрдцем. 15 Мечь 
их да внидет в сердца их, и луцы их да сокрушатся. 
16 Лучше малое праведнику, паче богатства грешных 
мнбга. 17 Занё мышцы грешных сокрушатся, утверждает 
же праведныя Господь. 18 Весть Господь пути непороч¬ 
ных, достояние их в век будет. 19 Не постыдятся во время 
лютое, и во днех глада насытятся, яко грёшницы погиб¬ 
нут. 20 Вразй же Господни, купно прославитися им и воз- 
нестися, исчезающе яко дым исчезбша. 21 Заёмлет грёш- 
ный и не возвратит, праведный же щёдрит и даёт. 22 Яко 
благословящии Его наслёдят зёмлю, кленущии же Его 
потребятся. 23 От Господа стопы человеку исправляются, 
и пути его восхбщет зело. 24 Егда падёт, не разбиётся, яко 
Господь подкрепляет руку его. 25 Юнёйший бых, ибо 
состарёхся, и не вгідех праведника оставлена, нижё се¬ 
мени его просяща хлёбы. 26 Весь день милует и взаим 
дает праведный, и сёмя его во благословёние будет. 27 Ук- 
лонйся от зла и сотворгі благо, и вселгіся в век века. 28 Яко 
Господь любит суд и не оставит преподобных Своих, во 
век сохранятся. Беззакбнницы же изженутся, и семя 
нечестйвых потребйтся. 29 Праведницы же наслёдят 
землю и вселятся в век вёка на ней. 30 Уста праведнаго 
поучатся премудрости, и язык его возглагблет суд. 31 За¬ 
кон Бога его в сердце его, и не запнутся стопы его. 32 Сма- 
тряет грёшный праведнаго и йщет ёже умертвйти его. 
33 Господь же не оставит его в руку его, нижё осудит его, 
егда судит ему. 34 Потерпгі Господа и сохранй путь Его, 
и вознесёт тя ёже наслёдити землю, внегда потреблятися 
грёшником узриши. 35 Вйдех нечестйваго превозно- 
сящася и вьісящася, яко кёдры Ливанская. 36 И мймо 
вдох, и се не бё, и взысках его, и не обрётеся место его. 
37 Храни незлббие и виждь правоту, яко есть останок 

человеку мгірну. 38 Беззакбнницы же потребятся вкупе: 
останцы же нечестивых потребятся. 39 Спасение же 
праведных от Господа, и Защйтитель их есть во время 
скорби. 40 И поможет им Господь, и избавит их, и измёт 
их от грешник, и спасёт их, яко уповаша на Него. 

Слава* 

По 5-й кафисме, Трисвятое. 

Таже тропари, глас 5. Страшный Твой Престол, 
лукавое мое житиё: и кто мя избавит тогдашния нужды, 
аще не Ты помилуеши мя, Христе Боже, яко Щедр и 
Человеколюбец? 

Слава: Попечёние жития изгна мя рая, и что сотвори), 
отчаянный? Сего ради толку во врата и зову: Господи, 
Господи, отвёрзи ми покаянием и спаси мя. 

И ныне: Кий наречём храм Твой, Богородице? 
Пристанище ли духовное? Или рай сладости Небёсныя, 
ходатайствен жизни некончаемыя? Вся бо ймаши 
добрая, всегда молйся Христу спастися душам нашым. 

Господи, помилуй (40) и молитва: 

Боже Праведный и Хвальный, Боже Великий и Креп¬ 
кий, Боже Превёчный, услыши грёшнаго мужа молитву 
в час сей: услыши мя, обещавый услышати во истине Тя 
призывающих, и не омерзгі мя, нечистыя устнё имуща 
и во гресёх содержйма, упование всех концёв земли и 
странствующих далёче. Приимй оружие и щит и востани 
в помощь мою: излей мечь и заключи сопротив гонящих 
мя. Запрета нечистым духовом от лица безумия моего, 
и да отлучйтся от моея мысли дух нёнависти и злопо- 
мнёния, дух зависти и лести, дух боязни и уныния, дух 
гордости и всякия иныя злобы; и да угаснет всякое 
разжжёние и движение плоти моея, от диавольскаго дей¬ 
ства составляемое, и да просветйтся моя душа и тело, и 
дух светом Твоего Божественнаго познания: да 
множеством щедрот Твоих достйгну соединения веры, в 
мужа совершённа, в меру возраста, и прославлю со Ан- 

гелы и всеми святыми Твоими всечестнбе и великолепое 
имя Твое, Отца и Сына и Святаго Духа, ныне и присно, 
и во веки веков, аминь. 

КАФИСМА ШЕСТАЯ 

1 Псалом Давиду, в воспоминание о субботе, 37. 

2 Господи, да не яростию Твоею обличи ши мене, ниже 
гневом Твоим накажеши мене. 3 Яко стрелы Твоя унзбша 
во мне, и утвердил еси на мне руку Твою. 4 Несть исцеле¬ 
ния в плоти моей от лица гнева Твоего, несть мира в кос- 
тёх моих от лица грех моих. 5 Яко беззакония моя превзы- 
доша главу мою, яко бремя тяжкое отяготёша на мне. 
6 Возсмердёша и согни ша раны моя от лица безумия 
моего. 7 Пострадах и слякбхся до конца, весь день сётуя 
хождах. 8 Яко лядвия моя напблнишася поруганий, и 
несть исцелёния в плоти моей. 9 Озлоблен бых и смирих- 
ся до зела, рыках от воздыхания сердца моего. 10 Господи, 
пред Тобою все желание мое и воздыхание мое от Тебе 
не утаися. 11 Сердце мое смятёся, остави мя сила моя, и 
свет бчию моею, и той несть со мною. 12 Друзи мои и ис¬ 
кренний мои прямо мне приближишася и сташа, 13 и 
блйжнии мои отдалёче менё сташа и нуждахуся гіщущии 
душу мою, и гіщущии злая мне глагблаху суетная и 
льстйвным весь день поучахуся. 14 Аз же яко глух не 
слышах и яко нем не отверзаяй уст своих. 15 И бых яко 
человек не сльішай и не имьій во устёх своих обличёния. 
16 Яко на Тя, Господи, уповах, Ты услышиши, Господи 
Боже мой. 17 Яко рех: да не когда порадуют ми ся вразй 
мои: и внегда подвижатися ногам моим, на мя велерё- 
чеваша. 18 Яко аз на раны готов, и болезнь моя предо 
мною есть выну. 19 Яко беззаконие мое аз возвещу и 
попекуся о гресё моем. 20 Вразй же мои живут и укре- 
пгішася паче менё, и умнбжишася ненавгідящии мя без 
правды. 21 Воздающий ми злая воз благая оболгаху мя, 
занё гонях благостьіню. 22 Вонмй в помощь мою, Господи 
спасения моего. 

1 В конец, Идифуму, песнь Давиду, 38. 

2 Рех: сохраню пути моя, ёже не согрешати ми языком 
моим: положйх устбм моим хрангіло, внегда востати 

грешному предо мною. 3 Онемёх и смиргіхся, и умолчах 
от благ, и болезнь моя обновися. 4 Согрёяся сердце мое 
во мне, и в поучении моем разгорится огнь. Глаголах 
языком моим: 5 скажи ми, Господи, кончину мою и число 
дней моих, кое есть? Да разумею, что лишаюся аз? 6 Се 
пяди положил есй дни моя, и состав мой яко ничтбже 
пред Тобою, обаче всяческая суета всяк человек живьій. 
7 Убо образом ходит человек, обаче всуе мятётся: сокрб- 
вищствует, и не весть, кому соберёт я. 8 И ныне кто тер¬ 
пение мое, не Господь ли? И состав мой от Тебе есть. 
9 От всех беззаконий моих избави мя, поношёние безум¬ 
ному дал мя есй. 10 Онемёх и не отверзох уст моих, яко 
Ты сотворил есй. 11 Отстави от менё раны Твоя: от 
крёпости бо руки Твоея аз исчезбх. 12 Во обличёниих о 
беззаконии наказал еси человека и истаял есй, яко 
паучйну, душу его: обаче всуе всяк человек. 13 Услыши 
молгітву мою, Господи, и молёние мое внушй, слез моих 
не премолчй: яко пресёльник аз есмь у Тебе и пришлёц, 
якоже вси отцы мои. 14 Ослаби ми, да почгію, прежде даже 
не отъиду, и ктому не буду. 

1 В конец, псалом Давиду, 39. 

2 Терпя, потерпёх Господа, и внят ми, и услыша молит¬ 
ву мою. 3 И возведё мя от рбва страстёй, и от брёния тй- 
ны, и постави на камени нбзе мои, и исправи стопы моя, 
4 и вложй во уста моя песнь нбву, пёние Богу нашему. 
Узрят мнбзи и убоятся, и уповают на Господа. 5 Блажён 
муж, ему же есть имя Господне упование его, и не призрё 
в суеты и неистовлёния ложная. 6 Мнбга сотворйл есй 
Ты, Господи, Боже мой, чудеса Твоя и помышлёнием 
Твоим несть кто уподобится Тебе: возвестйх и глаголах, 
умнбжишася паче числа. 7 Жёртвы и приношёния не вос- 
хотёл есй, тёло же свершйл ми еси, всесожжёний и о гресё 
не взыскал есй. 8 Тогда рех: се прииду, в главйзне кнгіжне 
пйсано есть о мне: 9 ёже сотворгіти волю Твою, Боже мой, 
восхотёх, и закон Твой посредё чрёва моего. 10 Благо¬ 
вестах правду в цёркви велйцей, се устнам могім не 
возбраню: Господи, Ты разумёл есй. 11 Правду Твою не 
скрых в сёрдце моём, йстину Твою и спасёние Твое рех, 

не скрых милость Твою и истину Твою и сонма мнбга. 
12 Ты же, Господи, не удали щедрот Твоих от мене: 
милость Твоя и истина Твоя выну да заступите мя. 13 Яко 
одержаша мя злая, ймже несть числа, постигбша мя 
беззакония моя, и не возмогбх зрёти, умнбжишася паче 
влас главы моея, и сердце моё остави мя. 14 Благоволи, 
Господи, избавите мя: Господи, во ёже помощи ми во- 
нмй. 15 Да постыдятся и посрамятся вкупе гіщущии душу 
мою изъята ю, да возвратятся вспять и постыдятся 
хотящий ми злая. 16 Да приимут абие студ свой глаго¬ 
лющий ми: благоже, благоже. 17 Да возрадуются и возве¬ 
селятся о Тебе вси ищущии Тебе, Господи, и да рекут вы- 
: да возвеличится Господь, любящий спасёние Твое. 



40 Аз же нищ есмь и убог, Господь попечется о мне. По¬ 
мощник мой и Защйтитель мой есй Ты, Боже мой, не 
закосни. 


Слава: 


1 В конец, псалом Давиду, 40. 


2 Блажён разумеваяй на нища и убога, в день лют 

избавит его Господь. 1 2 3 Господь да сохранит его и живит 

его, и да ублажит его на земли, и да не предаст его в руки 

врагов его. 4 Господь да поможет ему на одрё болёзни его: 
все ложе его обратил есй в болёзни его. 5 Аз рех: Господи, 

помйлуй мя, исцелгі душу мою, яко согрешгіх Ти. 6 Вразгі 

мои рёша мне злая: когда умрет и погйбнет имя его? 7 И 

вхождаше вгідети, всуе глагблаше сёрдце его, собра 
беззаконие себё, исхождаше вон и глагблаше вкупе. 8 9 На 
мя шептаху вси вразй мои, на мя помышляху злая мне. 

9 Слово законопреступное возложгіша на мя: еда спяй не 
приложгіт воскресну ти? 10 * Ибо человек мйра моего, на 
негоже уловах, ядый хлёбы моя, возвелгічи на мя запи¬ 

нание. Гі Ты же, Господи, помйлуй мя и возстави мя и 
воздам им. 12 В сем познах, яко восхотёл мя есй, яко не 
возрадуется враг мой о мне. 13 Менё же за незлобие приял 

и утвердгіл мя есй пред Тобою в век. 14 Благословён 

господь Бог Израилев от века и до века: буди, буди. 

КАФИСМА ШЕСТАЯ. Псалмы 41, 42 


1 В конец, в разум сынов Корёовых, псалом Да¬ 
виду, не надписан у еврей, 41. 

2 Имже образом желает елёнь на источники водныя, 
сйце желает душа моя к Тебе, Боже. 3 Возжада душа моя 
к Богу Крепкому, Живому: когда прииду и явлюся лицу 
Божию? 4 Бьіша слёзы моя мне хлеб день и нощь, внегда 
глаголатися мне на всяк день: где есть Бог твой? 5 Сия 
помянух и излиях на мя душу мою, яко пройду в мёсто 
селёния дивна, даже до дому Божия, во гласе радования 
и исповёдания шума празднующаго. 6 Векую прискорбна 
еей, душё моя? И векую смущавши мя? Уповай на Бога, 
яко исповёмся Ему, спасёние лица моего, и Бог мой. 7 Ко 
мне самому душа моя смятёся: сего ради помянух Тя от 
земли Иордански и Ермониимски, от горы малыя. 8 Бёз- 
дна бёздну призывает во гласе хлябий Твоих, вся высоты 
Твоя и волны Твоя на мне преидбша. 9 В день заповёсть 
Господь милость Свою, и нбщию песнь Его от менё, мо¬ 
литва Богу живота моего. 10 Реку Богу: Заступник мой 
еей, почто мя забыл еей? И векую сётуя хожду, внегда 
оскорбляет враг? 11 Внегда сокрушатися костём моим, 
понашаху ми вразй мои, внегда глагблати им мне на всяк 
день: где есть Бог твой? 12 Векую прискорбна еей, душё 
моя? И векую смущаёши мя? Уповай на Бога, яко 
исповёмся Ему, спасёние лица моего, и Бог мой. 

Псалом Давиду, не надписан у еврей, 42. 

1 Судгі ми, Боже, и разеудй прю мою, от языка 
от человёка неправедна и льстгіва избави 
еей, Боже, Крёпость моя, векую отрйнул 
мя еей? И векую сётуя хожду, внегда оскорбляет враг? 
3 Послй свет Твой и йстину Твою, та мя настависта и 
введбета мя в гору святую Твою и в селёния Твоя. 4 И 
внйду к жёртвеннику Божию, к Богу веселящему юность 
мою, исповёмся Тебе в гуслех, Боже, Боже мой. 5 Векую 
прискорбна еей, душё моя? И векую смущаеши мя? 
Уповай на Бога, яко исповёмся Ему, спасёние лица мо¬ 
его, и Бог мой. 


непреподббна, 
мя. ^ Занё Ты 


Слава: 

1 В конец, сынов Корёовых, в разум, 43. 


2 Боже, ушима нашима усльішахом, и отцы наши воз- 
вестиша нам дело, еже содёлал еси во днех их, во днех 
древних. 3 Рука Твоя языки потреби, и насадил я еси, оз¬ 
лобил еси люди и изгнал еси я. 4 Не бо мечем своим наслё- 
диша зёмлю, и мышца их не спасё их, но десница Твоя, 
и мышца Твоя, и просвещёние лица Твоего, яко благово¬ 
лил еси в них. 3 Ты еси Сам Царь мой и Бог мой, заповё- 
даяй спасёния Иаковля. 6 О Тебе враги нашя избодём 
рбги, и о имени Твоем уничижим востающыя на ны. * Не 
на лук бо мой уповаю, и мечь мой не спасёт менё. 8 Спасл 
бо еси нас от стужающих нам, и ненавидящих нас посра¬ 
мил еси. 9 О Бозе похвалимся весь день и о имени Твоем 
исповёмыся во век. 10 Ныне же отринул еси и посрамил 
еси нас, и не изьідеши, Боже, в силах наших. 11 Возвратил 
еси нас вспять при вразёх наших, и ненавидящий нас 
расхищаху себе. 12 Дал еси нас яко овцы, снёди, и во язьі- 
цех разсёял ны еси. 13 Отдал еси люди Твоя без цены, и 
не бе множество в восклицаниих наших. 14 Положил еси 
нас поношёние сосёдом нашым, подражнёние и поруга¬ 
ние сущым окрест нас. 15 Положил еси нас в притчу во 
язьіцех, покиванию главы в людех. 16 Весь день срам мой 
предо мною есть, и студ лица моего покрьі мя 17 от гласа 
поношающаго и оклеветающаго, от лица вражия и изго- 
нящаго. 18 Сия вся приидбша на ны, и не забьіхом Тебе, 
и не неправдовахом в завёте Твоем. 19 И не отступи 
вспять сёрдце наше, и уклонил еси стези нашя от пути 
Твоего. 20 Яко смирил еси нас на месте озлоблёния, и при- 
кры ны сень смёртная. 21 Аще забьіхом имя Бога нашего 
и аще воздёхом руки нашя к богу чуждёму. 22 Не Бог ли 
взыщет сих? Той бо весть тайная сёрдца. 23 Занё Тебе ра¬ 
ди умерщвляемся весь день, вменихомся яко овцы зако- 
лёния. 24 Востани, векую спиши, Господи? Воскресни и 
не отрини до конца. 25 Векую лицё Твое отвращаеши? За¬ 
бывавши нищету нашу и скорбь нашу? 26 Яко смири- 
ся в персть душа наша, прильпё земли утроба наша. 
27 Воскресни, Господи, помози нам и избави нас ймене 
ради Твоего. 

КАФИСМА ШЕСТАЯ. Псалмы 44, 45 


1 В конец, о изменяемых сыном Корёовым, в разум, 
песнь о возлюбленнем, 44. 

2 Отрыгну сердце мое слово благо, глаголю аз дела 
моя царёви: язык мой трость книжника скорописца. 

3 Красен добротою паче сынов человеческих, излияся 
благодать во устнах Твоих, сего ради благослови тя Бог 
во век. 4 Препояши мечь Твой по бедре Твоей, Сгільне. 
6 Красотою Твоею и добротою Твоею, и наляцы, и 
успевай, и царствуй истины ради и кротости, и правды, 
и наставит Тя дивно десница Твоя. 6 Стрелы Твоя 
изощрены, сильне, людие под Тобою падут в сёрдцы враг 
царёвых. 1 Престол Твой, Боже, в век века: жезл пра- 
вости, жезл Щрствия Твоего. 8 Возлюбил есгі правду и 
возненавидел еси беззаконие, сего ради помаза Тя, Боже, 
Бог Твой елёем радости, паче причастник Твоих. 9 Смир¬ 
на и стакти и кассйа от риз Твоих, от тяжестей слоновых, 
из нихже возвеселиша Тя. 10 Дщёри царёй в чёсти Твоей, 
предста Царица одесную Тебе, в ризах позлащённых 
одёяна преиспещрёна. 11 Слыши, Дщи, и виждь, и при¬ 
клони ухо Твое, и забуди люди Твоя, и дом отца Твоего. 
12 И возжелает Царь доброты Твоея: занё Той есть Гос¬ 
подь Твой и поклонйшися Ему. 13 И дщи Тгірова с дары, 
лицу Твоему помолятся богатии людстии. 14 Вся сла¬ 
ва Дщёре Царёвы внутрь, рясны златыми одёяна и 
преиспещрёна. 15 Приведутся Царю дёвы в след Ея, 
йскренния ея приведутся Тебе. 16 Приведутся в весёлии 
и радовании, введутся в храм Царёв. Вмёсто отец твоих 
бьіша сынове твои: поставиши я князи по всей землй. 
18 Помяну гімя Твое во всяком роде и роде. Сего ради 
людие исповёдятся Тебе в век и во век века. 

1 В конец, о сынёх Корёовых, о тайных, псалом 45. 

2 Бог нам Прибёжище и Сйла, Помощник в скорбех, 
обрётших ны зело. 3 Сего ради не убоймся, внегда 
смущается земля и прелагаются горы в сердца морская. 

4 Возшумёша и смятошася воды их, смятошася горы 
крёпостию Его. 5 Рёчная устремлёния веселят град Бо¬ 
жий: освятгіл есть селёние Свое Вышний. 6 Бог посредё 
его, и не подвйжится: поможет ему Бог утро заутра. 



ПО КАФИСМЕ ШЕСТОЙ. Трисвятое. Молитва 

7 Смятошася языцы, уклонишася царствия: дадё глас 
Свой Вышний, подвгіжеся земля. 8 Господь сил с нами, 
Заступник наш Бог Иаковль. 9 Приидите и видите дела 
Божия, яже положи чудеса на земли: 19 отъёмля брани до 
конец земли, лук сокрушит и сломит оружие, и щиты 
сожжёт огнём. п Упразднйтеся и разумёйте, яко Аз есмь 
Бог: вознесуся во языцех, вознесуся на земли. 12 Господь 
сил с нами, Заступник наш Бог Иаковль. 

Слава: 


По 6-й кафисме, Трисвятое. 

Таже тропари, глас 3: Хвалу приношу Ти, Господи, 
прегрешёния моя вся возвещаю Ти, Боже, обратив по¬ 
милуй мя. 

Слава: Спаси мя, Боже мой, якоже иногда мытаря 
спасл еси, и блудницы слез не презрёвый, и мое воз¬ 
дыхание приимгі, Спасе мой, и спаси мя. 

И ныне: Рабски ныне притекаю к покрову Твоему, 
Пренепорочная: избави мя, Богородйтельнице, слияния 
страстёй, яко безстрастия Виновнаго рбждшая. 

Господи, помилуй (40) и молитва: 


Благодаргім Тя, Господи Боже наш, о всех благо¬ 
деяниях Твоих, яже от пёрваго возраста до настоящаго 
в нас, недостойных, бывших, о йхже вёмы, о явлённых 
и неявленных, яже делом бывших, и словом: возлюбйвый 
нас, якоже и Единороднаго Твоего Сына о нас дати 
извбливый. Сподбби и нас достойны быти Твоея любвё. 
Даждь словом Твоим мудрость и страхом Твоим вдохнй 
крепость от Твоея силы, и аще что хотяще или не хотяще 
согрешйхом, простй, и не вменгі и сохрани душу нашу 
святу, и представи ю Твоему Престолу, совесть имущу 
чисту, и конец достоин человеколюбия Твоего. И помя- 
нгі, Господи, всех призывающих имя Твоё во йстине: 
помянгі всех, блага илгі сопротивная нам хотящих: вси 
бо человёцы есмы, и всуе всяк человек. Тёмже молимся 
Тебе, Господи: подаждь нам Твоего благоутробия велию 
милость. 

КАФИСМА СЕДМАЯ. Псалмы 46, 47 


КАФИСМА СЕДМАЯ 


1 В конец, о сынёх Корёовых, псалом 46. 

2 Вси язьіцы восплещите руками, воскликните Боіу 
гласом радования. 2 3 Яко Господь Вышний страшен, Царь 
вёлий по всей земли. 4 Покори люди нам и языки 
под ноги нашя: 5 избра нам достояние Свое, доброту 
Иаковлю, юже возлюби. 6 Взыде Бог в воскликновёнии, 
Господь во гласе трубне. 7 Пойте Богу нашему, пойте, 
пойте Царёви нашему, пойте. 8 Яко Царь всея земли Бог, 
пойте разумно. 9 Воцарися Бог над языки, Бог седит на 
Престоле святём Своем. 10 Князи людстии собрашася с 
Богом Авраам л им. Яко Божии державнии земли зело 
вознесбшася. 


1 Псалом, песни сынов Корёовых, вторыя суббо¬ 
ты, 47. 

2 Вёлий Господь и хвален зело во граде Бога нашего, 

в горё святёй Его. 3 Благокорённым радованием всея 

земли: горы Сибнския, рёбра северова, град Царя 

Великаго. 4 Бог в тяжестех его знаемь есть, егда заступает 
й. 5 Яко се царие зёмстии собрашася, снидбшася вкупе. 

6 Тйи видевше тако, удивишася, смятбшася, подви- 

гбшася. 7 Трепет прият я: тамо болезни яко раждающия. 

8 Духом бурным сокрушиши корабли Фарсийския. 9 Яко- 

же сльішахом, тако и вйдехом во граде Господа сил, во 

граде Бога нашего, Бог основа и в век. 10 Прияхом, Боже, 

милость Твою посредё людей Твоих. 11 По имени Твоему, 

Боже, тако и хвала Твоя на концах земли, правды ис- 

пблнь десница Твоя. 12 Да возвеселится гора Сионская 

и да возрадуются дщёри Иудёйския судёб ради Твоих, 

Господи. 13 Обыдйте Сион и обымйте его, повёдите в 
столпёх его. 14 Положгіте сердца ваша в силу Его и 
разделйте домы Его, яко да повёсте в роде ином. 15 Яко 
Той есть Бог наш во век и в век века, Той упасёт нас во 
веки. 





КАФИСМА СЕДМАЯ. Псалом 48, 49 

1 В конец, сыном Корёовым, псалом 48. 

2 Услышите сия вси язьіцы, внушите вси живущии 
по вселённей: 3 земнорбднии же и сьінове человёчестии, 
вкупе богат и убог. 4 Уста моя возглагблют премудрость, 
и поучение сердца моего разум. 5 Приклони) в притчу ухо 
мое, отверзу во псалтири ганание мое. 6 Векую боюся, в 
день лют? Беззаконие пяты моея обьідет мя. 7 Надею¬ 
щийся на силу свою и о множестве богатства своего 
хвалящийся, 8 брат не избавит, избавит ли человек? Не 
даст Богу измены за ся, 9 и цену избавления души своея, 
и утрудися в век. 10 И жив будет до конца, не узрит 
пагубы. 11 Егда увидит премудрыя и умирающыя, вкупе 
безумен и несмьіслен погибнут и оставят чуждим богат¬ 
ство свое. 12 И грбби их жилища их во век, селения их в 
род и род, нарекбша имена своя на землях. 13 И человек 
в чести сый не разуме, приложи ся скотом несмьісленньдо 
и уподббися им. 14 Сей путь их соблазн им, и по сих во 
устёх своих благоволят. 45 Яко овцы во аде положёни 
суть, смерть упасёт я, и обладают ими правии заутра, и 
помощь их обетшает во аде, от славы своея изриновёни 
быша. 16 Обаче Блш избавит душу мою из руки адовы, 
егда приёмлет мя. 17 Не убойся, егда разбогатёет человек 
или егда умножится слава дому его: 78 яко внегда умрёте 
ему, не вбзмет вся, нижё снидет с ним слава его. 19 Яко 
душа его в животе его благословится: исповёстся тебе, 
егда благосотвориши ему. 20 Внйдет даже до рода отец 
своих, даже до века не узрит света. 21 И человек в чёсти 
сый не разумё, приложися скотом несмьісленным и 
уподббися им. 

Слава: 

Псалом Асафу, 49. 

1 Бог богов Господь глагола и призва зёмлю от восток 
солнца до запад. 2 От Сиона благолёпие красоты Его. 
3 Бог яве приидет, Бог наш, и не премолчйт: огнь пред 
Ним возгорится, и окрест Его буря зёльна. 4 Призовёт 
Небо свыше и зёмлю разсудите люди своя. 5 Соберите 
Ему преподобныя Его, завещающыя завет Его о жёртвах. 

6 И возвестят небеса правду Его, яко Бог Судия есть. 

7 Услышите, людие Мои, и возглаголю вам, Израилю, и 
засвидетельствую тебе: Бог, Бог твой есмь Аз. 8 Не о 
жертвах твоих обличу тя, всесожжения же твоя предо 
Мною суть выну. 9 Не прииму от дому твоего тельцов, 
ниже от стад твоих козлов. 10 Яко Мои суть вси звёрие 
дубравнии, скбти в горах и волбве. ■ Познах вся 
птицы небесныя, и красота сёльная со Мною есть. 12 Аще 
взалчу, не реку тебе: Моя бо есть вселенная и исполнёния 
ея. 13 Еда ям мяса юнча или кровь козлов пию? 14 Пожри 
Богови жёртву хвалы и воздаждь Вышнему молитвы 
твоя. 15 И призови Мя в день скорби своея, и изму тя, и 
прославиши Мя. 16 Грёшнику же речё Бог: векую ты 
повёдаеши оправдания Моя и восприёмлеши завет Мой 
усты твоими? 17 Ты же возненавидел еегі наказание и 
отвёргл еей словеса Моя вспять. 18 Аще видел еси татя, 
текл еси с ним, и с прелюбодёем участие твое полагал еси. 
19 Уста твоя умнбжиша злобу, и язык твой сплеташе 
лыцёния. 20 Седя, на брата твоего клеветал еси и на сына 
матере твоея полагал еси соблазн. 21 Сия сотворил еси и 
умолчах, вознепщевал еси беззаконие, яко буду тебе 
подобен. Обличу тя и представлю пред лицём твоим 
грехи твоя. 22 Разумёйте убо сия, забывающий Бога, да 
не когда похитит, и не будет избавляяй. 23 Жёртва хвалы 
прославит Мя, и тамо путь, гімже явлю ему спасение Мое. 

1 В конец, псалом Давиду, внегда внити к нему 
Нафану, пророку, 2 егда внйде к Вирсавии, жене 
Урневе, 50. 

3 Помилуй мя, Боже, по велицей милости Твоей, и по 
множеству щедрот Твоих очисти беззаконие мое. 4 Наи¬ 
паче омьій мя от беззакония моего, и от греха моего очис¬ 
ти мя. 5 Яко беззаконие мое аз знаю, и грех мой прёдо 
мною есть выну. 6 Тебе Единому согрешйх и лукавое пред 
Тобою сотворйх, яко да оправдгішися во словесёх Твоих, 
и победйяши внегда судйти Ти. 7 Се бо в беззакбниих за¬ 
чат есмь, и во гресёх родгі мя мати моя. 8 Се бо йстину 
возлюбгіл еегі, безвёстная и тайная премудрости Твоея 
явйл ми есй. 9 Окропйши мя иссопом, и очйщуся, омыв¬ 
ши мя, и паче снёга убелюся. 10 Слуху моему даси радость 
и весёлие, возрадуются кбети смирённыя. Гі Отвратй ли- 

пё Твое от грех моих и вся беззакония моя очисти. 
^ Сердце чисто созгіжди во мне, Боже, и дух прав обнови 
во утробе моей. 13 Не отвёржи менё от лица Твоего, и 
Духа Твоего Святаго не отъимгі от менё. 14 Воздаждь ми 
радость спасения Твоего, и Духом владьічним утверди 
мя. 15 Научу беззаконныя путём Твоим, и нечестивии к 
Тебе обратятся. 16 Избави мя от кровёй, Боже, Боже спа¬ 
сения моего, возрадуется язык мой правде Твоей. 17 Гос¬ 
поди, устнё мои отвёрзеши, и уста моя возвестят хвалу 
Твою. 18 Яко аще бы восхотёл еси жёртвы, дал бых убо: 
всесожжёния не благоволи ши. 19 Жёртва Богу дух сокру¬ 
шён: сердце сокрушённо и смирённо Бог не уничижит. 
20 Ублажи, Господи, благоволёнием Твоим Сиона, и да 
созиждутся стёны Иерусалймския. 21 Тогда благоволйши 
жёртву правды, возношёние и всесожегаемая: тогда воз¬ 
ложат на олтарь Твой тельцы. 

Слава: 

1 В конец, разума Давиду, 2 внегда приити Дойку 
Идумёйску, и возвестйти Саулу, и рещй ему: 
прийде Давид в дом Авимелёхов, 51. 

3 Что хвалишися во злобе, сильне? Беззаконие весь 

день. 4 Неправду умысли язык твой, яко брйтву изощ- 

рёну сотворйл есгі лесть. 5 * Возлюбйл есгі злобу паче бла- 

гостьіни, неправду нёже глагблати правду. ^Возлюбйл 

есй вся глаголы потбпныя, язык льстив. 7 Сего ради Бог 

разрушгіт тя до конца, восторгает тя, и преселгіт тя от 

селения твоего и корень твой от земли живых. 8 Узрят 
праведнии и убоятся, и о нем возсмеются и рекут: 9 10 се 
человек, гіже не положй Бога Помощника себе, но улова 
на множество богатства своего, и возмбже суетою своей. 

10 Аз же яко маслина плодовйта в дому Божии, уловах на 
милость Божию во век и в век века. 11 Исповёмся Тебе во 
век, яко сотворйл есгі, и терплю имя Твое, яко благо пред 
преподобными Твоими. 

1 В конец, о Маелёфе, разума Давиду, 52. 

2 Речё безумен в сердце своем: несть Бог, растлёша 
и омерзгішася в беззакбниих, несть творяй благое. 3 Бог 

с Небесё прингіче на сыны человеческий, вйдети, аще 
есть разумевший или взыскаяй Бога? 4 Вси уклони шася, 
вкупе непотрёбни бьіша, несть творяй благое, несть до 
единаго. 5 Ни ли уразумёют вси дёлающии беззаконие, 
снедающий люди моя в снедь хлеба? Господа не призва¬ 
ніе. 6 Тамо устраши шася страха, идёже не бе страх, яко 
Бог разсыпа кости человекоугбдников: постыдёшася, яко 
Бог уничижи их. 7 Кто даст от Сиона спасение 
Израилево? Внегда возвратит Бог пленёние людей Сво¬ 
их, возрадуется Иаков и возвеселится Израиль. 

1 В конец, в песнех разума Давиду, 2 внегда приитй 
Знфёем, и рещи Саулови: не се ли Давид скрьіся 
в нас? 53. 

3 Боже, во имя Твое спаси мя и в силе Твоей суди ми. 

4 Боже, усльіши молитву мою, внуши глаголы уст моих. 

5 Яко чуждии восташа на мя и крёпцыи взысканія душу 
мою, и не предложйша Бога пред собою. 6 Се бо Бог 
помогает ми, и Господь Заступник души моей. 7 Отвра- 
тгіт злая врагом моим, йстиною Твоею потребгі их. 8 Во¬ 
лею пожру Тебе, исповёмся ймени Твоему, Господи, яко 
благо, 9 яко от всякия печали избавил мя еси, и на враги 
моя воззрё око мое. 

1 В конец, в песнех разума Асафу, псалом 54. 

2 Внушгі, Боже, молитву мою и не прёзри молёния мо¬ 
его. 3 Вонмй ми и услыши мя: возскорбёх печалию моею 
и смятбхся. 4 От гласа вражия и от стужёния грёшнича, 
яко уклонйша на моя беззаконие и во гневе враждоваху 
ми. 5 Сердце мое смятёся во мне, и боязнь смерти нападё 
на мя. 6 Страх и трёпет прийде на мя, и покрьі мя тьма. 
7 И рех: кто даст ми крилё, яко голубгіне? И полещу, и 
почгію? 8 Се удалгіхся бёгая, и водворгіхся в пустыни. 

9 Чаях Бога, спасающаго мя от малодушия и от бури. 

10 Потопй, Господи, и разделй языки их: яко вйдех без- 
коние и пререкание во граде. 11 Днем и нбщию обьідет 
и по стенам его. Беззаконие и труд посредё его, и неправ- 
12 И не оскудё от стогн его лгіхва и лесть. 13 Яко аще бы 
враг поносйл ми, претерпёл бых убо, и аще бы ненавгідяй 

мя на мя велерёчевал, укрыл бых ся от него. 14 Ты же, че- 
вёче равнодушие, владьіко мой и знаемый мой, 15 иже 
купно наслаждался еси со мною брашен, в дому Божии 
ходгіхом единомышлёнием. 16 Да приидет же смерть на 
ня, и да снйдут во ад живи, яко лукавство в жилищах их, 
посредё их. Аз к Боіу воззвах, и Господь услыша мя. 
48 Вечер и заутра и полудне повём, и возвещу, и услышит 
глас мой. 19 Избавит миром душу мою от приближаю¬ 
щихся мне, яко во мнбзе бяху со мною. 20 Услышит Бог 
и смирит я, сый прежде век. Несть бо им изменёния, яко 
не убояшася Бога. 21 Прострё руку свою на воздаяние, 
оскверни ша завёт Его. 22 Разделишася от гнёва лица Его, 
и приближишася сердца их, умякнуша словеса их паче 
елёа, и та суть стрёлы. 23 Возвёрзи на Господа печаль 
твою, и Той тя препитает, не даст в век молвы правед¬ 
нику. 24 Ты же, Боже, низведёши их во студенёц ис- 
тлёния, мужие кровёй и льсти не преполовят дней своих. 
Аз же, Господи, уповаю на Тя. 

Слава: 

По 7-й кафисме, Трисвятое. 

Таже тропари, глас 5: Судии седящему, и Ангелом 
стоящим, трубё гласящей, пламени горящу, что со- 
твориши, душё моя, ведома на суд? Тогда бо лютая твоя 
предстанут, и тайная обличатся согрешения. Тёмже 
прежде конца возопий Судий: Боже, очисти мя и спаси 
мя. 


Слава: Вси побдгім, и Христаусрящим со множеством 
елёа и свещами светлыми, яко да чертога внутрь спо¬ 
добимся, йже бо вне дверей постйгнувый, бездёльно 
Ббгови воззовёт: помилуй мя. 

И ныне: На одрё лежя согрешёний многих, окрадаемь 
есмь в надёжди спасения моего, ибо сон моея лёности 
ходатайствует душгі моей муку. Но Ты, Боже, рождёйся 
от Дёвы, воздвгігни мя к Твоему пёнию, да славлю Тя. 

Господи, помилуй (40) и молитва: 

Господи, Боже мой, яко благ и Человеколюбец, мнб- 
гия милости сотворил есй со мною, яже не чаях вйдети, 
и что воздам Твоей благости, Господи мой, Господи? 
Благодарю Твое многопётое имя, благодарю Твое неис¬ 
поведимое на мне благоутрббие, благодарю безприклад- 
ное Твое долготерпение. И отныне заступи, и помози 
мне, и покрьій мя, Владыко, от всех, еже не ктому согре- 
шати пред Тобою: Ты бо веси естества моего удобопо- 
ползновённое, Ты вёси безумие мое, Ты вёси мною со- 
дёянная, яже в вёдении и не в вёдении, яже вольная и 
невольная, яже в нощи и во дни, и во уме, и мысли, яко 
Благ убо и Человеколюбец Бог, очисти я росою милости 
Твоея, Преблагий Господи, и спаси нас ймене ради Твое¬ 
го святаго, ймиже вёси судьбами. Ты бо есй Свет и Ис¬ 
тина, и Живот, и Тебе славу возсылаём, Отцу и Сыну и 
Святому Духу, ныне и присно и во веки веков, аминь. 

КАФИСМА ОСМАЯ 

1 В конец, о людех, от святых удаленью, Давиду в 
столпописание, внегда удержанія й 
иноплеменницы в Гёфе, псалом 55. 

2 Помгілуй мя, Боже, яко попра мя человек, весь день 

боря стужгі ми. 2 3 Попраша мя вразгі мои весь день, яко 

мнбзи борющий мя с высоты. 4 В день не убоюся, аз же 

уповаю на Тя. 5 О Бозе похвалю словеса моя, на Бога 
уловах, не убоюся, что сотворйт мне плоть? 6 Весь день 

словёс моих гнушахуся, на мя вся помышлёния их на зло. 

7 Вселятся и скрьіют. тйи пяту мою сохранят, якоже по- 

терпёша душу мою. 6 * Ни о чесбмже отргінеши я, гнёвом 

люди низведёши. 9 Боже, живот мой возвестгіх Тебе, по- 

ложйл если слёзы моя пред Тобою, яко и во обетовании 

Твоем. 10 Да возвратятся вразй мои вспять, вбньже аше 

день призову Тя, се познах, яко Бог мой есй Ты. 11 О Бозе 

похвалю глагол, о Господе похвали) слово. 12 На Бога уло¬ 

вах, не убоюся, что сотворйт мне человек? 13 Во мне, Бо¬ 
же, молитвы, яже воздам хвалы Твоея, 14 яко избавил есй 
душу мою от смерти, очи мои от слез, и нозе мои от попол- 
зновёния, благоугожду пред Гбсподем во свёте живых. 

1 В конец, да не растлнши, Давиду в 
столпописание, внегда ему отбегати от лица 
Саулова в пещеру, 56. 

2 Помилуй мя, Боже, помилуй мя, яко на Тя улова 
душа моя, и на сень крилу Твоею надёюся, дбндеже прей¬ 
дет беззаконие. 2 3 Воззову к Боіу Вышнему, Богу, благо- 
дёявшему мне. 4 Посла с Небесё и спасё мя, дадё в поно- 
шёние попирающыя мя, посла Бог милость Свою и ис¬ 
тину Свою, 8 и избави душу мою от среды скимнов. По- 
спах смущён, сьінове человёчестии, зубы их оружия и 
стрёлы, и язык их меч остр. 6 Вознеси ся на Небеса, Боже, 
и по всей земли слава Твоя. 7 Сеть уготбваша ногам моим 
и слякбша душу мою, ископаша пред лицём моим яму й 
впадбша в ню. 3 Готово сердце мое, Боже, готово сердце 
моё, воспою и пою во славе моей. 9 Востани слава моя, вос- 
тани псалтйрю и іусли, востану рано. 10 Исповёмся Тебе 
в людех, Господи, воспою Тебе во языцех, 11 12 яко возве- 
личися до Небес милость Твоя, и даже до бблак истина Твоя. 
12 Вознеси ся на Небеса, Боже, и по всей земли слава Твоя. 

1 В конец, да не растлнши, Давиду в столпопи¬ 
сание, 57. 

2 Аще воистину убо правду глаголете, правая судите, 

сьінове человёчестии. 3 Ибо в сердце беззаконие делаете 

на земли, неправду руки ваша сплетают. 4 Очуждишася 

грёшницы от ложёсн, заблудйша от чрёва, глаголаша 

лжу. 5 Ярость их по подобию змиину, яко аспида глуха 

и затыкающаго уши свои, 6 гіже не услышит гласа 

обавающих, обаваемь обавается от премудра. 7 Бог 

сокрушйт зубы их во устёх их, членбвныя львов сокру- 
шйл есть Господь. 8 Уничижатся яко вода мимотекущая, 
напряжёт лук свой, дбндеже изнемогут. 9 Яко воск рас¬ 
таяв отъймутся, падё огнь на них и не вйдеша солнца. 

10 Прежде ёже разумёти тёрния вашего рамна, яко жйвы, 

яко во гневе пожрёт я. 11 Возвеселйтся праведник, егда 
ѵвидит отмщёние, руце свои умьіет в крови грешника. 

12 И речёт человек: аще убо есть плод праведнику, убо 
есть Бог судя им на земли. 

Слава: 

КАФИСМА ОСМАЯ. Псалмы 58, 59 


1 В конец, да не растли ши, Давиду в 
столпописание, внегда посла Саул, и стрежё дом 
его, еже умертвити его, 58. 

2 Изми мя от враг моих, Боже, и от востающих на мя 
избави мя. 3 Избави мя от делающих беззаконие и от 
муж кровей спаси мя. 4 Яко се уловиша душу мою, на- 
падбша на мя крёпцыи, ниже беззаконие мое, ниже 
грех мой, Господи. 5 Без беззакония текбх и исправих, 
востани в сретение мое и виждь. 6 И ты, Господи Боже 
сил, Боже Израилев, вонми посетити вся языки, да не 
ущёдриши вся дёлающыя беззаконие. 7 Возвратятся на 
вечер и взалчут, яко пес, и обьідут град. 8 Се тии отве- 
щают усты своими, и меч во устнах их, яко кто слыша? 

9 И ты, Господи, посмеёшися им, уничижиши вся языки. 

10 Державу мою к Тебе сохраню, яко Ты, Боже, Заступник 
мой еси. 11 Бог мой, милость Его предварит мя, Бог мой, 
явит мне на вразёх моих. 12 Не убйй их, да не когда 
забудут закон Твой, расточи я силою Твоею и низведи я, 
Защитниче мой, Господи. 13 Грех уст их, слово устён их, 
и яти да будут в гордыни своей, и от клятвы и лжи воз- 
вестятся в кончине. 14 Во гневе кончины, и не будут и 
увёдят, яко Бог владычествует Иаковом и концы земли. 

Возвратятся на вечер, и взалчут, яко пес, и обьідут град. 
16 Тии разыдутся ясти. Аще ли же не насытятся, и по¬ 
ропщут. 17 Аз же воспою силу Твою и возрадуюся заутра 
о милости Твоей, яко был еси Заступник мой и Прибё- 
жище мое в день скорби моея. 18 Помощник мой еси, Тебе 
пою: яко Бог Заступник мой еси, Боже мой, милость моя. 

1 В конец, о изменитися хотящих, в столпописание 
Давиду, в научение, 2 внегда сожжё средорёчие 
Сирийское, и Сирию Совальскую, и возвратйся 
Иоав, н порази Едома в дёбри Солёй 12 тьісящ, 59. 

3 Боже, отринул ны еси и низложил еси нас, раз- 
гнёвалея есй ; и ущёдрил еси нас. 4 Стрясл еси землю и 

смутил еси ю, исцели сокрушение ея, яко подвйжеся. 

5 Показал еси людем Твоим жестокая, напоил еси нас 



КАФИСМА ОСМАЯ. Псалмы 60, 61 


вином умиления. 6 Дал есй боящымся Тебе знамение, еже 
убежати от лица лука. 7 Яко да избавятся возлюбленнии 
Твои, спаси десницею Твоею и усльіши мя. 8 Бог воз- 
глагола во святём своем: возрадуюся и разделю Сикйму, 
и юдоль жилищ размерю. 9 Мой есть Галаад, и Мой есть 
Манассгій, и Ефрем — крепость главы Моея, Иуда — 
царь Мой. 10 Моав — конбб упования Моего, на Идумею 
простру сапог Мой, мне иноплеменницы покорйшася. 
11 Кто введёт мя во град ограждёния? Илгі кто наставит 
мя до Идумёи? 12 Не Ты ли, Боже, отрйнувый нас? И не 
изыдеши, Боже, в силах наших? 18 Даждь нам помощь от 
скорби, и суетно спасение человёческо. 14 О Бозе сотво- 
ргім силу, и Той уничижит стужающыя нам. 

1 В конец, в пёснех, Давиду псалом 60. 

2 Усльіши, Боже, молёние мое, вонмй молитве моей. 
3 От конец земли к Тебе воззвах, внегда уньі сердце мое, 
на камень вознёсл мя есй, наставил мя есй. 4 Яко был есй 
упование мое, столп крепости от лица вражия. 5 Вселюся 
в селёнии Твоем во веки, покрьіюся в крове крил Твоих. 
6 Яко Ты, Боже, услышал есй молитвы моя, дал есй до¬ 
стояние боящымся ймене Твоего. 7 Дни на дни царёвы 
приложгіши, лёта его до дне рода и рода. 8 Пребудет в век 
пред Богом, милость и истину Его кто взыщет? 9 Тако 
воспою имени Твоему во веки, воздати ми молитвы моя 
день от дне. 

Слава: 

1 В конец, о Идифуме, псалом Давиду, 61. 

2 Не Богу ли повинётся душа моя? От Того бо спасение 
мое. 3 Ибо Той Бог мой и Спас мой, Заступник мой, не 
подвйжуся наипаче. 4 Доколе належитё на человека? 
Убиваете вси вы, яко стенё преклонёне, и оплоту воз- 
риновёну. 5 Обаче цёну мою совещаша отрйнути, текбша 
в жажди, устьі своими благословляху и сердцем своим 
кленяху. 6 Обаче Ббгови повинйся, душе моя, яко от Того 
терпение мое. 7 Ибо Той Бог мой и Спас мой, Заступник 

КАФИСМА ОСМАЯ. Псалмы 62, 63 


мой, не преселюся. 8 О Бозе спасение мое и слава моя, Бог 
помощи моея, и упование мое на Бога. 9 Уповайте на 
Него весь сонм людей, излияйте пред Ним сердца ваша, 
яко Бог Помощник наш. 10 Обаче суетни сынове чело- 
вёчестии, лжгіви сынове человёчестии в мёрилех ёже 
неправдовати, тйи от суеты вкупе. 11 Не уповайте на 
неправду и на восхищёние не желайте. Богатство аще 
течёт, не прилагайте сёрдца. 12 Единою глагола Бог, двоя 
сия сльішах, занё держава Божия, 13 и Твоя, Господи, 
милость, яко Ты воздаси комуждо по делом его. 

1 Псалом Давиду, внегда бьіти ему в пустыни 
Иудёйстей, 62. 

2 Боже, Боже мой, к Тебеутренюю, возжада Тебе душа 
моя, коль мнбжицею Тебе плоть моя, в земли пусте и 
непрохбдне, и безвбдне. 1 2 3 Тако во святём явгіхся Тебе, 
видети силу Твою и славу Твою. 4 Яко лучіии милость 
Твоя паче живот, устнё мои похвалите Тя. 5 Тако бла¬ 
гословлю Тя в животё моем, о имени Твоем воздежу руце 
мои. 6 Яко от тука и масти да исполнится душа моя, и 
устнама радости восхвалят Тя уста моя. 7 Аще поминах 
Тя на постёли моей, на утренних поучахся в Тя. 8 Яко был 
еси Помощник мой, и в крове крилу Твоею возрадуюся. 
9 Прильпё душа моя по Тебе, менё же прият десница 
Твоя. 10 Тйи же всуе искаша душу мою, внйдут в преис¬ 
подняя землгі, 11 предадятся в руки оружия, части 
лгісовом будут. 12 Царь же возвеселгітся о Бозе, похва¬ 
лится всяк кленьійся Им, яко заградгішася уста гла¬ 
голющих неправедная. 

1 В конец, псалом Давиду, 63. 

2 Услыши, Боже, глас мой, внегда молйти ми ся к 

Тебе, от страха вражия измй душу мою. 3 Покрьій мя от 
сонма лукавнующих, от множества делающих неправду. 

4 Иже изострйша, яко мечь, языки своя, напрягбша лук 

свой, вещь гбрьку, 5 состреляти в тайных непорочна, 

внезапу состреляют его и не убоятся. 6 Утвердйша себе 

слово лукавое, повёдаша скрыти сеть, реша: кто узрит 
их? 7 Испытанія беззаконие, исчезбша испытающии 
испытания, приступит человек, и сердце глубоко, ё и 
вознесётся Бог. Стрёлы младенец бьіша язвы их, 9 и 
изнемогбша на ня язьіцы их. Смутишася вси видящии 
их, 10 и убояся всяк человек, и возвестиша дела Божия, 
и творения Его разумёша. 11 Возвеселится праведник о 
Господе и уповает на Него, и похвалятся вси правии 
сердцем. 

Слава: 

По 8-й кафисме, Трисвятое. 

Таже тропари, глас 5: Во глубины мя греха попблз- 
шася, треволнёние обуревает отчаяния, но предвари, 
Христё, яко Всесилен, Управителю всех, и ко при¬ 
станищу тихому устреми безстрастия, за благоутробие, 
Спасе, и спаси мя. 

Слава: Душё, яже зде приврёменна, тамо же вёчна, 
зрю судилище, и на Престоле Судию, и трепёщу изре- 
чёния: прочее, душё, обратйся, суд непрощаемь. 

И ныне: Надёжде ненадёемых, пбмоще безпбмощ- 
ных, заступление на Тя уповающих, святая Владычице 
Богородице, помощь Твою низпослй нам. 

Господи, помилуй (40) и молитва: 


Господи Щедрый и Мгілостивый, Долготерпелйве и 
Многомгілостиве, внушгі молитву и вонмй гласу молёния 
моего: сотворгі со мною знамение во благо, настави мя на 
путь Твой, ёже ходйти во йстине Твоей, возвеселй сердце 
моё, во ёже боятися ймене Твоего Святаго, занёже вёлий 
еси, и творяй чудеса. Ты есй Бог Един, и несть подобен 
Тебе в бозёх, Господи, Сйльный в мйлости, и Благйй в 
крёпости, во ёже помогати и утешати, и спасати вся 
уповающыя на имя Твое, Отца и Сына и Святого Духа, 
ныне и присно, и во вёки веков, аминь. 

КАФИСМА ДЕВЯТАЯ 


1 В конец, псалом песни Давиду, песнь Иеремиева 
и Иезекиилева, людей преселёния, егда хотяху 
исходити, 64. 

2 Тебе подобает песнь, Боже, в Сионе, и Тебе воздаст¬ 
ся молитва во Иерусалиме. 3 Усльіши молитву мою, к 
Тебе всяка плоть пригідет. 4 Словеса беззакбнник премо- 
гбша нас, и нечестия наша Ты очйстиши. 5 Блажен, егб- 
же избрал есгі и приял, вселится во двбрех Твоих. Испол¬ 
нимся во благих дому Твоего, свят храм Твой, 6 дивен в 
правде. Услыши ны, Боже, Спасителю наш, упование 
всех концёй земли, и сущих в мори далёче, 7 уготовляяй 
горы крёпостию Своею, препоясан силою, 8 смущаяй глу¬ 
бину морскую, шуму волн его кто постоит? Смятутся язьі- 
цы, 9 и убоятся живущии в концах от знамений Твоих, 
исходы ут]5а и вечера украсиши. 10 Посетил еси землю и 
упоил еси ю, умножил еси обогатити ю. Река Божия на- 
полнися вод. Уготовал еси пищу им, яко тако (есть) уготб- 
вание. 11 Бразды ея упой, умнбжи жита ея, в каплях ея 
возвеселится возсияющи. 42 Благословиши венёц лёта 
благости Твоея, и поля Твоя исполнятся тука, 13 разбо- 
тёют красная пустыни, и радостию холми препояшутся. 
14 Одёяшася бвни бвчии, и удблия умножат пшеницу, 
воззовут, ибо воспоют. 

1 В конец, песнь псалма воскресения, 65. 

2 Воскликните Господеви, вся земля, пойте же имени 
Его, дадите славу хвалё Его. 3 Рцьіте Богу: коль страшна 
дела Твоя? Во множестве силы Твоея сблжут Тебе вразй 
Твои. 4 Вся земля до поклонится Тебе и поет Тебе, да поёт 
же ймени Твоему, Вышний. 5 Приидгіте и вйдите дела 
Божйя, коль страшен в совётех паче сынов человёческих. 
6 Обращаяй море в сушу, в рецё пройдут ногами, тамо 
возвеселймся о Нем, 7 Владычествующем силою Своею 
вёком. Очи Его на языки призираете, преогорчевающии 
да не возносятся в себе. 8 Благословйте, языцы, Бога 

нашего и услышан сотворите глас хвалы Его, 9 по- 
лбжшаго душу мою в живот и не давшаго во смятение ног 
моих. 10 Яко искусил ны есгі, Боже, разжёгл ны есй, якоже 
разжигается сребро. 11 Ввел ны еси в сеть, положил есй 
скорби на хребте нашем. 12 Возвёл есй человеки на главы 
наша, проидбхом сквозё огнь и воду, и извёл есй ны в 
покой. 13 Вниду в дом Твой со всесожжёнием, воздам Тебе 
молитвы моя, 14 яже изрекбсте устнё мои, и гла- 
гблаша уста моя в скорби моей, 15 всесожжёния тучна 
вознесу Тебе с кадйдом, и овны, вознесу Тебе волы с 
козлы. 16 Приидйте, услышите, и повём вам, вси боя¬ 
щийся Бога, елйка сотворй душгі моей. 17 К Нему усты 
моими воззвах и вознесбх под языком моим. 18 Неправду 
аще узрёх в сердце моем, да не услышит менё Господь. 

19 Сего ради услыша мя Бог, внят гласу моления моего. 

20 Благословен Бог, йже не отстави молитву мою и ми¬ 
лость Свою от менё. 

1 В конец, в песнех, псалом песни Давиду, 66. 

2 Боже, ущёдри ны и благословгі ны, просвета лицё 
Твое на ны и помилуй ны. 3 Познати на землгі путь Твой, 
во всех язьіцех спасение Твое. 4 Да, исповёдятся Тебе 
людие, Боже, да исповёдятся Тебе людие вси. “Да возве¬ 
селятся и да возрадуются язьіцы, яко судиши людем пра¬ 
вотою и языки на землгі наставиши. 6 Да исповёдятся Те¬ 
бе людие, Боже, да исповёдятся Тебе людие вси. 7 Земля 
дадё площд свой, благословгі ны, Боже, Боже наш, 8 бла¬ 
гословгі ны, Боже, и да убоятся Его вси концы земли. 

Слава: 

1 В конец, псалом песни Давиду, 67. 

2 Да воскрёснет Бог, и расточатся врази Его, и да бе- 
жат от лица Его ненавгідящии Его. 3 Яко исчезает дым, 
да исчёзнут, яко тает воск от лица огня, тако да поггібнут 
грёшницы от лица Божия, 4 а праведницы да возвесе¬ 
лятся да возрадуются пред Богом, да насладятся в весё- 
лии. “ Воспойте Богу, пойте имени Его, путесотворгіте 

возшёдшему на запады, Господь имя Ему, и радуйтеся 
пред Ним. 6 Да смятутся от лица Его, Отца сирых и Судии 
вдовиц: Бог в месте святём Своём. 7 Бог вселяет едино- 
мысленныя в дом, изводя окованныя мужеством, також- 
де преогорчевающыя живущыя во гробёх. 8 Боже, внегда 
исходити Тебе пред людьми Твоими, внегда мимоходити 
Тебе в пустыни, земля потрясёся, ибо небеса кануша от 
лица Бога Синаина, от лица Бога Израилева. 10 Дождь 
волен отлучиши, Боже, достоянию Твоему и изнембже, 
Ты же совершил еси ё. 11 Животная Твоя живут на ней, 
уготовал еси благостию Твоею нищему, Боже. * 2 Господь 
даст глагол благовествующым силою многою. 13 Царь сил 
возлюбленнаго, красотою дому разделити корысти. 
14 Аще поспитё посредё предёл, крилё голубине по- 
срёбрене, и междорамия ея в блещании злата. 15 Внегда 
разнствит Небёсный цари на ней, оснежатся в Селмбне. 
76 Гора Божия, гора тучная, гора усырённая, гора туч¬ 
ная. Векую непщуете горы усырённыя? Гора, юже 
благоволи Бог жити в ней, ибо Господь вселится до 
конца. 18 Колесница Божия тмами тем, тысящатоб- 
зующих, Господь в них в Синаи во святём. 19 Возшёл 
еси на высоту, пленил еси плен, приял еси даяния 
в человёцех, ибо не покаряющыяся, ёже вселитися. 
литися. 20 Господь Бог благословён, благословён Господь 
день дне, поспешит нам Бог спасёний наших. 21 Бог наш, 
Бог ёже спасати, и Господня, Господня иехбдища смёрт- 
ная. 22 Обаче Бог сокрушит главы врагов Своих, верх 
влас преходящих в прегрешёниих своих. 23 Речё Господь: 
от Васана обращу, обращу во глубинах морских. 24 Яко 
да омочится нога твоя в крови, язык пес твоих, от враг 
от него. 25 Видена быша шёствия Твоя, Боже, шёствия 
Бога моего Царя, иже во святём, 26 предвариша князи 
близ поющих, посредё дев тимпанниц. 27 В цёрквах бла¬ 
гословите Бога, Господа от источник Израилевых. 28 Та- 
мо Вениамин юнёйший во ужасе, князи Иудовы владыки 
их, князи Завулбни, князи Неффалимли. 29 Заповёждь, 
Боже, силою Твоею, укрепи, Боже, сиё, ёже соделал еси 
в нас. 30 От храма Твоего во Иерусалим Тебе принесут 
царие дары. * Запрети зверём трбстным, сонм юнёц в 
юницах людских, ёже затворити искушённыя сребром, 

расточи языки хотящыя бранем. 32 Прийдут моли т- 
венницы от Египта, Ефибпиа предварит руку свою к 
Богу. 33 Царства земная, пойте Богу, воспойте Гбсподеви, 
34 возшёдшему на Небо небесё на востбки, се даст гласу 
Своему глас силы. 35 Дадите славу Ббгови, на Израили 
велелёпота Его, и сила Его на бблацех. 36 Дивен Бог во 
святых Своих, Бог Израилев: Той даст силу и державу 
людем Своим, благословен Бог. 

Слава: 

1 В конец, о измёншихся, псалом Давиду, 68. 

2 Спаси, мя, Боже, яко внидбша воды до души моея. 
3 Углеббх в тимёнии глубины, и несть постояния. При- 
идбх во глубины морскгія, и буря потопи мя. 4 Утрудйхся 
зовьій, измолчё гортань мой, исчезбсте очи мои, от ёже 
уповати ми на Бога моего. 5 Умнбжишася паче влас 
главы моея ненавидящий мя туне, укрепйшася вразй 
мои, изгонящии мя неправедно: яже не восхищах, тогда 
воздаях. 6 Боже, Ты увёдел есй безумие мое, и прегре- 
шёния моя от Тебе не утагішася. 7 Да не постыдятся о мне 
терпящий Тебе, Господи, Господи сил, нижё да посра¬ 
мятся о мне гіщущии Тебе, Боже Израилев. 8 Яко Тебе 
ради претерпёх поношёние, покрьі срамота лицё мое. 
9 Чуждь бых братии моей, и странен сыновом матере 
моея. 13 Яко рёвность дому Твоего снедё мя, и поношёния 
поносящих Ти нападбша на мя. 11 И покрьіх постом душу 
мою, и бысть в поношёние мне. 12 и положих одеяние мое 
врётище, и бых им в прйтчу. із О мне глумляхуся седя- 
щии во вратёх, и о мне пояху пиющии вино 14 Аз же 
молитвою моею к Тебе, Боже, время благоволения, Боже, 
во множестве милости Твоея услыши мя, во гістине спа¬ 
сения Твоего. 15 Спаси мя от брёния, да не углёбну, да 
избавлюся от ненавидях мя и от глубоких вод. 16 Да не 
потопйт менё буря водная, нижё да пожрёт менё глубина, 
нижё сведёт о мне ровённик уст своих. 17 Услыши мя, 
Господи, яко блага милость Твоя, по множеству щедрот 
Твоих прйзри на мя. 18 Не отвратгі лица Твоего от отрока 
Твоего, яко скорблю, скоро услыши мя. 19 Вонмй душй 
моей, и избави ю, враг моих ради избави мя. 20 Ты бо вёси 

поношение мое и студ мой, и срамоту мою: пред Тобою 
вси оскорбляющий мя. 21 Поношение чаяше душа моя, 
и страсть и ждах соскорбящаго, и не бе, и утешающих, 
и не обретбх. 22 И даша в снедь мою желчь, и в жажду мою 
напбиша мя отца. 23 Да будет трапеза их пред ними в 
сеть, и в воздаяние, и в соблазн. 24 Да помрачатся очи их, 
еже не вгідети, и хребет их выну сляцьі. 25 Пролей на ня 
гнев Твой, и ярость гнева Твоего да постигнет их. 26 Да 
будет двор их пуст, и в жилищах их да не буде живьій. 
27 Занё егбже Ты поразил есй, тгіи погнаша, и к болез¬ 
ни язв моих приложйша. 28 Приложгі беззаконие к 
беззаконию их, и да не внйдут в правду Твою. 29 Да 
потребятся от книги живых и с праведными да не 
напгішутся. 30 Нищ и боляй есмь аз: спасение Твое, Бо¬ 
же, да приймет мя. 31 Восхвали) имя Бога моего с пёс- 
нию, возвелйчу Его во хвалёнии, 32 и угодно будет Богу 
паче тельца юна, рбги износяща и пазнокти. 83 Да уз¬ 
рят нйщии и возвеселятся: взыщгіте Бога, и жива будет 
душа ваша. 34 Яко услыша уббгия Господь и окованныя 
Своя не уничижй. 35 Да восхвалят Его небеса и земля, 
море и вся живущая в нем. 36 Яко Бог спасет Сиона, и 
созгі ждутся гради Иудёйстии, и вселятся тамо, и 
наслёдят й, 37 и семя рабов Твоих удержгіт гі, и любящий 
имя Твое вселятся в нем. 


1 В конец, Давиду в воспоминание, во еже 

спасти мя Господу, 69. 

2 Боже, в помощь мою вонмгі, Господи, помощгі ми 
потщйся. 8 Да постыдятся и посрамятся гіщущии душу 
мою, да возвратятся вспять и постыдятся хотящий ми 
злая. 4 Да возвратятся абие стыдящиеся глаголющий ми: 
благоже, благоже. 5 Да возрадуются и возвеселятся о Тебе 
вси йщущии Тебе, Боже, и да глаголют выну, да возве- 
лйчится Господь, любящий спасение Твое: ^аз же нищ 
есмь и убог, Боже, помозй ми: Помощник мой и Из¬ 
бавитель мой еси Ты, Господи, не закоснй. 


Слава: 

По 9-й кафисме. Трисвятое. 

Таже тропари, глас 6: Помышляю день страшный 
и плачу деяний моих лукавых, како отвещаю Безсмерт¬ 
ному Царю? Или коим дерзновением воззрю на Судию, 
блудный аз? Благоутрббный Отче, Сыне Единородный, 
Душе Святый, помилуй мя. 

Слава: Во юдоли плачёвне, на месте, еже завещал 
есй, егда сядещи, Мйлостиве, сотворити праведный суд, 
не обличи моя сокровенная, ниже посрами мене пред 
Ангелы, но пощади мя, Боже, и помилуй мя. 

И ныне: Упование и покров державный к Тебе 
притекающих, Богородйтельнице, благое предстатель- 
ство мира, моли со безплотными прилежно, Егбже ро¬ 
дила есй Человеколюбнейшаго Бога, избавитися душам 
нашым от всякаго прещёния, Едгіна Благословённая. 

Господи, помилуй (40) и молитва: 

Владыко Господи, Боже наш, йже Едйн окаянныя 
моея душй недуг и сея исцелёние вёдый, исцели ю, 
якоже вёси, ради множества милости Твоея и щедрот 
Твоих, понёже от дел моих несть пластыря и приложйти 
ей, нижё елёа, ни обязания, но Ты, пришёдый не пра¬ 
ведныя призвати, но грёшныя в покаяние, помйлуй, 
ущёдри, простгі ю, раздерй рукописание многих могіх и 
студных деяний и настави мя на правый путь Твой, да, 
ходяй во йстине Твоей, возмогу избежати стрел лукаваго 
сйце предстану неосуждённо пред страшным престолом 
Твоим, славя и воспевая Пресвятое Твое имя во вёки, 
аминь. 

КАФИСМА ДЕСЯТАЯ 

Давиду псалом, сынов Ионадавовых и первых 
плёншихся, не надписан у еврей, 70. 

1 На Тя, Господи, уловах, да не постыжуся в век. 2 
Правдою Твоею избави мя и измгі мя, приклонй ко мне 
ухо Твое и спасй мя. 3 Буди ми в Бога Защйтителя и в 

место крепко спасти мя, яко утверждение мое и 
прибежище мое есй Ты. 4 Боже мой, избави мя из руки 
грешнаго, из руки законопреступнаго и обгідящаго, 6 яко 
Ты еси терпение мое, Господи, Господи, упование мое от 
юности моея. 6 В Тебе утвердихся от утробы, от чрева 
матере моея Ты еси мой покровитель: о Тебе пение мое 
выну. 7 Яко чудо бых многим, и Ты помощник мой кре¬ 
пок. 8 Да исполнятся уста моя хваления, яко да воспою 
слешу Твою, весь день великолепие Твое. 9 Не отвёржи 
мене во время старости, внегда оскудевати крепости мо¬ 
ей, не остави мене. 10 Яко рёша вреізй мои мне, и стре- 
гущии душу мою совещаша вкупе, 11 глеігблюще: Бог 
оставил есть его, пожените и имйте его, яко несть из- 
бавляяй. 12 Боже мой, не удалися от мене, Боже мой, в 
помощь мою вонмй. 13 Да постыдгітся и исчезнут окле- 
ветающии душу мою, да облекутся в студ и срам гіщущии 
злая мне. 14 Аз же всегда возуповаю на Тя и приложу на 
всяку похвалу Твою. 18 Уста моя возвестят правду Твою, 
весь день спасение Твое, яко не познах кнйжная. 16 Внгі- 
ду в силе Господни, Господи, помяну правду Тебе Едгі- 
наго. 17 Боже мой, ймже научйл мя есй от юности моея, 
и до ныне возвещу чудеса Твоя, 18 и даже до старости и 
престарёния, Боже мой, не остави менё, дондеже возве¬ 
щу мышцу Твою роду всему грядущему, 19 силу Твою и 
правду Твою, Боже, даже до вышних, яже сотворйл ми 
еси велйчия. Боже, кто подобен Тебе? 20 Елйки явил ми 
еси скорби мнбги и злы, и обращься оживотворгіл мя еси, 
и от бездн земли возвёл мя есй. 21 Умнбжил есй на мне 
велйчествие Твое, и обращься утёшил мя еси, и от бездн 
земли паки возвёл мя есй. 22 Ибо аз исповёмся Тебе в 
лібдех, Господи, в сосудех псалбмских гістину Твою, Бо¬ 
же, воспою Тебе в гуслех, Святый Израилев. 23 Возра- 
дуетеся устнё мои, егда воспою Тебе, и душа моя, юже есй 
избавил. 24 Ещё же и язык мой весь день поучйтся правде 
Твоей, егда постыдятся и посрамятся гіщущии злая мне. 

О Соломоне, псалом Давиду, 71. 

1 Боже, суд Твой царёви даждь, и правду Твою сыну 
царёву: 2 судгіти людем Твоим в правде, и нгіщым Твоим 
в судё. 3 Да воспригімут горы мир людем, и холми правду. 

4 Судит нгіщым людским, и спасет сыны убогих и смирит 
клеветника. 5 И пребудет с солнцем, и прежде луны рода 
родов. 6 Снйдет яко дождь на руно, и яко капля, кап¬ 
лющая на землю. 7 Возсияет во днех его правда и мно¬ 
жество мира, дбндеже отъимется луна. 8 И обладает от 
моря до моря, и от рек до конец вселённыя. 9 Пред ним 
припадут Ефибпляне, и врази его персть полижут. 
1(7 Царие Фарсийстии и бстрови дары принесут, царие 
Аравстии и Сава дары приведут: 11 и поклонятся ему вси 
царие зёмстии, вси язьіцы поработают ему. 12 Яко избави 
нища от сильна, и убога, ему же не бе помощника. 13 По¬ 
щадит нища и убога, и душы убогих спасёт: 14 от лихвы 
и от неправды избавит душы их, и чёстно имя его пред 
ними. 15 И жив будет, и дастся ему от злата Аравий- 
ска, и помолятся о нем выну, весь день благословят его. 
16 Будет утверждение на земли на версёх гор, превоз¬ 
несётся паче Ливана плод его: и процветут от града яко 
трава земная. 17 Будет имя его благословёно во веки, 
прежде солнца пребывает имя его, и благословятся в нем 
вся колёна земная, вси язьіцы ублажат его. 18 Благосло¬ 
вен Господь Бог Израилев, творяй чудеса Един. 19 И бла¬ 
гословёно имя славы Его во век и в век века, и испол¬ 
нится славы Его вся земля: буди, буди. 

Слава: 

Оскудеша песни Давида, сына Иессёова. 

Псалом Асафу, 72. 

1 Коль благ Бог Израилев, правым сердцем. 2 Мои же 
вмале не подвижастеся нбзе: вмале не пролияшася стопы 
моя. 3 Яко возревновах на беззаконныя, мир грешников 
зря. 4 Яко несть восклонёния в смёрти их, и утверждения 
в ране их, 5 в трудёх человеческих не суть, и с человёки 
не приймут ран. 8 Сего ради удержа я гордыня их до 
конца: одёяшася неправдою и нечёстием своим. 7 Изьідет 
яко из тука неправда их, преидбша в любовь сёрдца. 8 По- 
мьіслиша и глагблаша в лукавстве, неправду в высоту 
глагблаша. 9 Положйша на небесгі уста своя, и язык их 
прёйде по землгі. 10 Сего ради обратятся людие мои сёмо, 

и дние исполнены обрящутся в них. 11 И рёша: како увёде 
Бог? И аще есть разум в Вышнем? 12 Се сии грёшницы 
и гобзующии в век, удержаша богатство. 13 И рех, еда всуе і 
оправдих сердце мое и умьіх в неповинных руце мои, 

14 и был язвен весь день, и обличёние мое на утренних. 

15 Аще глаголах, повём тако: се роду сынов Твоих, емуже 
обещахся, 16 и непщевах разумёти: сиё труд есть предо 
мною, 17 дбндеже внгіду во святило Божие и разумёю в 
послёдняя их. 18 Обаче за лыцёния их положил есй им 
злая, низложил есй я, внегда разгордёшася. 19 Како быша 
в запустение? Внезапу исчезбша, погиббша за беззако¬ 
ние свое. 20 Яко соние постающаго, Господи, во граде 
Твоем образ их уничижиши. 21 Яко разжжёся сердце мое, 
и утробы моя изменйшася. 22 И аз уничижён и не разумёх, 
скбтен бых у Тебе. 23 И аз выну с Тобою, удержал есй руку 
десную мою, 24 и советом Твоим наставил мя есй, и со 
славою приял мя есй. 25 Что бо ми есть на небесгі? И от 
Тебе что восхотёх на землй? 26 Исчезё сердце мое и плоть 
моя, Боже сердца моего, и часть моя, Боже, во век. 27 Яко 

се удаляющий себе от Тебе, погибнут; потребйл еси | 
всякаго любодёющаго от Тебе. 28 Мне же прилеплятися 
Ббгови благо есть, полагати на Господа упование мое, - 
возвестгіти ми вся хвалы Твоя во вратёх дщёре Сибни. 

Разуму Асафу, 73. 

1 Векую, Боже, отргінул есй до конца? Разгнёвася 
ярость Твоя на овцы пажити Твоея? 2 Помянгі сонм Твой, 
егбже стяжал есй испёрва, избавил есй жезлом достояния 
Твоего, гора Сион сия, в нёйже вселйлся есй. 3 Воздвйгни 
руце Твои на гордыни их в конец, елйка лукавнова враг 
во святём Твоем. 4 И восхвалйшася ненавйдящии Тя 
посредё праздника Твоего, пложйша знамения своя, 
знамения, и не познаша, 5 яко во исходе превыше, яко 
в дубраве дрёвяне секгірами разеекбша. 8 Двери его 
вкупе: сёчивом и оскбрдом разрушгіша й. 7 Возжгбша 
огнём святгіло Твое, на землй осквернгіша жилйще 
ймене Твоего. 8 Рёша в сердце своем южики их вкупе: 
приидйте и оставим вся праздники Божия от землй. 

9 Знамения их не вгідехом: несть ктому пророка, и нас не 
познает ктому. 10 Доколе, Боже, поносит враг? Раздра- 

жгіт противный имя Твое до конца? 11 Векую отвра¬ 
щавши руку Твою и десницу Твою от среды недра Твоего 
в конец? Бог же Царь наш прежде века содёла спасение 
посредё земли. 13 Ты утвердил еей силою Твоею море, Ты 
стёрл еси главы змиёв в воде, 14 Ты сокрушил еей главу 
змйеву, дал еси того брашно люд ем Ефибпским. 15 Ты 
растбргл еегі источники и потоки, Ты изеушил еей реки 
Ифамския. 16 Твой есть день, и Твоя есть нощь: Ты 
совершйл еси зарю и солнце. 17 Ты сотворйл еси вся 
предёлы земли, жатву и весну Ты создал еегі я. 18 Помяни 
сия: враг поноей Гбсподеви, и людие безумнии раздра- 
жгіша имя Твое. 19 Не предаждь зверём душу, испо- 
вёдающуся Тебе, душ убогих Твоих не забуди до конца. 
20 ІІргізри на завет Твой, яко испблнишася помрачённии 
землгі домов беззаконий. 21 Да не возвратится смирён¬ 
ный посрамлен, нищ и убог восхвалгіта имя Твое. 
22 Востани, Боже, судй прю Твою, помянй поношёние 
Твое, ёже от безумнаго весь день. 23 Не забуди гласа мо- 
лгітвенник Твоих, гордыня ненавгідящих Тя взьіде 
выну. 

Слава: 

4 В конец, да не растлйши, псалом песни 
Асафу, 74. 

2 Исповёмыся Тебё, Боже, исповёмыся Тебё, и при¬ 
зовём имя Твое; повём вся чудеса Твоя. 3 Егда прииму 
врёмя, Аз правоты возеужду. 4 Растаяся земля и вси 
живущии на ней, Аз утвердйх столпы ея. 5 Рех безза- 
кбннующым, не беззакбннуйте: и согрешающым, не 
возноегіте рога, 6 не воздвизайте на высоту рога вашего, 
и не глаголите на Бога неправду: 7 яко нижё от исход, 
нижё от запад, нижё от пустых гор. 8 Яко Бог судия есть: 
сего смиряет, и сего возносит. 9 Яко чаша в руцё Гос¬ 
подни, вина нерастворёна, иепблнь растворёния, и ук- 
лонгі от сея в сию: обаче дрбждие его не истощйся, ис- 
пиют вси грёшнии землй. 10 Аз же возрадуюся в век, 
воспою Богу Иаковлю: 11 и вся рбги грёшных сломлю, и 
вознесётся рог праведнаго. 

1 В конец, в песнех, псалом Асафу, 
песнь ко ассирйанину, 75. 

2 Ведом во Иудеи Бог: во Израили велие имя Его. 
3 И бысть в мире место Его и жилище Его в Сионе. 4 Тамо 
сокруши крепости луков, оружие и мечь и брань. 5 Про¬ 
свещавши Ты дивно от гор вечных. 6 Смятошася вси 
неразумнии сердцем: уснуша сном своим, и ничтбже 
обретбша вси мужие богатства в руках своих. 7 От 
запрещения Твоего, Боже Иаковль, воздремаша введ¬ 
ший на кони. 8 Ты страшен еси, и кто противостанет 
Тебе? Оттоле гнев Твой. 9 С Небесё слышан сотворил еси 
суд: земля убойся, и умолча, 10 внегда востати на суд Боіу, 
спасти вся крбткия земли. 11 Яко помышление челове¬ 
ческое исповёстся Тебе: и останок помышлёния празд¬ 
нует Ти. 12 Помолйтеся и воздадите Господеви Богу на¬ 
шему. Вси иже окрест Его принесут дары, 13 страшному 
и отъёмлющему духи князёй, страшному паче царёй 
земных. 

1 В конец, о Идифуме, псалом Асафу, 76. 

2 Гласом моим ко Господу воззвах, гласом моим к 
Богу, и внят ми. 3 В день скорби моея Богу взысках ру¬ 
ками моима, нбщию пред Ним, и не прельщён бых. От- 
вёржеся утёшитися душа моя. 4 Помянух Бога и возве- 
селихся, поглумляхся и малодушествоваше дух мой. 
5 Предваряете стражбьі очи мои: смятбхся и не глаго¬ 
лах. 6 Помьіслих дни пёрвыя, и лёта вёчная помянух, и 
поучахся: 7 нбщию сёрдцем моим глумляхея, и тужаше 
дух мой: 8 еда во вёки отринет Господь, и не приложит 
благоволйти паки? 9 Илгі до конца мйлость Свою отсечёт, 
сконча глагол от рода в род? 10 Еда забудет ущёдрити 
Бог? Илй удержгіт во гнёве Своём щедроты Своя? 11 И 
рех, ныне начах: сия измёна деснйцы Вышняго. 12 По¬ 
мянух дела Господня, яко помяну от начала чудеса Твоя, 
13 и поучуся во всех дёлех Твоих, и в начинаниих Твоих 
поглумлюся. 14 Боже, во святём путь Твой: кто бог вёлий 
яко Бог наш? 15 Ты еси Бог творяй чудеса: сказал еси в 
людех ейлу Твою, 16 избавил еси мышцею Твоёю люди 
Твоя, сыны Иаковли и Иосифовы. 17 Вгідеша Тя воды, 




ПО КАФИСМЕ ДЕСЯТОЙ. Трисвятое. Молитва 


Боже, вгідеша Тя воды, и убояшася: смятбшася бездны, 
18 множество шума вод, глас даша бблацы, ибо стрелы 
Твоя преходят. 19 Глас грома Твоего в колеси, осветгіша 
молния Твоя вселённую: подвгіжеся и трепетна бысть 
земля. 20 В мори путиё Твои, и стези Твоя в водах многих, 
и следы Твои не познаются. 21 Наставил еси яко овцы 
люди Твоя рукою Моисёовою и Аарбнею. 

Слава: 

По 10-й кафисме, Трисвятое. 

Таже тропари, глас 6: Страшнаго дне пришёствия 
Твоего ужасаюся, Христё, и, неумьітнаго судилища 
ббяйся, Господи, ужасаюся и трепёщу, яко имый мно¬ 
жество согрешений, но прежде конца яко Милостив Бог, 
обрати и спаси мя, Спасе мой Многомилостиве. 

Слава: Егда престо ли на суд поставятся, Господи, и 
судилищу Твоему предстанут человёцы: не 

предпочтётся царь воина, не преимуществит владыка 
раба: кгійждо бо от своих дел или прославится, или 
постыдится. 

И ныне: Великих дарований, Чистая Дево Богомати, 
Ты сподббилася еси, яко родила есй плбтию Единаго от 
Троицы, Христа Жизнодавца, во спасение душ наших. 

Господи, помилуй (40) и молитва: 

Господи Боже наш, в милости Богатый и в щедротах 
Непостижимый, Едгіне по естеству Безгрёшен, и нас ра¬ 
ди кромё греха быв Человек, услыши в час сей болёз- 
ненное мое сие молёние, яко нищ и убог есмь от дел 
благих, и сёрдце мое смятёся внутрь менё. Ты бо вёси, 
Вышний Царю, Господи небесё и земли, яко всю мою 
юность во гресёх иждгіх и в след похотёй плоти моея 
ходив, весь смех дёмонов бых, весь диаволу послёдовах, 
выну в тимёнии сластёй валяяйся, омрачився бо помыш- 
лёнием от младёнства, даже и до ныне, никогдаже вос- 
хотёх сотворйти волю Твою святую, но весь от навё- 
тутощих мя страстёй пленився, смех и поругание дёмонов 
бых, никакоже во умё помышляяй, яко нестерпймый 

гнев еже на грешники прещёния Твоего, и лежащую 
геенну огненную. Якоже отсюда во отчаяние впадый, и 
никакоже в чувстве обращения быв, пуст и наг еже от 
Твоея дружбы бых. Кий бо вид греха не содёлах? Кое дело 
дёмонское не содёях? Кое деяние студное и блудное не 
с преимуществом и тщанием совершйх? Ум воспоми- 
наньми плотскими осквернйх, тело смешёньми окалях, 
дух сосложёнием осквернйх, всяк уд окаянныя моея 
плоти служйти и работати грехом возлюбйх. И кто 
прочее не возрыдает мя, окаяннаго? Кто не восплачет мя, 
осуждённаго? Аз бо един, Владыко, ярость Твою прогнё- 
вах, аз едйн гнев Твой на мя разжегох, аз едйн лукавое 
пред Тобою сотворгіх, превозшёд и препобедгів вся от 
века грёшники, несравнённо погрешйвый и непрощён¬ 
но. Но понёже Многомйлостивый, Благоутрббный еси, 
Человеколюбие, и ожидавши человёческаго обращёния, 
се и аз ввергаю себё пред страшное и нестерпймое Твое 
судйще, и якоже пречгістым Твоим ногам касаяйся, из 
глубины души взываю Ти: очйсти, Господи, простй, 
Благопременйтелю, помгілуй нёмощь мою, приклонйся 
недоумёнию моему, вонмй молёнию моему и слез моих 
не премолчгі, приимгі мя, кающагося, и заблуждшаго 
обратй, обращающагося объимгі и молящагося простй. 
Не бо положил еси покаяние праведным, не положйл еси 
прощёния не согрешающым, но положйл есй покаяние 
мне, грёшному, в нгіхже в негодование Твое содёях, наг 
и обнажён пред Тобою предстою, Сердцевёдче Господи, 
исповёдаяй моя грехи: не бо могу воззрёти и вйдети 
высоту Небесную, от тяжести грехов моих сляцаемь. 
Просвета убо очи сёрдца моего и даждь ми умилёние к 
покаянию, и сокрушёние сёрдца ко исправлёнию, да со 
благою надёждею и йстинным уверёнием, к тамошнему 
миру пойду, хваля и благословя выну всесвятбе имя 
Твое, Отца и Сына и Святаго Духа, ныне и прйсно, и во 
вёки веков, аминь. 

КАФИСМА ПЕРВАЯНАДЕСЯТЬ 

Разума Асафу, 77. 

1 Внемлйте, людие мои, закону моему, приклонйте 
ухо ваше во глаголы уст моих. 2 Отвёрзу в прйтчах уста 

моя провещаю ганания испёрва. 3 Елйка сльішахом и 
познахом я, и отцы наши повёдаша нам: 4 не утаишася 
от чад их в род ин, возвешающе хвалы Господни и си¬ 
лы Его, и чудеса Его, яже сотвори. 5 И воздвйже свидё- 
ние во Иакове, и закон положгі во Израили: елйка за- 
повёда отцём нашым, сказати я сыновом своим, 6 яко 
да познает род ин, сьінове родящийся, и востанут и 
повёдят я сыновом своим: 7 да положат на Бога упование 
свое, и не забудут дел Божиих, и заповеди Его взы¬ 
щут. 8 Да не будут якоже отцы их, род строптйв и пре- 
огорчеваяй, род иже не исправи сёрдца своего, и не увё- 
ри с Богом духа своего. 9 Сьінове Ефрёмли наляцающе 
и стреляюще луки, возвратйшася в день брани: 10 не 
сохрангіша завёта Божия, и в законе Его не восхотё- 
ша ходйти. 11 И забьіша благодеяния Его, и чудеса 
Его, яже показа им 12 пред отцы их, яже сотворгі чу¬ 
деса в землй Егйпетстей: на поли Танебсе. 13 Развёрзе 
море, и проведё их, представи воды яко мех. 14 И на- 
стави я облаком во дни, и всю нощь просвещёнием ог¬ 
ня. 15 Развёрзе камень в пустыни, и напой я яко в 
бёздне мнбзе, 16 и изведё воду из камене, и низве- 
дё яко рёки воды. 17 И приложйша ещё согрешати 
Ему, преогорчйша Вышняго в безвбдней; 18 и искусй- 
ша Бога в сердцах воих, воспросгіти брашна душам 
своим. 19 И клеветаша на Бога, и рёша: еда возможет 
Бог уготбвати трапёзу в пустыни? 20 Понёже поразгі 
камень, и потекбша воды, и потбцы наводнгішася: 
еда и хлеб может дати, илй уготбвати трапёзу людем 
Своим? 21 Сего ради слыша Господь презрё: и огнь 
возгорёся во Иакове, и гнев взьіде на Израиля, 22 яко 
не вёроваша Богови, нижё уповаша на спасёние Его. 

23 И заповёда облаком свыше, и двёри небесё отвёрзе, 

24 и одождй им манну ясти, и хлеб небёсный дадё им. 

25 Хлеб ангельский ядё человек, брашно посла им до 
сытости. 26 Воздвйже юг с небесё, и наведё сйлою 
Своёю лгіва, 27 и одождй на ня яко прах плоти, и яко 
песок морскйй птгіцы пернаты. 28 И нападбша по- 
средё стана их, окрест жилйщ их. 29 И ядбша и на- 
сьітишася зело, и желание их принесё им. 30 Не ли¬ 
ній шася от желания своего: ещё брашну сущу во устёх 
их: 31 и гнев Божий взьіде на ня, и убгі мнбжайшая их, 

и избранным Израилевым запят. 32 Во всех сих согрешй- 
ша ещё, и не вёроваша чудесём Его. 33 И исчезбша в суетё 
днйе их, и лёта их со тщанием. 34 Егда убиваніе я, тогда 
взыскаху Его, и обращахуся, и утреневаху к Богу: 33 и 
помянута, яко бог Помощник им есть, и Бог Вышний 
Избавитель им есть. 36 И возлюбйша Его устьі свойми, 
и языком своим солгаша Ему: 37 сёрдце же их не бе право 
с Ним, нижё увёришася в завёте Его. 38 Тбйже есть щедр, 
и очгістит грехй их, и не растлйт, и умножит отвратгіти 
ярость Свою, и не разжжёт всего гнёва Своего. 39 И 
помяну, яко плоть суть, дух ходяй и не обращаяйся. 
40 Колькраты преогорчйша Его в пустыни, прогнёваша 
Его в землй безвбдней? 41 И обратйшася, и искусйша Бо¬ 
га, и Святаго Израилева раздражгіша, 42 и не помянута 
рукй Его в день, вбньже избави я из рукй оскорбляю¬ 
щаго, 43 якоже положй во Егйпте знамения своя, и чудеса 
своя на поли Танебсе, 44 и преложй в кровь рёки их, и 
источники их, яко да не пиют. 45 Посла на ня пёсия мухи 
и поядбша я: и жабы, и растлй я. 46 И дадё рже плоды 
их, и труды их пругбм. 47 Убй градом винограды их, и 
чернйчие их сланою, 48 и предадё граду скоты их, и 
имёние их огню. 49 Посла на ня гнев ярости Своея, ярость 
и гнев и скорбь, послание ангелы лютыми. 50 Путесот- 
ворй стезю гнёву Своему, и не пощадё от смёрти душ 
их: и скоты их в смёрти заключй, 31 и поразй всякое 
первородное в землй Егйпетстей, начаток всякаго труда 
их в селёниих Хамовых. 52 И воздвгіже яко овцы люди 
Своя, и возведё я яко стадо пустыни, 53 и настави 
я на упование, и не убояшася, и врагй их покрьі море. 
54 И введё я в гору святыни Своея, гору сию, юже 
стяжа деснйца Его. 55 И изгна от лица их языки, и 
по жрёбию дадё им (зёмлю) ужем жребодаяния, и все- 
лй в селёниих их колёна Израилева. 56 И искусйша 
и преогорчйша Бога Вышняго, и свидёний Его не сохра- 
нгіша, 57 и отвратйшася, и отвергбшася, якоже и отцы их, 
превратйшася в лук развращён, 58 и прогнёваша Его в 
хблмех своих и во истуканных своих раздражйша Его. 
59 Слыша Бог и презрё, и уничижгі зело Израиля, 60 и 
отрйну скгінию Силбмскую, селёние, ёже вселйся в 
человёцех. 61 И предадё в плен крёпость их, и доброту их 

в руки врагов, 62 и затвори во оружии люди Своя, и 
достояние Свое презрё. 63 Юношы их поядё огнь, и дёвы 
их не осётованы бьіша; 64 свящённицы их мечём падбша, 
и вдовицы их не оплаканы будут. 65 И воста яко спя 
Господь, яко силен и шумен от вина, 66 и порази враги 
Своя вспять, поношёние вёчное дадё им. 67 И отрину 
селёние Иосифово, и колёно Ефрёмово не избра, 68 и 
избра колёно Иудово, гору Сионю, юже возлюби, 69 и 
созда яко единорога святилище Свое, на земли основа й 
в век. 70 И избра Давида раба Своего, и восприят его от 
стад бвчих. 71 От догілиц поят его пасти Иакова раба 
Своего и Израиля достояние Свое. 72 И упасё я в не¬ 
злобии сёрдца своего, и в разумех руку своею наставил 
я есть. 

Слава: 

Псалом Асафу, 78. 

1 Боже, приидбша языцы в достояние Твое, осквер- 
нгіша храм святый Твой, 2 положиша Иерусалим яко 
овощное хранилище, положиша трупия раб Твоих бра- 
шно птицам небёсным, плоти преподобных Твоих зве- 
рём земным. 3 Пролияша кровь их яко воду окрест Иеру¬ 
салима, и не бе погребаяй. 4 Бьіхом поношёние сосёдом 
нашым, подражнёние и поругание сущым окрест нас. 
5 Доколе, Господи, прогнёваешися до конца? Разжжётся 
яко огнь рвёние Твое? 6 Пролёй гнев Твой на языки не 
знающыя Тебе, и на царствия, яже имене Твоего не 
призваша, 7 яко поядбша Иакова, и мёсто его опустошй- 
ша. 8 Не помяни наших беззаконий пёрвых: скоро да 
предварят ны щедроты Твоя, Господи, яко обнищахом 
зело. 9 Помозгі нам, Боже, Спасителю наш, славы ради 
имене Твоего, Господи, избави ны, и очгісти грехи наши 
имене ради Твоего. 10 Да не когда рекут языцы, где есть 
Бог их? И да увёстся во языцех пред очгіма нашима от¬ 
мщение крове раб Твоих пролитыя. 11 Да внидет пред Тя 
воздыхание окованных, по величию мышцы Твоея 
снабди сыны умерщвлённых. 12 Воздаждь сосёдом на¬ 
шым седмерйцею в нёдро их поношёние их, гімже поно- 
сйша Тя, Господи. 13 Мы же, людие Твои и бвцы пажити 

Твоея, исповёмыся Тебе, Боже, во век, в род и род воз¬ 
вестим хвалу Твою. 

1 В конец, о измёншихся, с видение Асафу, 

псалом 79. 

2 Пасый Израиля вонмй: наставляяй яко овча Ио- 
'сифа, седяй на Херувймех, явйся, 3 пред Ефремом и 
Вениамйном и Манассйем, воздвйгни сгілу Твою, и при- 
идй во еже спастй нас. 4 Боже, обратй ны, и просветй 
лице Твое, и спасёмся. 5 Господи Боже сил, доколе гне- 
'ваешися на молйтву раб Твоих? 6 Напитавши нас хле- 
'бом слёзным, и напой ши нас слезами в мёру. 7 Положйл 
еси нас в пререкание сосёдом нашым, и вразй наши 
подражнгіша ны. 8 Господи Боже сил, обратй ны, и про¬ 
светй лицё Твое, и спасёмся. 9 Виноград из Егйпта 
принеся есй, изгнал еси языки, и насадйл еси й. 10 Пу- 
тесотворйл есй пред ним, и насадйл есй корёния его, и 
исполни зёмлю. 11 Покрьі горы сень его, и вётвия его 
кёдры Божия- 12 прострё розги его до моря, и даже до рек 
отрасли его. 13 Векую низложгіл еси оплот его, и объи- 
мают гі вси мимоходящии путём? 14 Озоба й вепрь от 
дубравы, и уединённый дгівий поядё гі. 15 Боже сил, 
обратгіея убо. и пргізри с Небесё и виждь, и посетгі ви¬ 
ноград сей, 18 и совершгі гі, егбже насадгі деенгіца Твоя, 
и на сына человёческаго, егбже укрепгіл еси Себе. 17 По¬ 
жжён огнём и раскопан, от запрещёния лица Твоего 
поггібнут. 18 Да будет рука Твоя на мужа деенгіцы Твоея, 
и на сына человёческаго, егбже укрепгіл еси Себё, 19 и не 
отступим от Тебе; оживгіши ны, и имя Твое призовём. 
20 Господи Боже сил, обратй ны, и просветй лицё Твое, 
и спасёмся. 

1 В конец, о точилех, псалом Асафу, 80. 

2 Радуйтеся Богу Помощнику нашему, восклгікните 
Богу Иаковлю, 3 приимгіте псалом и дадгіте тимпан 
псалтгірь красён с гусльми, 4 вострубгіте в новомёсячии 
трубою, во благознаменгітый день праздника вашего, 

5 яко повелёние Израилеви есть, и судьба Богу Иаковлю. 

6 Свидёние во Иосифе положгі ё, внегда изьіти ему от 

земли Еггіпетския, языка егбже не вёдяше услыша. 
7 Отъят от врёмене хребёт его, руце его в копій 
поработаете. 8 В скорби призвал Мя еси, и избавих тя, 
усльішах ты в тайне бурне, искусйх тя на водё 
пререкания. 9 Слышите, людие Мои, и засвидётельствую 
вам, Изра- илю, аще послушавши Менё. 10 Не будет тебе 
бог нов, нижё поклонйшися богу чуждёму. 11 Аз бо еемь 
Господь Бог твой, изведьій тя от земли Египетския, 
разширй уста твоя, и исполню я. 12 И не послушаша 
людие Мои гласа Моего, и Израиль не внят Ми: 13 и 
отпустйх я по начинанием сердёц их, пойдут в 
начинаниих своих. 14 Аще бьіша людие Мои послушали 
Менё, Израиль аще бы в пути Моя ходйл, 15 ни о чесом 
же убо враггі его смиргіл бых, и на оскорбляющыя их 
возложйл бых руку Мою. 16 Вразй Господни солгаша ему, 
и будет врёмя их в век. 17 И напита их от тука пшенгічна, 
и от камене мёда насьіти их. 

Слава: 

Псалом Асафу, 81. 

1 Бог ста в сонме богов, посредё же боги разеудит. 

2 Доколе судите неправду, и лйца трёшников приёмлете? 

3 Судгіте ейру и уббгу, смирёна и нйща оправдайте. 

4 Измгіте нйща и убога, из рукгі грёшничи избавите его. 

5 Не познаша, нижё уразумёша, во тьме ходят: да подвй- 
жатся вся основания землй. 6 Аз рех: ббзи естё, и сьінове 
Вышняго вси. 7 Вы же яко человёцы умираете, и яко един 
от князёй падаете. 8 Воскреснй, Боже, судй земли: яко Ты 
наследиши во всех языцех. 

1 Песнь псалма Асафу, 82. 

2 Боже, кто уподобится Тебе? Не премолчй, нижё 
укротгі, Боже. 3 Яко се вразй Твои возшумёша, и нена- 
вгідящии Тя воздвигбша главу. 4 На люди Твоя лукавно- 
ваша волею, и совещаща на святыя Твоя. 5 Рёша: при- 
идйте и потребгім я от язык, и не помянётся имя Изра¬ 
илево ктому. 6 Яко совещаша единомышлёнием вкупе, 

на Тя завет завещаша: 7 селения Идумёйска, и Исма- 
илите, Моав и Агаряне, 8 Гевал и Аммон и Амалйк, ино¬ 
племенницы с живущими в Тире, 9 ибо и Ассур прииде 
с ними, быша в заступление сыновом Лотовым. 40 Со¬ 
твори им яко Мадиаму и Сисаре, яко Иавгіму в потбце 
Кгіссове. 11 Потребишася во Аендбре, быша яко гной 
земньій. 12 Положи князи их, яко Оргіва и Зйва, и Зевёа 
и Салмана, вся князи их, 13 иже рёша: да наслёдим себё 
святгілище Божие. 14 Боже мой, положй я яко коло, яко 
трость пред лицём вётра. 15 Яко огнь попаляяй дубравы, 
яко пламень пожигаяй горы, 16 тако поженёши я бурею 
Твоею, и гнёвом Твоим смятёши я. 17 Исполни лгіца их 
безчёстия, и взыщут ймене Твоего, Господи. 18 Да по¬ 
стыдятся и смятутся в век века, и посрамятся и поггібнут. 
19 И да познают, яко имя Тебе Господь, Ты Един Вышний 
по всей землй. 


1 В конец, о точйлех, сыном Корёовым, псалом 83. 


2 Коль возлюбленна селёния Твоя, Господи сил! 3 Же¬ 
лает и скончавается душа моя во дворы Господни, сёрдце 
мое и плоть моя возрадовастася о Бозе жйве. 4 Ибо птйца 
обрёте себе храмину, и горлица гнездо себе, идёже 
положйт птенцы своя, олтарй Твоя, Господи сил, Царю 
мой и Боже мой. 5 Блажёни живущии в дому Твоем, в 
веки веков восхвалят Тя. 6 Блажён муж, емуже есть 
заступлёние его у Тебе; восхождёния в сёрдце своем 
положй, 7 во юдоль плачёвную, в мёсто еже положй, ибо 
благословёние даст законополагаяй. 8 Пойдут от сгілы в 
сйлу: явйтся Бог богов в Сионе. 9 Господи Боже сил, 
усльіши молгітву мою, внушгі, Боже Иаковль. 10 За- 
щйтниче наш, виждь, Боже, и прйзри на лицё Христа 
Твоего. 11 Яко лучше день един во двбрех Твоих паче 
тысящ: извблих приметатися в дому Бога моего паче, 
нёже жгіти ми в селёниих грёшничих. 12 Яко мйлость и 
гістину любит Господь, Бог благодать и славу даст, Гос¬ 
подь не лишйт благйх, ходящих незлобием. 13 Господи 
Боже сил, блажён человёк уповаяй на Тя. 

1 В конец, сыном Корёовым, псалом 84. 


2 Благоволил еси, Господи, землю Твою возвратил 
еси плен Иаковль: 3 оставил еси беззакония людей Твоих, 
покрыл еси вся грехи их. 4 Укротил еси весь гнев Твой, 
возвратился еси от гнева ярости Твоея. 5 Возврати нас, 
Боже, спасений наших, и отврати ярость Твою от нас. 
6 Еда во веки прогнёваешися на ны? Или прострёши гнев 
Твой от рода в род? 7 Боже, Ты обращься оживи ши ны, 
и людие Твои возвеселятся о Тебе. 8 Яви нам, Господи, 
милость Твою, и спасёние Твое даждь нам. 9 Услышу, что 
речёт о мне Господь Бог: яко речёт мир на люди Своя, и 
на преподобныя Своя, и на обращающыя сердца к Нему. 
10 Обаче близ боящихся Его спасёние Его, вселити славу 
в зёмлю нашу. 11 Милость и истина сретостеся, правда 
и мир облобызастася. 12 Истина от земли возсия, и правда 
с Небесё принйче, 13 ибо Господь даст благость, и земля 
наша даст плод свой. 14 Правда пред Ним предъйдет, и 
положйт в путь стопы своя. 

Слава: 

По 11-й кафисме, Трисвятое. 

Таже тропари, глас 7: Имущи, душё моя, врачевствб 
покаяния, приступгі слезящи, воздыханием вопиющи: 
Врачу душ и телес, свободй мя, Человеколюбие, от мно¬ 
гих согрешёний, сопричтгі мя блуднйце, и разбойнику, 
и мытарю, и даруй ми, Боже, беззаконий моих прощёние, 
и спасй мя. 

Слава: Мытарёву покаянию не поревновах, и блуд- 
нгіцы слез не стяжах: недоумёюся бо от ослеплёния о 
таковом исправлёнии, но Твоим благоутробием спасй 
мя, Христё Боже, яко Человеколюбец. 

И ныне: Богородице Дёво Несквёрная, Сына Твоего 
моли с горними сгілами, прощёние прегрешёний нам 
прёжде конца даровати и вёлию милость. 

Господи, помилуй (40) и молитва: 

Возсияй в сердцах наших, Человеколюбие Господи, 
Твоего Боговёдения нетленный свет, и мысленная наша 
отверзи очи, во евангельских Твоих проповёданий 
разумёние, вложи в нас и блажённых Твоих заповедей 
страх, да плотския похоти вся поправше, духовное 
жительство пройдем, вся, яже ко благоугождёнию Тво¬ 
ему и мудрствующе и дёюще. Ты бо есй просвещёние душ 
и телес наших, Христе Боже, и Тебе славу возсылаем, со 
Безначальным Твоим Отцем и Всесвятым, и Благим, и 
Животворящим Твоим Духом, ныне и присно, и во веки 
веков, аминь. 


КАФИСМА ВТОРАЯНАДЕСЯТЬ 

Молитва Давиду, 85. 

1 Приклони, Господи, ухо Твое, иусльіши мя, яко нищ 
и убог есмь аз. 2 Сохрани душу мою, яко преподобен есмь: 
спаси раба Твоего, Боже мой, уповающаго на Тя. 3 По¬ 
милуй мя, Господи, яко к Тебе воззову весь день. 4 Воз¬ 
весели душу раба Твоего, яко к Тебе взях душу мою. 5 Яко 
Ты, Господи, Благ и Кроток, и Многомилостив всем 
призывающым Тя. 6 Внуши, Господи, молитву мою, и 
вонмй гласу молёния моего. 7 В день скорби моея воззвах 
к Тебё, яко услышал мя есгі. 8 Несть подобен Тебё, в бозёх, 
Господи, и несть по делом Твоим. 9 Вси язьіцы, елгіки 
сотворил еси, приидут, и поклонятся пред Тобою, Гос¬ 
поди, и прославят имя Твое, 10 яко Вёлий еси Ты, и 
творяй чудеса, Ты еси Бог Един. 11 Настави мя, Господи, 
на путь Твой, и пойду во истине Твоей; да возвеселится 
сёрдце мое боятися ймене Твоего. 12 Исповёмся Тебё, 
Господи Боже мой, всем сёрдцем моим, и прославлю имя 
Твое в век: 13 яко мйлость Твоя вёлия на мне, и избавил 
еси душу мою от ада преисподнейшаго. 14 Боже, зако¬ 
нопреступницы восташа на мя, и сонм державных 
взыскаша душу мою, и не предложйша Тебе пред собою. 
15 И Ты, Господи Боже мой, Щёдрый и Мгілостивый, 
Долготерпелйвый, и Многомйлостивый и Истинный, 
48 прйзри на мя и помйлуй мя, даждь державу Твою 

отроку Твоему, и спаси сына рабьі Твоея. 17 Сотвори со 
мною знамение во благо, и да видят ненавидящий мя, и 
постыдятся, яко Ты, Господи, помогл ми и утешил мя еси. 

1 Сыном Корёовым, псалом песни, 86. 

2 Основания его на горах святых; любит Господь 
врата Сибня паче всех селений Иаковлих. 2 3 Преславная 
глагблашася о тебе, граде Божий. 4 Помяну Раав и Ва¬ 
вилона вёдущым мя, и се иноплеменницы, и Тир, и 
людие Ефибпстии, сии бьіша тамо. 5 Мати Сион речёт: 
человёк, и человёк родися в нем, и Той основа й Вышний. 
6 Господь повёсть в писании людёй, и князёй сих бывших 
в нем. 7 Яко веселящихся всех жилище в тебё. 

1 Песнь псалма сыном Корёовым, в конец, 
о Маелёфе ёже отвещати, разума Еману 

Израильтянину, 87. 

2 Господи Боже спасёния моего, во дни воззвах, и в 

нощи пред Тобою. 3 Да внйдет пред Тя молйтва моя: 

приклони ухо Твое к молёнию моему, 4 яко испблнися зол 
душа моя, и живот мой аду приблйжися. 5 6 Привменён 

бых с низходящими в ров, бых яко человёк без помощи, 

6 в мёртвых свободъ, яко язвеннии спящий во гробе, йхже 

не помянул еси ктому, и тгіи от рукй Твоея отриновёни 

бьіша. 7 Положйша мя в рбве преисподнем, в тёмных и 

сёни смёртней. 8 На мне утвердйся ярость Твоя, и вся 

волны Твоя навёл еси на мя. 9 Удалил еси знаемых моих 

от менё, положйша мя мёрзость себё: прёдан бых и не 

исхождах. 10 Очи мои изнемогбсте от нищеты, воззвах к 
Тебе, Господи, весь день, воздёх к Тебе руце мои. 11 Еда 
мёртвыми творйши чудеса? Илй врачеве воскресят, и 
исповёдятся Тебё? 12 Еда повёсть кто во гробе мгілость 
Твою, и йстину Твою в погйбели? 13 14 Еда познана будут 

во тме чудеса Твоя, и правда Твоя в землгі забвённей? 

14 И аз к Тебе, Господи, воззвах и утро молйтва моя 

предварйт Тя. 15 Векую, Господи, отрёеши душу мою, 

отвращавши лицё Твое от менё? 16 Нищ еемь аз, и в 
трудёх от юности моея; вознёс же ся, смирйхся, и изнемо- 

гбх. 17 На мне преидбша гневи Твои, устрашения Твоя 
возмутйша мя, 18 обьщбша мя яко вода, весь день 
одержаша мя вкупе. 18 Удалил еси от мене друга и 
искренняго, и знаемых моих от страстей. 

Слава: 

1 Разума Ефама Израильтянина, псалом 88. 

2 Милости Твоя, Господи, во век воспою, в род и род 
возвещу истину Твою усты моими. 3 Занё рекл еси: в век 
милость созйждется, на Небесёх уготбвится гістина Твоя. 
4 Завещах завёт избранным Моим, кляхся Давгіду рабу 
Моему: 5 до вёка уготоваю сёмя твое, и созгіжду в род и 
род престол твой. 6 Исповёдят Небеса чудеса Твоя, Гос¬ 
поди, ибо йстину Твою в цёркви святых. 7 Яко кто во 
бблацех уравнгітся Господеви? Уподобится Господеви в 
сынёх Божиих? 8 Бог прославляемъ в совёте святых, 
Вёлий и Страшен есть над всёми окрёстными Его. 
9 Господи Боже сил, кто подобен Тебе? Сгілен еси, Гос¬ 
поди, и гістина Твоя окрест Тебё. 10 Ты владычествуеши 
державою морскбю: возмущёние же волн его Ты 
укрочаеши. 11 Ты смиргіл еси яко язвена гордаго, мыш¬ 
цею сгілы Твоея расточгіл еси враггі Твоя. 12 Твоя суть 
небеса, и Твоя есть земля, вселённую и исполнёния 
ея Ты основал еси. 13 Сёвер и море Ты создал еси, Фавор 
и Ермбн о гімени Твоем возрадуетася. 14 Твоя мышца с 
сгілою: да укрепгітся рука Твоя, и вознесётся деснгіца 
Твоя. 13 Правда и судьба уготбвание Престола Твое¬ 
го: мйлость и гістина предъгідет пред лицём Твоим. 
16 Блажёни людие вёдущии воскликновёние: Господи, во 
свёте лица Твоего пойдут, 17 и о гімене Твоем возра¬ 
дуются весь день, и правдою Твоею вознесутся. 18 Яко 
похвала сгілы их Ты есгі, и во благоволёнии Твоем 
вознесётся рог наш. 19 Яко Господне есть заступлёние, и 
Святаго Израилева Царя нашего. 20 Тогда глаголал еси 
в видёнии сыновом Твоим, и рекл еси, положгіх помощь 
на сгільнаго, вознесбх избранного от людёй Моих, 21 об- 
ретбх Давгіда раба Моего, елеём святым Моим помазах 
его. 22 Ибо рукгі Моя заступит его, и мышца Моя укрепгіт 



КАФИСМА ВТОРАЯНАДЕСЯТЬ. Псалом 88 


215 


его, 23 ничтбже успеет враг на него, и сын беззакония не 
приложит озлббити его: 24 и ссеку от лица его враги его, 
и ненавидящыя его побежду. 25 И истина Моя и милость 
моя с ним, и о гімени Моем вознесётся рог его, 26 и положу 
на мори руку его, и на реках десницу его. 27 Той призовёт 
Мя: Отёц мой еси Ты, Бог мой и Заступник спасёния 
моего. 28 И Аз пёрвенца положу его, высока паче царёй 
земных: 29 в век сохраню ему милость Мою, и завёт Мой 
вёрен ему, 30 и положу в век века сёмя его, и престол его 
яко дние нёба. 31 Аще оставят сьінове его закон Мой, и 
в судьбах моих не пойдут, 32 аще оправдания Моя оск¬ 
вернят, и заповедей Моих не сохранят, 33 посещу жезлом 
беззакония их, и ранами неправды их, 34 милость же Мою 
не разорю от них, ни преврежду во истине Моей, 35 нижё 
оскверню завёта Моего, и исходящих от уст Моих не 
отвёргуся. 36 Единою кляхся о святём Моём, аще Давиду 
солжу? 37 Сёмя его во век пребудет, и престол его, яко 
солнце предо Мною, 38 и яко луна совершёна в век, и 
Свидётель на Небеси вёрен. 3 ® Ты же отринул еси и 
уничижил, негодовал еси помазаннаго Твоего, 40 разорил 
еси завёт раба Твоего, осквернил еси на земли святыню 
его: 41 разорил еси вся оплоты его, положил еси твёрдая 
его страх. 42 Расхищаху его вси мимоходящии путём, 
бысть поношёние сосёдом своим. 43 Возвысил еси десни¬ 
цу стужающих ему, возвеселил еси вся враги его: 44 от¬ 
вратил еси помощь меча его, и не заступил еси его во 
брани. 45 Разорил еси от очищёния его, престол его на 
зёмлю повёргл еси, 46 умалил еси дни врёмене его, облиял 
еси его студом. 47 Доколе, Господи, отвращаешися в 
конёц? Разжжётся яко огнь гнев Твой? 48 Помяни, кий 
мой состав, еда бо всуе создал еси вся сыны человёчес- 
кия? 49 Кто есть человёк, иже поживёт и не узрит смёрти, 
избавит душу свою из руки адовы? 50 Где суть милости 
Твоя дрёвния, Господи, имиже клялся еси Давиду во 
истине Твоей? 51 Помяни, Господи, поношёние раб 
Твоих, еже удержах в недре моем многих язык, 52 имже 
поносиша врази Твои, Господи, имже поносиша изме- 
нёнию христа Твоего. 53 Благословён Господь во век, 
буди, буди. 


Слава: 

1 Молитва Моисёа человека Божия, 89. 

2 Господи, прибежище был еси нам в род и род. 
3 Прежде даже горам не быти и создатися земли и все- 
лённей, и от века и до века Ты еси. 4 Не отврати человека 
во смирение, и рекл еси: обратитеся, сьінове человё- 
честии. 5 Яко тьісяща лет пред очйма Твогіма, Господи, 
яко день вчерашний, иже мимойде, и стража нощная. 
6 Уничижёния их лёта будут. Утро яко трава мимойдет, 
утро процветёт и прёйдет: на вёчер отпадёт ожестёет и 
йзсхнет. ' Яко исчезбхом гнёвом Твоим, и яростию 
Твоёю смутгіхомся. 8 Положйл еси беззакония наша 
пред Тобою: век наш в просвещёние лица Твоего. 9 Яко 
вси днйе наши оскудёша, и гнёвом Твоим исчезбхом, 
10 лёта наша яко паучйна поучахуся. Днйе лет наших, 
в нйхже сёдмьдесят лет, аще же в сйлах, бсмьдесят лет, 
и мнбжае их труд и болезнь: яко пригіде кротость на ны, 
и накажемся. 14 Кто весть державу гнёва Твоего, и от 
страха Твоего, ярость Твою исчестгі? 12 Деснгіцу Твою 
тако скажй ми, и окованныя сёрдцем в мудрости. 13 Об- 
ратйся, Господи, доколе? И умолён буди на рабы Твоя. 
14 Испблнихомся заутра мйлости Твоея, Господи, и воз- 
радовахомся, и возвеселгіхомся, 15 во вся дни нашя воз- 
веселйхомся, за дни в няже смирйл ны еси, лёта в няже 
вгідехом злая. 16 И пргізри на рабы Твоя, и на дела Твоя, 
и настави сыны их. 17 И буди свётлость Господа Бога 
нашего на нас, и дела рук наших исправи на нас, и дёло 
рук наших исправи. 

Хвала песни Давидовы, не надписан у еврей, 90. 

1 Живьій в помощи Вышняго, в крове бога Небёснаго 
водворйтся. 2 Речёт Гбсподеви: Заступник мой еси и 
Прибёжище мое, Бог мой, и уповаю на Него. 3 Яко Той 
избавит тя от сёти ловчи, и от словесё мятёжна, 4 плещма 
Свойма осенгіт тя, и под крилё Его надёешися: оружием 
обьідет тя йстина Его. 5 Не убогішися от страха нощнаго, 
от стрелы летящия во дни, 8 от вёщи во тме преходящия, 
от сряща, и бёса полуденнаго. 7 Падёт от страны твоея 
тьісяща, и тма одесную тебё, к тебё же не приблгіжится, 

8 обаче очгіма твогіма смбтриши, и воздаяние 
грешников узриши. 9 Яко Ты, Господи, упование мое, 
Вышняго положил еси прибежище твое. 10 Не пригідет 
к тебе зло, и рана не приближится телесгі твоему, 11 яко 
Ангелом Своим заповёсть о тебе, сохранйти тя во всех 
путёх твоих. 12 На руках возмут тя, да не когда пре- 
ткнёши о камень ногу твою, 13 на аспида и василиска 
наступиши, и поперёши льва и змия. 14 Яко на Мя уповй, 
и избавлю и: покрьію й, яко позна гімя Мое. 16 Воззовёт 
ко Мне, и услышу его: с ним есмь в скорби, изму его, и 
прославлю его, 16 долготою дней исполню его, и явлю ему 
спасёние Мое. 

Слава: 

По 12-й кафисме. Трисвятое. 

Таже тропари, глас 7: Блуднгіцы слёзы и Петровы 
приёмый, Господи, и мытаря оправдавый из глубины 
воздохнувши, и менё во умилёнии припадающа ущёдри, 
Спасё, и помилуй мя. 

Слава: Приимй яко мытаря, Господи, яко блуднйцу 
очйсти мя, Владыко, яко хананёю помгілуй, по велгіцей 
Твоей мгілости. 

И ныне: Мати света Благословённая Богородице, 
молйся Христу Богу совозсияти утро, и вёлию мйлость 
душам нашым. 

Господи, помилуй (40) и молитва: 

Господи Боже мой, Един Благий и Человеколю- 
бйвый, Едйн Милостивый и Кроткий, Един Истинный 
и Праведный, Един Щедрый и Милостивый Боже наш: 
да прийдет сила Твоя на мя, грёшнаго и непотрёбнаго 
раба Твоего, и да укрепгіт мой храм Евангелием Божест¬ 
веннаго учения Твоего, Владыко и Человеколюбие, 
Любоблаже, Любоблагоутрббне, просветгі моя утробы и 
вся уды Твоею волею. Очйсти мя от всякие злобы и греха: 
соблюдгі мя несквёрна и непорочна от всякаго найтия и 
дёйства диавола, и даруй ми по Твоей благости, Твоя 

разумёти, Твоя мудрствовати, и в Твоих хотёниих жити, 
Твоего страха страшитися, ёже творити Тебе благоугбд- 
ная до послёдняго моего издыхания, яко да по неиспове¬ 
димой Твоей милости соблюдёши мое тело и душу, ум же 
и мысли, не искушён всякия сопротиволежащия сёти 
храм. Господи мой, Господи, покрьій мя Твоим благо- 
утрббием, и не остави мя, грёшнаго, и нечистаго, и 
недостойнаго раба Твоего: яко Ты еси Защйтитель мой, 
Господи, и о Тебе пение мое выну, и Тебе славу возсыла- 
ем, Отцу и Сыну и Святому Духу, ныне и присно, и во 
веки веков, аминь. 


КАФИСМА ТРЕТИЯНАДЕСЯТЬ 


1 Псалом песни в день субббтный, 91. 

2 Благо есть исповёдатися Господеви, и пёти имени 

Твоему, Вышний: 2 3 возвещати заутра милость Твою и 

истину Твон5 на всяку нощь, 4 в десятоструннем псал- 

тири с пёснию в гуслех. 5 6 Яко возвеселил мя еси, Господи, 
в творёнии Твоём, и в дёлех руку Твоёю возрадуюся. 

6 Яко возвеличишася дела Твоя, Господи, зело углу- 

бишася помышлёния Твоя. 7 Муж безумен не познает, и 

неразумие не разумёет сих. 8 Внегда прозяббша трёш¬ 

ницы яко трава, и проникбша вси дёлающии беззаконие, 

и яко да потребятся в век века. 9 Ты же Вышний во век, 
Господи. 10 Яко се врази Твои, Господи, яко се врази Твои 

погибнут, и разьідутся вси дёлающии беззаконие. 11 И 

вознесётся яко единорога рог мой, и старость моя в елёи 
мастите. 12 И воззрё око мое на враги моя, и востающыя 

на мя лукавнующыя услышит ухо мое. 13 14 Праведник яко 
финике процветёт, яко кедр, иже в Ливане, умножится. 

14 Насаждёни в дому Господни, во двбрех Бога нашего 

процветут, 15 ещё умножатся в старости мастйте, и бла- 
гоприёмлюще будут. 16 Да возвестят, яко прав Господь 

Бог наш, и несть неправды в Нем. 



КАФИСМА ТРЕТИЯНАДЕСЯТЬ. Псалмы 92. 93 


219 


В день предсубббтный, внегда населйся земля, 
хвала песни Давиду, 92. 

1 Господь воцарися, в лепоту облечёся: облечёся Гос¬ 
подь в силу и препоясася, ибо утверди вселённую, яже 
не подвгіжится. 2 Готов Престол Твой оттоле: от вёка Ты 
еси. 3 Воздвигбша рёки, Господи, воздвигбша рёки гласы 
своя. 4 Вбзмут рёки сотрёния своя, от гласбв вод многих. 
Дивны высоты морскйя, дивен в высоких Господь. 5 Сви- 
дёния Твоя увёришася зело, дому Твоему подобает 
святыня, Господи, в долготу дний. 


Псалом Давиду, в четвёртый субботы, 93. 

1 Бог отмщёний Господь, Бог отмщёний не обинулся 
есть. 2 Вознесйся судяй земли, воздаждь воздаяния 
гордым. 3 Доколе грёшницы, Господи, доколе трёш¬ 
ницы восхвалятся? 4 Провещают и возглагблют неправ¬ 
ду, возглагблют вей дёлающии беззаконие? 5 Люди Твоя, 
Господи, смиргіша и достояние Твое озлббиша. 6 Вдовй- 
цу и ейра уморйша и пришёльца убгіша, 7 и реша: не уз¬ 
рит Господь, нижё уразумёет Бог Иаковль. 8 Разѵмёйте 
же безумнии в людех и буии нёкогда умудргітеся. * Наса- 
ждёй ухо не слышит ли? Или создавый око, не сматряет 
ли? 1(7 Наказуяй языки, не обличйт ли, учай человёка 
разуму? 11 Господь весть помышлёния человёческая, яко 
суть суетна. 12 Блажён человёк, егбже аще накажеши, 
Господи, и от закона Твоего научгіши его, 13 укротйти его 
от дней лютых, дбндеже изрыется грёшному яма. 14 Яко 
не отрйнет Господь людёй Свойх, и достояния Своего не 
оставит, 15 дбндеже правда обратйтся на суд, и держа¬ 
щийся ея вси правии сёрдцем. 16 Кто востанет ми на 
лукавнующыя? Илгі кто спредстанет ми на дёлающыя 
беззаконие? 17 Аще не Господь помбгл бы ми, вмале 
вселгілася бо во ад душа моя. 18 Аще глаголах, подвйжеся 
нога моя, мгілость Твоя, Господи, помогаше ми. 19 По 
множеству болёзней моих в сёрдце моём, утешёния Твоя 
возвеселйша душу мою. 20 Да не прибудет Тебё престол 
беззакония, созидаяй труд на повелёние. 21 Уловят на 

душу праведничу, и кровь неповинную осудят. 22 И бысть 
мне Господь в прибежище, и Бог мой в помощь упования 
моего. 23 И воздаст им Господь беззаконие их и по 
лукавствию их погубит я Господь Бог. 

Слава: 

Хвала песни Давиду, не надписан у еврей, 94. 

1 Приидгіте, возрадуемся Господеви, воскликнем Бо¬ 
гу Спасителю нашему: 1 2 предварим липе Его во испове¬ 
дании, и во псалмёх воскликнем Ему. 3 Яко Бог Вёлий 
Господь, и Царь Вёлий по всей земли, 4 яко в руцё Его 
вси концы земли, и высоты гор Того суть. 5 Яко Того есть 
море, и той сотвори ё, и сушу руце Его создаете. 6 При¬ 
идите, поклонимся и припадём Ему, и восплачемся пред 
Господем сотвбршим нас: 7 яко Той есть Бог наш, и мы 
людие пажити Его, и овцы руки Его. Днесь аще глас Его 
услышите, 8 не ожесточите сердёц ваших, яко в прогнё- 
вании, по дни искушёния в пустыни, 9 воньже искусйша 
Мя отцы ваши, искусйша Мя, и вйдеша дела Моя. 

10 Четыредесять лет негодовах рода того, и рех: пргісно 
заблуждают сёрдцем, тйи же не познаша путёй Моих, 

11 яко кляхся во гнёве Моем, аще внгідут в покой Мой. 

Хвала песни Давиду, внегда дом созидашеся 
по пленении, не надписан у еврей, 95. 

1 Воспойте Господеви пёснь нбву, воспбйте Госпо¬ 

деви вся земля, 2 воспбйте Господеви, благословйте гімя 

Его, благовестйте день от дне спасение Его. 3 Возвестгіте 

во язьіцех славу Его, во всех людех чудеса Его. 4 Яко 

Вёлий Господь и хвален зело, страшен есть над всеми 

боги. 5 Яко вси ббзи язык бёсове: Господь же небеса 

сотворй. 6 Исповёдание и красота пред Ним, святыня и 
великолёпие во святйле Его. 7 Принесйте Господеви 
отёчествия язык, принесйте Господеви славу и честь. 

8 Принесйте Господеви славу ймени Его, возмйте жёрт- 

вы, и входйте во дворы Его. 9 Поклонйтеся Господеви во 
дворё святём Его, да подвйжится от лица Его вся земля. 
19 Рцыте во язьіцех, яко Господь воцарйся, ибо исправи 

вселённую, яже не подвгіжится: судит людем правостию. 
11 Да возвеселятся небеса, и радуется земля, да подви¬ 
жится море и исполнение его. 2 Возрадуются поля, и вся 
яже на них, тогда возрадуются вся древа дубравная. 13 От 
лица Господня, яко грядёт, яко грядёт судгіти земли, 
судгіти вселённей в правду, и людем истиною Своёю. 

Псалом Давиду, егда земля его устрояшеся, 
не надписан у еврей, 96. 

1 Господь воцарися, да радуется земля, да веселятся 
бстрови мнбзи. 2 Облак и мрак окрест его, правда и судьба 
исправлёние Престола Его. 3 Огнь пред Ним предъидет, 
и попалит окрест враги Его. 4 Осветиша молния Его 
вселённую: виде, и подвижеся земля. 5 Горы яко воск 
растаяша от лица Господня, от лица Господа всея земли. 
3 Возвестгіша небеса правду Его, и вгідеша вси людие 
славу Его. 7 Да постыдятся вси кланяющийся истукан- 
ным, хвалящийся о гідолех своих, поклонитеся Ему вси 
Ангели Его. 8 Слыша и возвеселйся Сион, и возрадо- 
вашася дщёри Иудёйския, судёб ради Твоих, Господи, 
9 яко Ты Господь Вышний над всёю землёю, зело превоз- 
нёслся еси над всеми боги. 10 Любящий Господа, ненави¬ 
дите злая, хранит Господь душы преподобных Своих, из 
руки грёшничи избавит я. 14 Свет возсия праведнику, и 
правым сёрдцем весёлие. 12 Веселитеся, праведнии, о 
Господе и исповёдайте память Святыни Его. 

Слава: 

Псалом Давиду, 97. 

1 Воспойте Господеви песнь нбву, яко дивна сотвори 
Господь. Спасё Его десница Его, и мышца святая Его. 
2 Сказа Господь спасёние Своё, пред языки открьі правду 
Свою. 3 Помяну милость Свою Иакову, и истину Свою 
дому Израилеву, вгідеша вси концы землгі спасёние Бога 
нашего. 4 Восклгікните Ббгови вся земля, воспойте, и 
радуйтеся, и пойте. 5 Пойте Господеви в іуслех, в гуслех 
и гласе псалбмсте. 6 В трубах кованых и гласом трубы 

рбжаны вострубите пред Царём Господем. 7 Да подвгі- 
жится море и исполнение его, вселённая и вси живущии 
на ней. 8 Рёки восплёщут рукою вкупе, горы возра¬ 
дуются. 9 От лица Господня, яко грядёт, яко идет судгіти 
земли, судити вселённей в правду, и людем правостию. 

Псалом Давиду, 98. 

1 Господь воцарйся, да гнёваются людие: седяй на 
Херувймех, да подвгіжится земля. 2 Господь в Сионе Ве- 
лйк, и Высок есть над всёми людьмй. 3 Да исповёдятся 
ймени Твоему велйкому, яко страшно и свято есть. 4 И 
честь царёва суд любит: Ты уготовал еси правоты, суд и 
правду во Иакове Ты сотворйл еси. 5 Возносйте Господа 
Бога нашего, и покланяйтеся подножию ноіу Его, яко 
свято есть. 6 Моисёй и Аарон в иерёех Его, и Самуил в 
призывающих имя Его: призываху Господа, и Той 
послушаше их. 7 В столпё бблачне глаголаніе к ним: яко 
храняху свидёния Его и повелёния Его, яже дадё им. 

8 Господи Боже наш, Ты послушал еси их: Боже, ты 
Милостив бывал еси им, и мщая на вся начинания их. 

9 Возносйте Господа Бога нашего, и покланяйтеся в горё 
святёй Его, яко Свят Господь Бог наш. 

Псалом Давиду, во исповедание, 99. 

1 Восклйкните Ббгови вся земля, 2 работайте Госпо- 
деви в весёлии, внгідите пред Ним в радости. 3 Увёдите, 
яко Господь той есть Бог наш: Той сотворй нас, а не мы, 
мы же людие Его и овцы пажити Его. 4 Внгідите во врата 
Его во исповедании, во дворы Его в пёниих: исповё- 
дайтеся Ему, хвалгіте имя Его. 5 Яко благ Господь, в век 
мгілость Его, и даже до рода и рода гістина Его. 

Псалом Давиду, 100. 

1 Мгілость и суд воспою Тебе, Господи. 2 Пою и ра- 
зумёю в путгі непорбчне, когда пригідеши ко мне? Пре- 
хождах в незлобии сёрдца моего посредё дому моего. 3 Не 
предлагах пред очгіма могіма вещь законопреступную: 
творящыя преступлёние возненавгідех . 4 Не прильпё мне 





ПО КАФИСМЕ ТРЕТИЕЙНАДЕСЯТЬ. Трисвятое. Молитва 


сердце строптиво, уклоняющагося от мене лукаваго не 
познах. 5 Оклеветающаго тай искренняго, своегб, сего 
изгонях: гордым оком, и несытым сердцем, с сим не ядях. 
6 Очи мои на вёрныя земли, посаждати я со мною: ходяй 
по пути непорбчну, сей ми служаше. 7 Не живяше по- 
средё дому моего творяй гордыню, глагбляй 
неправедная, не исправляше пред очйма моима. 8 Во 
утрия избивах вся грёшныя земли, ёже потребити от 
града Господня вся дёлающыя беззаконие. 

Слава: 


По 13-й кафисме, Трисвятое. 


Таже тропари, глас 8: Оком благоутрббным, Госпо¬ 
ди, виждь мое смирёние, яко помале жизнь моя иждива- 
'ется, и от дел несть мне спасения. Сего ради молюся: 
оком благоутрббным, Господи, виждь мое смирение и 
спаси мя. 

Слава: Яко Судий предстоящу, попецьіся, душё, и 
страшнаго дне час помышляй, суд бо немйлостив есть не 
сотвбршым мйлости. Возопгій убо Христу Богу: Сердце- 
вёдче, согрешгіх, прежде даже не осудиши, помилуй мя. 

И ныне: Страшнаго Твоего и грознаго, и неумьітнаго 
суда, Христе, во уме приём день и час, трепёщу, яко зло¬ 
дей, студа дела и деяния имёяй лютая, яже един аз содёях 
прилёжно. Темже страхом припадаю Тебе, вопйя болёз- 
ненно: молгітвами рбждшия Тя, Многомйлостиве, спаси 
мя. 

Господи, помилуй (40) и молитва: 

Господи Святый, Иже в вышних живый, и все- 
вгідящим Твоим оком призираяй на всю тварь. Тебе 
приклонйхом вьію душй и телесё, и Тебе молимся, Свя¬ 
тый святых: прострй руку Твою невйдимую от святаго 
жилгіща Твоего, и благословй вся ны: и аще что к Тебе 
согрешйхом волею и неволею, яко Благ и Человеколюбец 
Бог простгі, даруяй нам и мгірная благйя Твоя. Твое бо 





224 


КАФИСМА ЧЕТВЕРТАЯНАДЕСЯТЬ. Псалом 101 


есть, еже миловати и спасати, Боже наш, и Тебе славу 
возсылаем, Отцу и Сыну и Святому Духу, ныне и присно, 
и во веки веков, аминь. 


КАФИСМА ЧЕТВЕРТАЯНАДЕСЯТЬ 

1 Молитва нищаго, егда уньіет, и пред Господем 

пролиёт моление свое, 101. 

2 Господи, усльіши молитву мою, и вопль мой к Тебе 
да прийдет. 3 Не отврати лица Твоего от мене: вбньже 
аще день скорблю, приклони ко мне ухо Твое: вбньже 
аще день призову Тя, скоро усльіши мя. 4 Яко исчезбша 
яко дым днгіе мои, и кости моя яко сушило сосхбшася. 
5 Уязвен бых яко трава, и йзсше сердце мое, яко забьіх 
снести хлеб мой. 6 От гласа воздыхания моего прильпё 
кость моя плоти моей. 7 Уподббихся неясыти пустынней, 
бых яко нощньій вран на ньірищи. 8 Бдех и бых яко птйца 
особящаяся на зде. 9 Весь день поношаху ми вразй мои, 
и хвалящий мя мною кленяхуся. 10 Занё пёпел яко хлеб 
ядях, и питиё мое с плачем растворях. 11 От лица гнёва 
Твоего и ярости Твоея: яко вознёс низвёргл мя еси. 

12 Днйе мои яко сень уклонйшася, и аз яко сено изсхбх. 

13 Ты же, Господи, во век пребывавши, и память Твоя в 
род и род. 14 Ты воскрёс ущёдриши Сиона, яко врёмя 
ущёдрити его, яко пригіде врёмя. 15 Яко благоволгіша 
рабгі Твои камение его, и персть его ущёдрят. 16 И убоятся 
язьіцы гімене Господня, и вси царие зёмстии славы 
Твоея. 17 Яко созйждет Господь Сиона, и явйтся во славе 
Своей. 18 Призрё на молгітву смирённых, и не уничижй 
молёния их. 19 Да напйшется сие в род ин, и людие 
зйждемии восхвалят Господа. 20 Яко прингіче с высоты 
святыя Своея, Господь с Небесё на зёмлю призрё, 
21 усльішати воздыхание окованных, разрешйти сыны 
умерщвлённых, 22 возвестйти в Сионе имя Господне, и 
хвалу Его во Иерусалйме. 23 Внегда собратися людем 
вкупе и царём, еже раббтати Господеви. 24 Отвеща ему 
на путгі крёпости его, умалёние дней могіх возвестй ми. 
25 Не возведй менё во преполовёние дней моих: в роде 

родов лёта Твоя. 26 В началех Ты, Господи, землю 
основал еси, и дела руку Твоею суть небеса. 27 Та погиб¬ 
нут, Ты же пребывавши, и вся яко риза обетшают, и яко 
одежду свиёши я, и изменятся. 28 Ты же тбйжде еси, и 
лёта Твоя не оскудёют. 29 Сьінове раб Твоих вселятся, и 
сёмя их во век исправится. 

Псалом Давиду, 102. 

1 Благослови, душё моя, Господа, и вся внутренняя 
моя имя святое Его. 2 Благослови, душё моя, Господа, и 
не забывай всех воздаяний Его, 3 очищающаго вся 
беззакония твоя, исцеляющаго вся недуги твоя, 4 избав¬ 
ляющаго от истлёния живот твой, венчающаго тя мй- 
лостию и щедротами, 5 исполняющаго во благих желание 
твое: обновится яко брля юность твоя. 6 Творяй милос¬ 
тыни Господь, и судьбу всем обидимым. 7 Сказа пути 
Своя Моисёови, сыновом Израилевым хотёния Своя. 
8 Щедр и Милостив Господь, Долготерпелив и Много¬ 
милостив. 9 Не до конца прогнёвается, нижё во век 
враждует, 10 не по беззаконием нашым сотворил есть 
нам, нижё по грехом нашым воздал есть нам. “ Яко по 
высотё небёсней от земли, утвердил есть Господь ми¬ 
лость Свою на боящихся Его. 12 Елико отстоят востбцы 
от запад, удалил есть от нас беззакония наша. 13 Якоже 
щёдрит отёц сыны, ущёдри Господь боящихся Его. 14 Яко 
той позна создание наше, помяну, яко персть есмьі. 15 Че- 
ловёк, яко трава дние его, яко цвет сёльный, тако 
оцветёт, 16 яко дух пройде в нем, и не будет, и не познает 
ктому мёста своего. 47 Милость же Господня от века и до 
века на боящихся Его, 18 и правда Его на сынёх сынов, 
хранящих завёт Его, и помнящих заповеди Его творити 
я. 19 Господь на Небеси уготова Престол Свой, и Царство 
Его всёми обладает. 20 Благословите Господа вси Ангели 
Его, сильнии крёпостию, творящии слово Его, усльішати 
глас словёс Его. 21 Благословите Господа вся силы Его, 
слуги Его, творящии волю Его. 22 Благословите Господа 
вся дела Его, на всяком мёсте владычества Его, благос¬ 
лови, душё моя. Господа. 

8 замз № 1781 Слава: 

Псалом Давиду, о мире тем бытии, 103. 

1 Благослови, душе моя, Господа. Господи Боже мой, 
возвеличился еси зело, во исповедание и в велелёпоту 
облёклся еси. 2 Одеяйся свётом яко ризою, простираяй 
нёбо яко кожу. 3 Покрываяй водами превыспренняя своя, 
полагаяй бблаки на восхождёние свое, ходяй на крилу 
вётреню. 4 Творяй Ангелы Своя духи, и слуги Своя 
пламень огненный. 5 Основаяй зёмлю на твёрди ея, не 
преклонится в век века. 6 Бёздна яко риза одеяние ея, на 
горах станут воды, 7 от запрещёния Твоего побёгнут, от 
гласа грома Твоего убоятся. 8 Восходят горы, и низхбдят 
поля в мёсто, ёже основал еси им. 9 Предёл положил еси, 
егбже не прёйдут, нижё обратятся покрьіти зёмлю. 
10 Посылаяй источники в дёбрех, посредё гор пройдут 
воды. 11 Напаяют вся звёри сёльныя, ждут онагри в 
жажду свою. 12 На тьіх птицы небёсныя привитают, от 
среды камения дадят глас. 13 Напаяяй горы от пре¬ 
выспренних Своих, от плода дел Твоих насытится земля. 
14 Прозябаяй траву скотом, и злак на службу человёком, 
извести хлеб от земли. 15 И вино веселит сёрдце человёка, 
умастити лицё елёем, и хлеб сёрдце человёка укрепит. 
* 6 Насытятся древа польская, кёдри Ливанстии, йхже еси 
насадил. 17 Тамо птицы вогнездятся, еродиево жилище 
предводительствует ими. 18 Горы выебкия елёнем, 
камень прибёжище заяцем. 19 Сотворил есть луну во 
времена, солнце позна запад свой. 20 Положил еси тму, 
и бысть нощь, в нёйже прбйдут вси звёрие дубравнии. 
21 Скймни рыкающии воехгітити, и взыскати от Бога 
пгіщу себе. 22 Возсия солнце, и собрашася, и в ложах 
свойх лягут. 23 Изьідет человёк на дёло свое, и на дёлание 
свое до вёчера. 24 Яко возвелйчишася дела Твоя, Господи, 
вся премудростию сотворгіл еси, испблнися земля твари 
Твоея. 28 Сие море велйкое и пространное, тамо гади, 
йхже несть числа, животная малая с велйкими, 26 тамо 
кораблгі преплавают, змий сей, егбже создал еси руга- 
тися ему. 27 Вся к Тебе чают, дати пгіщу им во благо 
врёмя. 28 Давшу Тебё им, соберут, отвёрзшу Тебё руку, 
всяческая исполнятся благости, 29 отвращшу же Тебе 
лицё, возмятутся, отъгімеши дух их, и исчёзнут, и в 
персть свою возвратятся. 30 Пбслеши Духа Твоего, и 

созйждутся, и обнови ши лице земли. 31 Буди слава Гос¬ 
подня во веки, возвеселится Господь о дёлех Своих, 
32 призираяй на землю, и творяй ю трястйся, прика- 
саяйся горам, и дымятся. 33 Воспою Господеви в животе 
моем, пою Богу моему, дбндеже есмь, 34 даусладйтся Ему 
беседа моя, аз же возвеселюся о Господе. 35 Да исчезнут 
грешницы от землгі, и беззакбнницы, якоже не быти им. 
Благословгі, душе моя, Господа. 

Слава: 

Аллилуиа, 104. 

1 Исповёдайтеся Господеви, и призывайте гімя Его, 
возвестйте во язьіцех дела Его. 2 Воспойте Ему и пойте 
Ему, повёдите вся чудеса Его. 3 Хвалйтеся о именгі свя- 
тём Его, да возвеселгітся сёрдце гіщущих Господа. 4 Взы- 
щйте Господа, и утвердгітеся, взыщгіте лица Его выну. 
5 Помянгіте чудеса Его, яже сотворгі, чудеса Его, и судьбы 
уст Его. 6 Сёмя Авраамле рабгі Его, сынове Иаковли 
избраннии Его. 7 Той Господь Бог наш, по всёй землгі 
судьбы Его. 8 Помяну в век завёт Свой, слово, ёже запо- 
вёда в тьісящы родов, 9 ёже завеща Аврааму, и клятву 
Свою Исааку. 19 И постави ю Иакову в повелёние, и 
Израилю в завёт вёчен, 11 глаголя: тебё дам зёмлю Ха- 
нааню, уже достояния вашего, 12 внегда бьіти им малым 
числом, малёйшым и пришёльцем в ней. 13 И преидбша 
от языка в язык, и от царствия в люди йны. 14 Не остави 
человёка обгідети их, и обличгі о них царгі. 15 Не прика- 
сайтеся помазанным моим, и во пророцех моих не лукав- 
нуйте. 16 И призва глад на зёмлю, всяко утверждёние 
хлёбное сотрьі. 17 Посла пред нгіми человёка: в раба 
продан бысть Иосиф. 18 Смирйша во оковах нбзе его, 
желёзо пройде душа его, 19 дбндеже пригіде слово Его, 
слово Господне разжжё его. 20 Посла царь и разрешгі его: 
князь людёй, и остави его. 21 Постави его господгіна дому 
своему, и князя всему стяжанию своему, 22 наказати 
князи его яко себё, и старцы его умудргіти. 

23 И внгіде Израиль во Еггіпет, и Иаков пришёльствова 
в зёмлю Хамову. 24 И возрастгі люди своя зело, и укрепгі 
8 * 

я паче врагов их. 25 Преврати сердце их возненавидети 
люди Его, лесть сотворити в рабёх Его. 26 Посла Моисёа 
раба Своего, Аарона, егбже избра Себё. 27 Положи в них 
словеса знамений Своих, и чудёс Своих в земли Хамове. 

28 Посла тму и помрачи, яко преогорчиша словеса Его. 

29 Преложи воды их в кровь, и изморгі рыбы их. 30 Вос- 
кипё земля их жабами в сокровищницах царёй их. 31 Ре- 
чё, и приидбша пёсия мухи, и скнйпы во вся предёлы их. 

32 Положи дожди их грады, огнь попаляющ в земли их, 

33 и порази винограды их и смоквы их, и сотрьі всякое 
дрёво предёл их. 34 Речё, и приидбша прузи и гусеницы, 
ймже не бе числа. 35 И снедбша всяку траву в земли их, 
и поядбша всяк плод земли их. 36 И порази всякаго пёр- 
венца в земли их, начаток всякаго труда их, 37 и изведё 
я с сребром и златом, и не бе в колёнах их боляй. 38 Воз- 
веселися Египет во исхождёнии их, яко нападё страх их 
на ня. 39 Распрострё бблак в покров им и огнь, ёже 
просветити им нбщию. 40 Просиша и приидбша красте- 
ли, и хлёба небёснаго насьіти я, 41 развёрзе камень и 
потекбша воды, потекбша в безводных рёки, 42 яко по¬ 
мяну слово святое Своё, ёже ко Аврааму, рабу Своему. 
43 И изведё люди Своя в радости, и избранныя Своя в 
весёлии. 44 И дадё им страны язык, и труды людёй на- 
слёдоваша, 45 яко да сохранят оправдания Его и закона 
Его взыщут. 


Слава: 

По 14-й кафисме, Трисвятое. 

Таже тропари, глас 8: Яко блудница припадаю Ти, 
да прииму оставлёние, и вмёсто мира слёзы от сердца 
приношу Ти, Христе Боже: да яко оную ущёдриши мя, 
Спасе, и подаси очищёние грехов. Яко оная бо зову Ти: 
избави мя от тимёния дел моих. 

Слава: Почто не помышляеши, душе моя, смерти? 
Почто не обращаешися прочее ко исправлёнию, прежде 
трубы глашёния на суде? Тогда несть время покаяния. 
Приими во уме мытаря и блудницу зовущыя: согреших 
Ти, Господи, помилуй мя. 

И ныне: Яко превосходящая воистину рождеством 
Твоим силы Небесныя, Приснодёво Богородице, иже 
Тобою Божеством обогати вшеся, непрестанно Тя 
величаем. 

Господи, помилуй (40) и молитва: 

Благодарим Тя, Господи Боже спасений наших, яко 
вся твориши во благодеяния жизни нашея, яко упокоил 
еси нас в прешедшем нощнбм времени, и воздвйгл еси 
нас от ложей наших, и поставил еси нас в поклонение 
честнаго и славнаго имене Твоего. Тёмже молимся Тебе, 
Господи: даждь нам благодать и силу, да сподобимся Тебе 
пёти разумно, и молитися непрестанно: и выну к Тебе 
зрёти, Спасителю и Благодётелю наших душ, страхом и 
трепетом свое спасение дёйствующе. Усльіши убо и по- 
мгілуй, Благоутрббне, нас: сокруши под ноги нашя 
невидимыя ратники и враги: приими яже по силе нашей 
благодарёния: даждь нам благодать и силу во отверзёние 
уст наших, и научи нас оправданием Твоим. Яко что 
помолимся, якоже подобает, не вёмы, аще не Ты, Гос¬ 
поди, Духом Твоим Святым наставиши ны. Аще же что 
согрешихом даже до настоящаго часа, словом, или дёлом, 
или помышлёнием, волею, или неволею, ослаби, остави, 
прости. Аще бо беззакония назриши, Господи, Господи, 
кто постоит? Яко у Тебе очищёние есть, у Тебе избав- 
лёние. Ты еси Един Свят, Помощник Крепкий, и Защи- 
титель жизни нашея, и Тя благословим во вся веки, 
аминь. 


КАФИСМА ПЯТАЯНАДЕСЯТЬ 
Аллилу иа, 105. 

1 Исповёдайтеся Господеви, яко Благ, яко в век ми¬ 
лость Его. 2 Кто возглагблет силы Господни? Слышаны 
сотворит вся хвалы Его? 3 Блажёни хранящий суд и 
творящии правду во всякое время. 4 Помяни нас, Гос¬ 
поди, во благоволёнии людёй Твоих, посети нас спасё- 
нием Твоим. 5 Видети во благости избранныя Твоя, воз- 

веселитися в веселии языка Твоего, хвалитися с достоя¬ 
нием Твоим. 6 Согрешихом со отцы нашими, беззакбн- 
новахом, неправдовахом. 7 Отцы наши во Египте не 
разумёша чудес Твоих, ни помянуша множества милости 
Твоея и преогорчиша восходяще в Чермнбе море. 8 И 
спасе их гімене Своего ради, сказати силу Свою, 9 и за¬ 
прети Чермнбму морю, и изсяче, и настави я в бездне, 
яко в пустыни. 10 И спасе я из руки ненавидящих, и 
избави я из руки врагов. 11 Покры вода стужающыя им, 
ни един от них избьість. 12 И вёроваша словеси Его, и 
воспёша хвалу Его. 13 Ускориша, забыша дела Его, не 
стерпёша совёта Его 14 и похотёша желанию в пустыни, 
и искусиша Бога в безвбдней. 15 И дадё им прошёние их, 
посла сытость в душы их. 16 И прогнёваша Моисёа в 
стану, Аарона святаго Господня. 47 Отвёрзеся земля и 
пожрё Дафана, и покры на сбнмищи Авирона, 18 и 
разжжёся огнь в сонме их, пламень попали грёшники. 
19 И сотвориша тельца в Хоргіве, и поклонйшася 
истуканному, 20 и измениша славу Его в подобие тельца 
идущаго траву, 21 и забыша Бога спасающаго их, 
сотвбршаго вёлия во Египте. 22 чудёса в земли Хамове, 
страшная в мори Чермнём. 23 И речё потребити их, аще 
не бы Моисёй, избранный Его, стал в сокрушёнии пред 
Ним, возвратити ярость Его, да не погубит их. 24 И 
уничижи ша зёмлю желанную, не яша вёры словеси Его, 
25 и поропташа в селёниих своих, не усльішаша гласа 
Господня. 26 И воздвйже руку Свою на ня, низложгіти я 
в пустыни. 27 И низложгіти сёмя их во языцех, и расто- 
чгіти я в страны. 28 И причастгішася Веельфегбру, и сне- 
дбша жёртвы мёртвых. 29 И раздражгіша его в начина¬ 
ниях своих, и умнбжися в них падёние. 30 И ста Финеёс, 
и умгілостиви, и преста сечь. 31 И вменгіся ему в правду, 
в род и род до вёка. 32 И прогнёваша Его на водё пререка¬ 
ния, и озлоблен бысть Моисёй их ради, 33 яко преогорчгі- 
ша дух его и разнствоваустнами свогіма. 34 Не потребгіша 
языки, яже речё Господь им, 35 и смесгішася во языцех, 
и навыкбша делом их. 36 И пораббташа истуканным их, 
и бысть им в соблазн, 37 и пожрбша сыны своя и дщёри 
своя бесовом, 38 и пролияша кровь неповгінную, кровь 
сынов свогіх и дщёрей, яже пожрбша истуканным 

ханаанским, и убиёна бысть земля их кровьмгі, 39 и 
оскверни ся в дёлех их, и соблудйша в начинаниих своих. 
40 И разгнёвася яростию Господь на люди Своя, и омерзй 
достояние Свое, 41 и предадё я в руки врагов, и обладанія 
йми ненавгідящии их. 42 И стужгіша им вразгі их, и сми- 
ргішася под руками их. 43 Мнбжицею избави я, тгіи же 
преогорчгіша Его совётом свогім и смирйшася в без¬ 
закониях свогіх. 44 И вйде Господь, внегда скорбёти им, 
внегда услышаше молёние их. 45 И помяну завет Свой, 
и раскаяся по множеству мгілости Своея, 46 и дадё я в 
щедроты пред всеми пленгівшими я. 47 Спасй ны, Гос¬ 
поди, Боже наш, и собергі ны от язык исповёдатися 
гімени Твоему святому, хвалгітися во хвалё Твоей. 48 
Благословён Господь Бог Израилев от века и до века. И 
рекут вси людие: буди, буди. 

Слава: 

Аллилуиа, 106. 

1 Исповёдайтеся Господеви, яко Благ, яко в век 
мйлость Его. 2 Да рекут избавлении Господем, гіхже 
избави из рукгі врага 3 и от стран собра их, от восток и 
запад, и сёвера, и моря. 4 Заблудгіша в пустыни без- 
водней, путй града обгітельнаго не обретбша. 5 Алчуще 
и жаждуще, душа их в них исчезё. 6 И воззваніи ко Гос¬ 
поду, внегда скорбёти им, и от нужд их избави я, 7 и 
настави я на путь прав, внгіти во град обйтельный. 8 Да 
исповёдятся Господеви мйлости Его, и чудеса Его 
сыновом человёческим, 9 яко насытил есть душу тщу и 
душу алчущу исполни благ. 10 Седящыя во тьме и сёни 
смёртней, окованныя нищетою и желёзом, 11 яко пре¬ 
огорчгіша словеса Божия и совет Вышняго раздра- 
жгіша. 12 И смиргіся в трудёх сёрдце их, и изнемогоша, 
и не бе помогаяй. 13 И воззваша ко Господу, внегда скор¬ 
бёти им, и от нужд их спасё я, 14 и изведё я из тьмы и сёни 
смёртныя, и узы их растерза. 15 Да исповёдятся Госпо¬ 
деви мгілости Его, и чудеса Его сыновом человёческим, 
18 яко сокрушгі врата мёдная и верей желёзныя сломгі. 
17 Восприят я от путгі беззакония их, беззаконий бо ради 
свогіх смирйшася. 18 Всякаго брашна возгнушася душа 

их, и приблгіжишася до врат смертных. 19 И воззваша 
ко Господу, внегда скорбёти им, и от нужд их спасе я, 
20 посла слово Свое и исцели я, и избави я от растлений 
их. 21 Да исповёдятся Господеви милости Его, и чудеса 
Его сыновом человеческим, 22 и да пожрут Ему жертву 
хвалы, и да возвестят дела Его в радости. 23 Сходящий 
в море в кораблёх, творящии делания в водах многих, 
24 тгіи вгідеша дела Господня и чудеса Его во глубине. 
25 Речё, и ста дух бурен, и вознесбшася волны его, 
26 восходят до небес и низхбдят до бездн, душа их в злых 
таяше: 27 смятбшася, подвигбшася, яко пияный, и вся 
мудрость их поглощена бысть. 28 И воззваша ко Господу, 
внегда скорбёти им, и от нужд их изведё я, 29 и повелё 
бури, и ста в тишину, и умолкбша волны его. 30 И 
возвеселишася, яко умолкбша, и настави я в пристанище 
хотёния своего. 31 Да исповёдятся Господеви милости 
Его, и чудеса Его сыновом человёческим: 32 да вознесут 
Его в цёркви людстёй и на седалищи старец восхвалят 
Его. 33 Положил есть рёки в пустыню, и исхбдища водная 
в жажду, 34 зёмлю плодоносную в сланость, от злобы 
живущих на нёй. 35 Положил есть пустыню во езёра 
водная и зёмлю безводную во исхбдища водная. 36 И 
насели тамо алчущыя, и составиша грады обйтельны, 
37 и насёяша сёла, и насади ша винограды, и сотвори ша 
плод жгітен. 38 И благослови я, и умнбжишася зело, и 
скоты их не умали. 39 И умалишася, и озлббишася от 
скорби зол и болёзни. 40 Излияся уничижёние на князи 
их, и облазни я по непрохбдней, а не по пути. 41 И помбже 
уббгу от нищеты и положи яко овцы отёчествия. 42 Узрят 
правии и возвеселятся, и всякое беззаконие заградит 
уста своя. 43 Кто премудр и сохранит сия? И уразумёют 
милости Господни. 

Слава: 

'Песнь, псалом Давиду, 107. 




2 Готово сёрдце мое, Боже, готово сёрдце мое: воспою 
и пою во славе моей. 3 Востани слава моя, востани 
псалтйрю и гусли, востану рано. 4 Исповёмся Тебе в 

людех, Господи, пою Тебе во язьіцех. 5 Яко вёлия верху 
небес милость Твоя и до облак истина Твоя. 6 Вознесися 
на Небеса, Боже, и по всей земли слава Твоя, 7 яко да 
избавятся возлюбленнии Твои: спаси десницею Твоею и 
усльіши мя. 8 Бог возглагбла во святём Своём: вознесуся 
и разделю сикгіму, и удбль селёний размёрю. 9 Мой есть 
Галаад и Мой есть Манассий, и Ефрём заступлёние гла¬ 
вы Моея, Иуда царь Мой. 10 Моав конбб упования Моего 
на Идумёю наложу сапог Мой: Мне иноплемённицы 
покоришася. 11 Кто введёт мя во град ограждёния? Или 
кто наставит мя до Идумёи? 12 Не Ты ли, Боже, от- 
ринувый нас? И не изьідеши, Боже, в силах наших? 
13 Даждь нам помощь от скорби, и суетно спасёние чело- 
вёческо. 14 О Бозе сотворим силу, и Той уничижит враги 
нашя. 

В конец, псалом Давиду, 108. 

1 Боже, хвалы моея не премолчй, 2 яко уста грёшнича 
и уста льстиваго на мя отверзбшася, глагблаша на мя 
языком льстивым, 3 и словесьі ненавистными обыдбша 
мя, и брашася со мною туне. 4 Вмёсто ёже любгіти мя, 
оболгаху мя, аз же моляхся, 5 и положи ша на мя злая за 
благая, и нёнависть за возлюблёние мое. 6 Постави на 
него грёшника, и диавол да станет одесную его. 7 Внегда 
судйтися ему, да изьідет осуждён, и молгітва его да будет 
в грех. 8 Да будут днйе его мал и, и епгіскопство его да 
приймет ин: 9 да будут сынове его сгіри, и жена его вдова: 
19 двгіжущеся да преселятся сынове его и воспрбсят, да 
изгнани будут из домов свогіх. 11 Да взыщет заимодавец 
вся, елгіка суть его, и да восхйтят чуждйи труды его. 
12 Да не будет ему заступника, нижё да будет ущедряяй 
сироты его. 13 Да будут чада его в погублёние, в роде 
едином да потребгітся имя его. 14 Да воспомянётся без¬ 
законие отёц его пред Господем, и грех матере его да не 
очгістится. 15 Да будут пред Господем выну и да потре- 
бйтся от землгі память их. 16 Занёже не помяну сотворгіти 
мгілость, и погна человёка нгіща и убога, и умилёна 
сёрдцем умертвгіти. 17 И возлюбй клятву, и пригідет ему, 
и не восхотё благословёния, и удалйтся от него. 18 И 

облечёся в клятву яко в ргізу, и внгіде яко вода во утробу 
его, и яко елей в кости его. 19 Да будет ему яко риза, в 
нюже облачится, и яко пояс, ймже выну опоясуется. 
20 Сие дело оболгающих мя у Господа и глаголющих 
лукавая на душу мою. 21 И ты, Господи, Господи, сотво¬ 
ри, со мною имене ради Твоего, яко блага милость Твоя. 
22 Избави мя, яко нищ и убог есмь аз, и сердце мое смятёся 
внутрь менё. 23 Яко сень, внегда уклонитися ей, отъяхся, 
стрясбхся яко прузи. 24 Колёна моя изнемогбста от поста, 
и плоть моя изменися елёа ради. 25 И аз бых поношёние 
им, вйдеша мя, покиваша главами свогіми. 26 Помозй ми, 
Господи Боже мой, и спасй мя по мгілости Твоей, 27 и да 
разумёют, яко рука Твоя сия, и Ты, Господи, сотворгіл 
еси ю. 28 Прокленут тгіи, и Ты благословгіши, востающии 
на мя да постыдятся, раб же Твой возвеселйтся. 29 Да 
облекутся оболгающии мя в срамоту, и одёждутся, яко 
одёждею, студбм свойм. 30 Исповёмся Господеви зело 
устьі мойми, и посредё многих восхвалю Его, 31 яко 
предста одесную убогаго, ёже спастй от гонящих душу 
мою. 


Слава: 

По 15-й кафисме, Трисвятое 

Таже тропари, глас 1: Яко пучйна мнбга 
прегрешёний моих, Спасе, и люте погрузгіхся 
согрешёньми моими: даждь ми руку, яко Петрбви, и 
спасй мя, Боже, и помйлуй мя. 

Слава: Яко помышлёнии лукавыми и дёлы осудйхся, 
Спасе, мысль ми даруй обращения, Боже, да зову: спасй 
мя, Благодётелю Благйй, и помилуй мя. 

И ныне: Богоблажённая Отроковгіце и Пренепорбч- 
ная, сквёрна мя суща и окалянна от деяний безмёстных, 
и скверных помышлений, очйсти мя, окаяннаго, Не- 
сквёрная и Чистая, всесвятая Мати Дево. 

Господи, помилуй (40) и молитва: 

Владыко Господи Иисусе Христе, Ты ёси Помощник 
мой, в руках Твоих есмь аз, помозй ми, не остави менё 

согрешити к Тебе, яко заблуждён есмь, не остави мя 
послёдовати воли плоти моея, не прёзри мя, Господи, яко 
нёмощен есмь. Ты вёси полёзное мне, не остави мя 
погйбнути грехи моими, не остави мя, Господи, не 
отступи от менё, яко к Тебе прибегбх, научи мя творити 
волю Твою, яко Ты еси Бог мой. Исцели душу мою, яко 
согреших Ти, спаси мя ради милости Твоея, яко пред 
Тобою суть вси стужающии ми, и несть мне иное 
прибёжище, токмо Ты, Господи. Да постыдятся убо вси 
востающии на мя и гіщущии душу мою, ёже потребити 
ю, яко Ты еси Един Сильный, Господи, во всех, и Твоя 
есть слава во веки веков, аминь. 

КАФИСМА ШЕСТАЯНАДЕСЯТЬ 
Псалом Давиду, 109. 

1 Речё Господь Гбсподеви моему: седи одесную Мене, 
дбндеже положу враги Твоя подножие ног Твоих. 2 Жезл 
силы пбслет Господь от Сиона, и господствуй посредё 
врагов Твоих. 3 С Тобою начало в день силы Твоея, во 
свётлостех святых Твоих, из чрёва прёжде денницы 
родйх Тя. 4 Клятся Господь и не раскается: Ты иерей во 
век, по чгіну Мелхиседёкову. 5 Господь одесную Тебе 
сокрушйл есть в день гнёва Своего царгі. 6 Судит во 
язьіцех, исполнит падёния, сокрушгіт главы на землй 
многих. 7 От потока на путй пиёт, сего ради вознесёт 
главу. 


Аллилуиа, 110. 

1 Исповёмся Тебе, Господи, всем сёрдцем могім в 
совёте правых и сонме. 2 Вёлия дела Господня, изыскана 
во всех волях Его. 3 Исповёдание и великолёпие дёло Его 
и правда Его пребывает в век века. 4 Память сотворгіл 
есть чудёс Своих, Милостив и Щедр Господь. 5 Пйщу дадё 
боящымся Его, помянёт в век завёт Свой. 6 Крёпость дел 
Своих возвестгі людем Своим, дати им достояние язык. 

7 Дела рук Его гістина и суд, вёрны вся заповеди Его, 

8 утвержёны в век века, сотворёны во йстине и правотё. 

9 Избавление посла людем Своим: заповёда в век завет 
Свой. Свято и страшно имя Его. 10 Начало премудрости 
страх Господень, разум же благ всем творящым и. Хвала 
Его пребывает в век века. 

Аллилуиа, псалом 111. 

1 Блажен муж, бояйся Господа, в заповедех Его 
восхощет зело. 2 Сильно на земли будет семя его, род пра¬ 
вых благословится: 3 слава и богатство в дому его, и 
правда его пребывает в век века. 4 Возсия во тме свет 
правым, милостив и щедр, и праведен. 5 Благ муж, щёдря 
и дая: устроит словеса своя на суде, яко в век не под- 
вижится. “ В память вечную будет праведник. 7 От 
слуха зла не убоится, 8 готово сердце его уповати на 
Господа. Утвердися сердце его, не убоится, дондеже 
воззрит на враги своя. Расточи, дадё убогим, правда 
его пребывает во век века, рог его вознесётся в славе. 

10 Грёшник узрит и прогнёвается, зубы своими поскре- 
жёщет и растает. Желание грёшника погибнет. 

Слава: 

Аллилуиа, 112. 

1 Хвалите, бтроцы, Господа, хвалите имя Господне. 
2 Буди имя Господне благословёно отныне и до вёка. 3 От 
восток солнца до запад хвально имя Господне. 4 Высок 
над всёми языки Господь: над небесы слава Его. 5 Кто яко 
Господь Бог наш? В высоких живьій 6 и на смирённыя 
призираяй на небесй и на земли, 7 воздвизаяй от земли 
нища и от гноища возвышаяй убога, 8 посадити его с 
князи, с князи людёй своих; 9 вселяя неплбдовь в дом 
матерь о чадех веселящуся. 

Аллилуиа, 113. 

1 Во исходе Израилеве от Египта, дому Иаковля из 
людёй варвар, 2 бысть Иудёа святыня Его, Израиль об¬ 
ласть его. 3 Море виде и побежё, Иордан возвратйся 

вспять, 4 горы взыграшася, яко овни, и холми, яко агнцы 
бвчии. 5 Что ти есть, море, яко побёгло есгі? И тебе, 
Иордане, яко возвратился еси вспять? 6 Горы, яко 
взыграстеся, яко овнй, и холми, яко агнцы бвчии? 7 От 
лица Господня подвйжеся земля, от лица Бога Иаковля, 
8 обращшаго камень во езёра водная и несекбмый во 
источники водныя. 9 Не нам, Господи, не нам, но имёни 
Твоему даждь славу, о мгілости Твоёй и гістине Твоёй. 
10 Да не когда рекут языцы: где есть Бог их? 11 Бог же наш 
на небесгі и на землгі, вся елгіка восхотё, сотворгі. 12 И до¬ 
ли язык сребро и злато, дела рук человёческих. 13 Уста 
гімут, и не возглагблют, очи гімут, и не узрят, 14 уши ймут, 
и не услышат, ноздри ймут, и не обоняют, 15 руце гімут, 
и не осяжут, нбзе гімут, и не пойдут, не возгласят гор¬ 
таней свогім. 16 Подобии им да будут творящии я, и 
вси надёющиися на ня. 17 Дом Израилев улова на Гос¬ 
пода: Помощник и Защгітитель им есть. 18 Дом Аарбнь 
улова на Господа: Помощник и Защгітитель им есть. 
^ 9 Боящийся Господа уповаша на Господа: Помощник и 
Защгітитель им есть. 20 Господь помянув ны благословгіл 
есть нас, благословгіл есть дом Израилев, благословгіл 
есть дом Аарбнь, 21 благословгіл есть боящыяся Господа, 
малыя с велгікими. 22 Да приложгіт Господь на вы, на вы 
и на сыны вашя. 23 Благословёни вы Гбсподеви, сотвбр- 
шему небо и зёмлю. 24 Небо небесё Господеви, зёмлю же 
даде сыновом человёческим. 25 Не мёртвии восхвалят Тя, 
Господи, нижё вси низходящии во ад, 26 но мы, живгіи, 
благословгім Господа отныне и до века. 


Аллилуиа, 114. 

1 Возлюбгіх, яко услышит Господь глас молёния мо¬ 
его, 2 яко приклонгі ухо Свое ко мне, и во днгі моя при¬ 
зову. 3 Объяша мя болёзни смёртныя, беды адовы обре- 
тбша мя, скорбь и болёзнь обретбх, и имя Господне при- 
звах: 4 о, Господи, избави душу мою. Мгілостив Господь 
и Праведен, и Бог наш мгілует. 5 Храняй младёнцы 
Господь: смиргіхся, и спасё мя. 6 Обратгіся, душе моя, в 
покой, яко Господь благодёйствова тя. 7 Яко изъят душу 

мою от смерти, очи мои от слез и нбзе мои от попол¬ 
зновения. 8 Благоугожду пред Господем во стране жи¬ 
вых. 

Слава: 

Алл и лупа, 115. 

1 Вёровах, тёмже возглагблах, аз же смирихся зело. 
2 Аз же рех во изступлёнии моем: всяк человёк ложь. 3 Что 
воздам Господеви о всех, яже воздадё ми? 4 Чашу спа- 
сёния прииму и имя Господне призову, 5 молитвы моя 
Господеви воздам пред всёми людьми Его. 6 Честна пред 
Господем смерть преподобных Его. 7 О, Господи, аз раб 
Твой, аз раб Твой и сын рабыни Твоея; растерзал есй узы 
моя. 8 Тебё пожру жёртву хвалы, и во имя Господне 
призову. 9 Молитвы моя Господеви воздам пред всёми 
людьми Его, 10 во двбрех дому Господня, посредё тебё, 
Иерусалиме. 

Аллилуиа, 116. 

1 Хвалите Господа вси языцы, похвалите Его вси 
людие, 2 яко утвердйся милость Его на нас, и йстина 
Господня пребывает во век. 

Аллилуиа, 117. 

1 Исповёдайтеся Господеви, яко Благ, яко в век ми¬ 
лость Его. 2 Да речёт убо дом Израилев: яко Благ, яко в 
век мгілость Его. 3 Да речёт убо дом Аарбнь: яко Благ, яко 
в век мгілость Его. і Да рекут убо вси боящийся Господа: 
яко Благ, яко в вёк мгілость Его. 5 От скорби призвах 
Господа, и услыша мя в пространство. 6 Господь мне 
Помощник, и не убоюся, что сотворгіт мне человёк. 

7 Господь мне Помощник, и аз воззрю на враггі моя. 

8 Благо есть надёятися на Господа, нёжели надёятися на 
человёка. 9 Благо есть уповати на Господа, нёжели 
уповати на князи. 10 Вси языцы обыдбша мя, и йменем 
Господним противляхся им, 11 обышёдше обыдбша мя, 
и гіменем Господним противляхся им, 12 обыдбша мя, яко 

пчёлы сот, и разгорёшася, яко огнь в тернии, и именем 
Господним противляхся им. 13 Отриновён превратихся 
пасти, и Господь прият мя. 14 Крёпость моя и пёние мое 
Господь, и бысть ми во спасёние. 15 Глас радости и 
спасёния в селёниих праведных: десница Господня со¬ 
твори силу, 16 десница Господня вознесё мя, десница 
Господня сотвори силу. 17 Не умру, но жив буду, и повём 
дела Господня. 48 Наказуя наказа мя Господь, смёрти же 
не предадё мя. 19 Отвёрзите мне врата правды, вшед в 
ня исповёмся Господеви. 20 Сия врата Господня, 
праведнии внгідут в ня. 21 Исповёмся Тебе, яко услышал 
мя есй, и был есй мне во спасёние. 22 Камень, егбже 
небрегбша зиждущии, сей бысть во главу угла: 23 от 
Господа бысть сей, и есть дивен во очесёх наших. 24 Сей 
день, егбже сотвори Господь, возрадуемся и 
возвеселимся вонь. 25 О, Господи, спаси же, о Господи, 
поспеши же. 26 Благословён грядый во имя Господне, 
благословихом вы из дому Господня. 27 Бог Господь, и 
явйся нам: составите праздник во учащающих до рог 
олтарёвых. 28 Бог мой еси Ты, и исповёмся Тебе, Бог мой 
еси Ты, и вознесу Тя. Исповёмся Тебе, яко услышал мя 
еси, и был еси мне во спасёние. 29 Исповёдайтеся Госпо- 
веди, яко Благ, яко в век мгілость Его. 

Слава: 

По 16-й кафисме, Трисвятое. 

Таже тропари, глас 1: Ин мир тебе, душё, ожидает, 
и Судия хбщет твоя обличгіти тайная и лютая. Не пре- 
буди убо в здешних, но предваргі вопиющи Судий: Боже, 
очгісти мя и спаси мя. 

Слава: Яко прегрешёньми многими и язвами 
безмёрными облежймь есмь, Спасе, согрешаяй молю 
Твое благоутрббие, Христё: врачу недугующих, посетй, 
и исцелй, и спаси мя. 

И ныне: Душё моя, что нерадгіво живёши ленящися? 
Что не печёшися о злых, гіже содёяла есй в житгіи? По- 
тщйся исправитися прежде даже дверь не заключйт тебе 
Господь. Богорбдице притецьі, припадгі и возопйй: 

упование ненадёемых, спаси мя, много к Тебе 
прегрешйвша, Владычице Пречистая. 

Господи, помилуй (40) и молитва: 

Господи Святый, в Вышних живый, и всевидящим 
Твоим оком призираяй на всю тварь, Тебе приклоняем 
вьію души и телесё, и Тебе молимся, Святый святых: 
простри руку Твою невидимую от святаго жилища Тво¬ 
его, и благослови вся ны, и прости нам всякое согре¬ 
шение, вольное же и невольное, словом или делом. 
Даруй нам, Господи, умилёние, даруй слёзы духовныя 
от души, во очищёние многих наших грехов, даруй 
вёлию Твою милость на мир Твой и на ны недостойныя 
рабы Твоя. Яко благословёно и препрославлено есть имя 
Твое, Отца и Сына и Святаго Духа, ныне и присно, и во 
веки веков, аминь. 


КАФИСМА СЕДМАЯНАДЕСЯТЬ 
Аллилуиа, 118. 

1 Блажёни непорбчнии в путь, ходящий в законе Гос¬ 
подни. 2 Блажёни испытающии свидёния Его, всем сёрд- 
цем взыщут Его, 3 не дёлающии бо беззакония, в путёх 
Его ходгіша. 4 Ты заповёдал еси заповеди Твоя сохра¬ 
ните зело. 5 Дабы исправилися путиё мои, сохраните 
оправдания Твоя. 6 Тогда не постыжуся, внегда при¬ 
врёте ми на вся заповеди Твоя. 7 Исповёмся Тебе в пра¬ 
вое™ сёрдца, внегда научите ми ся судьбам правды 
Твоея. 8 Оправдания Твоя сохранні , не остави менё до 
зела. 9 В чесом исправит юнёйший путь свой? Внегда 
сохранйти словеса Твоя. 10 Всем сёрдцем моим взысках 
Тебе, не отргіни менё от заповедей Твоих. 11 В сёрдце 
моём скрых словеса Твоя, яко да не согрешу Тебе. 
12 Благословён еей, Господи, научи мя оправданием 
Твоим. 13 Устнама мойма возвестгіх вся судьбы уст Твоих. 
14 На путгі свидёний Твоих насладйхся, яко о всяком 
богатстве. 15 В заповедех Твоих поглумлюся, и уразумёю 
путй Твоя. 16 Во оправданиях Твоих поучуся, не забуду 

словес Твоих. 17 Воздаждь рабу Твоему: живи мя, и со¬ 
храню словеса Твоя. 18 Открьій очи мои, и уразумею 
чудеса от закона Твоего. 19 Пришлец аз есмь на земли, 
не скрый от мене заповеди Твоя. 20 Возлюби душа моя 
возжелати судьбы Твоя на всякое время. 21 Запретил есгі 
гордым, прбкляти уклоняющийся от заповедей Твоих. 
22 Отъимгі от мене понос и уничижение, яко свидёний 
Твоих взысках. 23 Ибо седбша князи и на мя клеветаху, 
раб же Твой глумляшеся во оправданиих Твоих. 24 Ибо 
свидёния Твоя поучёние мое есть, и совёти мои оправ¬ 
дания Твоя. 25 Прильпё земли душа моя, живи мя по 
словеси Твоему. 26 Пути моя возвестйх, и услышал мя 
еси, научи мя оправданием Твоим. 27 Путь оправданий 
Твоих вразуми ми, и поглумлюся в чудесёх Твоих. 
28 Воздрема душа моя от уныния, утверди мя в словесёх 
Твоих. 29 Путь неправды отстави от мене, и законом 
Твоим помилуй мя. 30 Путь истины извблих, и судьбы 
Твоя не забых. 31 Прилепихся свидёнием Твоим, Госпо- 
ди, не посрами менё. 32 Путь заповедей Твоих текбх, егда 
разширйл еси сёрдце мое. 33 Законоположи мне, Господи, 
путь оправданий Твоих, и взыщу й выну. 34 Вразумгі мя, 
и испытаю закон Твой, и сохрани! й всем сёрдцем мойм. 
35 Настави мя на стезю заповедей Твоих, яко тую восхо- 
тёх. 36 Приклонгі сёрдце мое во свидёния Твоя, а не в 
лихогімство. 37 Отвратгі очи мои, ёже не вгідети суеты, в 
путй Твоем живй мя. 38 Постави рабу Твоему слово Твое 
в страх Твой. 39 Отъимгі поношёние мое, ёже непщевах, 
яко судьбы Твоя благи. 40 Се возжелах заповеди Твоя, в 
правде Твоей живй мя. 41 И да пригідет на мя мйлость 
Твоя, Господи, спасёние Твое по словесй Твоему, 42 и 
отвещаю поношающым ми слово, яко уповах на словеса 
Твоя. 43 И не отъимй от уст моих словесё йстинна до зела, 
яко на судьбы Твоя уповах, 44 и сохраню закон Твой 
выну, в век и в век века. 45 И хождах в широтё, яко 
заповеди Твоя взысках, 46 и глаголах о свидёниих Твоих 
пред царй, и не стыдяхся, 47 и поучахся в заповедех 
Твоих, яже возлюбгіх зело: 48 и воздвигбх руце мои к 
заповедем Твоим, яже возлюбйх, и глумляхся во оправ¬ 
даниих Твоих. 49 Помянгі словеса Твоя рабу Твоему, 
гіхже упование дал ми есгі. 50 То мя утёши во смирёнии 
моем, яко слово Твое живй мя. 51 Гордии законопреступо- 

ваху до зела, от закона же Твоего не уклонгіхся. 52 Помя- 
нух судьбы Твоя от века, Господи, и утёшихся. 53 Печаль 
прият мя от грешник, оставляющих закон Твой. 54 Пета 
бяху мне оправдания Твоя на месте пришёльствия моего. 
55 Помянух в нощи имя Твое, Господи, и сохранйх закон 
Твой. 56 Сёй бысть мне, яко оправданий Твоих взысках. 

57 Часть моя есгі, Господи, рех сохраните закон Твой. 

58 Помолгіхся лицу Твоему всем сёрдцем моим: помйлуй 
мя по словесй Твоему. 59 Помьіслих путгі Твоя, и возвра¬ 
тах нбзе мои во свидёния Твоя. 60 Уготбвихся и не сму- 
тгіхся сохрангіти заповеди Твоя. 61 Ужя грёшник обяза- 
шася мне, и закона Твоего не забьіх. 62 Полунощи востах 
исповёдатися Тебе о судьбах правды Твоея. 63 При¬ 
частник аз есмь всем боящымся Тебе и храня щым запо¬ 
веди Твоя. 64 Мгілости Твоея, Господи, испблнь земля, 
оправданием Твоим научгі мя. 65 Благость сотворгіл еси 
с рабом Твоим, Господи, по словесй Твоему. 66 Благости 
и наказанию, и разуму научгі мя, яко заповедем Твоим 
вёровах. 67 Прёжде даже не смиргіти ми ся, аз прегре- 
шгіх, сего ради слово Твое сохранйх. 68 Благ есй Ты, 
Господи, и благостию Твоею научгі мя оправданием 
Твоим. 69 Умнбжися на мя неправда гордых, аз же всем 
сёрдцем моим испытаю заповеди Твоя. 70 Усыргіся яко 
млеко сёрдце их, аз же закону Твоему поучгіхся. 71 Благо 
мне, яко смиргіл мя есй, яко да научу ся оправданием 
Твоим. 72 Благ мне закон уст Твоих, паче тьісящ злата 
и сребра. 


Слава: 

73 Руце Твои сотворгісте мя и создаете мя, вразумгі мя, 
и научу ся заповедем Твоим. 74 Боящийся Тебе узрят мя 
и возвеселятся, яко на словеса Твоя уповах. 75 Разумех, 
Господи, яко правда судьбы Твоя, и вогістинну смиргіл 
мя еси. 76 Буди же мгілость Твоя, да утёшит мя по словесй 
Твоему рабу Твоему. 77 Да пригідут мне щедроты Твоя, 
и жив буду, яко закон Твой поучёние мое есть. 78 Да 
постыдятся гбрдии, яко неправедно беззакбнноваша на 
мя, аз же поглумлюся в заповедех Твоих. 79 Да обратят 
мя боящийся Тебе и вёдящии свидёния Твоя. 80 Буди 
сёрдце мое непорочно во оправданиях Твоих, яко да не 

постыжуся. 81 Исчезает во спасение Твое душа моя, на 
словеса Твоя уповах. 82 Исчезбша очи мои в слово Твое, 
глаголюще: когда утёшиши мя? 83 Занё бых яко мех на 
слане, оправданий Твоих не забьіх. 84 Колйко есть дней 
раба Твоего? Когда сотвори ши ми от гонящих мя суд? 
85 Повёдаша мне законопреступницы глумлёния, но не 
яко закон Твой, Господи. 86 Вся заповеди Твоя истина; 
неправедно погнаша мя, помозгі ми. 87 Вмале не окон¬ 
чаніи менё на земли, аз же не оставих заповедей Твоих. 
88 По милости Твоей живи мя, и сохраню свидёния уст 
Твоих. 89 Во век, Господи, слово Твое пребывает на Не- 
бесгі. 90 В род и род истина Твоя. Основал еси зёмлю, и 
пребывает. 9І Учинёнием Твоим пребывает день, яко 
всяческая раббтна Тебе. 92 Яко аще бы не закон Твой 
поучёние мое был, тогда убо поггібл бых во смирёнии 
моем. 93 Во век не забуду оправданий Твоих, яко в них 
оживил мя еси. 

[Среда:] 

94 Твой есмь аз, спаси мя, яко оправданий Твоих 
взысках. 95 Менё ждаша грёшницы погубити мя, сви¬ 
дёния Твоя разумёх. 96 Всякия кончины вгідех конёц, 
широка заповедь Твоя зело. 97 Коль возлюбих закон 
Твой, Господи, весь день поучёние мое есть. 98 Паче враг 
могіх .ріудргіл мя есгі заповедию Твоею, яко в век моя 
есть. 99 Паче всех учащих мя разумёх, яко свидёния Твоя 
поучёние мое есть. 100 Паче старец разумёх, яко заповеди 
Твоя взысках. 101 От всякаго путй лукава возбрангіх но¬ 
гам могім, яко да сохраню словеса Твоя. 102 От судёб 
Твоих не уклонйхся, яко Ты законоположйл ми еси. 
103 Коль сладка гортани моему словеса Твоя, паче мёда 
устбм могім. 104 От заповедей Твоих разумёх, сего ради 
возненавгідех всяк путь неправды. 14)5 Светгільник 
ногама могіма закон Твой и свет стезям моим. 106 Кляхся 
и поставих сохрангіти судьбы правды Твоея. 107 Сми- 
ргіхся до зела, Господи, живгі мя по словесгі Твоему. 
108 Вольная уст моих благоволгі же, Господи, и судьбам 
Твоим научи мя. 109 Душа моя в руку Твоею выну, и 
закона Твоего не забьіх. 110 Положгіша грёшницы сеть 
мне, и от заповедей. Твоих не заблудгіх. 411 Наслёдовах 

свидёния Твоя во век, яко радование сердца моего суть. 
112 Приклонйх сердце мое сотворити оправдания Твоя в 
век за воздаяние. 113 Законопреступныя возненавгідех, 
закон же Твой возлюбих. 114 Помощник мой и Заступник 
мой еси Ты, на словеса Твоя уповах. 115 Уклонгітеся от 
мене лукавнующии, и испытаю заповеди Бога моего. 
116 Заступи мя по словесй Твоему, и жив буду, и не по¬ 
срами мене от чаяния моего, 117 помозгі ми, и спасуся, и 
поучуся во оправданиих Твоих выну. 118 Уничижил еси 
вся отступающыя от оправданий Твоих, яко неправедно 
помышление их. 119 Преступающыя непщевах вся грёш- 
ныя земли, сего ради возлюбих свидёния Твоя. 120 При¬ 
гвозди страху Твоему плоти моя, от судёб бо Твоих убо- 
яхся. 121 Сотворгіх суд и правду, не предаждь менё обгі- 
дящым мя. 122 Восприими раба Твоего во благо, да не 
оклеветают менё гбрдии. 128 Очи мои исчезосте во спа- 
сёние Твое и в слово правды Твоея. 124 Сотвори с рабом 
Твоим по милости Твоей, и оправданием Твоим научи 
мя. 125 Раб Твой есмь аз: вразуми мя, и увём свидёния 
Твоя. 126 Врёмя сотворити Господеви: разориша закон 
Твой. 127 Сего ради возлюбих заповеди Твоя паче злата 
и топазия. 128 Сего ради ко всем заповедем Твоим 
направляхся, всяк путь неправды возненавйдех. 129 Дгів- 
на свидёния Твоя, сего ради испыта я душа моя. 130 Яв- 
лёние словёс Твоих просвещает и вразумляет младёнцы. 
131 Уста моя отверзбх и привлекох дух, яко заповедей 
Твоих желах. 

Слава: 


132 Прйзри на мя и помгілуй мя, по суду любящих 
гімя Твое. 133 Стопы моя направи по словесй Твоему, и 
да не обладает мною всякое беззаконие. 134 Избави мя 
от клеветы человёческия, и сохраню заповеди Твоя. 
135 Лицё Твое просвета на раба Твоего и научгі мя 
оправданием Твоим. 136 Исхбдища водная изведосте очи 
мой, понёже не сохранйх закона Твоего. 137 Праведен еси, 
Господи, и прави судгі Твои. 138 Заповёдал еси правду 
свидёния Твоя, и гістину зело. 139 Истаяла мя есть рёв- 
ность Твоя, яко забыша словеса Твоя вразгі мои. 140 Раз- 
жжёно слово Твое зело, и раб Твой возлюбгі ё. 141 Юнёй- 

ший аз есмь и уничижён, оправданий Твоих не забьіх. 

142 Правда Твоя правда во век, и закон Твой истина. 

143 Скорби и нужды обретбша мя, заповеди Твоя поу¬ 
чение мое. 144 Правда свидёния Твоя в век, вразуми мя, 
и жив буду. 145 Воззвах всем сёрдцем моим, усльіши мя, 
Господи, оправдания Твоя взыщу. 146 Воззвах Ти, спаси 
мя, и сохраню свидения Твоя. 147 Предварих в безгбдии 
и воззвах, на словеса Твоя уловах. 443 Предваристе очи 
мои ко утру, поучгітися словесём Твоим. 149 Глас мой 
усльіши, Господи, по милости Твоей: по судьбё Твоей 
живи мя. 150 Приблйжишася гонящий мя беззаконием, от 
закона же Твоего удалишася. 151 Близ еси Ты, Господи, 
и вси путиё Твои истина. 152 Испёрва познах от свидёний 
Твоих, яко в век основал я еси. 133 Виждь смирёние мое, 
и измгі мя, яко закона Твоего не забьіх. 154 Суди суд мой 
и избави мя, словесё ради Твоего живи мя. 153 Далёче от 
грёшник спасёние, яко оправданий Твоих не взыскаша. 
136 Щедроты Твоя мнбги, Господи, по судьбё Твоей живи 
мя. 137 Мнбзи изгонящии мя и стужающии ми, от сви¬ 
дёний Твоих не уклонихся. 138 Вгідех неразѵмевающыя 
и истаях, яко словёс Твоих не сохранйша. 139 Виждь, яко 
заповеди Твоя возлюбйх, Господи, по мйлости Твоей 
живгі мя. 160 Начало словёс Твоих йстина, и во век вся 
судьбы правды Твоея. 161 Князи погнаша мя туне, и от 
словёс Твоих убояся сёрдце мое. 162 Возрадуюся аз о сло- 
весёх Твоих, яко обретаяй корысть многу. 163 Неправду 
возненавгідех и омерзгіх, закон же Твой возлюбйх. 
164 Седмерйцею днем хвалй Тя о судьбах правды Твоея. 
163 Мир мног любящым закон Твой, и несть им соблазна. 
166 Чаях спасёния Твоего, Господи, и заповеди Твоя 
возлюбйх. 167 Сохрангі душа моя свидёния Твоя, и воз- 
любгі я зело. 168 Сохранйх заповеди Твоя, и свидёния 
Твоя, яко вси путиё мои пред Тобою, Господи. 1ёэ Да 
приблйжится молёние мое пред Тя, Господи, по словесй 
Твоему вразумй мя. 170 Да внйдет прошёние мое пред Тя, 
Господи, по словесй Твоему избави мя. 171 Отрыгнут 
устнё мои пёние, егда научйши мя оправданием Твоим. 
172 Провещает язык мой словеса Твоя, яко вся заповеди 
Твоя правда. 173 Да будет рука Твоя ёже спастгі мя, яко 
заповеди Твоя извблих. 774 Возжелах спасёние Твое, 

Господи, и закон Твой поучение мое есть. 175 Жива бу¬ 
дет душа моя и восхвалит Тя, и судьбы Твоя помогут мне. 
176 Заблудих, яко овча погибшее, взыщи раба Твоего, яко 
заповедей Твоих не забьіх. 

Слава: 

По 17-й кафисме. Трисвятое. 

Таже тропари, глас 2: Согреших к Тебе, Спасе, яко 
блудный сын: приими мя, Отче, кающагося, и помилуй 
мя, Боже. 

Слава: Зову к Тебе, Христе Спасе, мытарёвым гла¬ 
сом: очисти мя якоже онаго и помилуй мя, Боже. 

И ныне: Богородице, не презри мя требующа 
заступления Твоего: на Тя бо улова душа моя, и помилуй 
мя. 

Господи, помилуй (40) и молитва: 

Владыко Господи Вседержителю и Твбрче всех, 
щедрот Отец, и милости Бог, от земли создавый чело¬ 
века, и показавый его по образу Твоему и по подобию, 
да и тем прославится великолёпое имя Твое на земли, и 
истбргнена у бо преступлёнием твоих заповедей, паки на 
лучшее возсоздавый его во Христё Твоем, и возведьій на 
Небеса: благодарю Тя, яко умножил еси на мне величие 
Твое, и не прёдал мя еси врагом моим в конец, исторг¬ 
нута мя йщущым в пропасть адову, нижё оставил мя еси 
погибнути со беззаконии моими. Ныне убо, Многоми- 
лостиве и Любоблаже Господи, не хотяй смерти грёш- 
наго, но обращёния ожидаяй, и приёмляй: Иже низвёр- 
женныя исправляяй, сокрушённыя исцеляяй, обрати и 
менё к покаянию, и низвёрженнаго исправи, и сокру¬ 
шённаго исцели: помяни Твоя щедроты, и яже от века 
Твою непостижимую благость и моя безмёрная забуди 
беззакония, яже делом и словом, и мыслию совершйх: 
разреши ослеплёние сердца моего, и даждь ми слёзы 
умилёния на очищёние сквёрны мысли моея. Услыши, 
Господи, вонми, Человеколюбие, очисти, Благоутрббне, 

и от мучительства во мне царствующих страстей окаян¬ 
ную мою душу свобода. И не ктому да содержит мя грех, 
ниже да возможет на мя боритель демон, ниже к своему 
хотению да ведёт мя, но державною Твоею рукою, его 
владычества исхйтивый мя, Ты царствуй во мне, Благйй 
и Человеколюбгівый Господи, и всего Твоего бьіти, и 
жгіти мне прочее по Твоей благоволгі воли. И подаждь 
ми неизречённою благостию сёрдца очищёние, уст 
хранёние, правоту деяний, мудрование смирённое, мир 
помыслов, тишину душевных моих сил, радость духов¬ 
ную, любовь истинную, долготерпение, благость, кро¬ 
тость, веру нелицемёрну, воздержание обдержательное, 
и всех мя благих плодов исполни, дарованием Святаго 
Твоего Духа. И не возведи менё в преполовёние дний 
моих, нижё неисправлену и неготбву душу мою восхй- 
тиши, но совершй мя Твоим совершёнством, и тако мя 
настоящаго жития изведгі, яко да невозбранно прошёд 
начала и власти тьмы, Твоею благодатию узрю и аз 
неприступныя Твоея славы доброту неизречённую, со 
всеми святыми Твоими, в нгіхже освятгіся, и просла- 
вися всечестнбе и великолёпое имя Твое, Отца и Сына 
и Святаго Духа, ныне и присно, и во веки веков, аминь. 

КАФИСМА ОСМАЯНАДЕСЯТЬ 

Песнь степеней, 119. 

1 Ко Господу, внегда скорбёти ми, воззвах, и услыша 
мя. 2 Господи, избави душу мою от устён неправедных и 
от языка льстгіва. 3 Что дастся тебё, илгі что приложйтся 
тебё к языку льстгіву? 4 Стрёлы сйльнаго изощрёны, со 
угльми пустынными. 5 Увы мне, яко пришёльствие мое 
продолжгіся, вселйхся с селёнии Кидарскими. 6 Много 
пришёльствова душа моя, с ненавгідящими мгіра бех 
мйрен: 7 егда глаголах им, боряху мя туне. 

Песнь степеней, 120. 

1 Возведох очи мои в горы, отнюдуже прийдет 
помощь моя. 2 Помощь моя от Господа, сотвбршаго нёбо 

и землю. 3 Не даждь во смятение ноги твоея, ниже 
воздрёмлет храняй тя, 4 се не воздрёмлет, нижё уснет 
храняй Израиля. 5 Господь сохранит тя, Господь покров 
твой на руку десную твою . 6 Во дни солнце не ожжёт тебё, 
нижё луна нбщию . 7 Господь сохранит Тя от всякаго зла, 
сохранит душу твою Господь . 8 Господь сохранит вхождё- 
ние твое и исхождёние твое, отныне и до века. 

Песнь степеней, 121. 

1 Возвеселихся о рёкших мне: в дом Господень 
пойдем. 2 Стояще бяху ноги нашя во двбрех Твоих, Ие¬ 
русалиме. 3 Иерусалим зиждемый яко град, емуже при¬ 
частие его вкупе. 4 Тамо бо взыдбша колёна, колёна 
Господня, свидёние Израилево, исповёдатися имени 
Господню, 5 яко тамо седбша престо ли на суд, престо ли 
в дому Давидове . 6 Вопросите же яже о мире Иерусалима: 
и обилие любящым тя. 7 Буди же мир в силе твоей и 
обилие в столпостенах твоих. 8 Ради братий моих и 
ближних моих глаголах убо мир о тебе. 9 Дому ради 
Господа Бога нашего взысках благая тебе. 

Песнь степеней, 122. 

1 К Тебе возведбх очи мои, живущему на Небеси. 2 Се 
яко очи раб в руку госпбдий своих, яко очи рабыни в руку 
госпожи своея, тако очи наши ко Господу Богу нашему, 
дбндеже ущёдрит ны. 3 Помилуй нас, Господи, помгілуй 
нас, яко по многу испблнихомся уничижёния, 4 наипаче 
напблнися душа наша поношёния гобзующих и уничи¬ 
жёния гордых. 

Песнь степеней, 123. 

1 Яко аще не Господь бы был в нас, да речёт убо 
Израиль, 2 яко аще не Господь бы был в нас, внегда 
востати человёком на ны, убо живых пожёрли бьіша нас, 
3 внегда прогнёватися ярости их на ны, убо вода пото¬ 
пила бы нас. 4 Поток прёйде душа наша, 5 убо прёйде 
душа наша воду непостоянную. 6 Благословён Господь, 
иже не дадё нас в ловитву зубом их. 7 Душа наша, яко 

птица избавися от сети ловящих: сеть сокрушйся, и мы 
избавлени бьіхом. 8 Помощь наша во имя Господа, 
сотворшаго нёбо и землю. 

Слава: 

Песнь степеней, 124. 

1 Надеющийся на Господа, яко гора Сион: не под- 
вгіжится в век живьій во Иерусалиме. і Горы окрест его, 
и Господь окрест людей Своих отныне и до века. 3 Яко 
не оставит Господь жезла грешных на жребий правед¬ 
ных, яко да не прострут праведнии в беззакония рук 
своих. 4 Ублажи, Господи, благгія и правыя сердцем. 
5 Уклоняющимся же в развращения отведёт Господь с 
дёлающими беззаконие. Мир на Израиля. 

Песнь степеней, 125. 

1 Внегда возвратити Господу плен Сибнь, бьіхом яко 
утёшени . 2 Тогда испблнишася радости уста наша и язык 
наш весёлия, тогда рекут во язьіцех: возвеличил есть 
Господь сотворйти с ними. 3 Возвеличил есть Господь 
сотворити с нами: бьіхом веселящеся. 4 Возврати, Гос¬ 
поди, пленёние наше, яко потоки югом. 5 Сёющии сле¬ 
зами, радостию пожнут . 6 Ходящий хождаху и плакахуся, 
метающе сёмена своя, грядуще же прийдут радостию, 
взёмлюще рукояти своя. 

Песнь степеней, 126. 

1 Аще не Господь созгіждет дом, всуе трудгішася згіж- 
дущии. Аще не Господь сохранйт град, всуе бде стрегйй. 
2 Всуе вам есть утреневати, востанете по седёнии, 
ядущии хлеб болёзни, егда даст возлюбленным Своим 
сон. 3 Се достояние Господне сьінове, мзда плода чрёв- 
няго. 4 Яко стрёлы в руцё сгільнаго, тако сьінове от¬ 
трясённых. 5 Блажён, гіже исполнит желание свое от них. 
Не постыдятся, егда глаголют врагом своим во вратёх. 

Песнь степеней, 127. 

1 Блажёни еси боящийся Господа, ходящий в путёх 
Его. 2 Труды плодов твоих снёси: блажён еси, и добро 
тебё будет. 3 Жена твоя, яко лоза, плодовита в странах 
дому твоего, 4 сынове твои, яко новосаждёния маслич¬ 
ная, окрест трапёзы твоея. 5 Се тако благословится че- 
ловёк бояйся Господа. 6 Благословит тя Господь от Си¬ 
она, и узриши благая Иерусалима вся дни живота Тво¬ 
его, 7 и узриши сыны сынов твоих. Мир на Израиля. 


Песнь степеней, 128. 

1 Мнбжицею брашася со мною от юности моея, да 
речёт убо Израиль: 2 мнбжицею брашася со мною от 
юности моея, ибо не премогбша мя. 3 На хребтё моём 
дёлаша грёшницы, продолжйша беззаконие своё. 4 Гос¬ 
подь Праведен ссечё выя трёшников. 5 Да постыдятся и 
возвратятся вспять вси ненавидящий Сиона. 6 Да будут, 
яко трава на здех, яже прёжде восторжёния изсше , 7 ёюже 
не исполни руки своея жняй, и нёдра своего рукояти 
собираяй, 8 и не рёша мимоходящии: благословёние 
Господне на вы, благословихом вы во имя Господне. 

Слава: 


Песнь степеней, 129. 

1 Из глубины воззвах к Тебе, Господи, Господи, ус- 
льіши глас мой. 2 Да будут уши Твои внёмлюще гласу 
молёния моего. 3 Аще беззакония назриши, Господи, 
Господи, кто постоит? Аще у Тебе очищёние есть . 4 Имене 
ради Твоего потерпёх Тя, Господи, потерпё душа моя в 
слово Твое, упова душа моя на Господа. 5 От стражи 
утренния до нощи, от стражи утренния да уповает Из¬ 
раиль на Господа. 6 Яко у Господа милость, и многое у 
Него избавлёние, и Той избавит Израиля от всех без- 

Песнь степеней, 130. 

1 Господи, не вознесёся сердце мое, ниже вознесбстеся 
очи мои, ниже ходих в великих, ниже в дивных паче 
мене. 2 Аще не смиреномудрствовах, но вознесбх душу 
мою, яко отдоёное на матерь свою, тако воздаси на душу 
мою. 3 Да уповает Израиль на Господа, отныне и до вёка. 


Песнь степеней, 131. 

1 Помяни, Господи, Давида и всю кротость его: 2 яко 
клятся Господеви, обещася Богу Иаковлю: 3 аще вниду 
в селёние дому моего, или взьіду на одр постёли моея, 
4 аще дам сон очима моима и вёждома моима дремание, 
и покой скраниама могіма , 5 дбндеже обрящу мёсто Гос¬ 
подеви, селёние Богу Иаковлю. 6 Се сльішахом я во 
Евфрафе, обретбхом я в полях дубравы. 7 Внидем в 
селёния Его, поклонимся на мёсто, идёже стоясте нбзе 
Его. 8 Воскресни, Господи, в покой Твой, Ты и кивот 
святыни Твоея. 9 Свящённицы Твои облекутся правдою, 
и преподббнии Твои возрадуются. 10 Давида ради раба 
Твоего не отврати лицё помазаннаго Твоего. 11 Клятся 
Господь Давиду истиною и не отвёржется ея: от плода 
чрёва твоего посажду на престоле твоём . 12 Аще сохранят 
сынове твои завёт Мой, и свидёния Моя сия, имже научу 
я, и сынове их до вёка сядут на прёстоле твоём. 13 Яко 
избра Господь Сиона, извбли и в жилище Себе. 14 Сей 
покой Мой во век века, зде вселюся, яко извблих и. 
15 Ловитву его благословляяй благословлю, нищыя его 
насыщу хлёбы , 16 свящённики его облеку во спасёние, и 
преподббнии его радостию возрадуются. Тамо возращу 
рог Давидови, уготбвах светильник помазанному Мо¬ 
ему. 18 Враги его облеку студбм, на нёмже процветёт 
святыня Моя. 


Песнь степеней, 132. 

1 Се что добро, или что красно, но ёже жити братии 
вкупе? 2 Яко миро на главё, сходящее на браду, браду 

ПО ОСМОЙНАДЕСЯТЬ КАФИСМЕ. Трисвятое. Молитва 


Аароню, сходящее на омёты одежды его, 3 яко роса 
Аермбнская сходящая на горы Сибнския, яко тамо 
заповёда Господь благословёние и живот до века. 


Песнь степеней, 133. 

1 Се ныне благословите Господа вси рабгі Господни, 
стоящий в храме Господни, во двбрех дому Бога нашего. 
2 В нбщех воздежите руки вашя во святая, и благословите 
Господа. 3 Благословит тя Господь от Сиона, сотворйвый 
нёбо и зёмлю. 


Слава: 


По 18-й кафисме, Трисвятое. 

Таже тропари, глас 2: Прёжде даже не осудиши мя, 
Господи мой, Господи, даждь ми обращёние, и исправ¬ 
ление многих моих грехов, даждь ми умилёние духовное, 
яко да возопию к Тебе: Благоутробне, Человеколюбие 
Боже мой, спаси мя. 

Слава: Несмысленным скотом уподббивыйся аз, 
блудный, приложихся им: обращёние ми даруй, Христё, 
яко да прииму у Тебе вёлию милость. 

И ныне: Не отврати, Владычице, лица Твоего от ме- 
нё, молящагося Тебе, но, яко Благоутрббная Мати Щёд- 
раго Бога, потщися прежде конца обращение мне даро- 
вати, яко да спасся Тобою, воспою Тя, яко спасение и 
упование мое, непосрамленное, Госпожё моя. 

Господи, помилуй (40) и молитва: 

Господи, да не яростию Твоёю обличиши менё, нижё 
гнёвом Твоим накажеши мя. Владыко Господи Иисусе 
Христе, Сыне Бога Живаго, помилуй мя, грёшнаго, ни¬ 
щаго, обнажённаго, ленйваго, нерадгіваго, прекослбв- 

наго, окаяннаго, блудника, прелюбодея, малакия, муже- 
лбжника, сквернаго, блуднаго, неблагодарнаго, 
немилостиваго, жестокаго, пияницу, сожжённаго 
сбвестию, безличнаго, бездерзновённаго, безотвётнаго, 
недостойнаго Твоего человеколюбия, и достойна всякаго 
мучёния, и геённы, и муки. И не ради множества толиких 
моих согрешёний, множеству подложйши, избавителю 
мук; но помилуй мя, яко нёмощен есмь, и душёю, и 
плбтию, и разумом, и помышлёнием, и гімиже вёси 
судьбами спаси мя, недостойнаго раба Твоего, 
молитвами Пречистыя Владычицы нашея Богородицы, 
и всех святых, от века Тебе благоугбждших: яко 
благословён еси во веки веков, аминь. 


КАФИСМА ДЕВЯТАЯНАДЕСЯТЬ 
Аллилуиа, 134. 

1 Хвалите имя Господне, хвалите, рабгі Господа, 
2 стоящий во храме Господни, во двбрех дому Бога на¬ 
шего. 3 Хвалите Господа, яко Благ Господь, пойте име¬ 
ни Его, яко добро: 4 яко Иакова избра Себё Господь, 
Израиля в достояние Себе. 5 Яко аз познах. яко Вёлий 
Господь, и Господь наш над всеми боги. ё Вся елгіка 
восхотё Господь, сотвори на небесгі и на земли, в морях 
и во всех бёзднах. 7 Возводя бблаки от послёдних земли, 
молнии в дождь сотвори, изводяй вётры от сокровищ 
Своих. 8 Иже порази пёрвенцы Египетския, от человёка 
до скота. 9 Посла знамения и чудеса посредё тебе, Егип¬ 
те, на фараона и на вся рабы его. 10 Иже порази язы¬ 
ки мнбги и избй цари крёпки: 11 Сиона, царя Аморрёй- 
ска, и Ога, царя Васанска, и вся царствия Ханаанска, 
12 и дадё зёмлю их достояние, достояние Израилю, людем 
Свойм. 13 Господи, гімя Твое в век и память Твоя в род 
и род: 14 яко судйти гімать Господь людем Свойм, и о ра- 
бёх Свойх умблится. 15 Идоли язык: сребро и злато, дела 
рук человёческих. 16 Уста гімут, и не возглагблют, очи 
гімут, и не узрят, 17 уши ймут, и не услышат, нижё бо есть 
дух во устёх их. 18 Подобии им да будут творящии я, и 

вси надеющийся на ня. 19 Доме Израилев, благословите 
Господа, доме Аарбнь, благословите Господа, доме Ле- 
вйин, благословите Господа. 20 Боящийся Господа, бла¬ 
гословите Господа. 21 Благословен Господь от Сиона, 
неивый во Иерусалиме. 


Алл илу и а, 135. 


1 Исповёдайтеся Гбсподеви, яко благ, яко в век ми¬ 
лость Его. 2 Исповёдайтеся Богу богов, яко в век милость 
Его. 3 Исповёдайтеся Гбсподеви господёй, яко в век 
милость Его. 4 Сотвбршему чудеса вёлия единому, яко в 
век милость Его. 5 Сотвбршему небеса разумом, яко в век 
милость Его. 6 Утвердившему зёмлю на водах, яко в век 
милость Его. 7 Сотвбршему светила вёлия единому, яко 
в век милость Его. 8 Солнце во область днё, яко в век 
милость Его. 9 Луну и звёзды во область нощи, яко в век 
милость Его. 10 Поразившему Египта с пёрвенцы его, яко 
в век милость Его, 11 и извёдшему Израиля от среды их, 
яко в век милость Его. 12 Рукою крёпкою и мышцею 
высокою, яко в век милость Его. 13 Раздёльшему Чермнбе 
море в разделёния, яко в век милость Его. 14 И про- 
вёдшему Израиля посредё его, яко в век милость Его. 
15 И истрясшему фараона и силу его в море Чермнбе, 
яко в век милость Его. 16 Провёдшему люди Своя в пу¬ 
стыни, яко в век милость Его. 17 Поразившему цари вё¬ 
лия, яко в век милость Его, 18 и убившему цари креп- 
кия, яко в век милость Его: 19 Сиона, царя Аморрёй- 
ска, яко в век милость Его, 20 и Ога, царя Васанска, 
яко в век милость Его. 21 И давшему зёмлю их достоя¬ 
ние, яко в век милость Его. 22 Достояние Израилю, рабу 
Своему, яко в век милость Его. 23 Яко во смирёнии на¬ 
шем помяну ны Господь, яко в век милость Его. 24 И 
избавил ны есть от врагов наших, яко в век милость 
Его. 25 Даяй пищу всякой плоти, яко в вёк милость 
Его. 26 Исповёдайтеся Богу Небесному, яко в век милость 
Его. 

Давиду Перемнем, 136. 

1 На реках Вавилонских, тамо седбхом и плакахом, 
внегда помянути нам Сиона. 2 На вёрбиих посредё его 
обёсихом органы нашя. 3 Яко тамо вопросиша ньі плён- 
шии нас о словесёх пёсней и вёдшии нас о пёнии: вос¬ 
пойте нам от пёсней Сионских. 4 Како воспоём песнь 
Господню на земли чуждёй? 5 Аще забуду тебё, Иеруса¬ 
лиме, забвёна буди десница моя. 6 Прильпнй язык мой 
гортани моему, аще не помяну тебё, аще не предложу 
Иерусалима, яко в начале весёлия моего. 7 Помяни, 
Господи, сыны Едбмския, в день Иерусалимль глагб- 
лющыя: истощайте, истощайте до оснований его. 8 Дщи 
Вавилбня окаянная, блажён иже воздаст тебё воздаяние 
твоё, ёже воздала есй нам. 9 Блажён гіже гімет и разбиёт 
младёнцы Твоя о камень. 

Слава: 

Псалом Давиду, Аггёа и Захарии, 137. 

1 Исповёмся Тебе, Господи, всем сёрдцем моим, и 
пред Ангелы воспою Тебе, яко услышал есй вся глаголы 
уст могіх. 2 Поклонюся ко храму святому Твоему и испо¬ 
вёмся гімени Твоему о мгілости Твоёй и истине Твоёй, 
яко возвелйчил есй над всём имя Твоё святое. 3 Вбньже 
аще дёнь призову Тя, скоро услыши мя: умнбжиши мя 
в душгі моёй сгілою Твоёю. 4 Да исповёдятся Тебе, Гос¬ 
поди, вси царие зёмстии, яко усльішаша вся глаголы уст 
Твогіх, 5 и да воспоют в путёх Господних, яко вёлия слава 
Господня, й яко Высок Господь и смирённыя призирает, 
и высокая издалёча весть. 7 Аще пойду посредё скорби, 
живйши мя, на гнев враг мойх простёрл есй руку Твою, 
и спасё мя деснйца Твоя. 8 Господь воздаст за мя. Гос¬ 
поди, мгілость Твоя во век, дел руку Твоею не прёзри. 

В конец Давиду, псалом Захариин 
в разсёянии, 138. 

1 Господи, искусйл мя есй и познал мя есй. Ты познал 
есй седание мое и востание мое. 2 Ты разумёл еси по- 

мышления моя издалёка: 3 стезю мою и уже мое Ты есй 
изслёдовал, и вся пути моя провидел еси. 4 Яко несть 
льсти в язьіце моём: се, Господи, Ты познал еси. 5 Вся 
послёдняя и дрёвняя: Ты создал еси мя, и положил есй 
на мне руку Твою. 6 Удивгіся разум Твой от менё, 
утвердйся, не возмогу к нему. 7 Камо пойду от Духа 
Твоего? И от лица Твоего камо бежу? 8 Аще взьіду на нёбо 
— Ты тамо есй, аще снгіду во ад — тамо есй. 9 Аще возму 
крилё мой рано и вселюся в послёдних моря. — 49 и тамо 
бо рука Твоя наставит мя и удержйт мя деснгіца Твоя. 
11 И рех: еда тма поперёт мя, и нощь просвещёние в 
сладости моей? 12 Яко тма не помрачгітся от Тебё, и нощь, 
яко день, просветгітся, яко тма ея' тако и свет ея. 13 Яко 
Ты создал есй утробы моя, восприял мя есй из чрёва 
матере моёя. 14 Исповёмся Тебе, яко страшно удивйлся 
есй: чудна дела Твоя, и душа моя знает зело. 15 Не утагіся 
кость моя от Тебё, юже сотворйл есй в тайне, и состав мой 
в преисподних землгі. 16 Несодёланное мое вгідесте очи 
Твои, и в кнгізе Твоей вси напгішутся, во днех созгіждутся 
и никтбже в них. 17 Мне же зело чёстни бьіша друзи Твои, 
Боже, зело утвердгішася владьічествия их. 18 Изочту их, 
и паче песка умножатся; востах, и ещё есмь с Тобою. 
19 Аще избиёши грёшники, Боже, мужие кровёй, укло- 
нйтеся от менё. 29 Яко ревнгіви естё в помышлёниих, 
приимут в суету грады Твоя. 21 Не ненавйдящыя ли 
Тя, Господи, возненавгідех, и о вразёх Твоих истаях? 
22 Совершённою нёнавистию возненавгідех я, во враггі 
бьіша ми. 23 Искусгі мя, Боже, и увёждь сёрдце моё, ис- 
тяжгі мя и разумёй стезгі моя, 24 и виждь, аще путь безза¬ 
кония во мне, и настави мя на путь вёчен. 


В конец, псалом Давиду, 139. 

1 Измгі мя, Господи, от человёка лукава, от мужа не¬ 
праведна избави мя, 2 гіже помьіслиша неправду в сёрд¬ 
це, весь день ополчаху брани, 3 изостргіша язык свой, яко 
змигін, яд аспидов под устнами их. 4 Сохрангі мя, Гос¬ 
поди, из рукгі грёшничи, от человёк неправедных измгі 
мя, гіже помьіслиша запяти стопы моя. 5 Скрьіша гбрдии 

сеть мне, и ужы препяша сеть ногама мойма. 6 При стези 
соблазны положгіша ми. 7 Рех Господеви: Бог мой есгі Ты, 
внуши, Господи, глас моления моего! 8 Господи, Господи, 
сило спасения моего, осенил еси над главою моею в день 
брани. 9 Не предаждь мене, Господи, от желания моего 
грешнику: помьіслиша на мя, не остави мене, да не когда 
вознесутся. 10 Глава окружения их, труд устён их по- 
крыет я. 11 Падут на них углия огненная, низложиши я 
в страстёх, и не постоят. 12 Муж язычен не исправится 
на земли: мужа неправедна злая уловят во истлёние. 
13 Познах, яко сотворит Господь суд нгіщым и месть 
убогим. 14 Обаче праведнии исповёдятся имени Твоему, 
и вселятся правии с лицём Твоим. 

Слава: 

Псалом Давиду, 140. 

1 Господи, воззвах к Тебе, усльіши мя: вонмгі гласу 
молёния моего, внегда воззвати ми к Тебё. 2 Да испра¬ 
вится молитва моя, яко кадило пред Тобою, воздеяние 
руку моёю — жёртва вечёрняя. 3 Положи, Господи, хра- 
нёние устбм моим, и дверь ограждёния о устнах моих. 
4 Не уклони сёрдце мое в словеса лукавствия, непщевати 
вины о гресёх, с человёки дёлающими беззаконие, и не 
сочтуся со избранными их. 5 Накажет мя праведник 
мйлостию и обличйт мя, елёй же грёшнаго да не на¬ 
мастит главы моея, яко ещё и молгітва моя во благо- 
волёниих их. 6 Пожёрты бьіша при камени судий их: 
усльішатся глаголи мои, яко возмогбша. 7 Яко толща 
землй просёдеся на землгі, расточгішася кости их при аде. 

8 Яко к Тебе, Господи, Господи, очи мои: на Тя уповах, 
не отымгі душу мою. 9 Сохранй мя от сёти, юже составиша 
ми, и от соблазн дёлающих беззаконие. 10 Падут во мрёжу 
свою грёшницы: едгін есмь аз, дбндеже прейду. 

1 Разума Давиду, внегда быти ему 
в вёртпе молящемуся, 141. 

2 Гласом моим ко Господу воззвах, гласом моим ко 
Господу помолгіхся. 3 Пролию пред Ним молёние мое, 

9 Заказ № 1781 

печаль мою пред Ним возвещу. 4 Внегда исчезати от ме¬ 
не духу моему: и Ты познал есй стези моя: на пути 
сем, по немуже хождах, скрьіша сеть мне. 5 Смотрях 
одесную и возглядах, и не бе знаяй мене: погибе бег¬ 
ство от мене, и несть взыскаяй душу мою. 6 Воззвах к 
Тебе, Господи, рех: Ты есй упование моё, часть моя есй 
на земли живых. 7 Вонмй молению моему, яко смирйх- 
ся зело, избави мя от гонящих мя, яко укрепйшася па¬ 
че мене. 8 Изведй из темнйцы душу мою, исповёдати- 
ся ймени Твоему. Менё ждут праведницы, дбндеже воз- 
даси мне. 


Псалом Давиду, егда гоняше его Авессалом, 
сын его, 142. 

1 Господи, усльіши молгітву мою, внушй молёние мое 
во йстине Твоей, усльіши мя в правде Твоей 2 и не внгіди 
в суд с рабом Твоим, яко не оправдйтся пред Тобою всяк 
живьій. 3 Яко погна враг душу мою, смиргіл есть в зёмлю 
живот мой, посадйл мя есть в тёмных, яко мёртвыя вёка. 

4 И уньі во мне дух мой, во мне смятёся сёрдце мое. 

5 Помянух дни дрёвния, поучйхся во всех дёлех Твоих, 
в творёниих руку Твоею поучахся. 6 Воздёх к Тебе ру¬ 
де мои, душа моя, яко земля безводная Тебе. 7 Скоро 
усльіши мя, Господи, исчезё дух мой, не отвратй ли¬ 
ца Твоего от менё, и уподбблюся низходящым в ров. 
8 Сльішану сотворй мне заутра мгілость Твою, яко на 
Тя уповах. Скажй мне, Господи, путь вбньже пойду, 
яко к Тебе взях душу мою. 9 Измгі мя от враг мойх, 
Господи, к Тебе прибегбх. 10 Научй мя творйти волю 
Твою, яко Ты еси Бог мой. Дух Твой Благгій наставит 
мя на зёмлю праву. 11 Имене Твоего ради, Господи, 
живйши мя, правдою Твоёю изведёши от печали ду¬ 
шу мою. 12 И мгілостию Твоею потребйши врагй моя и 
погубйши вся стужающыя душй моей, яко аз раб Твой 
есмь. 


Слава: 

По 19-й кафисме, Трисвятое. 

Таже тропари, глас 7: Благодаря, славлю Тя, Боже 
мой, яко всем дал есгі грешником покаяние. Спасе, не 
посрами мене, егда приидеши судити миру всему, 
срамная дела сотвбршаго. 

Слава: Безмерная Тебе прегрешив и безмерных 
мучений ожидаю. Боже мой, ущёдрив, спаси мя. 

И ныне: Ко множеству милости Твоея ныне прибегаю: 
разреши вериги, Богородице, согрешений моих. 

Господи, помилуй (40) и молитва: 

Владыко Христе Боже, Иже Страстьми Твоими 
страсти моя исцелйвый и язвами Твоими язвы моя 
уврачевавый, даруй мне, много Тебе прегрешившему, 
слёзы умиления, сраствори моему телу от обоняния 
животворящаго Тела Твоего, и наслади душу мою Твоею 
Честною Крбвию от горести, ёюже мя сопротйвник на¬ 
пой. Возвьіси мой ум к Тебе, долу привлёкшийся, и воз- 
ведй от пропасти погйбели, яко не ймам покаяния, не 
ймам умилёния, не ймам слезы утёшительныя, возводя¬ 
щая чада ко своему наслёдию. Омрачйхся умом в житей¬ 
ских страстёх, не могу воззрёти к Тебе в болезни, не могу 
согрётися слезами, яже к Тебе любве, но, Владыко Гос¬ 
поди, Иисусе Христе, Сокровище Благих, даруй мне по¬ 
каяние всецёлое, и сёрдце люботрудное во взыскание 
Твое, даруй мне благодать Твою, и обновгі во мне зраки 
Твоего образа. Оставих Тя, не остави мене, изыди на 
взыскание мое, возведгі к пажити Твоей, и сопричтй мя 
овцам избраннаго Твоего стада, воспитай мя с ними от 
злака Божёственных Твоих таинств, молгітвами 
Пречйстыя Твоея Матере и всех святых Твоих, аминь. 

КАФИСМА ДВАДЕСЯТАЯ 
Псалом Давиду, к Голиафу, 143. 

1 Благословён Господь Бог мой, научаяй руце мои на 
ополчение, пёрсты моя на брань. й Мйлость моя и при- 

бёжище мое, Заступник мой и Избавитель мой, Защгі- 
титель мой, и на Него уповах: повинуяй люди моя под 
мя. 3 Господи, что есть человек, яко познался есгі ему? 
Или сын человёчь, яко вменявши его? 4 Человёк суетё 
уподббися: днйе его яко сень преходят. 5 Господи, при¬ 
клони небеса, и снгіди, коснйся горам, и воздымятся. 
6 Блеснй молнию, и разженёши я, послгі стрёлы Твоя, и 
смятёши я. 7 Послгі руку Твою с высоты, измгі мя и 
избави мя от вод многих, из рукгі сынов чуждгіх, 8 ихже 
уста глагблаша суету, и деснгіца их — деснгіца неправды. 
9 Боже, песнь нбву воспою Тебё, по псалтгіри десято- 
струннем пою Тебе, 10 дающему спасёние царём, избав¬ 
ляющему Давида, раба Своего, от меча люта. 11 Избави 
мя, и измгі мя из рукгі сынов чуждгіх, ихже уста глагб¬ 
лаша суету, и деснгіца их — деснгіца неправды. 12 Ихже 
сьінове их яко новосаждёния водружённая в юности 
своей. Дщёри их удобрены, преукрашены, яко подобие 
храма. 13 Хрангілища их исполнена, отрыгающая от сего 
в сие, овцы их многоплбдны, мнбжащыяся во исхбдищах 
своих, волбве их толсти. 14 Несть падёния оплоту, нижё 
прохода, нижё вопля в стогнах их. 15 Ублажгіша люди, 
гімже сия суть. Блаженгі людие, гімже Господь Бог их. 


Хвала Давиду, 144. 

1 Вознесу Тя, Боже мой, Царю мой, и благословлю имя 
Твое в век и в вёка. 2 На всяк день благословлю Тя и 
восхвалю гімя Твое в век и в век века. 3 Вёлий Господь 
и хвален зело, и велгічию Его несть конца. 4 Род и род 
восхвалят дела Твоя и сгілу Твою возвестят. 5 Велико- 
лёпие славы святыни Твоея возглагблют и чудеса Твоя 
повёдят. 6 И сгілу страшных Твоих рекут и велгічие Твое 
повёдят. 7 Память множества благости Твоея отрыгнут 
и правдою Твоею возрадуются. 8 Щедр и Мгілостив Гос¬ 
подь, Долготерпелгів и Многомгілостив. 9 Благ Господь 
всяческим, и щедроты Его на всех дёлех Его. 10 Да 
исповёдятся Тебе, Господи, вся дела Твоя, и препо- 
дббнии Твои да благословят Тя. 11 Славу Царствия Тво¬ 
его рекут, и сгілу Твою возглагблют, 12 сказати сыновом 

человеческим силу Твою, и славу великолепия Царствия 
Твоего. 13 Царство Твое, Царство всех веков, и влады¬ 
чество Твое во всяком роде и роде. Верен Господь во всех 
словесёх Своих и Преподобен во всех дёлех Своих. 
14 Утверждает Господь вся низпадающыя и возставляет 
вся низвёрженныя. 15 Очи всех на Тя уповают, и Ты 
даёши им пищу во благоврёмении. 16 Отверзавши Ты 
руку Твою и исполнявши всякое животно благоволёния. 
47 Праведен Господь во всех путёх Своих и Преподобен 
во всех дёлех Своих. 18 Близ Господь всем призывающым 
Его, всем призывающым Его во истине. 19 Волю боя¬ 
щихся Его сотворит и молитву их услышит и спасёт я. 
20 Хранит Господь вся любящыя Его и вся грёшники 
потребит. 21 Хвалу Господню возглагблют уста моя, и да 
благословит всяка плоть имя святое Его в век и в век 
века. 


Слава: 

Аллилуиа, Аггёа и Захарии, 145. 

1 Хвали, душё моя, Господа. 2 Восхвалю Господа в 
животё моём, пою Богу моему, дбндеже есмь. 3 Не на- 
дёйтеся на князи, на сыны человёческия, в нйхже несть 
спасёния. 4 Изьідет дух его и возвратится в зёмлю свою. 
В той день погибнут вся помышлёния его. 5 Блажён, ему 
же Бог Иаковль Помощник его, упование его на Господа 
Бога своего, 6 сотвбршаго нёбо и зёмлю, море и вся, яже 
в них, хранящаго истину в век, 7 творящаго суд обгі- 
димым, дающаго пищу алчущым. Господь решит око¬ 
ванныя. 8 Господь умудряет слепцы. Господь возводит 
низвёрженныя. Господь любит праведники. 9 Господь 
хранит пришёлыіы, сира и вдову приймет и путь 
грёшных погубгіт. 40 Воцарйтся Господь во век, Бог твой, 
Сионе, в род и род. 


Аллилуиа, 146. 

1 Хвалйте Господа, яко благ псалом. Богови нашему 
да усладйтся хвалёние. 2 Зйждай Иерусалйма Господь, 

разсёяния Израилева соберёт. 3 Исцеляяй сокрушённыя 
сёрдцем и обязуяй сокрушёния их. 4 Исчитаяй множе¬ 
ство звезд и всем им имена нарицаяй. 5 Вёлий Господь 
наш, и вёлия крёпость Его, и разума Его несть числа. 

6 Приёмляй крбткия Господь, смиряяй же грёшники до 
земли. 7 Начнйте Гбсподеви во исповёдании, пойте Бб- 
гови нашему в гуслех. 8 Одевающему нёбо бблаки, 
уготовляющему земли дождь, прозябающему на горах 
траву и злак на службу человеком, 9 дающему скотом 
пищу их, и птенцём врановым прнзывающым Его. 10 Не 
в силе кбнстей восхбщет, нижё в льістех мужеских бла¬ 
говолит. 11 Благоволит Господь в боящихся Его и во 
уповающих на милость Его. 

Аллилуиа, Аггёа и Захарии, 147. 

1 Похвали, Иерусалиме, Господа, хвали Бога твоего, 
Сионе, 2 яко укрепи верей врат твоих, благословй сыны 
твоя в тебе. 3 Полагаяй предёлы твоя мир, и тука пше- 
нична насыщаяй тя. 4 Посылаяй слово Свое землй, до 
скорости течёт слово Его, 5 дающаго снег Свой, яко вол¬ 
ну, мглу, яко пепел, посыпающаго, 6 метающаго гблоть 
Свой, яко хлёбы. Протйву лица мраза Его кто постоит? 

7 Пбслет слово Свое, и истает я, дхнет дух Его, и потекут 
воды. 8 Возвещаяй слово Свое Иакову, оправдания и 
судьбы Своя Израилеви. 9 Не сотворй тако всякому 
языку, и судьбы Своя не явгі им. 

Слава: 


Аллилуиа, Аггёа и Захарии, 148. 

1 Хвалйте Господа с небес, хвалите Его в вышних. 
2 Хвалйте Его, вси Ангели Его, хвалйте Его, вся силы 
Его. 3 Хвалите Его, солнце и луна, хвалйте Его, вся 
звёзды и свет. 4 Хвалйте Его Небеса небес и вода, яже 
превыше небес. 5 Да восхвалят имя Господне: яко Той 
рече, и быша, Той повелё, и создашася. 6 Постави я в 
век и в век века, повеление положй, и не мймо йдет. 

7 Хвалите Господа от земли, змиеве и вся бездны: 8 огнь, 
град, снег, гблоть, дух бурен, творящая слово Его, 9 горы 
и вси холми, древа плодоносна и вси кёдри, 10 звёрие и 
вси скбти, гади и птицы пернаты. 11 Царие зёмстии и вси 
людие, князи и вси судии зёмстии, 12 юноши и девы, 
старцы с юнотами 13 да восхвалят имя Господне, яко 
вознесёся имя Того Единаго, исповёдание Его на земли 
и на небесй. 14 И вознесет рог людей Своих, песнь всем 
преподобным Его, сыновом Израилевым, людем, 
приближающимся Ему. 


Аллилуиа, 149. 

1 Воспойте Гбсподеви песнь нову, хваление Его в 
церкви преподобных. 2 Да возвеселится Израиль о со- 
твбршему Его, и сынове Сибни возрадуются о Царе 
своем. 3 Да восхвалят имя Его в лице, в тимпане и 
псалтйри да поют Ему. 4 Яко благоволит Господь в людех 
Своих, и вознесёт крбткия во спасёние. 5 Восхвалятся 
преподббнии во славе и возрадуются на ложах своих. 
6 Возношёния Божия в гортани их, и мечи обоюду остры 
в руках их: 7 сотворити отмщёние во языцех, обличёния 
в людех, 8 связати цари их путы, и славныя их ручными 
оковы железными, 9 сотворити в них суд написан. Слава 
сия будет всем преподобным Его. 


Аллилуиа, 150. 

1 Хвалите Бога во святых Его, хвалите Его во утвер- 
жёнии силы Его. 2 Хвалите Его на силах Его, хвалите Его 
по множеству величествия Его. 3 Хвалите Его во гласе 
трубнем, хвалите Его во псалтири и гуслех. 4 Хвалите Его 
в тимпане и лице, хвалите Его во струнах и органе. 
5 Хвалите Его в кимвалех доброгласных, хвалите Его в 
кимвалех восклицания. 6 Всякое дыхание да хвалит 
Господа. 


Слава, и ныне: Аллилуиа. 

ПО КАФИСМЕ ДВДЦЕСЯТОЙ. Трисвятое. Молитва 


Сей псалом особь писан, Давидов, и вне числа 
150 псалмов, внегда единоборствоваше 
на Голиафа. 

Мал бех в братии моей и юнший в дому отца моего, 
пасбх овцы отца моего. Руце мои сотвористе орган, и 
персты мои составиша псалтирь. И кто возвестит Гбс- 
подеви моему? Сам Господь, Сам услышит. Сам посла 
Ангела Своего, и взят мя от овец отца моего, и помаза мя 
елеем помазания своего. Братия моя добрй и велицы, и 
не благоволи в них Господь. Изыдбх в сретение ино¬ 
племеннику, и проклят мя идолы своими. Аз же, исторг¬ 
нув меч от него, обезглавих его, и отъях поношение от 
сынов Израилевых. 


По 20-й кафисме. Трисвятое. 

Таже тропари, глас 8: Исполнение всех благих Ты 
еси, Христе мой, исполни радости и веселия душу мою, 
и спаси мя, яко Един Многомилостив. 

Слава: Аще и согрешйх, Христе Спасе мой, пред То¬ 
бою, иного Бога разве Тебе не вем, дерзаю же на Твое 
благоутрббие, обращающагося приими мя, Благоутрббне 
Отче и Сыне Единорбдне и Душе Святый, яко блуднаго 
сына, и спаси мя. 

И ныне: Иного прибежища и тёплаго предстатель- 
ства, разве Тебе, не вем, яко дерзновение имущи ко из 
Тебе рождённому, Владычице, помози и спаси мя, раба 
Твоего. 


Господи, помилуй (40) и молитва: 

Господи Иисусе Христё Боже мой, помилуй мя, грёш- 
наго, и прости ми, недостойному рабу Твоему, елика Ти 
согрешйх чрез все живота моего врёмя, и даже до днесь, 
и аще что яко человек согрешйх, вольная моя прегрешё- 

ния и невольная, делом и словом, яже умом и мьіслию, 
яже от совосхищёния и невнимания, и мнбгия моея 
лености и небрежения. Аще же именем Твоим кляхся, 
аще же лжекляхся, или хулих мьіслию, или кого укоргіх, 
или оклеветах, или опечалих, или в нёчесом прогнёвах, 
или окрадбх, или блудствовах, или солгах, или тайно 
ядбх, или друг достйже ко мне, и презрёх его, или брата 
оскорбих и преогорчих, или стоящу ми на молитве и 
псалмопёнии, ум мой лукавый на лукавая обхождаше, 
или паче лёпаго насладихся, или безумно смёяхся, или 
кощунно глаголах, или тщеславихся, или гордйхся, илй 
доброту суетную вгідех и от нея прельстгіхся, илй нелё- 
пая мне поглумгіхся. Аще в чесом о молитве моей нера- 
дгіх, илй заповедей духовнаго моего отца не сохранйх, 
илй празднослбвих, илй йно что лукавое сотворйх, сия 
бо вся и вящшая сих содёях, гіхже нижё помню. Помйлуй, 
Господи, и простй ми вся, да в мире усну и почйю, поя, 
и благословя, и славя Тя, со Безначальным Твоим Отцем 
и с Пресвятым, и Благим, и Животворящим Твоим 
Духом, ныне и пргісно и во веки веков. Аминь. 






МОЛИТВЫ ПО ПРОЧТЕНИИ НЕСКОЛЬКИХ КАФИСМ 


МОЛИТВЫ 

ПО ПРОЧТЕНИИ НЕСКОЛЬКИХ КАФИСМ 
ИЛИ ВСЕЙ ПСАЛТИРИ 


По совершении же неколиких кафисм 
или всей Псалтири 

Достойно есть... или О Тебе радуется... Трисвятбе. И 
по Отче наш. 

Тропари, глас 6: 

Помилуй нас, Господи, помилуй нас, всякаго бо 
ответа недоумёюще, сию Ти молитву, яко Владыце, 
грёшнии приносим: помилуй нас. 

Слава: 

Честное пророка Твоего, Господи, торжество, Нёбо 
Цёрковь показа, с человёки ликуют Ангели. Того мо¬ 
литвами, Христё Боже, в мире управи живот наш, да 
поём Ти: Аллилуиа. 

И ныне: 

Многая множества моих, Богородице, прегрешёний: 
к Тебе прибегбх, Чистая, спасёния трёбуя. Посети 
немощствующую мою душу и моли Сына Твоего и Бога 
нашего дати ми оставлёние, яже содёях лютых, Едина 
Благословённая. 

Тоже, Господи, помилуй (40). И поклонов, елико 
мощно, с молитвою Господи и Владыко живота моего... 

Посем глаголи молитву сию со вниманием: 

Многомйлостиве и Премилостиве Господи и всего 
добра дателю, Человеколюбие, и всея вселённыя Царю, 
многоименйтый Владыко и Господи! Нищ и убог есмь аз, 
дерзаю призывати чудное и страшное, и святое имя Твое, 

егбже вся тварь Небесных сил страхом трепещут. Низу 
на земли неизречённаго Твоего человеколюбия смотре¬ 
ние удивил еси, посланием возлюбленнаго Твоего Отро¬ 
ка, Егбже от безначальных недр Твоея Отёческия славы, 
неразлучным Божеством отрыгнул есй, да человёки со 
Ангелы во един состав устроит. Помяни, Господи, мое¬ 
го уныния смирёние, кал сый и персть, Тебе, неизгла- 
гбланнаго Свёта призываю, нёмощию плоти обло- 
жён, юже мйлостивне слово Твое понесё, и смёртию 
Своею от работы вражия свободйл есть душы нашя, да 
ббщники вся, иже вёрою ярём работы Твоея на ся 
взёмшыя, славы Твоея сподобит их, от неяже сатана 
льстивый отпадё. Помйлуй мя, омрачённаго греховными 
помыслы, возведй ум мой удавленный тёрнием лёности 
и лядйною непокорства. Утвердй сёрдце мое по Тебе 
горёти, очгіма моима источник слез послгі, и на конёц 
исхода душй моея сотворй мя безпорочна Твоего угод¬ 
ника, наставляя мя к Тебе подвизатися усёрдно. Помянгі, 
Господи, родйтели моя милосёрдием Твоим и вся блйж- 
ния моя, и братию, и други, и сосёды, и вся православныя 
христианы, и спасй мя молгітвами всех святых. И при- 
имй в честь сия псалмы и молйтвы, яже глаголах пред 
Тобою за ся, и немёрзко Ти буди с воздыханием молёние 
сие, яко мгілостив сый и Человеколюбец, и Тебе 
Безначальнаго Отца славим со Единородным Твогім 
Сыном и со Святым Духом, ныне и прйсно, и во веки 
веков. Амгінь. 

Посем Честнёйшую Херувйм... Слава, и ныне. 
Господи, помйлуй {трижды). Благословй. 

Аще иерей, кончает священнически, аще ли 
простый, кончает сице: 

Господи Иисусе Христё, Сыне Божий, молйтв ради 
Пречйстыя Твоея Матере, сйлою Честнаго и 
Животворящаго Креста и святых Небёсных сил 
безплбтных, и преподобных и богонбсных отец наших, 
и святаго пророка Давйда, и всех святых, помйлуй и 
спасй мя, грёшнаго, яко Благ и Человеколюбец. 





КАНОН ПРИ РАЗЛУЧЕНИИ ДУШИ ОТ ТЕЛА 


КАНОН МОЛЕННЫЙ 
ПРИ РАЗЛУЧЕНИИ ДУШИ ОТ ТЕЛА 


Канон молебный ко Господу нашему 
Иисусу Христу и Пречистей Богородице 
Матери Господни при разлучении души 
от тела всякаго правовернаго 

Приходит игумен, к мирскому же отец его духов¬ 
ный, и вопрошает, аще есть кое слово, или дело забве¬ 
ния ради, или студа, или кая злоба к коему брату не- 
исповёдана, или непрощёна есть, вся должен есть 
изъіскивати и вопрошати по единому умирающаго. 

.Посём начинает иерей: Благословен Бог наш... (аще 
ли мирский: Молитвами святых отец наших Господи 
Иисусе Христе Боже наш, помилуй нас). Трисвятбе. По 
Отче наш. Господи, помилуй [12]. 

Приидите, поклонимся... [трижды]. Помилуй мя, 
Боже... (псалом 50 (стр. 182 )) 


Канон молёбный 

от лица человёка с душёю разлучающагося 
и не могущаго глаголати. Глас 6. 

Песнь 1 

Ирмос: Яко по еуху пешешёствовав Израиль, по 
бездне стопами, гонителя фараона видя потопляема, 
Богу победную песнь пойм, вопияше. 

Припев: Пресвятая Богородице, спаси нас. 

Каплям подобно дождёвным, злйи и малии днйе мой, 
лётним обхождёнием оскудевающе, помалу исчезают 
ужё, Владычице, спаси мя. 

Твойм благоутрббием и многими щедрбтами Твоими, 
Владычице, преклоняема естёственно, в час сей ужасный 
предстани ми, Помощнице Непоборгімая. 

Содержит ныне душу мою страх велик, трепет 
неисповедим и болезнен есть, внегда изьіти ей от телесе, 
Пречистая, юже утеши. 

Слава: Грешным и смирённым известное прибежище, 
о мне извести Твою милость, Чистая, и бесбвския избави 
руки, якоже бо пси мнбзи обступиша мя. 

И ныне: Се время помощи, се время Твоего 
заступления, се, Владычице, время, о нёмже день и нощь 
припадах тёпле и моляхся Тебё. 


Песнь 3 

Несть свят, якоже Ты, Господи Боже мой, вознесьій 
рог вёрных Твоих, Блаже, и утверди вый нас на камени 
исповёдания Твоего. 

Издалёча сего дне, Владычице, провидя, и того яко 
пришёдша помышляяй присно, слезами тёплыми 
моляхся не забьіти менё. 

Обыдбша мя мьісленнии рыкающе скимны, и ищут 
восхитити и растерзати мя горце, ихже зубы, Чистая, и 
чёлюсти сокруши и спаси мя. 

Угасшу убо отнюд органу словёсному, и связавшуся 
языку, и затворившуся гласу, в сокрушёнии сёрдца молю 
Тя, Спасительнице моя, спаси мя. 

Слава: Приклони ухо Твоё ко мне, Христа Бога моего 
Мати, от высоты мнбгия славы Твоея, Благая, и усльіши 
стенание конёчное, и руку ми подаждь. 

И ныне: Не отврати от менё мнбгия щедроты Твоя, 
не затвори утробу Твою человеколюбную, Чистая; но 
предстали ми ныне и в час судный помяни мя. 


Песнь 4 

Христос моя сила, Бог и Господь, честная Церковь 
боголёпно поёт, взывающи, от смысла чиста о Господе 
празднующи. 

Умовёние согрешением, ток слёзный ныне положи, 
Благая, сёрдца моего сокрушёние приёмлющи: о Тебе 
утверждающу упование, Благая, егда како страшнаго мя 
избавиши огненнаго мучёния, яко Сама благодати есгі 
источник, Богородгітельнице. 

Непостыдное и Непогрешйтельное всем, иже в 
нуждах, прибёжище, Владычице Пренепорбчная, Ты ми 
буди Заступница в час испытания. 

Простёрши Пречистеи Твой и Всечестнёи руце, яко 
свящённии голубгіне крилё, под кровом и сёнию тех 
покрьій мя, Владычице. 

Слава: Воздушнаго князя насйльника, мучйтеля, 
страшных путёй стоятеля и напраснаго сих 
словоиспытателя, сподбби мя прейтгі невозбранно 
отходя ща от землгі. 

И ныне: Се мя, Владычице, страх усрёте, егбже и 
бояхся; се подвиг велик объят мя, в нёмже буди ми 
Помощница, Надёжде спасёния моего. 


Песнь 5 

Божиим свётом Твоим, Блаже, утренюющих Ти души 
люббвию озарй, молюся, Тя вёдети, Слове Божий, Ис¬ 
тиннаго Бога, от мрака грехбвнаго взывающа. 

Не забуди мя, Благая, нижё отвратй от менё, Твоего 
отрока, лицё Твоё, но усльіши мя, яко скорблю, и вонмй 
души моёй, и сию избави. 

Иже по плоти, сродницы мои, и иже по духу братие, 
и друзи, и обычнии знаемии, плачите, воздохнгіте, сё- 
туйте, се бо от вас ныне разлучаюся. 

Ныне избавляяй никако и помогаяй войстинну 
никтбже. Ты помозй ми, Владычице, да не яко человёк 
безпбмощен, в руках враг мойх затворён буду. 

Слава: Вшёдше, святии мои Ангели, предстаните 
судйщу Христову, колёне свой мыслении преклбньше, 
плачёвне возопййте Ему: помгілуй, Твбрче всех, дёло рук 
твогіх, Блаже, и не отргіни его. 

И ныне: Поклбнынеся Владычице и Пречистей 
Матери Бога моего помолитеся, яко да преклонит колена 
с вами, и преклонит Его на милость: милости бо сущи и 
питательница услышана будет. 

Песнь 6 

Житейское море, воздвизаемое зря напастей бурею, 
к тихому пристанищу Твоему притёк, вопию Ти: возведи 
от тли живот мой, Многомилостиве. 

Устнё мои молчат, и язык не глаголет, но сердце 
вещает: огнь бо сокрушения сие снедая внутрь 
возгарается, и гласы неизглагбланными Тебе, Дево, 
призывает. 

Призри на мя свыше, милости Божия, и милостивно 
вонми ныне на мое посещение снйти, яко да видев Тя, 
от телесё изыду радуяся. 

Растерзаеми соузы, раздираеми закбни естествен¬ 
наго сгущения, и составления всего телёснаго, нужду 
нестерпимую и тесноту сотворяют ми. 

Слава: Святых Ангел священным и честным рукам 
преложи мя, Владычице, яко да тёх крильі покрьівся, не 
вижу безчестнаго и смраднаго и мрачнаго бесов образа. 

И ныне: Чертбже Божий Всечёстне, Небесному 
разумному чертогу сподбби мя мою угасшую и несияю¬ 
щую свещу вжёгши, святым елёем милости Твоея. 

Кондак, глас 6 

Душё моя, душё моя, востани, что спиши, конёц 
приближается, и нужда ти мблвити: воспряни убо, да по¬ 
щадит тя Христос Бог, Иже везде сьій, и вся исполняяй. 

Икос: Христово врачевствб видя отвёрсто, и от сего 
Адаму источающе здравие, пострадав уязвися диавол, 
яко беды приёмля рыдаше, и своим другом возопи: что 
сотворю Сыну Мариину? Убивает мя Вифлеёмлянин, 
Иже везде сый и вся исполняяй. 

Песнь 7 

Росодательну убо пещь содёла Ангел, преподобным 
отроком, халдеи же опаляющее веление Божие, мучи¬ 
теля увеща вопйти: благословен есй, Боже отец наших. 

Нощь смертная мя постйже неготбва, мрачна же и 
безлунна, препущающи неприготбвлена к долгому 
оному путй страшному: да спутешёствует ми Твоя ми¬ 
лость, Владычице. 

Се вси днйе мои исчезбша войстинну в суетё, якоже 
пгішется, и лёта моя со тщанием, сети же смёртныя во¬ 
йстинну и гбрькия предваргіша мою душу, яже мя об- 
держат. 

Множество грехов мойх да не возможет победгіти 
Твоего многаго благоутрббия, Владычице, но да обыдет 
мя Твоя милость и вся да покрьіет беззакония моя. 

Слава: Отводящий мя отсюду находят, содержаще мя 
всюду: душа же моя отлагает и страшйтся, мнбга 
исполнена мятёжа, юже утёши, Чистая, явлёнием 
Твойм. 

И ныне: Спечалующаго ниедйнаго в скорби моей, 
нижё утешающаго обретбх, Владычице, ибо друзи мой 
и знаемии вкупе оставиша мя ныне, но, надёжде моя, 
никакоже да не оставиши мя. 


Песнь 8 


Из пламене преподобным росу источгіл еси, и 
праведнаго жёртву водою попалгіл еси, вся бо творгіши, 
Христе, токмо ёже хотёти. Тя превозносим во вся веки. 

Яко Бога Человеколюбца Мати Человеколюбйвая, 
тгіхим и милостивым воимй оком, егда от тела душа моя 
отлучается, да Тя во вся вёки славлю, Святая Богоро¬ 
дице. 

Убёгнути ми варвар безплбтных полкгі, и воздушныя 
бёздны вознйкнути, и к Небесгі взьіти мя сподбби, да Тя 
во вёки славлю, Святая Богородице. 

Рбждшая Господа Вседержйтеля, горьких мытарств 
начальника миродёржца отженгі далёче от менё, внегда 

скончатися хощу, да Тя во веки славлю, Святая 
Богородице. 

Слава: Великой последней гласящей трубе, в 
страшное и грозное воскрешение суда, воскресающым 
всем, помяни мя тогда, Святая Богородице. 

И ныне: Высокая Владыки Христа палато, Твою бла¬ 
годать свыше пославши, предвари мя ныне в день озлоб¬ 
ления, да Тя славлю во веки вся, Святая Богородице. 


Песнь 9 


Бога человеком невозможно вгідети, на Негоже не 
смеют чини Ангельстии взирати. Тобою же, Всечистая, 
явйся человеком Слово Воплощённо. Егоже величающе, 
с Небесными вой, Тя ублажаем. 

О, како узрю Невидимаго? Како ужасное оно 
претерплю видение? Како дерзну отвёрсти очи? Како 
моего Владыку смёю видети, Егоже не престаях от 
юности огорчевая присно? 

Святая Отроковице, Богородительнице, на мое 
смирёние милосердно призри, умилённое мое и 
послёднее молёние сие приимши, и мучащаго 
вёчнующаго огня потщися избавити мя. 

Храмы святыя осквернившая, сквёрный и телёсный 
храм оставивши, Тебё, Божий всечестньій храме молит, 
Отроковице Дево Мати, душа моя тьмы кромёшния 
убежати и лютаго геёнскаго жжёния. 

Слава: Зря конёц блйзу жития моего, и помышляя 
безмёстных мыслей, деяний же, Всечистая, душу мою 
дёлательницу, люте уязвляюся стрелами совести, но 
преклонится милостивно, буди ми Предстательница. 

И ныне: Сын дастся нам за милость, Сын Божий, и 
Ангельский Царь, Превёчный от чйстых кровёй Твойх 
Человёк прошёд. Егоже умилостиви, Отроковйце, 

страстней моей душе, исторгаемей люте от окаяннаго 
моего телесё. 

Тоже, Достойно есть... 


Молитва, от иерёа глаголемая на исход души: 

Владыко Господи Вседержителю, Отче Господа на¬ 
шего Иисуса Христа, Иже всем человеком хотяй спастися 
и в разум истины приитгі, не хотяй смерти грешному, но 
обращения и живота; молимся, и мили ся Ти дёем, душу 
раба Твоего ( имярек ) от всякия узы разреши и от всякия 
клятвы свободи, остави прегрешения ему, яже от 
юности, ведомая и неведомая, в деле и слове, и чисто 
исповеданная, или забвением, или студбм утаёная. Ты 
бо Един есй разрешаяй связанныя и исправляяй сокру¬ 
шённыя, надёжда неначаемым, могий оставляти грехи 
всякому человёку, на Тя упование имущему. Ей, Чело¬ 
веколюбивый Господи, повели, да отпустится от уз 
плотских и греховных, и приимгі в мир душу раба Твоего 
сего (имярек), и покой ю в вёчных обителех со святыми 
Твоими, благодатию Единороднаго Сына Твоего, Гос¬ 
пода Бога и Спаса нашего Иисуса Христа, с Нймже бла- 
гословён еси, с Пресвятым и Благйм, Животворящим 
Твогім Духом, ныне и прйсно, и во вёки веков. Аминь. 

ПОСЛЕДОВАНИЕ ПО ИСХОДЕ 
ДУШИ ОТ ТЕЛА 


Изшедшей убо души от тела, абие иерей начинает: 
Благословен Бог... Трисвятбе. И по Отче наш. Яко Твоё 
есть Царство... 

Посем с предстоящими поет или чтет тропари 

сия: 

Со духи праведных скончавшихся душу раба Твоего, 
Спасе, упокой, сохраняя ю во блаженной жизни, яже у 
Тебе, Человеколюбие. 

В покоищи Твоём, Господи: идёже вси святйи Твои 
упокоеваются, упокой и душу раба Твоего, яко Един есй 
Человеколюбец. 

Слава: Ты еси Бог, сошёдый во ад и узы окованных 
разрешйвый, Сам и душу раба Твоего упокой. 

И ныне: Едгіна Чйстая и Непорочная Дёво, Бога без 
сёмене рбждшая, молй спастгіся душй его. 


По сих же иерей глаголет ектению сию: 

Помйлуй нас, Боже, по велгіцей мгілости Твоёй, мо¬ 
лим Ти ся, услыши и помйлуй. 

Господи, помйлуй {трижды). 

Ещё молимся о упокоёнии душй усопшаго раба 
Божия {имярек), и о ежё простйтися ему всякому 
прегрешёнию, вольному же и невольному. 

Господи, помйлуй {трижды). 

Яко да Господь Бог учингіт душу его, идёже привед¬ 
шій упокоеваются. 


Господи, помйлуй {трижды). 

Милости Божия, Царства Небеснаго и оставления 
грехов его у Христа Безсмертнаго Царя и Бога нашего 
просим. 

Подай, Господи. 


Иерей: Господу помолимся. 

Клирицы: Господи, помилуй. 

Иерей: Боже духов и веяния плоти, смерть поправый, 
и диавола упразднивый, и живот миру Твоему 
даровавый, Сам, Господи, покой душу усопшаго раба 
Твоего ( имярек ) в месте свётле, в месте злачне, в месте 
покбйне, отнюдуже отбежё болезнь, печаль и 
воздыхание, всякое согрешение, содеянное им словом, 
или делом, или помышлением, яко Благий Челове¬ 
колюбец Бог, прости: яко несть человек, иже жив будет, 
и не согрешит. Ты бо Един кроме греха, правда Твоя, 
правда во веки, и слово Твоё истина. 

Яко Ты еси Воскресёние и Живот, и Покой усопшаго 
раба Твоего {имярек), Христё Боже наш, и Тебё славу 
возсылаем, со Безначальным Твоим Отцём, и Пресвя¬ 
тым, и Благим, и Животворящим Твоим Духом, ныне и 
присно, и во вёки веков. 

Клирицы: Аминь. 

Скончав же сия, чтет псалом 90: Живьій в помо¬ 
щи... И абие поет или глаголет канон сей за престав- 
льшагося. Глас 8. 


Песнь 1 

Ирмос: Воду прошёд, яко сушу, и египетскаго зла 
избежав, израильтянин вопияше: Избавителю и Богу 
нашему пойм. 

Стих: Покой, Господи, душу усопшаго раба Твоего. 

Отвёрз уста моя, Спасе, слово ми подаждь молитися, 
Милосёрде, о ныне проставленном, да покбиши душу 
его, Владыко. 

Мертв быв плбтию, Спасе, и во гробе положен с 
мёртвыми, душу раба Твоего покой в месте злачне, яко 
Милосерд. 

Слава: Молёбный глас мой усльіши, Боже 
Триипостасне, и учини душу преставленнаго в нёдрех 
Авраамлих, Избавителю. 

И ныне: Ты, Пречистая Богородице, Егоже без искуса 
мужеска зачёнши родила еси, моли Сына Твоего подати 
покой рабу Твоему проставленному. 


Песнь 3 

Небёснаго круга Верхотвбрче Господи и Цёркви 
Зиждителю, Ты менё утверди в любви Твоёй, желаний 
краю, вёрных утверждёние, Едгіне Человеколюбие. 

В мёсте злачне, в мёсте покойне, идёже лйцы святых 
веселятся, душу раба Твоего преставленнаго покой, 
Христё, Едине Милостиве. 

Идёже лгіцы святых, тамо вчини, Владыко, послу¬ 
жившаго Тебё всем сёрдцем и воздвигшаго иго Твоё на 
рамо своё, яко Един Владыка живота и смёрти. 

Слава: Небёсный Отче Вседержителю, и Сыне Еди¬ 
нородный, и Душе Святый Исходный, прёзри умёршаго 
согрешёния и в Цёркви пёрвенец всели его славити Тя 
со всеми угбждшими Тебё. 

И ныне: Яко Мати Святая Пресвятаго Бога, 
Владычице всяческих, Марйе Богородице, со всёми 
святыми Сего молгі душу покбити раба Твоего в 
Небёсных селёниих. 


Песнь 4 

Усльішах, Господи, смотрёния Твоего таинство, ра- 
зумёх дела Твоя и прославих Твоё Божество. 

Сошёдый в преисподняя, Христё, совоздвгігл есгі 

умёршыя вся, и преставлыпагося от нас покой, Спасе, 
яко Щедр. 

Никтбже без греха есть, токмо Ты Едйн, Владыко: се¬ 
го ради проставленному и грехи остави, и в рай того всели. 

Слава: Усльіши, Троице Святая, гласы молёбныя, 
приносимыя Тебё в цёркви о усопшем, и Богоначальным 
Твоим свётом озари душу, омрачённую суетными 
привержёнии. 

И ныне: Родила есгі, Пречистая, без мужеска сёмене, 
Бога Совершённа и Человёка Совершённа, взёмлющаго 
грехи нашя, Дёво. Того моли, Госпожё, преставль- 
шемуся рабу Твоему подати покой. 


Песнь 5 

Просвети насповелёнии Твоими, Господи, и мышцею 
Твоёю высокою Твой мир подаждь нам, Человеколюбие. 

Имьій живота и смёрти власть, преставленнаго от нас 
покой, Христё Боже. Ты бо есй всех, Спасе, Покой и 
Живот. 

На Тя, Спасе, надёжду возлбжь, умёрый отъйде от 
нас, Ты же, Господи, ущёдри его, яко Бог Многомйлос- 
тив. 

Слава: Просвета нас, Трисвяте, воспеваемый Влады¬ 
ко, молящихся Тебё, мир Небёсный прийти, и в мйрных 
сёлех душу вчинй, отшёдшую от врёменных, в надёжде 
безконёчныя жйзни. 

И ныне: Шуяго стояния, Пречйстая, избавити 
преставленнаго умолй Сына Твоего, Дёво Госпожё, яко 
Спаса и Бога нашего Мати Сущая. 


Песнь 6 

Молгітву пролию ко Господу, и Тому возвещу печали 
моя, яко зол душа моя испблнися и живот мой аду при- 

блйжися, и молюся, яко Иона: от тли, Боже, возведи мя. 

Ада испровёрг, Владыко, воскресил есй умёршыя от 
века и ныне преставленнаго от нас в нёдро Авраамле Ты, 
Боже, всели, прегрешёния вся отпустив, яко Милосёрд. 

Заповедь, юже ми дал есй, Боже, преступйх и смёртен 
бых, но Ты, Боже, сошёдый во гроб и душы яже от вёка 
воскресгівый, не возстави менё, Владыко, на мучёние, но 
на покой, преставленный вопиёт Тебё нами, Много- 
мгілостиве. 

Слава: Молим Тя, Безначальне Отче и Сыне и Душе 
Святый, злобою душезлббнаго мйра озлобленную и к 
Тебё Зиждгітелю прешёдшую душу во адово дно не 
отргіни, Боже, Спасе мой. 

И ныне: С Небесё Христос Бог наш, яко дождь на руно, 
Пречйстая, снйде на Тя, напаяя весь мир и изсушая вся 
безбожныя потоки, наводняяй всю зёмлю разумом 
Свойм, Приснодёво, Того молгі дати покой 
преставленному рабу Твоему. 

Кондак, глас 8: 

Со святыми упокой, Христё, душу раба Твоего, идёже 
несть болёзнь, ни печаль, ни воздыхание, но жизнь бес- 
конёчная. 


Икос: 

Сам Едйн есй Безсмёртный, сотворгівый и создавый 
человёка: земнйи убо от землй создахомся и в зёмлю 
туюжде пойдем, якоже повелёл есй, Создавый мя, и ре- 
кйй ми: яко земля есй и в зёмлю отъгідеши, аможе вси 
человёцы пойдем, надгробное рыдание творяще песнь: 
Аллилуиа, Аллилуиа, Аллилуиа. 

Песнь 7 

От Иудёи дошёдше отроцы, в Вавилоне иногда, вё- 
рою Троическою пламень пёщный попраша, понЗще: 
отцёв Боже, Благословён есй. 

Владыко Христе Боже, егда хощеши судити миру, 
пощади душу раба Твоего, егбже от нас приял еси, 
вопиющаго: отец наших Боже, Благословен есй. 

В пищи райстей, идёже праведных души веселятся 
послуживших Тебе, причти с ними, Христе, душу раба 
Твоего, воспёвшаго: отёц наших Боже, Благословен еси. 

Слава: Иудёйския три отроки спасьш во огни, в триёх 
лйцех воспётый, избави огня вёчнаго усопшаго, воспёв¬ 
шаго Ти вёрно: отёц наших Боже, Благословён еси. 

И ныне: Исаиа Тя Жезл наречё, Чистая, Даниил же 
Гору Несекбмую, Иезекииль же Дверь, из Неяже пройде 
Христос, мы же Тя, Истинную Богородицу именующе, 
величаем. 

Песнь 8 

Седмерицею пещь, халдёйский мучитель, богочести- 
вым неистовно разжжё, силою же, лучшею спасёны сия 
видев, Творцу и Избавителю вопияше: бтроцы, благо¬ 
словите, свящённицы, воспойте, людие, превозносите во 
вся вёки. 

Скончав течёние и к Тебё прибегбх, Господи, про¬ 
ставленный вопиёт ныне: прегрешёния остави, Христё 
Боже, и не осуди менё, егда хощеши судити всем, вёрно 
бо Тебё взывах: вся дела Господня, Господа пойте и 
превозносите Его во вёки. 

Понёсшаго, Владыко, иго Твоё на раме Своём, и 
бремя Твоё лёгкое, аще и не всегда, обаче в мёсте пре¬ 
подобных Твоих всели душу его, воспёвшаго Тебе, Хрис¬ 
тё Спасе: бтроцы, благословите, свящённицы, воспойте, 
людие, превозносите Его во вёки. 

Благословим Отца и Сына и Святаго Духа, Господа. 

Безначальная Троице Святая, Боже Отче и Сыне и 
Душе Святый, в лице святых причти душу 
проставленнаго раба Твоего и огня вёчнаго избави, да Тя 
хвалит, воспевая во вёки: бтроцы, благословите, 
свящённицы, воспойте, людие, превозносите Его во 
вёки. 

И ныне: Тя, Дёво, прорбчестии лгіцы прорекбша, 
прозряще бо Тя прозорлгівыма очйма: ов убо Жезл 
наречё Тя, ин же Дверь Восточную, ов же Гору человёки 
Несекбмую. Мы же исповёдуем Тя воистинну Бого¬ 
родицу, Бога всяческих рбждшую, Егбже моли упокбити 
престав леннаго во вёки вся. 

Песнь 9 

Ужасёся о сем нёбо, и земли удивйшася концы, яко 
Бог явгіся человёком плотски, и чрёво Твоё бысть про¬ 
страннейшее Небёс. Тем Тя, Богородицу, Ангелов и че- 
ловёк чиноначалия величают. 

Иисусе Боже мой, Спасе, Адамле Ты взял есгі пре- 
ступлёние и смёрти вкусйл есгі, да человёки от нея сво- 
бодгіши, Милосёрде. Тёмже молим Тя, Мгілостиве: пре- 
ставленнаго покой, яко Благ, во двбрех святых Твогіх, 
яко Едгін Всеблагйй и Милосёрдый. 

Несть никтбже, Милосёрде, гіже не согрёши в чело- 
вёцех, токмо Ты Едгін, Иисусе Христё, взёмляй грехгі 
всего мгіра. Тёмже, очгістив раба Твоего от прегрешёний, 
вчингі во святых Твогіх двбрех: Ты бо Живот еси и По¬ 
кой, и Свет, и Весёлие всех Тебё благоугодгівших. 

Слава: Удивгіся все естество человёческое, како 
Безначальнаго Отца Сын Сый Единородный, плоть от 
Дёвы дёйством Святаго Духа приял есгі, и пострадал есгі 
яко человёк, да умёршыя оживгіши. Тем и 
преставленнаго ныне от нас, прилёжно молим Тя, во 
странё живых, яко Благ, вселгі. 

И ныне: Невёсту Тя нарицаем, Пречгістая, Отца 
невгідимаго и Матерь Сына из Тебё Духом Святым 
воплощённаго, и молёбницу Тя о усопшем рабё Твоём, 
предлагаем: Тебё бо Помощницу гімамы земнгіи, и 
люббвию поюще Тя величаем. 

Достойно есть... Трисвятбе. По Отче наш. 

Тропарь, глас 6: 

Едгін естеством Сый Животвбрец, Христё, и благости 
вогістинну неизслёдимая пучгіна, ныне преставлыпа- 

гося раба Твоего Царствия Твоего сподбби: Ты бо Един 
есй имёяй множество щедрот и безсмёртие. 


Слава, и ныне, Богородичен: 


Источник живота рождшая, Владычице, Избавителя 
миру Иисуса Гбспода, Того прилёжно моли безконёчнаго 
живота преставлынагося ныне раба Твоего сподббити: 
Ты бо христиан Едина есй извёстнейшая Помощница. 

Таже, Господи, помйлуй [12]. И молитву сию: 

Помянй, Господи Боже наш, в вёре и надёжди живота 
вёчнаго преставлынагося раба Твоего, брата нашего 
[имярек,] и яко Благ и Человеколюбец, отпущаяй грехй, 
и потребляяй неправды, ослаби, остави и простгі вся 
вольная его согрешёния и невольная, избави его вёчныя 
муки и огня геёнскаго, и даруй ему причастие и наслаж- 
дёние вёчных Твойх благгіх, уготованных любящым Тя: 
аще бо и согрешй, но не отступй от Тебё, и несумнённо 
во Отца и Сына и Святаго Духа, Бога Тя в Троице сла¬ 
вимаго, вёрова, и Едйницу в Троице и Троицу во Един¬ 
стве, православно даже до послёдняго своего издыхания 
исповёда. Тёмже мйлостив тому буди, и вёру, яже в Тя 
вмёсто дел вменгі, и со святыми Твойми яко Щедр упо¬ 
кой: несть бо человёка, йже поживёт и не согрешйт. Но 
Ты Едйн есй кромё всякаго греха, и правда Твоя, правда 
во вёки, и Ты есй Едйн Бог мйлостей и щедрот, и чело¬ 
веколюбия, и Тебё славу возсылаем Отцу и Сыну и 
Святому Духу, ныне и прйсно, и во вёки веков. 

Клирицы: Амгінь. Иерей: Премудрость. Клирицы: 
Честнёйшую Херувйм... Иерей: Слава Тебё, Христё Бо¬ 
же, Упование наше, слава Тебё. Клирицы: Слава, и 
ныне. Господи, помйлуй [трижды]. Благословй. Иерей 
творит отпуст сей: 

Воскресьій из мёртвых Христос Истинный Бог наш 
молгітвами Пречйстыя Своея Матере, святых славных и 
всехвальных апостол, преподобных и богонбсных отёц 
наших и всех святых, душу от нас преставлыпагося раба 
Своего в селёниих праведных учингіт, и в нёдрех Авраа- 

ма упокоит, и с праведными причтёт, и нас помилует, яко 
Благ и Человеколюбец. 

Клирицы: Аминь. 

Иерей же глаголет: 

Во блаженном успении, вечный покой подаждь, 
Господи, усопшему рабу Твоему [имярек,] и сотвори ему 
вечную память. 

Отпевши же трижды: Вечная память, отходят во 
свояси. 

О ПСАЛТИРИ 

Псалтирион, по-гречески, — струнный музыкальный 
инструмент, в сопровождении которого в глубокой 
древности пелись обращенные к Богу молитвенные 
песнопения. Сами песнопения получили поэтому 
название псалмов, и сборник их стал называться 
Псалтирью. Псалмы были объединены в одну книгу в V 
веке до Рождества Христова. На славянский язык с 
греческого Псалтирь переведена братьями святыми 
равноапостольными Мефодием и Кириллом, учителями 
славян, в середине IX века, как упоминает об этом 
преподобный Нестор Летописец (+ ок. 1114). Псалтирь 
впервые издана по-славянски типографским тиснением 
с древних рукописей в Кракове в 1491 году. 

В Церкви Христовой Псалтирь получила особенно 
широкое применение в богослужении. У христиан 
богослужебное употребление Псалтири началось уже во 
времена апостольские (1 Кор. 14,26; Еф. 5,19; Кол. 3,16). 
Псалтирь послужила источником большей части 
вечерних и утренних молитв. Псалмы входят в состав 
почти каждого чина православного богослужения. 

На Руси Псалтирь была широко распространена. Она 
имела немаловажное значение в жизни русского 
человека: она употреблялась и как книга богослужебная, 
и как назидательная для домашнего чтения, а также была 
основной учебной книгой. 

В Псалтири из 150 псалмов 1 часть относится к 
Спасителю Господу Иисусу Христу; они важны в 
сотериологическом плане (сотериология — учение о 
спасении человека от греха). Эти псалмы называются 
мессианскими (Мессия, с еврейского, значит — 
Спаситель). Различают псалмы мессианские в прямом и 
в преобразовательном смысле. Первые говорят только о 
грядущем Мессии — Господе Иисусе Христе (Пс. 2, 15, 
21, 44, 68, 71, 109). Вторые повествуют о лицах и 
событиях Ветхого Завета (царь и пророк Давид, царь 
Соломон и др.), прообразующих Новый Завет Господа 
Иисуса Христа и Его Церковь (Пс. 8, 18, 34, 39, 40, 67, 
77, 96, 101, 108, 116, 117). 

151-й псалом посвящен псалмопевцу Давиду. Этот 
псалом содержится в греческой и славянской Библии. 

Псалтирь вначале делилась на пять частей 
применительно к древнему богослужебному порядку. В 
современном богослужебном Уставе Православной 
Церкви принято деление Псалтири для удобства при 
употреблении ее за богослужением и в домашнем 
(келейном) правиле на 20 разделов — кафизм (кафисм)’, 
каждая из которых делится на три "Славы”, или статйи. 
После каждой ”Славы” трижды читается "Аллилуиа, 
аллилуиа, аллилуиа, слава Тебе, Боже!”. 

Псалмы читаются в храме ежедневно за всяким ут¬ 
ренним и вечерним богослужением. Полностью Псал¬ 
тирь прочитывается в течение каждой недели (т.е. сед¬ 
мицы), а Великим постом — дважды в течение седмицы. 

Домашнее молитвенное правило находится в глубо¬ 
кой молитвенной связи с богослужением храмовым: ут¬ 
ренняя келейная молитва, начиная новый день, предва¬ 
ряет богослужение и внутренне готовит к нему верую¬ 
щего, вечерняя, заканчивает день, как бы завершает и 
церковную службу. Если верующий не был в храме за 
богослужением, он может включить в свое домашнее 
правило псалмы. Число псалмов при этом может быть 
различным — в зависимости от намерений и возмож¬ 
ностей верующего. В любом случае отцы и подвижники 
Церкви предлагают верующему читать псалмы 
ежедневно, полагая непременным условием духовной 
пользы чтения и изучения псалмов благочестие и чистоту 
сердца. 


* От греч. "кафизо” — ”сижу”. В древней Церкви за богослу¬ 
жениями, особенно на утрени, после псалмов, которые пелись стоя, 
полагались перерывы для духовных размышлений о пропетых 
псалмах. Во время этих размышлений сидели. Из таких размышле¬ 
ний возникли песнопения, именуемые ”седальнами”. Впоследствии 
стали сидеть и во время чтения псалмов, а название "кафизма” (то 
есть ”седален”, "седальный”) перенесли и на псалмы. В славянском 
Уставе слово ”кафизма” оставлено для разделов Псалтири, а богос¬ 
лужебные песнопения названы славянским словом ”седальны”. 






О ЧТЕНИИ ПСАЛТИРИ ПО УСОПШИМ 


О чтении Псалтири по усопшим 

В Православной Церкви издревле существует бла¬ 
гочестивый обычай чтения Псалтири над телом 
умершего диакона, монаха и мирянина. (Над почившим 
священником и епископом читается Евангелие.) Псалмы 
читаются непрерывно (кроме времени, когда соверша¬ 
ются при гробе панихиды или литии) до погребения 
усопшего и в память его после погребения. Это чтение 
служит молитвой Господу о усопшем, утешает скорбя¬ 
щих о почившем и обращает их молитвы о нем к Богу. 
Порядок чтения Псалтири при этом такой: каждая ка¬ 
физма начинается молитвословием "Приидите, покло¬ 
нимся...” (трижды); по каждой ”Славе” кафизмы чита¬ 
ется молитва ”Помяни, Господи Боже наш... ”, нахо¬ 
дящаяся в конце "Последования по исходе души”, и на 
ней поминается имя усопшего, а по окончании кафизмы 
читаются Трисвятое по Отче наш, тропари покойны и 
положенная после каждой кафизмы молитва. 

Совершать чтение Псалтири по усопшему может 
всякий благочестивый мирянин. 

